
Kar je danes skorajda neobhodnost, je ne- 
koč veljalo za deviantno gikovstvo. Če si v 
devetdesetih letih internetno pipico zlorab- 
ljal za socializiranje, si staršem kravžljal živ- 
ce. Niso razumeli, zakaj nabijaš telefonski 
račun, namesto da bi se podil za žogo. Veči- 
na sovrstnikov abaka sploh pod prste ni do- 
bila in je zviška gledala na očalarje, ki so po 
drmanju igric zapalili še predhodnika social- 
nih omrežij, IRC. Na spletu se je ob izobčeni 
izoliranosti sramežljivo razvila samosvoja in 
samozadostna kultura. Ta pa je v prejšnjem 
desetletju doživela nenaden šok. Giki so ko- 
maj verjeli, ko se je splet širil med ostalo 
mularijo in vdiral v RL, pri čemer se je na 
ulicah in trolah namesto smejanja čulo izgo- 
vorjeni LOL. Kar je izpadlo — in še vedno iz- 
pade — skrajno bizarno. Kratice so se rojeva- 
le (tudi) na forumih, ki so bili takrat na vr- 
huncu in prizorišče neskončnih debat. 
Mladci so reševali probleme sveta, širili ob- 
zorja in pilili debatne trike. A to je še vedno 
bila omejena kabala v varnem zavetju ano- 
nimnosti. Njen član se je le redko izpostavil 
z imenom in priimkom, še manj je o svojih 
avatarjih razlagal znancem. 

Drugi šok je prišel polagoma. S Facebookom 
in Twitterjem so svoje račune jeli ustvarjati 
prvi vplivneži in politiki, a to smo pripisovali 
oportunizmu brezplačne promocije. Oni ni- 


so bili del trdojedrne druščine. A leta so mi- 
nevala in zdaj skoraj ni pomembneža, ki se 
ne bi aktivno udejstvoval v spletni interakci- 
ji. Zame je streznitev prišla v trenutku, ko 
sem na blogu politika in poslanca Držav- 
nega zbora Vinka Gorenaka videl komentar 
bivšega predsednika Republike Slovenije 
Milana Kučana. In posledično medsebojno 
seciranje, začinjeno s flejmanjem ostalih 
uporabnikov. Draga politika, may Norilsk be 
with you! 

Bizarno je videti, kako VIPovci veslajo skozi 
iste valove kot mularija pred dvajsetimi leti. 
Kako nabijajo OMGje in ROFLje ter se bavijo 
s troli. Bizarno je, kako so ti nekoč ne- 
skončno oddaljeni vplivneži, od predsedni- 
kov najpomembnejših institucij do podjetij, 
zdaj na dosegu roke, da jim lahko praktično 
vsakdo navrže karkoli. Še posebej sloven- 
skim, ki večinoma sami upravljajo svoje on- 
line prezence in pogosto naivno odgovarjajo 
vsepovprek. Ali pa v izogib felerjem plačuje- 
jo stotine evrov na uro svetovanja poznaval- 
cem spletnih družbenih omrežij. Mn3njal- 
ničarji, poslovna priložnost. Morda leta de- 
batiranja niso bila zaman. Zakajti kar je ne- 
koč veljalo za manjvredno deviantnost, je 
danes neobhodna nujnost. Forumi postajajo 
RL. MeMungo 


ZLATA VREDNI PODPORNIKI 


Avtera 41,55  Hackathon 91  Roccat 9 Učila 81 
Asus 65 Lenovo 31 Samsung 2,20  Videotop 13 
Fietion island 3  Logout 37 SGC 715. Wiz 92 
Gizmo 71.  Nameji nevidnega 87 Telekom 79 


Naslovno grafiko je prispeval Retro(nator), predstavlja pa kroglo retrogejmerstva, navdahnjeno po Katamari Damacy. 


o septemher 2015 


UVODNJAK 


Sodobno fotograferstvo 


zadevo s harmonikastim objektivom in na črnobele filme, a se ne 

spomnim, da bi ga sploh uporabljali. Sama sreča za vsakoletne šolske 
fotke in one od sindikalnih dedkov mrazov. Poleg njih imam v albumu še ne- 
kaj obledelih podobic, ki jih je zajel kakšen žlahtnik ali naključnež s čudežnim 
polaroidnim aparatom, ki je kojci izvrgel slikico. Bežno pomnim, da je dedek 
fotografiral na diapozitive, ki smo jih ob familijarnih srečanjih gledali s pro- 
jektorjem, toda tiste ploščice so se izgubile neznano kam. Nasploh so deset- 
letja in selitve okrnile že tako pičlo fotografsko zbirko mojega otroštva in 
mladosti. Neznanokam so poniknili celo negativi z maturanca, kjer sem bil s 
sposojenim trotizihrom uradni paparaco in so bile sošolke zgoraj brez. Skrat- 
ka, po sodobnih pojmih skorajda nisem obstajal. 
Dandanes je fotografija bolj samoumevna kot napisana beseda. Fotozajemal- 
ke imamo vseskozi v rokah in posnetkov storimo več, kot jih lahko pregleda- 
mo. To sicer pomeni natančno zabeležko poslednjega zanimivega koščka 
življenja in milijon avtoportretov. A v resnici se je zavoljo instantnosti in ko- 
ličine spremenil odnos do fotografije. Namenskih naprav ne kupuje nihče 
več, češ, saj mobilniki z megapiksli zadovoljivo rabijo temu namenu. Dostop- 
nost je posledično povsem razvrednotila medij. Ker 'opremo' poseduje vsak- 
do, fotograf nima več cene. Rezultat je poznan. Namesto da bi imeli ljudje par 
dobrih izletniških prizorov in družinskih obeležij, je posnetkov sto, pri čemer 
so vsi slabi in pozabljivi. Diagonalni horizont, odrezane noge, zgrešena kom- 
pozicija, neprivlačne perspektive, pokončni način, bliskavična presvetljenost, 
rdeče oči, kompenziranje kakovosti z rafalnim pritiskanjem - vse to in še več 
so elementi vsakdanje fotografije. 
Rokovanje z ujetimi spomini je videti tako, da se jih naškljoca mali milijon, 
morda se kakšnega posebej dopadljivega podeli prek Fejsiča, drugače pa 
gmota posnetkov neprečiščena obleži v mobitelu. Od tam se jih nato kaže 
babicam in starim tetam, ki se mrščijo in napenjajo oči, saj jih največkrat 
ogledujejo ob pokonci stoječem mobilniku, da se ja vidi komaj kaj. Poleg te- 
ga se praviloma zgodi, da že prvi, ki za omizjem dobi telefon v roke, pomo- 
toma pritisne kak gumb ali se dotakne zaslona, da se fotka skrije. Svojčas 
smo družabno pregledovali 15-centimetrske slikice, ki se niso zatemnile, če 
si jih predolgo časa gledal! S tem, da bi 'fotografi' v večini gospodinjstev lah- 
ko počitniške utrinke ali razigrano deco z mobija pošiljali na televizor, a to ve 
in koristi malokdo. 
Raznoteri mobidični nucniki s filtri in barvnimi popravki vtis komaj kaj popra- 
vijo oziroma le še utrdijo prepričanje, kako enostavno lahko slehernik naredi 
studijsko fotografijo. Sploh če je tako ozaljšana podobica kljub optični pod- 
hranjenosti in skreganosti z pravili matematike ter narave nagrajena z ducati 
všečkov. Kajpakda je razumljivo, da ne more biti vsak držalec digitalnega ku- 
kala umetnik. A ker se jih veliko zanaša le na tak pristop, se dejansko zgodi, 
da imajo starši koncem leta nebroj brezveznih slik svojega naraščaja, brez 
ene same posrečene, primerne za v okvir. S tem, da ti spomini niso zgledno 
zloženi v mapice lokalne shrambe, marveč so brez reda razmetani po čuda 
koncih. Od telefonov, ki pozabljeni obtičijo na dnu predala, prek spominskih 
kartic, ki jih mnogokdo celo leto ne izprazni, do oddaljenih strežnikov. Oblač- 
ni albumi so sicer pozdrava vredni, vendar rabijo le kot dodatna potuha za 
nepotrebnost urejanja in arhiviranja. Sto gigabajtov se zlepa ne bo zapolnilo, 
zato gre v nebesni onkraj čisto vse fotosmetje. In tam ostane za vekomaj. Se- 
lekcijo boljših utrinkov, po možnosti celo stiskano v otipljivo obliko, pa nare- 
di bržda manj kot tisočinka uporabnikov. 
Tipičen primer modernega fotoamaterizma so šolski nastopi, kjer ni roditelja, 
ki ne bi v zrak molel svojega mobitela. Praviloma matere fotografirajo in fotri 
snemajo. Mar bi šola najela profesionalca, da bi lahko starši lahko nemoteno 
uživali v predstavi. Tako pa vsi svoje otroke v resnici gledajo skozi objektive 
oziroma zaslončke, nakar ima skupnost ducate vsebinsko enakih, tresavičnih 
posnetkov. Sličen izid je, ko učitelji, vzgojitelji in trenerji 'fotografirajo' otroš- 
ke aktivnosti na raznih tečajih, varstvih oziroma med vrtčevskim ali šolskim 
vsakdanom. Moje izkušnje so take, da v desetih letih od njih nisem dobil niti 
ene same samcate dobre fotke, četudi so vselej obljubljali fotodokumentira- 
nje in često stregli s celimi CDji ali spletnimi albumi dogajanja. Kakšna veli- 
ka škoda, ko imaš od dobršnega dela življenja svoje mladiča le par nikakvih 
nerazločnih prizorov. 


BE ri hiši smo sicer imeli fotoaparat, neko predpotopno vzhodnoevropsko 


šolovaj 2015 


Oblačni fotografski albumi so sicer po- 
zdrava vredni, vendar rabijo le kot dodat- 
na potuha za nepotrebnost urejanja in 
arhiviranja. Sto gigabajtov se zlepa ne bo 
zapolnilo, zato gre v nebesni onkraj čisto 
vse fotosmetje. In tam ostane za vekomaj. 
Selekcijo boljših utrinkov, po možnosti 
celo stiskano v otipljivo obliko, pa naredi 
bržda manj kot tisočinka uporabnikov. 


Ne zagovarjam, da je treba svojim bližnjim neprestano moleti objektiv pod nos. To 
je moteče in nevljudno, za nameček pa velja potovalna ter družabna doživetja 
uživati skozi lastne oči, ne da si venomer suženj fotoaparata. Ravno zato se je treba 
potruditi za boljšost, ne staviti na številčnost. Splača se posnetke zategadelj ažurno 
urejati in s telefona popucati slabe, preden se čez wifi pretočijo v globine internetov. 
Če celo leto kopičiš fotografije na kup, se čistke ob štirimestnem številu datotek ze- 
lo verjetno ne boš nikoli lotil. Za delo z njimi ni treba biti mojster Photoshopa. Ob- 
staja čuda zadovoljivih orodij, narejenih za tupe ameriške gospodinje. Često je do- 
volj minimalen popravek. Morda le uravnoteženje obzorja, kar je pomembnejše od 
nadrealističnih filtrov. Itak gre le in samo za disciplino, tako med držanjem aparatu- 
sa kot pozneje. Grafični memoari so po mojem pomembni. Ne jutri, pač pa čez dve 
desetletji. Neurejene, terabajtne zapuščine slabih fotografij in petdesetih posnetih 
kaset zanamci ne bodo veseli. 


In ko že omenjam disciplinirano držanje optične zajemalke, se bom obregnil ob ne- 
kaj, ob čemer venomer zavijam z očmi: razen v izjemnih primerih uporabljaj ležeč 
način. Zakaj proizvajalci ne omogočijo, da mobilnik snema široko, četudi ga upo- 
rabnik drži pokonci, nimam pojma. Ampak navpične slike v razmerju 9 proti 16 so 
res nekul. Čisto nič ni narobe, ako je levo in desno še malo okoliša. Še bolj neza- 
slišano je filmanje v takem modusu, kar žal počne velika večina. Kako se rezultat iz- 
kaže v praksi, vidimo ob objavi amaterskih posnetkov med poročili ali v oddajah z 
domačimi smešnicami tipa Tosh.O. Kot da bi voajersko zrli skozi lino, ki zasede 
četrtino širine televizorja! To je butasto. Naše oči gledajo v svet v širino in zato so ta- 
ki naši prikazovalniki. Fotoaparat ali mobilnik potemtakem drži vodoravno! 


David Tomšič 

Kitajska ne prepoveduje več prodaje konzol 


V deželi svile, koles in rezancev računalniki, avtomati 
in mobilniki ne prevladujejo po naključju. Leta 2000 
so oblasti namreč uvedle prepoved prodaje igralnih 
konzol, kot je playstation, in sicer zaradi skrbi za men- 
talno zdravje svojih podanikov. Nakar so se ti name- 
sto Sonyju zapisali nalinijskemu igranju, tako da so 
lahko uradniki zgolj sklonili glave in priznali epic fail. 
No, to so storili šele lani, ko so dovolili prodajo konzol 
iz šanghajske prostotrgovinske cone. Zdaj so odpra- 
vili tudi to omejitev, kar pomeni, da lahko Sony, Nin- 
tendo in Microsoft naposled svobodno tržijo svoje iz- 
delke širom dežele, katere trg z igrami naj bi bil letos 
vreden okrog 20 milijard evrov. A navzlic velikim 
upom zlasti Microsofta, ki je ameriška in ne japonska 
firma (Kitajci imajo zaradi minulih vojn z Japonci slab 
odnos), se stvari ne bodo spremenile čez noč. Če se 
sploh bodo. Piratstvo je na Kitajskem razpaseno bolj 
kot v Sloveniji, ljudje so vajeni pecejev in fonov, obla- 
sti pa bodo še zmerom cenzurirale nasilne vsebine. 
Bomo spet pogledali čez pet let. 


Previdno pri fotkanju jedi na Nemškem 

Nemška zakonodaja pripravo hrane smatra za umet- 
nost, zato snemanje in deljenje podob jedi v restavra- 
cijah po novem sodi med kršitve avtorskih pravic. Nek 
chef je mnenja, da bi morali ljudje vsaj prositi kuharja 
za dovoljenje, saj se navsezadnje tudi v galerijah ne 
sme fotografirati. Malo je sicer verjetno, da te lahko 
škljoc currywursta in kar- 
toffelsalate spravi v teža- 
ve, pri obisku lokala z 
Michelinovim ozvezdjem 
pa velja biti oprezen. Tudi 
pri rokovanju s samo jed- »e4 
jo, kajti uničevanje umet- %% 
nosti je vendarle kaznivo. 


Klape so padle za Ašašinov film 
S prvim septembrom se je naposled pričelo snemanje 
dolgometražnega filma po Ubisoftovi paradni seriji 
Assassin's Creed. V ta namen je glavni igralec Mic- 
hael Fassbender takole poziral v kostumu junaka 
Aguilarja de Agarorobe, čigar skrita zapestna bodala 
bo vihtel v prizorih iz časa španske inkvizicije. Hkrati 
bo dal podobo Špančevemu daljnemu po- 
tomcu iz sedanjosti, Callumu Lynchu, ki 
se bo moral s podoživljanjem njegovih 
spominov pripraviti na spopad s temp- 
ljarji. Pripoved torej ne bo neposredno 
sledila nobeni od iger. Fassben- 
derju na setu delajo družbo 
Marion Cotillard, režiser Jus- 
tin Kurzel in scenarist Michael 
Lesslie, ki so se prav vsi sem- 
kaj premaknili s snemanja 
Macbetha. Slednji je na cann- 
skem festivalu doživel zelo 
dober sprejem, zato lahko 
na Morilca čakamo z opti- 
mizmom. Vsaj do 21. de- 
cembra prihodnjega leta. 


Prva slovenska igričarska 
razvijalska konferenca 


V Podalpju nimamo zgolj tradicije zagrizenega špilav- 
stva, marveč tudi klepanja kode in pikslov, s katerim 
v študentskih čumnatah nastajajo demoti in igrice. 
Zanesenjaška skupnost je že dolgo zbrana okoli ži- 
vahnega spletnega mesta SloGameDev, katerega po- 
memben poganjač je bil svojčas naš Retro. A spričo 
majhnosti dežele se je zagnanost redkeje preobrazila 
v uspešna podjetja. Nekoč Arxel Tribe in Zootfly, pa 
danes na primer Dawn of Play in mačkonarski Outfit? 
- nekaj imen zna našteti vsakdo, toda spodobilo bi se, 
ko bi jih bilo več. 

Da bi iz prve skupine navdušencev pogosteje vznikni- 
le poslovno uspešne skupine, je bilo letošnjega junija 
pod taktirko Črtomirja Drofenika naposled ustano- 
vljeno Slovensko združenje razvijalcev iger ali uradno 
Game Developers Association of Slovenia, na kratko 
Games Slovenia. Njegova namera je dati vsem tistim 
z ustvarjalno žilico in elanom pot do znanja izdelave 
iger ter glas v komuniciranju s politiko in gospodar- 
stvom. Kako je slednje pomembno, kaže uspeh slo- 
venske firme Media Atlas, ki je letos prvič kljub zagu- 
ljenim pogojem dobila lep kupček evropskih novcev 
iz servisa Center ustvarjalne Evrope. 


Če meniš, da je slovenska razvojna skupnost ne- 
omembe vredna, te bodo bržda zdramila srečanja, 
ki jih je spodbudil nastanek združenja Games Slove- 
nia. Na marčnem je bilo prek sto obiskovalcev. 


Po nekaj manjših srečanjih bo 26. septembra prvič 
prirejena slovenska Konferenca razvijalcev - Slove- 
nian Games Conference 2015. Dogodek, ki bo pos- 
nemal slovite ameriške GDCje, se bo odvijal v prosto- 
rih Fakultete za računalništvo in informatiko v Lju- 
bljani. Na njem bo moč poslušati vrsto predavanj, ki 
bodo osvetlila delovanje naših in tujih studiov - od 
editiranja zvoka do poslovnih strategij s špili za telefo- 
ne. Prisotni bodo govorci iz srednje in jugovzhodne 
Evrope, predvsem pa ogromno tistih, ki v tej branži 
kaj pomenijo, zato bo prireditev ključna za spoznava- 
nje in povezovanje med developerji. Poleg izobraže- 
valnega bo postavljen razstavni prostor, kjer bo moč 
preizkusiti domače igre v nastajanju, kot je denimo 
Courier of the Crypts. 

Spričo starostne omejitve osemnajstih let in obvezne 
prijave zaradi omejenega števila mest konferenca ni 
namenjena mulčadi, ki bi se malo igrala, marveč 
vsem tistim, ki si želijo resnega vpogleda v domač 
razvoj iger in predvsem želijo pri njem tvorno sodelo- 
vati. Najsi gre za ekipo resnega startupa ali garažne 
moderje Crysisa, dobrodošli so vsi z ustvarjalno žilico. 
Čas je že, da se tod kaj premakne. 

Končno UHD-blu-ray 


Dasi le redkokdo še obrajta fizične medije, je IFA na- 
povedala splovitev dolgo obljubljane otipljive plošče z 
zapisom v ultravisoki jasnini, med brati poznani kot 
4K. Resda se to zdi nekam pozno, vendar se videofili 
že oblizujejo. Kakovost ultra HD blu-raya je namreč 
neprimerljiva z obstoječo 4K-vsebino, ki jo je moč 
pridobiti na Netflixu in drugih pretočnih servisih. Po- 
datkovni tok prek neta je namreč največ 16 Mbps, 
kar pride dobrih 10 GB na film, dočim modrožarkov- 
na specifikacija omogoča bitrate do 108 Mbps, ki v 
poldrugi uri znese 70 giga. Ne samo, da bo slika za- 
voljo tega manj skompresirana in posledično jas- 
nejša, temveč bo barvni razpon zaradi 30-bitnih barv 
širši. Pridobil bo takisto zvok, ki bo privzeto visoko raz- 
ločen in brezizguben, pri čemer omenjajo standarde 
prihodnosti, kot sta dolby atmos in DTS: X. Ta dva 
omogočata še bolj dinamično zvočno sliko, med os- 
talim celo višinsko razporeditev virov za recimo ver- 
nejše dojemanje pristajanja helikopterja in deževanja. 
Pogojev za UHD doživetje je kar nekaj. Prvi bo ustre- 
zen predvajalnik, pri čemer obstoječi ne bodo nad- 
gradljivi. Za pričetek leta sta jih najavila Samsung in 
Panasonic, čeprav jih bo verjetno naprodaj več. Dru- 
ga komponenta za maksimalno doživetje bo televizor 
s podporo milijardi barv oziroma z visokodinamičnim 
razponom, HDRjem. Taka bo večina 4K-zaslonov in 
to je bila ena od smernic letošnjega sejma. Tehnolo- 
gijo je pod imeni dolby vision, ultra luminance in 
xtended dynamic range moč najti le v najnovejših 
premijskih modelih. Filmi bodo sicer normalno delo- 
vali na kakršnemkoli ekranu, le ne z vsemi možnimi 
barvicami. Tretji element za vrhunsko izkušnjo pa je 
ozvočenje. Novi režim se kliče 9.1.2, razlaga pa je 
enostavna: en centralen zvočnik, osem obkrožujočih 
satelitov, nizkotonec in dve membrani na stropu! 


Bosta PS4 in XBO obvladala UHD BDje? 4K načelo- 
ma zahteva HDMI 2.0, kar bi se dalo nadgraditi. So- 
ny in Microsoft molčita, vendar krožijo govorice, da 
naj bi v ta namen pripravljala novo revizijo konzol. 


Čeprav nima neposredne povezave s 4K, v spregi z 
novim standardom omenjajo še dve zadevi. Ena je 
pretočnost vsebine diska na druge naprave, na pri- 
mer na telefon na terenu, in druga podpora okularjem 
za navidezno resničnost. Že pred časom so demon- 
strirali Pacific Rim z oculus riftom, ki je v določenih 
scenah omogočal oziranje. Žal je bil to edini tovrstni 
primer, zato sumimo, da gre bolj za demonstracijo 
kot pravilo. Nasploh je vsebinskih podatkov malo, saj 
holivudarji sploh še niso podali najav UHD BDjev. 
Fox je namignil Fantastic Four in Kingsmana ter War- 
ner na Lego: The Movie. Če bo na pomlad na voljo 
samo ducat filmov, bo to res burleska. Mimogrede, 
novega zapisa ne gre mešati z modrimi izdajami, ki se 
že zdaj ponašajo za napisom 'mastered in 4K'. Te so 
v običajni ločljivosti 1080p, le do kraja spolirane, zato 
jih televizor kao lepše raztegne (upscale). 

Popcorn Time na udaru 


Sandokanski filmi so široko dobavljivi, vendar iskanje 
torrentov, poizvedovanje o naslovih in ubadanje z da- 
totekami zahtevajo kar nekaj potez. Zato je bil lanski 
projekt Popcorn Time od neke argentinske skupine 
kot mana z nebes za vse gusarske ljubitelje sedme 
umetnosti. Računalniška ali telefonska aplikacija ti v 
slogu Netflixa zlista filmske plakate, postreže z opi- 
som in za skoraj instantno pretočno HD-predvajanje 
je potreben samo klik. Sistem deluje seveda borgov- 
sko, torej s torrenti in ne z enega strežnika. S tem so 
si avtorji kao umili roke pred pregonom, češ, njihov 
program ne počne ničesar nelegalnega in nikjer niso 
v ta namen naloženi filmi. A Hollywood se ne da tako 
zlahka. Samim programerjem sicer niso stopili na 
prste, pač pa so v mnogih državah onemogočili do- 
stop do strani s klientom. To se je kajpakda izkazalo 
za blažev žegen, zato je druga faza gonja proti upo- 
rabnikom s sodnimi poizvedbami za lPji. 


MAD 


FURY ROAD 


Obstaja nevarnost za slovenske uporabnike eno- 
stavnega gledalnika piratskih filmov? Po uzancah 
sodobne civilizacije bi morala. Vendar smo v de- 
želi, kjer se nihče ne obregne niti ob Partis. 


Zadnji taki štoriji prihajata iz ZDA. Nek studio zaradi 
popcornovanja slabe Sandlerjeve komedije The Cob- 
bler toži ljudi za 150.000-dolarsko odškodnino, drugi 
pa od gledalcev Survivorja z Brosnanom terja pav- 
šalnih 715 dolarjev. A pregon se vrši tudi na tleh naše 
federacije. Na Norveškem, v Britaniji in v Franciji sli- 
kosučna društva zbirajo podatke o desettisočih gle- 
dalcih prek Popcorna in javno grozijo, da bodo vsi na- 
jebali. V Nemčiji so že. Tam je filmarska advokatura v 
sodelovanje prisilila ponudnike interneta in zašpeca- 
nim strankam kratkomalo razposlala položnice za 
815 evrov. Pri tem kazen argumentirajo ne z odjema- 
njem piratske vsebine, marveč z njenim razpečeva- 
njem, kar je večji greh. Tako pač princip deluje: vsak 
sprejema, vsak oddaja. Še ena vest prihaja iz Danske, 
kjer so aretirali dvojec, ki je na svoji strani promoviral 
in razlagal servis Popcorn Time. 

Očividno je ime resnični trn v peti tovarne sanj - ka- 
kor njega dni za glasbene založbe Napster. Toda boj 
proti takim necentraliziranim projektom je donkiho- 
tovstvo. Tega ne bo spremenilo niti par naključno 
oglobljenih grešnih kozlov. 


Nova neprava spectruma 


Retromanija jezdi na visokem valu in nostalgični iz- 
delki vznikajo po tekočem traku. Po kupu obujenih 
starih sistemov v kosih plastike, oblikovanih kot joy- 
stick ali joypad (v tej obliki smo videli denimo Segin 
mega drive in C64), je na police uradno prišel temu 
slični ZX vega. Izdelek firme Retro Computing, za ka- 

terega so denar nabrali od množic, ima uradno spec- 
trumovsko licenco, ki si jo dandanes lasti Sky. Temu 
ustrezna je pakunga, ki imitira izvirno. Vendarle izde- 
lek ni nova mavrica, marveč gre za manjši vse-v- 
enem kontrolnik v dotični obliki. Tega prek kompozit- 
nega kabla spariš s televizorjem in ga priključiš na 
USB-napajanje. Potem se na kavču nasloniš nazaj in 
drkaš eno od tisoč prednaloženih spectrumovih igric, 
dodatne pa lahko včitaš s pomnilniške kartice. 


za v 
ZX vega je takale škatlica za v roko, ki od celotne 
mavrice obdrži krovno podobo in nekaj kao gumija- 
stih tipk. Sto britanskih funtov stane, a nostalgija 
nima cene, saj se reč bojda prodaja kar dobro. 


Za nadzor imaš smerne in štiri akcijske tipke, ki so 
gumijaste, a ne izvirno radirkaste. Za tekstovne avan- 
ture je mogoče na ekran priklicati navidezno tipkov- 
nico, kar je precej neuporabno, takisto pa je onegaj 
neprimeren za naslove, ki zahtevajo več tipk, kot jih 
vega ima. To pa ni edini minus, kajti cena 140 evrov 
plus 20 za poštnino iz Anglije je za tako bazično šatu- 
ljico brez omembe vrednih naprednosti, kot bi bila na- 
linijska povezava z bazo spectrumovih iger v slogu 
World of Spectrum, hudo visoka. A nekateri se kljub 
temu, da bi za tak sold že dobili pravega, sodobno 
zmodanega sprectruma in da gre kljub vsemu še ved- 
no za programski emulator, nebeško zabavajo. Žur so 
našli na Zxvega.co.uk. 

Drugi slično nostalgični izdelek se imenuje recreated 
ZX spectrum. Izdelali so ga pri Elite Systems, nasled- 
niku nekdaj plodovitega založnika iger. Gre za precej 
zvest posnetek mavrice 48 K enake velikosti z gumi- 
jasto tipkovnico vred, ob katerem se zna orositi oko 
marsikakemu pristašu pristnosti. Je pa to drugačne 
baže reč kot vega, saj gre pravzaprav le za bluetooth 
tipkovnico. Namenjena je temu, da jo povežeš s tele- 
fonom ali tablico, nakar iz spletne štacune pobereš 
emulatorsko aplikacijo in kup priloženih iger, med nji- 
mi Jet Set Willyja, igraš z radirkami namesto z naza- 
slonskimi kontrolami. Oziroma jo uporabiš z opo- 
našalnim programom na računalniku. Priporočena 
cena? Okrog sto evričev. Le zakaj smo zavrgli ali za 
bagatelo prodali stare mavrice? 


'Recreated ZX spectrum' še bolj gode na nostal- 
gične strune, saj gre za pristno radirkasto tipkovni- 


co v izvirnem ohišju, tako da naj bi bila pristna tako 
velikost kot občutek. Na sliki kajpak Saboteur. 

Potrjen film po Borderlands 
Filmsko hišo Lionsgate poz- 
namo po mnogih domišljij- 
skih izdelkih, kot so Igre la- 
kote in Somrak, pa niziki 
Mad Men. V začetku leta je 
firma vrgla zajeten kos ban- 
kovcev v Telitale Games in ; ' 
menili smo, da to pomeni štorijalne špile po lesketa- 
vih se vampirjih. A prvi rezultat sodelovanja bo šel v 
drugo smer, kajti Lionsgate in Gearbox sta naznanila 
razvoj filma po proslavljeni prvoosebni akcijadi Bor- 
derlands. Producenta sta brata Arad, ki sta že poga- 
njala snovanje filmov o Iron Manu, Spider-Manu in 
Bladu, zato gre za resne namere. A več še ne povedo, 
tako da ne vemo, ali bo odvrtek cel-shadano animiran 
kot špili, v slogu denimo kultnega Keanujevega A 
Scanner Darkly. Ali, če bo robotek Claptrap tudi tam- 
kaj tako presneto tečen. Ne bi se branili Bradleya Coo- 
perja kot Handsome Jacka ali Jennifer Lawrence kot 
Maye. Da zna babše vihteti pihalnike, že vemo. 


Nova generacija Philipsovega ambilighta 

Že večkrat smo poudarili, da je nepremagljiv adut te- 
levizorjev Philipsove blagovne znamke (in TPVisiono- 
ve izdelave) ozadno lučkarstvo oziroma ambilight. Ta 
naredi sij v barvah predvajanega prizora, ki blagodej- 
no vpliva na oči in doprinese k vzdušju. Sistem so 
uvedli pred desetletjem z neonkami in ga nato nad- 
gradili na diode, letos pa so v igri pico projektorji. 
Sprva bo tako opremljen le en model, 65-palčnik 
8901 s pomenljivim imenom ambilux. Na zadnji plati 
bo imel osem miniaturnih svetlobnih topov, ki bodo 
na steno metali pol metra podaljška slike. Seveda tu 
ne bo podrobnosti, zato ne moremo pričakovati ude- 
janjenja Microsoftove tehnologije IllumiRoom. A vse- 
eno bo učinek projiciranih vzorcev konkretno boljši 
od doslejšnjih barvic. Če poseduješ še Philipsove wi- 
fi sijalke hue, potem bo sobno bliskanje še tolikanj 
bolj verno. Televizor bo kajpakda UHD in androidno 
gnan, cena ob novembrskem izidu pa je nepoznanka. 


Canonovega četrt gigapikselna 

Čeprav so mobilniki zavdali fotografski industriji, bo 
vedno prostor za profesionalno robo. Za tak namen je 
Canon predstavil najhudejše tipalo s kar 250 milijoni 
brbončic. Na predstavitvi so prototipni fotoaparat 
usmerili v nebo, naredili posnetek v izmeri 19.580 x 
12.600 pik, povečali eno štiridesettisočinko slike in 
prebrali napis na strani 18 kilometrov oddaljenega 
aviona. Pri tem je vezje sposobno pretočiti prek mili- 
jardo pikslov na sekundo, kar zadostuje za gladek vi- 
deo v tridesetkratni 4K-razločljivosti. Resda v astro- 
nomiji obstajajo še bolj razločna tipala — v čilskem ob- 
servatoriju bodo Rimsko cesto recimo kmalu snemali 
s tremi milijardami točkic. Vendar so tista velika in se- 
stavljena, Canonov CMOS pa je širok le 30 milimetrov 
in gre v navadno ohišje. Največ zanimanja zanj je od 
borcev zoper kriminal in terorizem, dočim na uporab- 
niškem področju ostaja prvak Canonov model 5D 
mark |Il s 50 megapiksli. 


LawBreakers, novi špil GliffyjaB 

Chris 'CliffyB' Bleszinski je bil dolgo časa član Epic 
Megagames, kjer je bil ključen član razvoja Unreal 
Tournamenta, nakar je za Microsoft izdelal Gears of 
War. Ni torej kdorsibodi, temveč eden najbolj slavnih 
oblikovalcev (dizajnerjev) iger. Zato se je njegov novi 
oziroma sploh prvi projekt iz lastnega studia Boss Key 
Productions razumljivo takoj znašel pod žarometi. 
Imenoval se bo LawBreakers in bo v osnovi brezplač- 
na znanstvenofantastična prvoosebna streljanka za 
računalnik, ki jo bo založil korejski Nexon. Zgodba bo 
povedala le to, da je ponesrečen eksperiment z Luno 
spremenil gravitacijo na Zemlji, kar pomeni, da se ljud- 
je odtihmal streljajo malo drugače. Spopadli se bodo 
policisti in kriminalci, vsaka stran bo imela več pokli- 
cev, osrednji vic pa bo gonja po zraku, ne po tleh, kjer 
boš najpočasnejši in najbolj ranljiv. Liki, med katerimi 
naj bi bilo polovica ženskih, bodo naokoli frčali z rake- 
tnimi ruzaki in se za tekmece ter okolico hakljali z 
energijskimi kljukami. Vse skupaj je videti kot UT na 
steroidih, ampak ker CliffyB običajno obvlada, se naj- 
brž naslednje leto nadejamo vsaj spodobnice. 


Samsungov sanjemer 

Nosljive digitalije in internet reči nam prinašajo neslu- 
tene možnosti, med katerimi je tudi skrb za dobro po- 
čutje. To je v dobršni meri odvisno od kakovosti spa- 
nja, ki nas regenerira, krepi in zdravi. Marsikdo ima z 
njim težave, zato je dobrodošla vsaka pomoč. Že ne- 
kaj časa temu namenu rabi vrsta mobidičnih aplikacij, 
ki na podlagi posteljnega premetavanja merijo in bele- 
žijo dremež, nakar zaženejo budnico v fazi najbolj lah- 
nega spanca. Toda imeti ves čas telefon pod glavo ni 
ne zdravo, ne prijetno. Zato je Samsung predstavil na- 
mensko pripravico sleepsense, ki ne seva na vse mo- 
goče načine. Ploščico, opremljeno s sunkomeri in mi- 
krofonom, bomo položili pod blazino in nežne melodi- 
je nas bodo v najboljšem trenutku nalahno priklicale 
iz dežele angelčkov ter sladkorne pene. Obenem bo na 
mobilniku čakalo popolno poročilo o trajanju globo- 
kega spanca, nokturni telovadbi, dihanju in smrčanju. 

To samo po sebi seveda ne more nadomestiti slabega 
jogija ali odpraviti zdravstvenih težav, poda pa dovolj 
dobro sliko počitka. Pri tem bo stoevrska pripravica 
zaznavala še temperaturo okolja in v pametnem domu 
zvečer ugasnila televizor, ponoči uravnavala klimo in 
zjutraj prižgala luči. Interesantno, a tehnologija bo po- 
stala resnično uporabna šele, ko bo všita neposredno 
v posteljnino. 


Google bo del Abecede 


Od ustanovitve leta 1998 se je Google široko razpa- 
sel: od golega spletnega iskalnika je prišel vse do is- 
kanja pomade za nesmrtnost. Z množicami razdelkov 
je postal težko pregleden, kar moti predvsem vlagate- 
lje na borzi. Ti želijo vedeti, kaj v njegovem drobovju 
prinaša denar in kaj ne. Soustanovitelja Larry Page in 
Sergej Brin sta se zato odločila za veliko preobrazbo - 
družbo Google bosta oklestila nesorodnih pritiklin. 
Ustanovila bosta firmo Alphabet, ki bo po novem gla- 
vna. Nanjo bo prenesena celotna zbirka podjetij, a v 
dveh skupinah. V prvi bo okleščeni Gugelj, ki bo objav- 
ljal lastna poslovna poročila, v drugi pa ostali posa- 
mični podvigi, ki bodo javnosti poročali le o lastnih fi- 
nancah. S tem bo Wall Street laže videl, kaj prinaša 
dobiček in kaj je v minusu. A v nasprotju s širokim 
poročanjem ne bo mogoče videti financ vsake tvrdke 
posebej. To je Brin na svojem blogu posebej poudaril. 

Page premore nekaj smisla za humor. V spletno 
stran Alphabeta (Abc.xyz) je skril povezavo do fik- 
tivnega podjetja Hooli iz serije Silicon Valley, ki je 
parodija na sanjaštvo Googla. 

No, že zdaj je jasno, da bo večino dobičkov bruhala 
ravno Googlova veja, pod katero bodo ostali združeni 
skoraj vsi spletni podvigi. Praktično monopolni iskal- 
nik in oglasi, ki so lani prinesli kar devetdeset odsto- 
tkov od 17,7 milijarde prihodkov, YouTube, Android 
in štacuna z appi ter zemljevidi. Preostalih osem tve- 
ganih podvigov bo razporejenih posebej. Nest razvija 
internete stvari, recimo pametni termostat, Wing trote 
dostavljače, Calico se bavi z raziskovanjem dolgoži- 
vosti ali celo nesmrtnosti, Life Sciences z zdravili in 
kiborgi. Fiber rihta široke internetne pipice, kjer jih še 
ni, Google X pa je eksperimentalni laboratorij, od ko- 
der izhajajo naočniki Glass, balonarski internet Loon 
in avtonomni avti. Preostaneta Ventures, ki skrbi za 
zagonska podjetja, in klasični investitor Capital. Vsi ti 
skupaj navržejo desetino letnih prihodkov. 

Kdor ima Googlovo delnico, bo samodejno dobil eno 
Abecedarijevo, pri čemer se bo ohranila oznaka na 
borzi (GOOG in GOOGL). Seveda tedaj, ko bo pre- 
hod dejansko izveden, kar naj bi bilo še letos. Page bo 
glavni izvršni direktor Alphabeta, Brin predsednik, 
Guglovo žezlo pa prevzema Sundar Pichai, ki je v 
podjetju od leta 2004. 


Ultimativni NES za puvača 


Nintendova konzola NES v Sloveniji ni bila nikdar po- 
sebej razširjena, čez lužo pa je bila simbol preroda 
prevladujočega, televizorskega igranja. Drugače re- 
čeno, za Američane je bila in je tisto, kar je bil za nas 
ZX spectrum. Zato so pri retronavdušencih v Obama- 
landiji jako zaželeni dobro ohranjeni nintendo enter- 

Sumim, da bo analogue NT našel prostor v eno- 
mestnem številu slovenskih domov. Retroameriča- 
ni pa so dragi izdelek takoj požegnali. 


tainment systemi - še bolj pa taki, ki so nekaj poseb- 
nega. Na primer izvirni japonski, ki se mu je reklo fa- 
micom (family computer), ali kak predelan, kakršnih 
ni malo. Garažni avtorji stare sisteme čistijo, jih ode- 
vajo v nova ohišja, kot je leseno, in jih dodelujejo, na 
primer z videoizhodom za novejše televizorje, kar sta- 
ne okrog dvesto evrov. 

Najbolj elitni tovrstni izdelek je bržda analogue NT, iz- 
delek podjetja Analogue Interactive, ki pravi, da je za- 
deva proti izvirmnemu NESu kakor porsche 911 proti 
avtomobilski igrački. Reč so zastavili kot proizvod za 
resne navdušence nad starimi igralnimi sistemi s pol- 
no denarnico, saj se cena začne pri 500 dolarjih (440 
evrih) in jo je moč še povišati. Ne gre za emulatorski 
sistem, saj je v sodobnem, elegantnem aluminijastem 
ohišju pravi NESov hardver z režo za module. Popra- 
vek, z dvema režama, eno za ameriške oziroma ev- 
ropske in eno za japonske kartuše, dočim je moč 
stvar postaviti celo na japonski disketnik famicom 
disk system. Izhod za sliko je RGB, kar pomeni, da je 
vsak piksel na kompozitnem, komponentnem ali s- 
video kablu oster kot britev. Dokupiš lahko celo 
HDMI-konverter, ki sliko predela v HD brez trohice 
zamika. Tudi zvok naj bi bil brez vsakršnih motenj in 
šumov. Posledično naj bi kultne melodije iz Bionic 
Commanda in kompanije zvenele, kot se spodobi. 
Nemara misliš, da je za polno nadgrajen komplet s 
HDMijem, barvnim oklepom, kabli in izvirnimi kon- 
trolniki okrog 700 dolarjev nora cena. A s tabo se 
marsikdo ne strinja, kajti prva serija analogua NT je 
že razprodana. Morda bomo drugo ali eno naslednjih 
ugledali na stari celini, dotlej pa lahko sline cediš ali 
se čudiš človeški čudnosti na lični stranici Analogue- 
interactive.com. Oziroma zadevo kar naročiš, ti retro- 
frik, ti! 

NESov Punch-Out je slovita zgodnja boksarska ar- 
kada, ki je za mnoge bolj zabavna in zahtevna od 
sodobne žlahte v slogu Fight Nighta. 

MODULAR MMO 
GAMING MOUSE 


20 % POPUSTA NA VSE 
IZDELKE ZNAMKE ROCCAT. 
Samo v trgovinah Big Banc. 


Akcija velja do 30. 9. 2015 oz. do razprodaje zalog. 


BOLJŠA STORITEV. BOLJŠI NAKUP. 


BIG BANG 


YouTubov tekmec Twitchu pognan 

Če pred Youtube.com vrineš besedo 'gaming.', te 
pričaka stran drugačne podobe, kot smo je od portala 
vajeni. YouTube Gaming kajpada hodi v zelje servisu 
za zretje igranja v realnem času Twitch.tv, ki si je ust- 
varil tak primat, da je za resno konkurenco že skrajni 
čas. Novost v bistvu ni ločen kotiček, marveč preoble- 
ka in hkrati app za Android ter iOS, ki YouTube priredi 
tako, da se ti med iskanjem igrarskih vsebin ni treba 
ukvarjati z Bieberjem. Pod plaščem ima torej vse od 
let's play videov in dražilnikov do streamov. Je pa 
vseeno največji poudarek na slednjih. V celoti jih po- 
ganja HTML5 in ena od prednosti je opcija, da se sa- 
modejno shranijo do štiri ure pretočnega videa za 
brskanje, česar Twiteh ne zna. Po drugi plati nad YTG 
zlovešče visi Content ID, tamkajšnji sistem za varstvo 
avtorskih pravic, ki zna bliskovito blokirati video z ne- 
licencirano glasbo. To zna resno zavreti rast servisa. 


Prva Witcherjeva razširitev oktobra 

Govora je seveda o odličnem, odprtosvetovnem, ak- 
cijsko-taktičnem frpju Witcher 3, enem najboljših na- 
slovov letošnjika. Poljski avtorji so že pred časom na- 
povedali obsežno dolpotegljivo razširitveno vsebino 
zanj, zdaj pa so obelodanili konkretnejše podatke o 
njej. Prva ekspanzija se bo klicala Hearts of Stone, 
stala bo kakih 9 evrov in prispe 13. oktobra. Geralt bo 
šel v njej tepst menda nesmrtnega razbojniškega po- 
veljnika in vsebine naj bi bilo za okrog deset ur — po- 
leg sveže zgodbe še nove pošasti, liki, oprema in nov 
igralni prijem, klican runeword, ki naj bi bistveno vpli- 
val na igranje. Kaj natanko to je, še niso povedali, vse- 
kakor pa bo treba za zagon Kamnitih sre, ki se bodo 
umestila v obstoječi svet, posedovati junaka na naj- 
manj trideseti stopnji. Druga razširitev se bo imeno- 
vala Blood and Wine in pride začetkom naslednjega 
leta, toda o njej ni znanega še nič konkretnega. 


Dragon's Dogma končno za PC 

Dark Souls nima kaj dosti posnemovalcev — razen ze- 
lo spodobnega Lords of the Fallen le še Capcomovo 
Dragon's Dogmo, ki je bila doslej omejena na PS3 in 
xbox 360. Januarja pa se bo le preselila na računalnik, 
in sicer v razširjeni in popravljeni inačici Dark Arisen s 
spremembami igralnega sistema ter novim območ- 
jem, Bitterblack Islom. Gre za mešanico akcijskega 
sekljanja, frpjstva in preživetvenega hororja v odpr- 
tem svetu, po katerem s pomočjo računalniških sp- 
remljevalcev jagaš deloma mitološke beštije. Pri tem 
zaradi splošne zajebanosti besno umiraš, a se prav s 
tem učiš. Pecejeva inačica naj bi posedovala nadgra- 
jeno grafiko in bo digitalno naprodaj za 30 evrov. 


Domači geekovski zlet 
Na meji nevidnega 


Tretjega oktobra se bo v športni dvorani Tabor v Lju- 
bljani odvila konvencija fantazije in znanstvene fanta- 
stike Na meji nevidnega. Organizatorja Rebeka 
Žerovnik in Mitja Bosnič pravita, da je nastala iz želje 
po večjem dogodku, ki bi povezal akterje z obeh po- 
dročij, od društev prek trgovin do navdušenskih posa- 
meznikov. To ne bo prvi smenj s tem imenom, saj je 
ta štartal že leta 2013 kot nekakšen preizkus, ki se je 
izkazal za uspešnega. Že naslednji NMN v prostorih 
plesne šole Bolero je obiskalo več kot petsto ljudi, ki 
so si lahko ogledali kakih dvajset stojnic. 


Namizne igre se številnim zdijo nepopisno zastare- 
le, vendar ta način druženja in miselnega udejstvo- 
vanja povezuje milijone ljudi po svetu. In pri nas. 


Teh bo letos še več, med njimi slovensko Tolkienovo 
društvo Gil-galad, društvo pisateljev Zvezdni prah, 
spletna skupnost Virtualna Bradavičarka ter skupina 
LARP Slovenija (Live Action Role Play). Prvič bodo 
prisotna društva in posamezniki iz tujine, zato bodo 
nekateri deli programa potekali v angleščini. Robo 
bodo razstavile štacune Črna luknja, Fiction Island, 
Tojeto in Tehnoškrat, dočim bosta prisotna še Ani- 
meshop in striparna Oblaček. S tem se bo ponudba 
razširila na stripe in animeje, po katerih je minuli leti 
vladalo veliko povpraševanje. 

Kar se programa tiče, bo potekal v dveh predavalni- 
cah. Ustvarjalci vesoljade Starpoint Gemini s Hrvaške 
bodo predstavili razvoj svoje igre, režiser David Sipoš 
bo predstavil novi fantazijski projekt, pisatelj Samo 


nosti in Facebooka, marveč prave knjige. Kajpak v 
prvi vrsti fantazijske in ZF, ki bodo takisto prisotne. 


Petančič pa bo govoril o knjigi Anor Kath - Doba raz- 
dora, ki smo jo opisali v prejšnjem Jokerju. Takisto 
kanijo prirediti tekmovanja v namiznih igrah ter v 
Hearthstonu in oznaniti zmagovalce natečaja za naj- 
boljšo zgodbo. Vrhunec dogodka pa kani biti tekmo- 
vanje za najboljši cosplayerski kostum, čeprav ima- 
mo s tem v Sloveniji glede na tujino slabe izkušnje. 
Pustimo se presenetiti 3. oktobra v dvorani Tabor za 
petaka vstopnine. 


v /, sati ; to >. 


Slovensko Tolkienovo društvo Gik-galad, khm, Gil- 
galad (to je vilinski kralj v Gospodarju prstanov) se- 
veda ne bo izpustilo priložnosti za fantazijski zlet. 


Ni važno, če obožuješ Rothfussa ali JK Rowling, če si rad Aragorn ali Ysera, če si manekenske ali testene 
postave, gamer ali ne — na takih prireditvah šteje samo iskrena ljubav do vsega izvenrealnostnega! 

Mobidik sejma IFA 


Sony Mobile še brca: za jesen so najavili peto genera- 
cijo xperie Z. Ta bo imela po njihovi raziskavi najbolj- 
ši fotoaparat na trgu. Japanci lahko to trdijo dovolj 
prepričljivo, saj izdelujejo senzorje za dobršen del mo- 
bilnikov. Novi bo posedoval kar 23 milijonov točk in 
ostril rekordno hitro. Pri tem ga bo moč uporabljati v 
in pod vodo, kajti ploščica bo kot doslej vodotesna, s 
čimer xperia ostaja praktično edina taka na trgu. No- 
vi elementi bodo bralnik prstnega vzorca, 64-bitni 
osemjedrnik snapdragon 810 in podpora zvoku viso- 
ke ločljivosti. Na veliko omenjajo Remote Play, pre- 
točno špilanje s playstationa 4. Morda bo zdaj ta fičr 
deloval bolje, kajti ob preizkusu v prejšnji generaciji 
smo bili razočarani nad zanesljivostjo. Navaden, 5,1- 
palčni Z5 bo imel zalon HD-razločljivosti, medtem ko 
bo zastavonošec Z5 premium prikazoval 5,5-palcev 
slike z mrežo 4K oziroma 2160 x 3840. Je to Sonyjev 
labodji spev ali hočejo z gostoto 32 pik na milimeter 
pokaditi Samsungu in pokazati, da so še v špilu? 

Sony prisega na tako imenovan high-res audio, po 
novem tudi v telefonih. Pa uporabniki res zahtevajo 
192-kiloherčno in 24-bitno vzorčenje? 


Edino resnično novotarijo na mobilniškem področju 
je predočil kitajski Huawei s premijskim telefonom 
mate S. Ta je prvi v praksi demonstriral naslednji rod 
zaslonskega dotikabilnega vmesnika, takega, ki bo 
občutljiv tudi na moč pritiska. Kitajci so tehnologijo 
imenovali Force Touch in preizkusili smo jo pri pri 
ogledovanju slik, kjer je bila naglost zumiranja odvis- 
na od jakosti tiščanja. Postavka bo zagotovo postala 
standard, saj bodo prihodnje leto tako imenovane 
2,5D-displeje uvedli tudi drugi proizvajalci. Dodatno 
uporabnost domiselno pokaže aplikacija za tehtanje 
predmetov, postavljenih na ekran. Fon bo tako dobil 
še eno, včeraj še nesluteno funkcionalnost: dilerjem 
ne bo treba več kupovati namenskih tehtnic. 


Huawei mate S bo dopadljiv fon visokega razreda, 
ki prvi prinaša zaslon, ki zaznava jakost dotika. Fičr 
deluje in bo sčasoma postal samoumeven. 


šolovaj 2015 


Omembe vreden je proizvajalec Lenovo, ki je pod 
svojo, ne Motorolino blagovno znamko, pokazal fon 
vibe. Ta androidnež z ukrivljenim zaslonom v uporab- 
niškem vidiku izstopa po gigantski, 5000-miliamper- 
ski bateriji, ki naj bi zdržala dvakrat več od konkuren- 
ce, po tehnološkem pa zavoljo dveh prednjih kamer. 
Selfiji zaradi tega ne bodo stereoskopski, saj je drugo 
oko le pomožno in deluje za določanje globinske ost- 
rine. Vseeno pa to omogoča dodatne učinke, od meg- 
ljenja ozadja do videododajanja ptičkov, ki letajo oko- 
li glave. Baje zato, ker "uporabniki vsak dan s telefoni 
naredijo več kot milijon samoportretov, saj želijo s 
sefliji izstopati v svojih družabnih krogih." Tako rekši 
gospod Hsiao, eden od šefov pri Lenovu. 


Nova ifona in ipad 


Tik pred zaključkom redakcije je polbožji Apple smrt- 
niškim bitjem predočil par novosti. Največja po ploš- 
čini je ipad pro, nova kategorija table z 12,9-palčnim 
zaslonom, ki se pridružuje obstoječemu airu (9,7 ") in 
miniju (7,9 "). 713-gramski pro bo svetil z 2048 x 
2732 piksli, njegovi (dokupljivi) posebnosti pa bosta 
stojalo s tipkovnico in pero. S tem naprava neposred- 
no konkurira Microsoftovemu surfacu, zato je toliko 
bolj nenavadno, da jo je prav Microsoft prvi požegnal 
z novim Officom. Ni povsem jasno, ali bo računalo, ki 
pride novembra za nekaj več kot 800 evrov, name- 
njeno produktivnosti ali osebni zabavi. No, drži, da je 
s tako velikim zaslonom užitek rokovati, pri čemer bo 
zavoljo iOSa 9 sistem omogočal razdeljeno delovno 
okolje in sliko v sliki pri videokomunikaciji. 


Ipad pro bodo pozdravili risarji, ki bodo morali do- 
kupiti 'pencil', pa tudi uživači v videovsebinah. Ve- 
letabla bo zato imela štiri zvočnike. 


Tavelik ipad je nišen izdelek, dočim sta osrednja no- 
Vinca iphona z oznako 68. Čeprav so izumili novo zli- 
tino aluminija in uvedli še boljše steklo, zmagovalni 
dizajn šestice ostaja nespremenjen. Največji hardver- 
ski napredek je 3D touch, ki omogoča več nivojev 
pritiska. Rahel dotik pisma, povezave ali slikice bo 
odprl le predogled, konkretnejši stisk pa kot doslej 
novo okno. Morebitnega tehtanja črtic koke na zaslo- 
nu niso omenjali, dasi bi bil to za veliko japijskih ap- 
postolov carski nucnik. Naslednja pridobitev je 12- 
mega kamera, kar je prvo povišanje pičnosti po ipho- 
nu 4S, Seveda obljubljajo najboljše posnetke, pri če- 
mer je par frišnih opcij: 4K-filmanje, kratek video ob 
vsaki fotki in domiselno pobliskanje zaslona za svet- 
lejše sebkanje. Oba modela, 4,7 " in 5,5 ", bo pogan- 
jal nadgrajen, kot vselej skrivnosten čipovni nabor 
A9. Ta menda do 90 odstotkov prekaša predhod- 
nega. Iphona 6S dospeta 25. septembra. 

Apple je takisto prenovil svojo škatlico apple TV. Mul- 
timedijski računalniček žene čip A8 iz prejšnjega ip- 
hona, medtem ko je največja funkcionalna dopolnitev 
dostopnost do AppStora. Doslej je bila naprava ome- 

iphone 6S in 6S plus bosta imela svež zaslon z več 
nivoji zaznave. Napravici seveda dospeta s siste- 
mom i0S 9, ki bo prinesel animirana ozadja. Po 
novem bosta na voljo še v rožnato zlati barvi. 


jena le na filme, fotke in muziko. Poslej pa bo moč na 
velikem zaslonu poganjati nadmočne špile in aplika- 
cije za iOS. Za ta namen so prenovili daljinec, ki ima 
poleg mikrofona za kramljanje s Siri še drsno ploščico 
in pospeškomere, torej deluje podobno kot wiimote. 
Dodatno bo moč uporabiti modrozobe joypade. S tem 
se uporabnost izdelka krepko dvigne. Govorice, da 
Jabolčniki pripravljajo (mikro)konzolo, so imele os- 
novo. Onegaj, ki bo ob jesenski splovitvi stal okoli 
150 evrov, bomo z veseljem preizkusili. 


Gaming resorts: 
e-športni debakel 


Kdor je spomladi naletel na najavo dogodka Gaming 
Paradise, je bržda pomislil, da gre za nateg ali prvo- 
aprilsko šalo, saj je v angleščini oglaševala vrhunski 
sedemdnevni združek letovanja in e-športnega tek- 
movanja svetovnega ranga v slovenskem Portorožu. 
A projekt je bil resničen in za njim je stalo slovensko 
podjetje Gaming Resorts. Hoteli s štirimi zvezdicami, 
proslavljena imena iz sveta Counter-Strika in Dote ter 
150.000-evrski nagradni sklad - vse to in še več nam 
je obljubljal idejni vodja Saša Bulič še nekaj dni pred 
štartom 6. septembra. Kljub pomislekom o preveli- 
kem zalogaju smo možakarju zaželeli srečo. Navse- 
zadnje mu je uspelo v sodelovanje prepričati ekipe, 
kot sta Virtus.pro in Na'Vi. Tekmovanje pa je prenašal 
MLG, ki je za komentiranje pripeljal znanega casterja 
Tobyja Dawsona, ki je sodeloval na Internationalih. 
Toda žal se je skepsa izkazala za upravičeno, saj je šlo 
prav od začetka vse narobe. Računalniki so bili prešib- 
ki in dodajanje hardvera je povzročilo skoraj dvanajst- 
urno zamudo. Nakar se je paradiž spremenil v popol- 
no katastrofo. Razodelo se je, da hoteli niso bili plača- 
ni, in posredovala je celo policija. Drugi so imeli teža- 
ve s slabo hrano. Spričo zanič obiska - vsega skupaj 
je prišlo nekaj sto gledalcev - so drugi dan del z Doto 
2 kratkomalo odpovedali, zato je speljani dogodek ob- 
segal le prve tri dni s turnirjem Counter-Strika. Od- 
padla je tudi večina obrobnih tekmovanj. 

Zmagalo je moštvo Kinguin pred Na'Vijem in nagrade 
naj bi podelili, a problem je drugje. Vso žalost je po 
spletu lahko spremljala svetovna igralska scena. Od 
tega Slovenija brez dvoma nima koristi, saj bodo naši 
kraji in ljudje povezani s sramoto, o kateri so se hitro 
razpisali e-športni mediji in jo označili za najslabši ev- 
ropski turnir vseh časov. Domači znalci se držimo za 
glavo, ker bo odslej v Podalpje za prireditve še teže 
pripeljati tuje sponzorje. Brez dvoma je odgovornost 
za nastali obup na strani organizatorjev, a več o vzro- 
kih kasneje, ko se glave ohladijo. 


i — - 4 čž a k 
ASHES OF THE SINGULARITY Širne planjave tujih svetov, čez katere divjajo armade robotov in pljuvajo žarkovno uničenje, pa gladko oddaljevanje pogleda - ja, real- 
nočasovna strategija Ashes of the Singularity takoj spomni na Supreme Commanderja. A če smo imeli v tamkaj na zaslonu hkrati do nekaj stotnij enot, jih bo tu lahko čez tisoč! 
Za obvladovanje kolobocije bodo premogle napredno pamet, ki jih bo znala združevati v samostojne formacije. V njih bodo na primer tanki samodejno branili artilerijo, v vsa- 
i kem trenutku pa bomo lahko vmes posegli ročno. Da bo računalnik prenesel breme bitk, bo Ashes eden prvih špilov s podporo DirectXu 12. Širom galaksije bo sledil konfliktu 
BA med digitaliziranimi umi metaljudi in umetno inteligenco The Substrate, ki si bo prizadevala ustaviti pogoltno širjenje človeške rase. (ag) 

TONY HAWK'S PRO SKATER 5 Skaterska legenda Tonček So- 

kolov je dopolnil 47 let in čeprav že nekaj časa ni več aktiven tek- 
movalec, ostaja najbolj prepoznavno ime tega početja. Po nekajlet- 

nem premoru bo ime posodil naslednjemu delu proslavljene serije 
rolkarskih iger, ki bo z nogo in pol ostala v preteklosti. To pomeni 
vrnitev starega udejstvovanja z drajsanjem po vsemogočih objektih, 

od ramp prek cevi do robov sten. Dlje kot bo dričanje trajalo in manj 

kot boš ponavljal finte, več pik boš dobil, tako kot njega dni. Vmes 

boš polnil merilnik za nore specialke. Celo nadzorna shema bo ena- 

ka, medtem ko bodo stopnje omejene in ne gre pričakovati odprtega 
sveta. Vseeno naj bi bile dokaj velike in bodo v nekaterih primerih 
spojile že znane, recimo več skladišč iz prejšnjih Skaterjev. V redu, | 

kaj pa prave novosti? Ustvarjanje lastnih prizorišč in njih deljenje po 
spletu, internetno večigralstvo za dvajseterico z brezšivnim pridruže- 8% 
vanjem seansam in odhajanjem iz njih, powerupi, občasno izstreljeva- Mas 
nje projektilov in nov, cel-shaded grafični slog, s katerim so nadome- V 
stili pri publiki slabo sprejetega polrealističnega. (sn) 


NBA 2K16 Goran je podpisal polnomastno pogodbo z 
Miamijem, torej v igri bo, dočim je Zoran odpotoval v Rusi- 
jo k Himkiju, ki ga žal ni med petindvajsetimi evropskimi 
ekipami v NBA 2K16. Prav tako še ni jasno, ali bo moč do- 
tične normalno uporabljati v tekmah po spletu. Bo pa tovr- 
stno udejstvovanje doživelo nadgradnjo v obliki tekem pe- 
tih živih proti petim navideznim košarkašem na normalnih 
igriščih z običajnimi NBA-pravili, torej ne na ulici. Takisto 
bo razširjena izdelava lastnega moštva, ki se mu bo dalo 
prilagoditi oblačila in areno ter ga celo preseliti v drugo me- 
sto. Vnovič se bomo filmsko-dramsko udejstvovali kot no- 
vopečen žogometalec v modusu mycareer, za katerega le- 
tos skrbi priznani režiser Spike Lee. Na igrišču pa je videti 
predvsem napredek pri življenjski animaciji igralcev. To je 
povezano z novim sistemom prikaza košarkašev, kjer je re- 
sničnosti zvesto celo telo in ne le obraz kot prej. Dragiča še 
ne bo na naslovnici, bo pa tam Stephen Curry, dočim bo 
posebno edicijo krasil Jordan, nemško Schroder, špansko 
brata Gasol in francosko Parker. (sn) 

SERVO Med avtorji Serva je veliko ljudi iz studia Ensemble, ki nam je dal Age of Empires. A čeprav bo tudi tole robotsko mikastenje realnočasovna strategija, bo izkušnja ve- 
liko hitrejša. Partije naj ne bi trajale več kot dvajset minut, bazo pa bomo iz surovin na noge v celoti postavili že prej kot v desetih ter iz tovarn bojišče zasuli s streljajočimi avto- 
mati. Hakeljc bo v tem, da bo moč najmočnejše hodce prirejati z nadgradnjami izven bitk, kot bi si iz posameznih delov sestavljal mechwarriorja. Na ogrodje bomo lahko navesi- 
li plazemske topove in raketne lanserje (vijolične farbe, se ve). Tako naj bi po slehernem spopadu nadgradili arzenal in se vrgli v novo bitko. Za pomoč bo zraven kopica manjših, 
preprostejših robotkov. Sliši se prirejeno predvsem večigralstvu, a Servo naj bi kljub temu vseboval tudi dolgo samotarsko pripoved. (ag) 

Sedemindvajsetega 
oktobra bo zvezde 
globokega vesolja 
ugledal Halo 5: 
Guardians, pri številnih 
ljubiteljih prvoosebnega stre- 
ljanja težko pričakovano nada- 
ljevanje znanstvenofantastične 


rešetalske serije. Prispel bo 
samo na pri nas nerazširjeni 


xbox one in 
da ga bo izkusilo malo 


DOB 


je žal, 


Slovencev. 

STEVILKA PET 


Radar spodaj levo, znana strojnica v rokah, do zob oborožena kovinska spaka 
pred nami — jep, to je Halo, kakršnega poznamo, plus izboljšave. Evo petice! 


tvarila skupina Bungie, za 343 Industries ni 

moglo biti lahko. Navsezadnje gre za niz, ka- 
terega prvenec je leta 2001 na konzole zanesel 
prvoosebno streljanje, minulo desetletje najbolj 
priljubljeno zvrst. Call of Duty, Bioshock, Battle- 
field - vse to je v povezavi z obtelevizorskimi na- 
pravami zraslo na rodovitni prsti, ki jo je na prvem 
xboxu razrahljal Halo: Combat Evolved. Deloma se 
je zgledoval po pecejevih šuterjih, a je doprinesel 
marsikaj naprednega, med drugim dokaj odprte 
stopnje, po katerih si se vozil z džipom in se boje- 
val z dinamično, neskriptano umetno pametjo, ter 
lokalni multiplayer na razdeljenem ekranu. Če Hala 
ne poznaš dobro, smo o njem in nadaljevanjih spi- 
sali anale v Jokerju 221, id na stranki 9314. 
Vse to so torej podedovali 343 Industries, ko so 
Bungie pred šestimi leti presedlali od Microsofta k 
Activisionu. Tam so za PS4 in XBO spisali sporni, 
toda uspešni Destiny. Ta ima v sebi obilo Halovega 
DNK;a, vendar ni Halo - ta ostaja Microsoftova last. 


P::: tako zapuščino, kot jo je s Halom us- 


Kuri, ki nese zlata jajca, pa ne režeš vratu, četudi iz- 
gubi streho nad glavo. Zato se je razvoj novih delov 
nadaljeval s svežo trilogijo, začenši s štirico za xbox 
360, ki ni povsem upravičila pričakovanj, in zdaj z 
Guardians za xbox one. Ta temelji na novem pogo- 
nu in obljublja dogajanje v pravih 1080p pri 60 
sličicah na sekundo. A to še zdaleč ni vse, kar je 
najbolj zanimivo ... 


Čeprav sem ljubitelj Halove lore in zvečine kako- 
vostnih enoigralskih odprav, priznavam, da levji de- 
lež odjemalcev te igre kupi za dolgoročno večigrals- 
ko udejstvovanje. Dotično bo v Halu 5 žal okrnjeno, 
saj so bili avtorji primorani izrezati kompleten split- 
screen. Torej ravno tisti fičr, ki je Halo proslavil po- 
leg mrežno-internetnega udejstvovanja. Ihtava pro- 
testna pisma so nemudoma poletela skozi žice, a 
pomagalo ni nič - Guardians ne bodo imeli razdelje- 
nega zaslona. 

Bodo pa zato vsebovali sodelovalno kampanjo za 
štiri osebke. V njej ne bomo nadzorovali štirih ena- 
kih futurističnih marincev v boju z izvenzemeljskimi 
silami, temveč se bodo vojaki prvič doslej v seriji 
razlikovali tako po videzu oklepov in HUDa kot orož- 
jih. Prav tako bo sleherni posedoval svojstveno 
osebnost in glas, tako da bo na radijskih povezavah 
nenehno veselo. Druščine bomo deležni tudi, če bo- 
mo igrali sami. Pri tem naj bi kamerade vodila spos- 
obna umetna pamet, ki se bo inteligentno odločala 
in nam ne bo v napoto. Če ga bodo vseeno srali, jim 
bomo lahko s krovnimi povelji odredili mirovanje, 
cilj gibanja in streljanja ter celo menjavo orožja. 

Tekmovalno večigralstvo kakopak bo. Za razliko od 
Master Chief Collectiona naj bi delovalo na dan sp- 
lovitve in bo vsebovalo večino doslej znanih modu- 
sov, od klasičnega slayerja do king of the hilla. No- 
vost bo način warzone, ki kani razgibati dosedanje 
udejstvovanje in postati tisto, kar so bili zombiji za 
Call of Duty ter horda za Gears of War. Warzone se 
bo odvijal na do štirikrat večjih prizoriščih kot prej. 

evo Slednji bodo cenili nenehno plezanje po razvojni lestvici in odklepanje robe. 

Ta bodo obsegala notranjosti stavb in prostrane li- 
vade, na njih pa bo po Titanfallovo združil puščav- 
ništvo z multijem. Dve ekipi s po dvanajstimi člani 
se bosta spopadli tako med sabo kot z naključnimi 
sovražniki iz kampanje. Covenanti in Prometejci bo- 
do uleteli v vseh svojih pojavnih oblikah, vključno s 
šefi. Zmagovalec bo tisti, ki bo prej dosegel zadano 
količino točk ali prvi zasedel vse tri ključne baze ter 
nato uničil razkrito jedro v osrednjem sovražniko- 
vem oporišču. Modus naj bi bil primeren tako za 
neobvezno zabavo kot za študiozne profesionalce. 
Slednji naj bi bili v Guardians še posebej dobrodošli, 
saj ima Halo 5 jasne e-športne ambicije. Morda je 
prav s tem povezana nekoliko nižja starostna ozna- 
ka, razpadu igralske baze na manjše dele pa se ka- 
nijo avtorji ogniti s tem, da bo vseh petnajst DLC- 
zemljevidov, ki bodo dopolnili kakih dvajset začet- 
nih, na voljo brezplačno. 


SAM V VESOLJU 


Večigralski vtisi z Gamescoma, kjer se ni igralo war- 
zona, temveč normalni slayer, so bili docela poziti- 
vni. A kljub popularnosti multija marsikdo z nape- 
tostjo pričakuje zgodbeno kampanjo, ki je v Halih od 
nekdaj vse prej kot le trening za družabno spopada- 
nje. Navsezadnje se je kultni Master Chief kot lik vz- 
postavil prav tu, ne v mrežnih obračunih. Je pa res, 
da v petici ne bo imel docela osrednje vloge, saj si 
bo žaromet delil še z nekom, podobno kot si ga je v 
Halu 2, ko je kampanja preskakovala med njimi in 
covenantskim arbiterjem. Ta prijem pri igralcih ni 
padel na plodna tla, a ga vseeno ponavljajo. 

Štorija se bo začela osem mesecev po zaključku 
Hala 4, ko sta Master Chief in njegova smrketa Cor- 
tana vandrala po forerunnerskem planetu in se spo- 
padala z grožnjo, še hujšo od Covenantov in Floo- 
da. Chief, znan tudi kot John-117, gre medtem po 
svoje, pridruži pa se mu njegova znana tričlanska 
Modra ekipa. Zemeljsko vojaško poveljstvo nad 
tem ni navdušeno, saj dejanja ni naročilo, poleg 
česar se je zgodil še napad na kolonije. Zato po 
Chiefa, ki je povezan z vso to godljo, pošlje drugega 
supervojaka, agenta Jamesona Locka, ki smo ga 
srečali v televizijski seriji Halo: Nightfall. Tudi Locka 
spremljajo trije futuristični nadvojaki, obe ekipi pa 
bomo izmenično prevzemali, na podlagi česar se bo 
spletala bojda globoka in vznemirljiva zgodba. 


Klasična obljuba, seveda, vendar zna ta dvojnost 
resnično doprinesti zanimivost. Navsezadnje ne bo 
šlo le za dve osebi, temveč za osmero njih, kar od- 
pira vrata nemalo pripovedniškim figuram. Master 
Chief bo imel recimo bistveno drugačen pogled na 
stvari kot Locke ali celo kot člani lastne ekipe. Na- 
leteli bomo na nove sovražnike, denimo na prome- 
tejske marince, ki naj bi se izkazali z medsebojnim 
sodelovanjem. Od dosedanjih Halov pa se bo kam- 
panja v petici najbolj ločila po vztrajanju na velikih, 
odprtih igralnih območjih, med katerimi skorajda ne 
bo klavstrofobičnih hodnikov, in po odsotnosti Cor- 
tane, ki je pobegnila v Windows 10. Saj ne. Ampak 
je ne bo. Kdor je končal štirico, že ve, zakaj. 

Samo od sebe se postavi vprašanje, kako različna si 
bosta Master Chief in jager Locke. Pri 343 pravijo, 
da ne bistveno, bo pa Locke vseeno malce pose- 
ben. S sabo bo trogal sledilno napravo Artemis (Ar- 
temida je starogrška boginja lova), ki bo v slogu 
Batmanovega čuta odkrivala posebnosti v okolici - 
sledi, orožja, sovrage. Zaradi te lahkotne detektiv- 
skosti bo kampanja v Halu 5 nekoliko spomnila na 
ODSTjevo, čeprav ne bo tako noirovsko zamorjena. 


VARUHI PRED DURMI 


Halo 5 torej prihaja - še večji, bolj epski in spekta- 
kularen, s svežo grafično tuniko in ravno zadosti 
obljubljenimi novostmi, da slinjenje pri navdušencih 
ne more izostati. Na inačico za PC pa vsaj v bližnji 
prihodnosti ne gre računati, saj xboxov šef Phil 
Spencer kljub obljubam, da kani izenačiti računal- 
nik in xbox one, o Guardians na monitorju ostaja ti- 
ho. Že ve, zakaj, saj se je v tej smeri davno tega vse 
nehalo z enico in dvojko, tako da je Halov dolg do 
računalničarjev medtem krepko narasel. 


SZOGNJENI EKIPI 


Vsak od dveh junakov petice, Master Chief in 
agent Jameson Locke, bo s sabo vlačil po tri to- 
variše. Chief si bo omislil Blue Team, ki ga bodo 
tvorili znanci Linda058, Fred-104 in Kelly-087. 
Linda Pravdin je odlična ostrostrelka, ki je spo- 
sobna z enim strelom onesposobiti bansheeja, 
Fred je nekoliko preveč čustven izvedenec z no- 
žem, Kelly pa doseže brzino 60 kilometrov na uro 
in je ob tem še vedno pripravljena na šalo. Spo- 
sobnostno in osebnostno raznotere pribočnike 
vrste Spartan-IV bo imel tudi Locke. Dva moška 
in dve ženski bodo skupaj tvorili Fireteam Osiris, 
ki naj bi bil sposoben pokaditi Chiefu. Ampak saj 
vemo, kaj se zgodi s tistimi, ki Johnu-117 preveč 
kadijo, ne? Že zdavnaj niso nič drugega kot dim. 

Živali iz gozda, kmetije, savane, 


z duhci, roboti, kraljične zaspane, 
| 4 pojava v čeladi nezdravega diha, 
4 z: kVI sirena, ki princ ji na dušico piha, 
s tu medved zapoje, tam žaba zakvaka, 


a V sumljivo objeta sta Miki in Jaka. 


Iz hoste stoletne v deželo, ki ni je, 
povorka poznanih obrazov se vije, 65-JI 
gusarji, kavboji, vsi pojdejo vštric, 4 

ne manjka nit! , ta supermožic. € v 


ot smo povedali v biografskem 
vedežu pred časom, je vizija enega 
podjetnega človeka (plus denar nje- 
govega brata) pred 91 leti položi- 

la temelje za dandanes največje zabavnjaš- 
ko podjetje The Walt Disney Company. Nji- 
hovi junaki, naj gre za avtorske miši in race 
ali za iz drugih folklor izposojene princese in 
medvede, so bili že v starih časih najbolj 
prepoznavne fantazijske podobice. Nakar 
so program v tretjem tisočletju eksponent- 
no razširili. Leta 2006 je korporacija od 
Jobsa odkupila studio Pixar, par let kasneje 
so pod svojo marelo vzeli založbo Marvel in 
pred kratkim so odšteli odmevne štiri mili- 
jarde za Lucasfilm. Razen Batmana in Su- 
permana, ki sodita v DCjevo bajeslovje, 
Disney dandanes obvladuje večinski delež 
otroške in odrasle domišljije. Ali je dober 
gospodar ali ne, nima smisla razpravljati. 
Delajo kakovostno vsebino, služijo pa pri 
tem tako, da ne vedo, kam bi z denarjem. 
Studio ve, da brez fanov ne gre, zato so v ta 
namen ustanovili klub D23 - D kot Disney in ; 
23 za leto 1923, ko je mladi Walt prišel v čča VEM pe oo mnm 


Hollywood le s sanjami v kufru. V okviru 


društva organizirajo mnoga srečanja, med ) Jah 
8 kA 


katerimi najbolj izstopa avgustovska kalifor- 
nijska konvencija D23 Expo. To je skoraj eli- 


tističen dogodek, saj so vstopnice še pičlejše ; ti d > » hd 
in dražje od Comic-Cona. Ampak obiskoval- na " 
kov 


ci imajo kaj videti. Na programu so najave 
prihajajočih filmov in licenčnih iger, razstava 
mnogoterih studijskih rekvizitov in umetniš- 
kih del, koncert Silly Symphony in tradicio- 
nalna maškarada. Ter seveda zapravljanje 
za nepregledno množico disneyjevske robe. 
Letos je bila izstopajoča vojnozvezdna tema- go 
tika, stoječe ovacije pa je med Marvelovo 4 
predstavitvijo požel 92-letni nesmrtni Stan 

Lee, avtor večine rešimož. Kdor je imel res 

srečo oziroma je bil oblečen v posebej priv- 


lačno Zvončico, se je lahko slikal z zaresni- . 
j ( 
ma Hanom Solom in Jackom Sparrowom. |. t j 4 — | 
! KI 


Vseeno novega napovednika za Prebujenje 


sile niso zavrteli. j 4 t ZA 4 | X 

STAR WARS LAND 


Projekt Star Wars Land, največjo širitev parkov doslej, je 
predstavil firmin prezident Bob Iger osebno. Za približno 
šest hektarov bodo povečali kalifornijski Disneyland in flo- 
ridski Disney's Hollywood Studios. Otvoritev bo bržda leta 
2017, zaenkrat pa so najavili dvoje atrakcij. Nov planet, na 
katerem se bodo obiskovalci udeležili spopada med upor- 
niki in belimi jurišniki, ter Tisočletnega sokola v naravni 
velikosti, ki bo ljudi popeljal na skrivno Hanovo misijo. 
Menda bo to najbolj 'tematski' del parka, saj bo vojnoz- 
vezdnemu mitosu zvest čisto vsak detajl, od tal do snažilke 
v sekretih. Zato ne bo šlo brez znamenite kantine, kjer se 
bo pilo svetlomodro bantino mleko in obiralo rankorjeve 
krače. Alienski kelnarji in ansambel so samoumevni. 

MARVELOVA FILMOGRAFIJA 


Tretjo fazo filmografije največje stripovske založbe bo 
maja otvoril Captain America: Civil War. Napovednika ni 
bila, sta pa na odru stresala šale in kape Chris Evans in 
črnec, ki je Falcon. Kot smo že parkrat navrgli, gre za 
poznan zgodbeni lok, v katerem se Avengerji sprejo 
med sabo. Razlog je vladni dekret, ki superjunakom 
omejuje delovanje, saj javnost ni navdušena nad kolate- 
ralno škodo (v stripih je Hulk razdejal pol Las Vegasa). 
Kapitan Amerika se temu upre, medtem ko je Tony 
'iron-Man' Stark kot navaden človek na strani zakona. 
To razdeli poprej trdno ekipo. Kako globoke bodo razpr- 
naslov filma pripada le enemu rešimožu, bo vključena 
večinska zasedba Maščevalcev. V ekipi bodo mnogi no- 
vinci, recimo Ant-Man in Black Panther, izpostavitve pa 
je vredna prisotnost Spider-Mana, ki se bo svojim stri- 
povskim kolegom na srebrnem platnu pridružil prvič. 
Pravice zanj na tem mediju ima namreč Sony in studia 
se doslej očitno nista morala sporazumeti. 

Na preostale naslove je Marvel zgolj namignil. Novemb- 
ra prihodnje leto dospe neobičajen coprniški rešimož 
Doctor Strange, ki ga bo igral Benedict Cumberbatch. 
2017. so na koledarju novi pripetljaji Varuhov galaksije 
in Thor: Ragnarok, sledijo Avengers: Infinity War ter 
Black Panther, prvikratna filmska upodobitev zamorske- 
ga superjunaka. Koliko Kamnov neskončnosti mora 
Thanos še zbrati na svoji rokavici mogote? 

PIXARJEVE NAJAVE 


Pixar ima letos prvič v zgodovini dvoje filmov v 
letniku, enako plodovitost pa kaže tudi vnaprej. 
Prihodnja animiranka zlatojajčnega studia bo The 
Good Dinosaur, ki pride v naše kinematografe ko- 
nec novembra. Pripoved je postavljena v alterna- 
tivno časovnico, v kateri je pogubni asteroid pred 
65 milijoni leti zgrešil naš planet, zato strašni kuš- 
čarji sobivajo z ljudmi. Po naključju se mlajša 
predstavnika obeh vrst spoprijateljita in odpravita 
na dogodivščino, pri čemer sta vlogi zasukani. Di- 
nozaver je namreč 'deček' in deček je 'pes' oziro- 
ma spremljevalec. Avtorji obljubljajo dobro, čust- 
veno predstavo, ki ne bo klasično dinozavrska kot 
mnoge poprej. Ker so taisti ustvarili Up in Toy 
Story 3, jim gre verjeti. Napovednik je že na Tubi. 


LUKE, TVOJA KONZOLA SEM! 

K Silni noriji se je priklopil tudi Sony z naznanilom 
omejenoserijske 500-gigabajtne playke 4 z Vaderje- 
vo grafiko. Še bolj edinstven je joypad, ki z modrimi 
in rudečimi gumbi spominja na prsno ploščo do- 
tičnega najbolj znamenitega popkulturnega zlobni- 
ka. Fani bodo konzolo dobili v paketu z bodisi Batt- 
lefrontom, bodisi figuričasto igrico Infinity 3.0, plus 
posebno darilo: četverico starejših vojnozvezdnih 
špilov, ki bodo drugače naprodaj digitalno. To so 
Bounty Hunter, streljanka z Bobba Fettom, splošna 
arkada Jedi Starfighter in tatooinska dirkačina Ra- 
cer Revenge, vse tri s PS2, ter z leve proti desni piv- 
piv Super Star Wars s super nintenda. Naprodaj od 
17. novembra, prednaročila zaželena, cena neznana. 
Najbrž petsto pa roka. (Ne Lukova.) 

Iz prazgodovine v podmorje. Zgodba, najavljena 
za junij, je Finding Dory, ki seveda govori o iska- 
nju Nemove ribaste prijateljice. Mala modra kirur- 
ginja, kot se tej sorti reče v slovenščini, se je 
očitno izgubila, nakar ji na pomoč priskočijo beli 
kit, morski pes kitovec in hobotnica. Nastopil bo 
tudi poznani klovnasti ribak, vse skupaj pa bo naj- 
bolj otroško cortkano. 

Čeprav zvečine brez datuma in opisa, je Pixar na 
prireditvi napovedal še štiri projekte. Coco, na fot- 
ki dolaj, bo izvirna štorija, ki se napaja v mehiš- 
kem praznovanju dneva mrtvih, dia de los muer- 
tos. Nato bodo tja do leta 2018 nadaljevanja dobi- 
li Avtomobili (namignili so na nov lik spačka), Ne- 
verjetni (še bolj s poudarkom na družinskem živ- 
ljenju superjunakov) in Svet igrač, ki prav letos 
obeležuje dvajsetletko. 


ROGUE ONE: 


A STAR WARS STORY 


A veš, od kod so uporniki v Epizodi IV dobi- 
li tajne načrte Zvezde smrti? To bo povedal 
Rogue One, prvi film iz razširjene, toda ka- 
nenične vojnozvezdne.antologije. Zgodba 
se-ne bo bavila.s temno in svetlo stranjo Si- 
le, marveč bo ostajala v sivem razdelku in 
se osfedotočala na samo'tatvino. V ospred- 
ju bo ekipa galaktičnih najemnikov, med ka- 
terimi bi naj bila celo žlahtnica Fettov. Zna- 
menitih igralcev ne bojššesnajbolj poznan 
obraz je.eni od Danca Madsa Mikkelsena, ki 
bo negativec. Kljub nekam drugačnemu to- 
nu Lucasfilmarji pravijo, da'bo,šlo za ned- 
voumen Star Wars svet z mnogo referenca- 
- mi in celo pojavom Dartha Vaderja. Na spo- 
] redu bo 46. decembra 2016, medijem ko so 
za dve leti kasneje neuradno potrdili odvr- 
tek o pustolovščinah Hana Sola in. sa- 
skvača. Ja, Vojna zvezd, ki nam jo je George 
doziral po pičlih odmerkih, bo pod Disney- 
jevo marelo dobila višjo frekvenco ... | 

KINGDOM HEARTS Ill 


Kdo bi si mislil, da se bo odbiti projekt akcijske 
frpike z liki in svetovi tako iz Final Fantasyja kot Dis- 
neyjevimi tako priljubil. Ampak od prvenca iz leta 
2002 je iz tega nastala cela kolobocija z več osrednji- 
mi in stranskimi naslovi, akcijskimi figuricami ter 
stripi. Naslednje leto na PS4 in XBO naposled pride 
tretji del, ki bo nadmočno pisan in bo vnovič sprem- 
ljal prigode pobiča Sore, ki mu pomagajo Miki, Jaka 
in Pepe. Svetovi v KH3 bodo mešanica prejšnjih, kot 
je Herkulov, in novih, kot je tisti iz Zlatolaske. Na 
D23 so najavili okolje, utemeljeno na risanki Big He- 
ro 6 (Veličastnih 6) in pokazali dobrodušnega Bay- 
maxa. Pri tem naj bi šlo za pravzaprav za dražilnik v 
risankino nadaljevanje Big Hero 7. 


DISNEY INFINITY 3.0 

Tole čitajoč je najnovejši primerek igrač-ki-oživijo že 
na policah trgovin. Bistvo ostaja enako: na konzolo 
priključiš specialno platformo, nanjo postavljaš figu- 
rico in ta se nato pojavijo v igri. Le da pri Infinityju to 
ni tako kot v Skylanderjih, kjer moreš igrati vsak 
košček s katerimkoli likom. Disneyjevi svetovi so te- 
matski in vanje pašejo samo pritični junački. Vojna 
zvezd, ki bo osrednja tema tretje izdaje, zato Spider- 
Man, Miki in Olaf tam nimajo kaj iskati. Drugi sklop, 
presenetljivo, pripada risanki Vrvež v moji glavi. 
Križem kražem liki so mogoči le v robnem, peskov- 
niškem modusu. Seveda bo vsebina dokupljiva, saj 
je v začetnem kompletu zgolj eno poglavje Star Wars 
in par igrač. Recimo Twilight of the Republic z Ana- 
kinom in Ahsoko. Sledila bosta Luke in Leia z lastno 
pustolovščino in pozno jeseni še vsebina osme epi- 
zode. Pri tem je zaradi kratkoročnih ekskluziv kar ne- 
kaj zmede, kaj bo na katerih trgih in za katero konzo- 
lo. Bo pa vsebina 3.0 združljiva s prejšnjo podlago, 
čeprav ta opcija vseeno ne bo polnovredna. 
Igranje samo ostaja povsem arkadno, a po novem 
bolj dodelano od prejšnjih dogodivščin. Precejšen 
poudarek je na žaromečevanju in rabi Sile. Mehanika 
kljub vsemu ostaja namenjena otrokom, ki jim tudi 
dogaja motoviljenje s figuricami. Odrasli pač vemo, 
da gre za pogolten poslovni model, ki temelji na ne- 
potrebni in preplačani plastiki. 

Poznaš pisane domišljijske sve- 
tove? Je v tebi še kaj otroka in 
veliko geeka? Preizkusi se v dis- 
neyjevskem kvizniku in morebiti 
se ti nasmehne sreča ter pokasi- 
raš eno od številnih zbirateljskih 
nagrad, ki smo jih prejeli direkt 
iz njihovih studiev! Recimo igra- 
če, oblačila, filmske plošče in fi- 
gurice vseh hišnih znamk, od 
Vojne zvezd prek Marvela do Pi- 
xarja. Vse je super kul in jako 
hotno. Naloga je enostavna: na- 
piši v našo spletno glasovnico 
na Joker.si besedo, ki jo dobiš iz 
črk pravilnih odgovorov. To stori 
ne kasneje od 7. oktobra. Nato 
drži prekrižane vse štiri prste. 


1. Walt in njegov sodelavec Ub 
Iwerks sta leta 1928 narisala 
Mikija Miško. Kaj jima je rabilo 
za podlago? 


S) zajec Oswald 
A) Waltov ljubljenček Mickey 
L) Ubova žena 
0) slučajno sta dala tri črne 

krogce vkup 


2. Leta 1934 se je Disney lotil 
triletnega projekta prve celo- 
večerne animiranke, v katere 
uspeh ni verjel niti njegov la- 
sten brat. Katere? 


D) Dumba 

R) Ostržka 

E) Fantasie 
K) Sneguljčice 


3. Podrobnosti za slovita gra- 
dova v svojih parkih, Pepelki- 
ledično onega v logotipu je 
Disney črpal od vsepovsod. A 
glavni navdih prihaja od pro- 
jekta enega kralja. 


Z) od sončnega 
L) od pravičnega 
0) od norega 
M) od ljudskega 


4. Kdo ne sodi med znamenite 
Marvelove Avengerje? 


K) Falcon 
R) Ant-Man 
A) Spider-Man 
P) Flash 


5. Tangled so pri nas prevedli 
kot Zlatolaska, vendar v resnici 
temelji na neki drugi pravljici 
od bratov Grimm. Kakšen je 
pravi naslov? 


T) Dolgokitka 
U) Motovilka 
G) Zaprta kraljična 
A) Palčica 


6. Po čem balonarska pustolov- 
ščina Up (V višave) izstopa od 
ostalega Pixarjevega nabora? 


Ko 


KVIZNIK 


G) v njej psi govorijo 
R) izdali so jo v dveh poglavjih 
0) temelji na resničnih dogodkih 
Š) lik v njej prav zares umrje 


7. Disneyjeve princeske priha- 
jajo iz različnih folklor, od ger- 
manske do kitajske. Katera pa 
ima zgodovinsko podlago? 


T) Jasmina 
0) Ariela 
N) Pocahontas 
A) Mulan 


8. Jabbin rancor je v Jedijevi 
vrnitvi pojedel prašičoida iz 
ljudstva Gamoreancev. A veči- 
na ljubiteljev bi v njegovih us- 
tih raje videla točno določene- 
ga predstavnika neke druge 
sorte. Katere? 


|) Gungancev 
K) Wookieejev 
R) Mon Calamarijev 
A) Ewokov 


9. Kako se z eno besedo ime- 
nuje špilavska podzvrst, v kate- 
ro sodi dirkanje svetlobnih mo- 
pedov v Tronu? 


S) Light 
K) Snake 
E) Defense 
L) Lines 

» Mestne panorame so me v prvi vrsti potegnile v risanje pixel arta kot vrsta ilustracije in ne le način iz- 
sa delovanja grafike za igre. Spectropolis je moj najnovejši poster. Gre za poklon mavrici in njenim igram, 
UME prebarvanih v stilu inačic z amige ter avtomatov. Sliko sem risal od aprila dalje in porabil okoli 200 ur.« 


Ee? 


Zneti povabi v intervjujske goste našega nekdanjega sodelavca 
Mateja Jana, ki je pod partizanskim imenom Retro svojčas pisal 
čldnike za farboviti magazin, nakar ga je odneslo v vode risanja 
pisklo in igrokleprtva. zdaj se kot mednarodni ' programerski 
umetnik! Retronator kopa V jezercu denarja, ki MU gda je na 
kickstarterju prinesel igrarski projekt Pixel Hrt Hcademu. 
H pot do tja je bila ovinkasta ... 


olmin ne bi smel biti znan le po vsakolet- 

nem zletu metalcev in tem, da se njegove 

prve tri črke pokrivajo s priimkom očaka 

fantazijske literature. Iz tistih slikovitih zai- 
drijskih rovt namreč prihaja zanimiv bratski par, ki 
kroji del igralske krajine. Z Dušanom Janom, ki 
dela pri Blizzardu, smo govorili v Jokerju 261, še 
ne pol leta kasneje pa si mesto pod špilavskim 
soncem odmevneje izbori njegov brat Matej. Ne 
gre za zelenca, saj je pri rosnih tridesetih že eden 
bolj čislanih članov scene slovenskih razvijalcev vi- 
deoiger. Kot pripadnik skupine Dawn of Play je bil 
glavni programer dveh domačih mobilnih špilov: 
spodobnega Monkey Labourja, ki oponaša LCD- 
igričke včerajšnjika, in izvrstne inačice Tetrisa 
Dream of Pixels. Nato ga je pot odvedla v Ameri- 
ko, kjer se je začel širše ukvarjati s pixel artom - 
grafiko, sestavljeno iz očitnih pik. To pa je močno 
povezano z njegovo računalniško igro. 


Retro(nator), povej nam, kako je prišlo do te sicer 
nišne, a glasne pixelartne manije in zakaj le-ta 
tako odmeva. 

Ključnega pomena je nostalgija. V osemdesetih je 
bila večina iger pikslastih, le da takrat temu ni nihče 
tako rekel. Velike pike in kvadratki so prevladovali, 
kajti če ni šlo za kakega od prvih 3D-izrisovalnikov, 
na primer v vesoljski simulaciji Elite, so se na ekran 
risale dvorazsežne podobe - take, ki jih je nekdo 
ročno sestavil piksel za pikslom. V začetku na karo 
papir, kasneje direktno v risalnih programih. V de- 
vetdesetih pa sta zaradi večje računske moči na- 
prav krmilo prevzeli poligonska grafika in videopos- 
netki, drugače rečeno, realizem. 

Tako pridemo do nostalgije, do lepih spominov na 
dobre stare čase, ko smo bili še otroci in smo mora- 
li namesto za službe in račune skrbeti le za to, kdaj 
bo naslednji čas za skok v mavrico ali DOS. Grafika 
iz te dobe ti danes ogreje srce. Zdaj, ko ni več teh- 
ničnih omejitev, je to postal stil, kot če leseno figu- 


»C-jeff je ruski glasbenik Dmitry Zhemkov, ki je tako kot jaz odrastel ob mavrici. 
ZX je njegov novi album, spisan izključno s spectrumom. Sestavil sem mu naslov- 
nico, kolaž vseh mogočih iger s sistema. Celo vse barvne omejitve upošteva!« 

rico namesto z lasersko stružnico izrezbariš na roko. 
Ima tak rokodelski čar. Prednosti so tudi, če si izde- 
lovalec. Prvič, ni ti treba biti tako precizen, saj zara- 
di velike stiliziranosti marsikaj doda igralčeva do- 
mišljija. In drugič, taka grafika ne zastara. To po- 
meni, da jo je moč dograjevati več let, ne da bi na 
kraju izgledala predpotopno, saj je taka že v štartu. 


Kako natanko je videti ustvarjanje pixel arta? 
Kako bi se ga lotil popoln začetnik? 

Vzameš urejevalnik slik, kot je Photoshop, približaš 
pogled na osemkratno povečavo in začneš s svin- 
čniškim orodjem razpostavljati piksle. Začneš lahko 
enostavno z miško, šele kasneje večina prestopi na 
grafično tablico. Predlagam, da najprej skopiraš ka- 
kega invaderja, dokler se ne navadiš radirke, vedra 
z barvo in kapalke. Nato vzameš kak večji lik in ga 
le približno pokopiraš ter zmodificiraš. Zadnja faza 
je, da delaš po predlogi fotografije. Ostalo je dejan- 
sko učenje likovne umetnosti: senčenje, kompozici- 
ja, anatomija ... 


kov. Zamislil sem si ga za igro Pixel Art Academy, vendar načrti segajo da- 
leč čez akademijo. V isti svet bom postavil celo serijo prihodnjih iger.« 

Ampak pixel art ni le eno samo, uniformno področje 

brez raznolikosti, kajne? 

Ne, spekter se hitro širi. Na eni strani so čistuni, ki za- 
govarjajo striktno omejevanje orodij in nabora barv. V 
nasprotju s tem gre večina iger, ki na ročno postavlje- 
ne piksle vržejo goro efektov. Predvsem dinamično 
osvetljevanje, recimo pri domačem Courier of the 
Crypts in veleznanem Superbrothers: Sword 6 Swor- 
cery. Tudi izven iger dosti ilustratorjev posega po pre- 
livih barv in sevanju svetlobe, kar je v nasprotju s pi- 
xelartovskim purizmom. Tehnike segajo od majhnih, 
preciznih stilizacij do velikih platen, kjer so piksli 
drobni in le še z oglatostjo podobni klasičnim risar- 
skim delom. 

Rokodelstvo vedno bolj izgublja proti računalniku, 
kar ne bi smelo presenetiti nikogar. Klasiki ob tem vi- 

jejo roke, a večina nas napredek pozdravlja in se ve- 

seli, do kod bomo žanr uspeli prignati. Navsezadnje 

je, kot rečeno, danes to stil in njegove variante so od- 

raz posameznega avtorja. Nekateri napovedujejo 

smrt pixel arta, ko bo generacija, ki je zrasla ob tem, 

pomrla. Jaz pa upam, da bo razpredanje stila poskr- 

belo za svežino, ki bo na koncu presegla nostalgijo. 

Kako si se ti znašel v pixel artu in tam ostal? 

Ko sem delal grafiko za igre, sem podobno kot osta- 
li šel od 2D- k 3D-modeliranju in sledil fotorealizmu. 
Pixel art kot slog sem odkril šele pri Jokerju, ko sem 
spisal članek Pikslanje in stestiral teorijo na znani 
naslovnici cifre 143. Nato sem se vrgel v računal- 
ništvo in programiranje, po diplomi pa v risanje s 
svinčnikom in digitalno slikanje. 

Vrnitev k pikslom je bila nenačrtovana. V tiskarni, 
kjer so mi natisnili diplomsko nalogo, sem prejel do- 
broimetje. Tako mi je padlo na pamet, da si poster 
omenjene naslovnice omislim za na steno. Dodal 
sem še več likov in sestavil ultimativni poklon 
igram, filmom ter drugim luštnim stvarem v svojem 
življenju. Sliko sem naslovil "Tribute' in po internetu 
se je razširila zavoljo portalov, kot sta Kotaku in De- 
structoid. Moj blog Retronator je dobil veliko pri- 


BEGIN WITH SPRITES, 
IMAGES FROM ZD GAMES 


»Moje najbolj znano delo je še vedno Tribute, po domače Jokerjeva naslovnica 143. Že takrat sem sliko pri- 
redil v poster, a marsikje je ostalo precej praznine. Kasneje sem v večerih pikslaril Še par mesecev, da sem 
prišel do končne verzije. Nekaj sem jih prodal, dokler se ni oglasil Warner/DC s pismom za odstranitev.« 

RETUBN TO THE PAST FORA a 
»Prva igra, ki sem jo pisal za kruh, je Monkey Labour »Še pomnite Turbo Esprita, tovariši? Z novimi | »Odrasel sem ob ilustriranih enciklopedijah iz ] 
slovenskega Dawn of Play. Bil sem le programer, kar orodji je moč danes iz starih sistemov iztisniti še sedemdesetih. Zdaj jih hočem ustvarjati sam. 

me je v prostem času gnalo risati zase. Zdaj bo cilj o več, kot smo si takrat predstavljali. Tako sem na Prva bo za učenje pixel arta, najprej kot interakti- 
služenju s kodo in tudi grafikami kmalu uresničen.« novo zrisal nalagalni zaslon te igre za mavrico.« vna igra in kasneje kot zaresna knjiga.« 

vržencev te nišne umetnosti, tako da sem digitalno 
slikanje sčasoma postavil na stran in se osredotočil 
na pikslanje. Zadnjih nekaj let sem gradil na pre- 
poznavnosti ter zvezah in poznanstvih v sceni s 
končnim ciljem, da si z izdelavo ilustracij, prodajo 
posterjev in podporo bralcev začnem služiti kruh. 
Zdaj pa se je vse skupaj združilo z izdelovanjem 
iger, ki je bil zame od nekdaj sanjski poklic. 


Tega si se lotil kot programer. Kakšna je bila 
slovenska razvijalska scena takrat in danes? 

Na kratko: odrasli smo. V začetku tisočletja smo bi- 
li v mnenjalniški izbi Izdelovanje iger vsi najbolj gla- 
sni. Slovenija je imela ducat garažnih ekip, vsi smo 
delali igre AAA-razsežnosti - toda več kot neizpol- 
njenih sanj nismo uspeli ustvariti. Danes nas ima 
večina pod palcem dokončane naslove za mobilni- 
ke, kjer je jedrnata vsebina sprejemljiva, če že ne 
pričakovana. Prenosne igrice so poskrbele za iz- 
vežbanje mozoljastih navdušencev. Cilji so postali 
realni, pristopi manj naivni. Večina slovenskih na- 
slovov je tako sicer za mobidike (govoreči Tom, 
Swamp Attack), a PC še vedno vztraja, od simulacij 
kombajnov do pikslastih kurirjev. 


Je pixelart finančno vzdržen, se pravi, ali se da z 
njim preživljati? Kaj vse v ta namen ustvarjajo 
drugi pixelartisti? 

Redki specializirani studiji, kot je eBoy, si lahko pri- 
voščijo izdelovati zgolj ilustracije za velike na- 
ročnike. Drugi to počnejo kot del svoje risarske po- 
nudbe. Rekel bi, da večina riše za hobi. Od enostav- 
nega ustvarjanja slik in pikslanja domačih pusto- 
lovščin do Maye Pixelskaye, ki osemsto ur s čopi- 
čem na platno prenaša sceno iz Street Fighterja. 
Naslovnice in reklame so omejen trg, daleč največ 
dela je v igrah. Še posebej manjši neodvisni studiji 
si drznejo vračati v ta stil, tako da je v zadnjem času 
tu precej širine. Če se računica pokrije, težko so- 
dim. V mojem primeru se po vsem sodeč bo. Od 
drugih pixelartistov pa prihajajo mnenja, da mulari- 
ja sloga ne razume in celo benti nad tem, da je gra- 
fika čudno kockasta. Če želiš zajeti z veliko žlico v 
morje povprečnih igralcev, to verjetno ni najbolj pa- 
metna izbira. 

Na vsak način je treba omeniti, da je pixel art časo- 
vno zelo potraten in da tu ni prave računice. Okoli 
enega piksla se lahko vrtiš noč in dan ter ga presta- 
vljaš levo in desno, dokler se ti ne skocka še v gla- 
vi. Težko je prirediti grafiko za različne zaslone. In 
ko stvar objaviš na internetu, zna izpasti kruljavo ... 
Potrebni sta ljubezen in potrpežljivost, za pohlep in 
hitre denarce tu ni prostora. 


šolovaj 2015 


Tvoje vse bolj zavzeto ukvarjanje s pixel artom te 
je prineslo do tega, da si na Kickstarter postavil 
čisto pravo tovrstno igro. Povej nam o njej! 

Res je, pripravljam igro Pixel Art Academy, ki bo te- 
kla v spletnem brskalniku. Gre za tekstovno pusto- 
lovščino z možnostjo nadzora z miško, v kateri boš 
postal študent na likovni akademiji. Umeščena je 
nekje med The Sims 3: University Life in resnični 
študij na univerzi. Glavna finta je, da moraš za opra- 
vljanje nalog zares risati. Žanr sem poimenoval 
igranje vlog z resničnimi veščinami. 

Rdeča nit te bo tekom šolskega leta vodila čez os- 
nove likovne umetnosti in te postavljala v precej 
realne situacije. Če se boš recimo pridružil skupini 
študentov, ki se ukvarja z izdelovanjem iger, ti bodo 
dali nalogo, da ustvariš sličice vesoljskih ladij za 
strelsko arkado. Neigralski, umetnopametni pro- 
gramer bo tekom zgodbe sestavljal vedno bolj do- 
delan šuter, v kateri se bo pojavljala tvoja grafika. 
Tako boš dobil izkušnjo sodelovanja pri projektu, 
čeravno v simuliranem svetu. To je dobra odskočna 
deska, da zares sodeluješ pri čem podobnem. 

Za glavno vejo zgodbe bom sam pripravil učno vse- 
bino v obliki kratkih videov in prosojnic, pri stran- 
skih pa se boš moral za treniranje opreti na celotno 
internetno zbirko člankov. Vsak študent bo prejel 
umetniški studio, v katerem bo lahko vsakodnevno 
nalagal slike in spremljal napredek. 


Skozi vmesnik bo mogoče tudi sodelovati na raz- 
ličnih tekmovanjih. Na tak način bo pikslasta aka- 
demija dom uporabnih orodij, tako za nadebudneže 
kot za stare mačke. Vsi se namreč izboljšujemo na 
isti način: z izmenjavo znanja in vajo. 


Sliši se zanimivo. Kako pa si prišel na to zamisel? 
Za tem stoji anekdota. Po končanju programiranja 
igre Dream of Pixels pri domači skupini Dawn of 
Play sem izgubil upanje v razvoj za mobilno sceno, 
saj mi projekt finačno ni omogočil, da bi lahko pre- 
šel na razvoj svojih iger. Ker sem v tem času diplo- 
miral, me končno nič ni oviralo, da pred slovensko 
zimo ne bi pobegnil na tuje. Odšel sem na ameriško 
univerzo Berkeley kot raziskovalec računalništva in 
nato iskal podiplomski program, kjer bi lahko te- 
kom študija izdelal igro po svojih željah. Na univerzi 
Stanford sem vpisal program Learning, Design and 
Technology in kot začasni ameriški rezident isto- 
časno zagnal kampanjo za igro na Kickstarterju - 
tako, kjer bi se glavni lik učil pikslanja. Cilj sem po- 
stavil na dolarskega jurja, ker bi igro v vsakem pri- 
meru izdelal za magisterij, in glede na količino svo- 
jih privržencev na družbenih omrežjih sem računal 
na največ pet jurjev. Toda na kraju sem jih prejel 
dobrih 60! Končno bom torej za živež ustvarjal svo- 
je igre. Upam, da za vedno. 

»Lokacije v igri Pixel Art Academy bodo slične pustolovščinam iz devetdesetih. Veliki piksli, pisane barve, 
zmehčani robovi. Ni naključje, saj še vedno nadvse cenim igro Indiana Jones and the Fate of Atlantis. 
Ilustracij v Akademiji najprej ne bo, tako da bo šlo spočetka kar za tekstovno pustolovščino.« 

Kakšna je bila kontracepcija v preteklosti? 
Delati spolnost, po Freudu ultimativni užitkonosni 
gon človeka, je skoraj enako delati otroka. Čuda na- 
prav in medežij si je homo sapiens sapiens namislil, 
da bi iz enačbe odstranil odgovornost za potomca in 
ohranil le polteno strast. Del teh sredstev nosi ime 
kontracepcija, kar izhaja iz latinskega contra (proti) 
in angleškega conception (spočetje), ki je torej pre- 
prečevanje zanositve. Dandanes sta nam darova zna- 
nosti, kontracepcijska tabletka in kondom iz lateksa, 
samoumevna. Zato je toliko bolj osupljivo, kaj vse so 
si v špranje tlačili in goltali nekoč. 

Ko je človek bil še lovec in nabiralec, se ni ubadal z 
omejevanjem rojstev. Narava je bila kruta in vsako 
novo bitje je povečalo možnosti preživetja skupine. 
To se je obrnilo z nastopom prvih civilizacij, ki so pri- 
nesle obilje in hedonizem. Perujčanke naj bi redno 
prakticirale analni seks kot alternativo nosečnosti. 
Ženske starega Egipta so nabirale krokodilje govno, 
ga mešale z medom in pomado vnašale v nožnico. 
Zadeva je imela določen učinek, saj je sladki del anti- 
biotičen, gnoj pa je rahlo bazičen - kot nekateri mo- 
derni spermicidi. Indijke so uporabljale slonje blato, 
pomešano z maslom in semeni. V Sredozemlju je bila 
posebej čislana rastlina silphium, do te mere, da so jo 
povsem iztrebili. Umu zavezani Grki so bili presenet- 
ljivo manj napredni: ženskam so okoli vratu nadevali 
šparglje in jih silili, da po koitusu skačejo vznak ter ki- 
hajo, kar naj bi izločilo spermo. Znano je pitje vode, v 
kateri so kovači hladili železo, kar je strupeno tako za 
novo kot obstoječe življenje. Podobno je bilo pri Kitaj- 
kah, ki so zaužile živo srebro in svinec. No, tudi staro- 
veški moški so nekaj prispevali - včasih so si konico 
penisa zavezali s tkanino. 

Srednji vek pri kontracepciji ni kaj prida napredoval 
in za nameček je bila Evropa po epidemijah kuge po- 
trebna repopulacije. Ob tem je Cerkev z zgodbo o 
Onanu, ki je kot pogani razlival seme na tla in zato 
umrl pod božjo roko, dejavnost potisnila med grehe. 
Več je bilo vraževerja. Pili in jedli so pripravke iz žival- 
skih mod, najdejo se protizanositveni amuleti iz testi- 
klov podlasice in rnulinega ušesnega masla ter celo 
sežiganje 'protispočetvenih čarovnic'. Na Bližnjem 
vzhodu naj bi si porivalčki oneta premazali s katra- 
nom, ženske pa so si globoko v špiljo zadegale kom- 
binacijo soli in zelja. Bilo je tudi nekaj napredka v 
obliki prvih pravih kondomov iz zavezanih živalskih 
črev ali mehurja, zlasti ko se je po Evropi razširil sifi- 
lis. V 18. stoletju so bile natične palerince že precej 
razširjene med višjimi sloji in za prvega poročevalca o 
njihovi kakovosti velja Giacomo Casanova. V svojih 
memoarih je zapisal, da jih je pred uporabo vedno na- 
pihnil in se tako prepričal v njihovo neprepustnost. 
19. stoletje je prineslo neštete oblike diafragm, ki so 
semenu blokirale vhod v maternični vrat. Od skoraj 
mučilnih kosov lesa do šivalnih naprstnikov in prepo- 
lovljenih limon. Izum vulkanizirane gume je pripeljal 
do prvih dokaj zanesljivih kondomov. Niso pa bili po- 

Darguis de Sade in McMungo se sprašujeta, če je ejakula- 
cija proti vetru tudi kontracepcija. Odvisno, kje so sirene. 


ceni, zato se je nežnejši spol zatekal k izpiranju špra- 
nje s kokakolo in kuhinjskimi čistili. Še najpogostejša 
je bila obenem najstarejša metoda: zgodaj ga potegni 
ven, da te ne bo novopečeni tast z dvocevko dovedel 
do oltarja! Staro obdobje kontracepcije se je končalo 
v šestdesetih, ko je tovrstne dileme rešila antibaby ta- 
bletka. Tako se je začela seksualna revolucija. 
Zaenkrat sta hormonska tabletka in kondom enako 
popularni in daleč najbolj čislani metodi. Bili so že po- 
skusi s kemijo za moške, a pretiranega zanimanja ni. 
Obstajajo zamisli o tabletki, ki zgolj stisne zapiralke 
na semenovodu, tako da moškemu 'pride', ni pa eja- 
kulacije. Vendar je vprašanje, koliko smo dovzetni za 
tovrstne eksperimente. Prav tako ni znano, ali se bo 
kdaj udejanjila varianta s podkožnim mikročipom, ki 
prek mobidične aplikacije dozira hormone po želji. 
Nemara bomo nekoč celo izumili nanobote, ki bodo 
zavili vrat vsakemu spermiju posebej. Vse za porival- 
ske užitke, okoli katerih se itak vrti cel svet. 


Pluti proti vetru, kako je to mogoče? 

Veter skrbi za erozijo, meša zrak in vode ter oprašuje 
rastline, njegovo uporabnost pa je zauzdal tudi člo- 
vek. Sila premikajočega zraka mu je pomagala dvi- 
gati vedra iz vodnjaka in mleti žito ter preden so v 
uporabo prišli motorji, so z njegovo pomočjo odkriva- 
li svet, trgovali s sosedi in se na njegovih krilih voje- 
vali. Ko običajni ljudje pomislimo na jadranje, nam 
najprej na misel pride jadro, v katerega se veter upira 
od zadaj in na ta način plovilo potiska naprej. Tako se 
je vse skupaj začelo na reki Nil, kjer so se prva jadra 
razpela v 4. tisočletju pred našim štetjem. Kajpak je 
šlo bolj za dodatek v trenutkih ugodne sapice, saj so 
te jadrnice znale pluti le z vetrom. Tako je ostalo nek- 
je do srednjega veka. 

A to je slab izkoristek zračnih mas, kajti jadrnica na ta 
način doseže zgolj hitrost vetra. Pa še to samo teore- 
tično. Barko pri gibanju namreč zaustavlja hidrodina- 
mični upor trupa, ki mora odrivati vodo. Poleg tega je 
tako jadranje neudobno in pogosto sunkovito, ob- 
enem pa sile plovilo ves čas potiskajo iz smeri. Jadr- 
na oprema ob nenadni spremembi smeri vera kaj hit- 
ro zaniha in pokosi moštvo, ki na krovu nič hudega 
sluteč pestuje pločevinke piva. Zato je uvedba trikot- 
ne plahte v srednjem veku pomenila precejšnjo revo- 
lucijo v pomorstvu. Pravzaprav oblika jadra nima to- 
likšne vloge kot njegova izbočenost in kot, pod kate- 
rim ga razpnemo. Na tak način je jadralcu zaprt samo 
ozek kot levo ali desno iz smeri vetra, dočim bo lahko 
plul v vse ostale smeri, tudi skoraj proti pihanju. 

Pri jadranju v veter torej ne izkoriščamo neposredne 
sile vetra v njegovi smeri, marveč razliko v tlakih, ki 
se pojavita na različnih straneh pod kotom postavlje- 
nega jadra. Ker je na eni strani izbočeno, mora piš 


zraka po tej strani potovati hitreje kot na vbočenem 
delu. Princip je podoben kot pri letalskem krilu. Ta ra- 
zlika v pritisku ustvarja silo, ki čoln potiska v smeri od 
notranje strani jadra proti zunanji. Tu nastopi še kobi- 
lica, ki zavira bočno odnašanje, rezultanta vsega sku- 
paj pa je smer plovbe. Kajpak je morjeplovska zna- 
nost s stoletji izkušenj vse skupaj zapletla z različnimi 
vrstami in postavitvami jader. Praviloma moderne ja- 
drnice vleče naprej podtlak, ki nastane v prostoru 
med glavnim in prednjim jadrom oziroma genovo, kot 
ga imenujemo. 

Najlepše pri vsem skupaj je, da lahko jadrnica na ta 
način preseže hitrost vetra. Plovilo namreč s svojim 
gibanjem samo proizvaja dodaten veter in ta navidez- 
ni piš je vektorska vsota hitrosti vetra ter nasprotne 
vrednosti hitrosti plovbe jadrnice. Jadrnica lahko zato 
pospešuje, dokler se sila na jadro in sila zaradi skup- 
nega upora jadrnice ne izenačita. Običajne jadrnice to 
dosežejo z jadranjem v smer pravega vetra pod ko- 
tom, ki je nekoliko večji od 90 stopinj oziroma 70 do 
80 stopinj glede na smer navideznega vetra. Plutje di- 
rektno v veter ni mogoče, zato mora ladja za tak kurz 
pluti cikcak. 

Kako učinkovita bo pri tem, je odvisno predvsem od 
njene zasnove. Trebušaste jadrnice, ki jih poleti naje- 
mamo za družinske počitnice, se bodo teže soočale z 
nasprotnim vetrom. Katamarani, ki kobilico nado- 
meščajo z dvema trupoma, pa hitrost vetra zlahka 
presežejo za dvakrat. Še bolje se odrežejo najrazlič- 
nejše kopenske jadrnice, tiste na kolesih ali drsalkah, 
ki zaradi nizkega trenja s podlago fantastično izkoriš- 
čajo navidezni veter, pri tem pa dosežejo celo osem- 
kratno hitrost pravega. 


Veter 


Primerjalna hitrost 
brez špinakerja 


Primerjalna hitrost 
s špinakerjem 


em 


S krmnim vetrom 


Z današnjimi jadralskimi dognanji lahko zajezdimo 
veter malone katerekoli strani in včasih celo do- 
segamo vratolomne hitrosti. Najbolj pri tem kako- 
pak godi občutek, da je gorivo brezplačno. 

igitalno kupovanje se je zažrlo v vse 
D pore igralskega vsakdana in redkokdo 

med nami na ta način ni kupil še niče- 
sar. Naj gre za najnovejšo igro za polno ceno, 
nekaj starejšega v akciji ali za dolpotegljivo 
dodatno vsebino. Škatlica in plošček v roki, 
ki ju je moč občudovati na polici ali ju nak- 
nadno prodati, sta sicer poželjiva. A ni ga čez 
komot in mnogim to odtehta praktičnost ne- 
nehno dostopne vsebine brez vtikanja srebr- 
ne okrogline in tveganja, da slednjo uniči ne- 
poslušen ljubljenček. Napovedovanje povsem 
digitalne prihodnosti je sicer tvegano in pre- 
uranjeno, navsezadnje si ljudje še vedno su- 
čejo glasbo z gramofonskih plošč. Toda pred- 
stavljam si, da bo čez pet, deset let to ipak 
osrednji način pridobivanja vsebin. 
Neotipljivih trgovin s tovrstnim asortimanom je 
kajpak nemalo. Steam, Origin, Uplay in GoG 
robo nudijo direktno, druge ti prodajo kode za 
prve. Zlasti teh je kot gob po dežju, od bolj po- 
znanih, kot je Green Man Gaming, do kupa 
obrobnih, na primer Instant Gaming. Prav med 
slednjimi pa je moč najti par čudaško sumlji- 
vih, ki kode za računalniške igre na večjih ser- 
visih tržijo po nemogoče nizkih cenah. Oglaše- 
valno so agresivne in če brskaš po gamerskih 
vsebinah, ti mehanizmi strica Googla kmalu 
začno streči z njihovimi bleščavimi pasicami, 
ki obljubljajo sveže titule za bagatelni strošek, 
sličen tistemu za neodvisnice ali naslove v 
Humble Bundlih. Mad Max za 20 evrov! Witc- 
her 3 za 12 apoenov! Batman: Arkham Knight 
za 15! Kreditna kartica je ob takih cifrah že do 
polovice iz denarnice, roka pa na tipkovnici, 
da napiše jeznorit komentar našim bednim šta- 
cunam, kjer debeli zaslužkarji samo nabijajo 
cene in odirajo. Kapitalizem, prosti trg, konku- 
renca in te zadeve. 
Tovrstni servisi, kot sta G2A in Kinguin, živijo 
na obrobju scene in še donedavna niso bili pod 
žarometom javnosti. V osnovi so namenjeni te- 
mu, da se lahko človek znebi odvečnih oziro- 
ma neželenih kod, ki jih je dobil recimo za da- 
rilo ali pri kaki drugi kupljeni igri. Ustvari si ra- 
čun pri omenjeni štacuni in kodo da naprodaj, 
upaje, da se bo našel kdo, ki jo potrebuje. To- 
vrstna trgovina je torej v osnovi posrednik med 
ljudmi, ki si pri vsaki transakciji odreže dolo- 
čen kos pogače in ob tem služi z oglasi. S sis- 
temom ni nič napak in je pravzaprav koristen 
ter enostaven. Tudi sam sem ga za člankovne 
potrebe preizkusil in dal naprodaj nekaj ob- 
stranskih kod, ki sem jih čez čas na Kinguinu 


dejansko prodal. Cekin je šel v moj račun, od 
koder pa ga nisem mogel pretočiti v PayPal, 
temveč sem ga lahko uporabil le za nabavo 
ostale robe v štacuni. 
Težava s temi servisi je nastala, ko se je izka- 
zalo, da so prodajali šifre, ki so jih nalinijski 
kriminalci pri legalnih servisih nakupili z ukra- 
denimi kreditnimi karticami. Na ta način je bil 
konkretno nategnjen Ubisoft z Uplayem, nakar 
je drek priletel v ventilator, ko je založnik pre- 
klical vse na ta način kupljene kode. Ljudje so 
ogorčeno zarjuli, kajti v svojih očeh so jih na- 
bavili povsem legalno, dasi ne neposredno pri 
založniku. Nekaj časa je trajalo, da se je Ubi 
vdal, jim omogočil dostop in preklical le šifre, 
ki še niso bile unovčene. Nakar so glas povzdi- 
gnili nekateri neodvisni avtorji, saj so ugotovili, 
da se na G2A in Kinguinu prodajajo kode, ki so 
jih razposlali v promocijske namene. Tam so 
se znašle zlasti šifre, ki so jih prejeli razni You- 
Tubarji, da bi določeno igro streamali ali nare- 
dili videoopis oziroma let's play posnetek. 
Stranka pri nakupu v taki trgovini formalno si- 
cer profitira, kar ji je všečno. Sploh Slovencu, 
kajti v ta narod je vžgana želja po čimnižji ceni, 
podvržena vsemu ostalemu, tudi skrbi za pro- 
speriteto rodne grude. (Zato bo tipičen Sloven- 
celj raje nabavil za pedenj cenejši paradajz z 
Nizozemske v Hoferju, namesto da bi v Tušu 
ubodel znamko lušt in podprl domačo proiz- 
vodnjo. Nakar se bo pritoževal, ko doma ne bo 
več delovnih mest.) A čeravno so tovrstne 
krošnjarske štacune poceni in v temelju legal- 
ne, je vir njihovih zalog dostikrat dvomljiv ali 
nemoralen, če ne izrecno nezakonit. Poleg te- 
ga vse ni tako rožnato, kot se zdi. Tista lidlov- 
sko 'najnižja cena', ki jo vidiš na vstopni strani 
ali v oglasu in ki najbolj privleče, je namreč 
lažniva. Prvič, pogosto gre za ruske šifre, za 
katere potrebuješ putinovski Steamov račun 
oziroma moraš prelisičiti sistem, da si iz Mosk- 
ve doma. Običajne kode, ki jih brez kapric 
vneseš v Steam in delujejo, so nemalokrat bist- 
veno dražje. Drugič, skriti stroški obilujejo, od 
DDVja, kar za Slovenijo znese 22 %, do raznih 
zaščit pred goljufijo, ki brž doprinesejo evro ali 
tri. Končna cena zato ni nič več tako ugodna, 
kot se zdi sprva. In tretjič, zaupanje svojih po- 
datkov takim rokovnjačem mi je osebno pov- 
zročilo občutek nelagodja ter izpostavljenosti 
goljufijam. Morda neupravičeno, a vseeno. 
Bom ostal kar pri tradicionalnih trgovcih, po 
možnosti naših, ker nimajo bolh. 

Sneti 


Kinguin je ena od 'sivinskih' spletnih trgovin s kodami za vse mogoče, od PC-in konzolnih 
iger do naročnine na Playstation Plus ter DLCjev. Toda za fasado ni vse lepo in prav ... 

ot ščurki in podgane so se stiskali pod razbeljenim 
kamenjem, shirani in zlomljeni. Svet je bil uničen, 
polja spremenjena v pesek, bučanje valov davno 
pozabljeno. Kot stekli psi so se obrnili eden proti 
drugemu in z odtrganim mesom je izginjala človečnost. 
Rezko žvižganje kompresorja interceptorja je gotovo ena 
poglavitnih privlačnosti Mad Maxov. A nič manj udaren ni 
moreči občutek izgubljenosti v uničeni, opusteli postapo- 
kaliptični Avstraliji. V pustinji mora Max žreti kuščarje in če 
najde konzervo pasje hrane, je že praznik. Cestam vladajo 
tolpe divjakov, ki so očitno vsi mahnjeni na ekstremni pir- 
sing, lederšerif modo, sadomazohizem in irokezo. Redke 
enklave normalnih ljudi so oblegane v nenehnih spopadih 
za nafto in vodo. Preživi le tisti z najtežjim stopalom na pli- 
nu in naboji v šibrovki, ki ne zatajijo ... 

Kar je naravnost odlična okolica za špil! Pri Warnerju so bi- 
li istega mnenja. Razvoj so zaupali hiši Avalanche, kjer 
imajo spričo serije Just Cause z odprtimi svetovi in odbito 
akcijo veliko izkušenj. Tam so igro zastavili kot tretjeose- 
bno peskovniško akcijado (pesk-ovniško, a štekaš?) in za- 
njo ustvarili svobodno, odprto pokrajino, kjer ima Max več 
kot dovolj prostora za divjanje. Če smo doslej dobili simu- 
lacije čefurja, kavboja, kolovratenja po černobilski coni in 
klanja orkov, lahko naposled stopimo v škornje nekdanje- 
ga policista z najhitrejšimi kolesi na vasi ter nezdravo ko- 
ličino travm v glavi. 


Nato je med izgubljene duše prišel On. Z jekleno roko jih je 
dvignil iz pepela uničenega sveta. Pokazal jim je luč, nje- 
govo veličanstvo V8, ki jih bo odpeljalo pred vrata Valhale, 
kjer bodo vozili večno, kromirani in bleščeči. 

Maksi v Mad Max gejmu ni ne Mel Gibson, ne Tom Hardy. 
Špila niso od vsega začetka razvijali ob boku Fury Roada, 
marveč so mu namenili lastno pripoved, za katero je v do- 
kaj odprti mitologiji dovolj prostora. Kljub temu je okolica 
tesno povezana z izročilom filmov, najbolj prav z zadnjim. 
Dogaja se v nedoločenem času pred Furiosinim pobegom. 
Gigantsko mesto rafinerij Gas Town je še v oblasti Scab- 
rousa Scrotusa, enega od sinov samodržca Immortan Joa, 

| Mad Max ni špil po filmu, je pa dober skupek svobodnega dirkanja po zdelanih avstralskih pustinjah 
in mlatenja banditov po gobcih. Najboljši je pri prvem, kjer serijsko množi karambole in eksplozije. usodi 
Različnih avtekov j je veliko, tovornjakov in mopedov pa žal ne. Lušten detajl je VC na desni strani! SEJE . 


ki vlada iz Citadele. Tamkaj je Scrotus vzgojil last- 
no, posebej fanatično privrženo kliko War Boysov. 
Bojevnikov, ki zaradi mutacij in ostalih neprilik v 
zastrupljenem postkataklizmičnem okolju nimajo 
dolge življenjske dobe, kar skušajo nadomestiti s 
'polnim' življenjem. Kar pomeni bučen odhod v 
onostranstvo, po možnosti z veliko eksplozijo in 
karambolom jakosti naleta vlakov. Hecni fantje. 
Njihove poti se na štartu nasilno križajo z Maxovo. 
Nekdaj policist Rockatansky, zdaj mojster preži- 
vetja za vsako ceno, je tudi v špilu nemalo prema- 
knjen možakar. Četudi ne izkusiš prividov iz Fury 
Roada, ga stalno preganjajo smrt družine in vseh 
ostalih, ki jih je srečal na potovanjih. Zato beži pro- 
ti Planjavam tišine, kjer naj bi našel dušni mir, četu- 
di ni jasno, ali je to resničen kraj ali pa plod njego- 
ve poškodovane psihe. Kakorkoli, Maksi je tudi v 
igri samotarski volk v usnjeni jakni, ki žre podgane, 
nosi šibrovko za pasom in raje žrtvuje naključne 
mimoidoče banditom kot jim pomaga, če bi ga to 
lahko ogrozilo. Ni ravno zabaven na žurkah. 


Od strelnega orožja s seboj A ogatn zgolj šibrovko; dočim imamo naa 


A kljub temu mora po sili razmer stisniti roko lo- 
kalnemu mehaniku, grbavcu Chumbucketu, in ga 
vzeti s seboj. Skoraj kot v Fury Roadu mu namreč 
Dečki vojne na štartu zdemolirajo interceptorja, 
kar je v Maxovem slovarju smrtni greh, za katere- 
ga zločinca preganja do konca njegovega bednega 
obstoja. Chumbucket pa je psihotično obsedeni st- 
rojnik, ki je na avteke religiozno navezan in v Maxu 
prepozna primernega voznika za svojega magnum 
opusa, največjo vozno stvaritev vseh časov. Težko 
bi se našla bolj primerna norca. 


Toda izza vročinske meglice je prišel Popotnik. 
Govori se, da je bil prej policist. Zdaj je razvalina, 
ki beži tako pred živimi kot mrtvimi. Ime mu je 
Max. Njegov svet sta ogenj in kri. 

Da bi Max prispel do Planjav Tišine, nujno potre- 
buje dirkalnik z osemvaljnim agregatom. In da si 
ga pridobi, mora za War Boysi v Gas Town. Ob 
tem se Max in Scrotus v uvodnem spopadu dobro 
premlatita in prvi drugega nagravžno poškoduje. 


Lo Mit ui 


MSO 
prišvasan večji arzenal; Snajperski top usmerja Max, s harpuno rokuje mehanik. zih emi 


m am 
ve , 
PA 4: Mišji 
avi R/[ 
ČA, (5 a 
de ( 
A, 
a a 


vO 


— 
ge 
MA 
h N s 
3 : 4 a H 


Mišičasta banda ni kaj prida brihtna, a to nadoknadi s številčnostjo, kajti največkrat te naskočijo v grupi 


po petali več. Niso vljudni kot ašašinovi sovragi in te kresnejo v hrbet, medtem ko si zaposlen z enim od 
" njih. Z zaporedji udarcev se Maxu naposled strga, da pade v 'fury mode' in divje kosi vse pred seboj. 


Scrotus zaradi tega milo rečeno popizdi in svoje 
divje pse vojne naščuva na vse sosednje dežele. 
Znajdemo se torej v že tako zdelanem okolju, ki ga 
banditi zdaj tudi po naši zaslugi totalno vržejo iz 
ravnotežja. Norci s kantico nitra preveč čepijo za 
vsakim kamnom in če nisi nadvoznik Rockatan- 
skyjeve sorte, se ti slabo piše. 

Ampak O MARIJA KAKŠEN SVET je tole! Kamor 
nese pogled, sega puščava, ki jo prebadajo pokla- 
pani ostanki nekdanje civilizacije. Iz peska se dvi- 
gajo okostja ladij, podmornic in rjaste pristaniške 
konstrukcije. V daljavi pa se rišejo polomljene ve- 
trne elektrarne, zrušeni mostovi in razrvane stolp- 
nice. Rjavo panoramo prebadajo stebri črnega di- 
ma, ki označujejo še en grozljiv konec v plamenih. 
Najbolj noro je, kako veliko je vse skupaj. Igral 
sem skoroda vse peskovniške naslove, kar jih je, 
ampak še nikjer ni bil občutek gromozanske ob- 
sežnosti tako hudo zabit v tvoj fris. In ker boš goto- 
vo takoj vprašal - ne, za poganjanje ne nucaš ge- 
forcovega titana. Celo na nekaj let starih grafičnih 

Chumbucket je s teboj samo v magnum opusu, a je tamkaj nepogrešljiv. Popravlja maši- 
no, strelja s harpuno in sulicami ter ob romantični polni luni recitira pustinjsko poezijo. 


karticah špil na najvišjih nastavitvah teče prese- 
netljivo gladko! Igra, ki je ob izidu ne pesti kup 
tehničnih nevšečnosti? A to tudi obstaja?? 
Skratka, do zdaj je bila Stalkerjeva Cona zame 
najbolj domišljen postkatastrofični univerzum. 
Odslej nisem več tako siguren. Maxova Avstralija 
oziroma tisto, kar je od nje ostalo, je morda še 
kanček bolj pristna od Cone ali Falloutove Ameri- 
ke, saj je v njej precej manj nadnaravnega. Kar 
najdeš mutantov, gre za žalostne človeške zdruz- 
ke, kot je Chumbucket, in ne za Falloutove gorile. 
Tudi fizikalnih anomalij ni. Med naravnimi neprili- 
kami je prisoten peščeni vihar, zelo nalik onemu iz 
Fury Roada, ki te hitro poškoduje, če ne najdeš za- 
vetja v kaki utrdbi. Težko pa bi igro oklical za 
'preživetveno', ker se ti s futranjem in pitjem ni tre- 
ba nujno ukvarjati. Oboje ti samo povrne zdravje, 
ki ga izgubiš v boju, dočim od žeje ne moreš krep- 
niti, četudi ti v fris nabija sonce. Razen, ko se spu- 
sti mrak, kajti opazuješ lahko res luštno menjava- 
nje dneva in noči, ki riše prelestne zore. 


Kolesa apostola in svetnika nezadržno nosijo po poti nje- 
gove svetosti, angela notranjega izgorevanja. Za enega je 
to sredstvo odrešitve. Za drugega način, da obudi magnum 
opus, najhitrejšo stvaritev človeštva. 

Če odšteješ viharje, ti glavna nevarnost preti s strani ban- 
ditov. Ti pridejo v treh pasmah. Najprej so tu običajni cest- 
ni razbojniki (roadkills). Sledijo buzzards, podzemni Rusi" 
- to so tisti odpuljenci s špraho v grabljicah in naježeno oš- 
pičenimi avteki, ki na štartu filma naskakujejo Furiosin 
konvoj. Najmočnejši pa so Scrotusovi vojščaki, ki vladajo 
ne le cestam, marveč imajo po pokrajini raztepenih sila ve- 
liko postojank, nadzornih stolpičev in totemov. Njihove 
ostrostrelce, spomenike in utrdbe je treba nenehno ravnati 
z zemljo, saj tako warlordu kratiš vpliv v regiji in ga vračaš 
v roke tamkajšnjih zavezniških oblastnikov. Ti so nastanje- 
ni v lastnih utrdbah, kjer imaš zavetje. Svoje trdnjave ne 
premoreš, lahko pa omenjene zavezniške okrepiš tako, da 
v izplenu najdeš načrte za njihove izboljšave. Na ta način 
zastonj prideš do vode, hrane in bencina. Oziroma povečaš 
zbiranje ropotije (scrap), ki je glavna valuta za kupovanje 
nadgradenj za avto in opremo. 

Če Max zaradi neljubega srečanja s Scrotusom začne sko- 
rajda gol in bos, si skozi vztrajno plenjenje pridobi vse od 
dobre stare lederjakne do boksarjev, večcevne šibrenice, 
oklepa in hipsterskih očal. Na koncu izgleda kot koman- 
dos. Sploh utrgano je kajpakda pri prevoznih rečeh, ki so 
se jim avtorji srečoma izdatno posvetili. Na ogrodje svoje- 
ga magnum opusa lahko montiraš najrazličnejšo kramo, 
od uplinjačev do amortizerjev in koles. Ter, ker smo v po- 
stapokalipsi, tudi ošpičene prekle, rezila in plamenometal- 
ce na feltnah, harpuno (!), ročni top (!!) in tiste eksplozivne 
sulice iz Fury Roada. Vse to moraš odkleniti z nižanjem pri- 
sotnosti banditov po ozemljih. Verjetno mi ni treba poudar- 
jati, da boš res ogromno naskakoval Scrotusove baze, se 
serijsko karamboliral v stolpe s snajperji in mukotrpno 
iskal minska polja. Pri slednjem ponucaš kužka, ki ti iz 
džipa laja v smer, kjer so mine. Fajn ideja, ki pa je zamud- 
no izpeljana, ker moraš menjati avto v džip, saj drugih vo- 
zilc pesjanar ne mara. 

Prav zamudnost je glavni Maxov problem. Enostavno pre- 
več je teh postranskih zadatkov, ki v bistvu niso čisto po- 
stranski, ker nekatere od njihovih pridobitev nucaš za 
osrednjo štorijo potovanja proti Gas Townu. Karta jih je 
polna kot trupla zabubljenih gosenic. Predvsem pa niso za- 
dosti raznoliki. V prvih dvajsetih urah vidiš vse vrste posto- 
jank in minišefov, s katerimi so se avtorji trudili poživiti iz- 
zive. Ti zveni znano? In tudi je, kajti zemljevid z vsemi 
označbami je skorajda povsem podoben Far Cryjevim. Še 
ena takšna malenkost: posamezne dele pokrajin si lahko 
ogledaš z opazovalnih balonov, kar je Maxova inačica stol- 
pov iz FC3 in 4. 


Njegova palica je bruhala ogenj, njegove pesti so lomile 
kosti. Bil je neustavljiv, kajti njega je usmerjal angel notra- 
njega izgorevanja, ki mu je bil V8 podrejen. 

A v bistvu dolgo ne začneš zehati spričo ponavljajočih se 
nalog, kajti mlatenje tako na kolesih kot peš je brutalno, 
kot smo od Maksijeve igre želeli. Medtem ko je v filmih mo- 
žakar kot riba na suhem, če ne sedi v avtu, tule obvlada 
krav mago bolje kot Sam Fisher in Jason Bourne hkrati. 

Popotnik sreča množico zanimivih likov, s katerimi v enem dialogu spregovori več besed kot Hardy v 


vsem filmu. Vendar govorance ne ponujajo izbire med več možnimi odgovori. Rabijo kot oddih, dočim 
ti naključneži v pustinji znajo dati podatke o dragocenem plenu, kot je zelo redek rumeni avto spodaj. 


Njegovi udarci lomijo roke, trejo lobanje in spreminjajo 
ledvica v kašico. Boj je precej očitno povzet po Batmanu 
oziroma večini nedavnih sorodnih mlatilnih akcijad. To po- 
meni, da stiskaš v glavnem tri knofe (udarec, blok, izmika- 
nje) plus sem in tja kakšno kratko GTE zaporedje. Ob tem 
Maxa razmetava naokrog kot umetnostnega drsalca, Hulka 
Hogana in Bruslija v eni osebi. Ni, da ni - krožne brce, ko- 
molčki, rokoborski premeti in natikanja na špice v okolici. 
In kamera, ki zna zadevo prikazati tako, da še tebe zaboli. 

Pomagalo v boju peš je še šibrenica, ki pa učinkuje le na 
blizu. Pobrati je takisto moč priložnostna hladna orožja in z 
macolo tako kresniti sovraga, da ga trikrat obrne. Je pa 
bedno, da z izjemo malih nožičkov krepelc ne moreš nositi 
s seboj. Hkrati to pomeni, da je bojni sistem dokaj nedelj- 
ski. Če bi se rad mlatil za kratkočasenje, je odličen. Če 
iščeš globino Dark Souls, pa raje niti ne poskušaj. Tudi ti- 
holazenja ni. So pa mlatilski nasprotniki zadovoljivi in med 
sovragi najdeš vse živo, od spretnih izmikačev, kjer moraš 
čakati na njihov udarec, do težko oklepljenih hrustov, kjer 
si boš polomil pesti, ter minišefov s kladivom, velikim kot 
tovornjak. No, vseh se priučiš v nekaj poskusih. Pa norenje 
z motorko sem pogrešal, šmrc. 

Bolje je na kolesih. Ne zaradi voznega sistema, ki je podob- 
no plitev in ima za višek prijemov obračanje z ročno. A toli- 
ko bolj zaradi adrenalinskega divjanja, ob katerem imaš 
usta ukrivljena v psihotičen nasmeh in si kot Nux ponavljaš 
"What a lovely day!" Enostavno se gibanje kamere, navit in 
bombastičen zvok ter predimenzionirane eksplozije združijo 
v simfonijo uničenja, ki ti premeša drobovje. Ni čudno, da 
greš nič hudega hoteč na nek kvest, nakar srečaš patruljo 
malopridnežev in sledi spontano dvajsetminutno preganja- 
nje nekam v tri krasne, ker je umetna pamet banditov v av- 
tekih precej pasja. Pohvale avtorjem. Sedeš lahko za volan 
vseh vozil, ki jih srečaš, toda največ časa si v sedežu ma- 
gnum opusa, ker ga lahko edinega nadgrajuješ. 


Pravijo, da bo Popotnik večno prečil pustinjo, tudi ko ne bo 
več v angelovi službi. Večno v begu pred tistimi, ki jih ni 
mogel rešiti. 

Chumbucket v plejadi bizarnih likov z usnjem ali brez v bist- 
vu preusmeri pozornost z Maxa. Ne le, da ti med predahi po- 
pravlja avto, marveč izdatno komentira celotno dogajanje. 

Njegove vzklike, ko žuga banditom med ruvanjem 
na cesti, je užitek poslušati. Hkrati je zaradi tega še 
toliko bolj očitno, da so nekateri deli pripovedi 
podhranjeni. Osrednja rdeča nit popotovanja v 
Gas Town je hudo premočrtna. Vzporedno se gla- 
vni junak sooča z notranjimi strahovi, ki mu jih po- 
maga razlagati skrivnostni šaman Griffa. Ta ima 
hkrati vlogo trgovca z izboljšavami Maxovih statis- 
tik, kot so zdravje, izkoristek vode in podobno. 'Že- 
tone' za šamana dobiš z izpolnjevanjem izzivov ozi- 
roma po domače dosežkov, spet podobno Far 
Cryjem. Dokaj podobno Fury Roadu bogastvo pri- 
povedi torej spet ne leži v osrednji niti, marveč v 
postranskem dogajanju, ki si mu priča. Griffove fi- 
lofovske eskapade, Chumbucketovo religiozno 
žlobudranje in mnogi tragikomični dialogi s prebi- 
valci ti lahko dajo misliti, če se potrudiš in dodajo 
k vzdušju. Kar je malce v nasprotju z nedeljsko 
usmeritvijo špila. 

Nasploh je užitek v Mad Maxu v mnogočem odvi- 
sen od pričakovanj, ki jih od njega imaš. To ni Fury 
Road: The Game in žal ne premore Millerjeve bri- 
ljance. Naspidiranih skriptanih sekvenc in poda- 
tkov o Immortanu je malo. Ogromno - preveč - je 


tlačanjenja v ponavljajočih se čiščenjih banditov s 


pokrajine. Bojni sistem ni globok, je pa slikovit in 
zadovoljiv, če rad gledaš boleče udarce. Podobno 
velja za vožnjo. Res zadosti je raziskovanja, saj je 
postojank in skritih kotičkov toliko, da samo vanje 
mimogrede vložiš več deset ur. Po tistem, ko si jih 
toliko že v dirkanje v banditi, zato se ti po multi- 
playerju sploh ne kolca. 

Skratka, špil ima podoben problem kot Shadow of 
Mordor, Far Cryji in še kaj: njihov svet vleče, a so 
dejavnosti v njem prevečkrat nenavdahnjene. Naj- 
bolje je v igro iti brez pričakovanj in se po viken- 
daško prepustiti surovi, neizprosni pustinji. In ne- 
mara te V8 pripelje pred vrata Valhale. 


TE!" se dere , ko krvavih oči 
in kr a gobca divja po cestah Pustinje. 


ogromen, presunljiv svet v odlič- 

no vzdušje v podivjan boj v nad- 

grajevanje vsega v tek na PCju 
mehanik z grbo v enolično tlačanjenje x ne- 
deljska globina mlatenja x luknje in neumnosti 
v pripovedi Avalanche / Warner Interactive 

Ko ti falotje preveč poškodujejo avto, se lahko iz njega skobacaš. Nemalokrat TRN 


nasprotniki to razumejo. kot izzivanje in še sami izstopijo za aufbiks s pestmi. "" 

002015 Lenovo. Lenovo ni odgovorno za napake na 
slikah ali tipografske napake. Vse pravice pridržane. 

Velocity 2X 

Teleporterske granate.niso nadvse pogost obiskovalec, a se pojavijo zadostikrat, " 


da njihovo počasno metanje zmoti drugače hitri tempo. Ne najboljša rešitev. 


eodvisniška srenja je počelo izvirnih zamisli, 
česar jasen primer je dvodelni niz Velocity. 
Prvenec, ki je najprej izšel za Sonyjevo drkali- 
co PSP in kasneje v obliki Ultra za druge plat- 
forme, je združil od zgoraj gledano vsemirsko streljan- 
ko in dirkačino. Vic je bil ravno toliko v tem, da si s fu- 
turističnim 'guarp jetom' postrelil sovražnike, kot v 
čimhitrejšem prebitju do konca mimo številnih ovir. 
Pri tem nisi frčal le naravnost naprej, temveč so se pri- 
zorišča spremenila v blodnjake sten in komor, med 
katerimi si se brzinsko 6 veščinsko teleportiral. Po 
poti si pobiral kapsule z ubežniki, na kraju pa se je 
tvoje početje strnilo v rezultat, ki si se ga trudil speed- 
runnersko izboljšati in se povzpeti po spletni lestvici. 
Špil je bil uspešen, zato so garažni razvijalci FuturLab 
za nadaljevanje pridobili večjega založnika Sierro, se 
pravi Activision. Vnovič jim je uspelo ustvariti priv- 
lačno in napeto arkado - res je le, da se jim širitev oz- 
ke, toda domala perfektne osnove iz enice (Joker 
239, 87) ni posrečila v čisto vseh pogledih. 


Kai? Samus?! 


Obsežna zgodbena podlaga ni odlika arkad, saj se 
morajo zadeve v njih odvijati hitro. Velocity 2X ni izje- 
ma, kajti štorijo tvorijo le stripovski izsečki med misi- 
jami, ki niso nič več od statičnih slik s tekstom. Vse- 
eno pa pripovedujejo kar zanimivo povest o samoza- 
vestni, samostojni vsemirski junakinji Kai, ki malce 
spomni na Metroidovo Samus. Ubada se z nepridipra- 
vi iz neskončne črnine, ki jim sledi po planetih, vmes 
pa nabira tehnologijo. Ni ravno Wing Commander, 
ampak za šuterski žanr, kjer imajo fabule ponavadi li- 
terarni domet 'napadli so Zemljo, reši jo', je 2X v tem 
pogledu kar dobro podložen. 

Naspidirano odvijanje klobčiča je v skladu s splošno 
adrenalinsko zasnovo. Osnovnih petdeset misij je na- 
nizanih premočrtno in so v skladu z drkamožnim po- 
reklom kvečjemu nekajminutne. A v njih stalno vlada 
akcija, v 2X še bolj kot v prvencu. Temelj ostaja 

Osnova iz enice-je dodobra razširjena z od strani gledanimi nivoji, kjer z vsemirsko 
blondolasko tečeš, skačeš in streljaš.,lako,sovražnike-kot.stikala za odpiranje duri. 


Srce igre kljub boltovskemu ploščadenju ostaja od zgoraj gledano spreletavanje s 
A, LA ll kije sposobno jet tanja, hitenja in teleportiranja. Ziher je na štrom! 

enak, torej nuja po čimprejšnjem dosegu cilja po ver- 
tikali, s tem, da se področje premika tudi levo in des- 
no. Tvoje plovilce ni le okretno, temveč lahko s tišča- 
njem gumba (najbolje je uporabljati joypad) instantno 
pospeši. Ko ga izpustiš, pa se odvijanje umiri. 

Na poti mrgoli preprek, ki jih premaguješ s sposob- 
nostjo teleportiranja. Stisneš knof, da se pojavi me- 
rek, ga premakneš nekam, kjer ni zidu ali sovražnika, 
in guarp jet se prestavi tja. Če ostajaš pri privzeti hi- 
trosti, težav ni, če pa šibaš, je treba biti nadvse odzi- 
ven. A ker pospešek odrejaš sam, je težavnost precej 
odvisna od tvojih želja in sposobnosti. Bolj kot loviš 
odličnost, teže je, in bolj kot si zadovoljen s pov- 
prečnostjo, laže je. Ni problem priti do konca - pro- 
blem se je odlikovati tako po času kot pobranih kap- 
sulah in kristalih ter osvojenih točkah. 


Zapustivši plovilce 

Kar se tiče od zgoraj gledanega ladijskega dogajanja, 
količina novosti ni pretresljiva. Teleportiranje z zami- 
kom, ki omogoča vračanje na obiskana področja, 
bombe, ki jih v vse štiri smeri mečeš z desno gobico, 
stikala v zraku, ki jih je treba pretikati zaporedoma in 
dajejo občutek miselne igre, klatenje rojev malih lad- 
jic in občasen spopad z večjim ladijskim nepridipra- 
vom, ki terja predvsem ogibanje ... Novosti so bolj v 
dizajnu, saj so nivoji zastavljeni še bolj premišljeno, 
gladkeje se odvijajo in v iskanju idealne rešitve manj- 
krat umreš. V tem pogledu je 2X kot podaljšana, po- 
piljena Ultra. 

Morda bi bilo za 20 evrov v digitalni distribuciji dovolj 
celo to, upoštevaje, da so PC-verziji za ta denar doda- 
ni vsi trije razširitveni paketi. Ti poudarijo speedrun- 
nerstvo, teleportiranje in celo vodenje dveh ladjic na- 
enkrat. A FuturLab so dodali svežo sestavino: od stra- 
ni gledane ploščadno-strelske stopnje. Te niso ločene 
od udejstvovanja s plovilcem, temveč vanje kot dol- 
golasa Kai vstopaš med slednjim, ko se dotakneš do- 
bro označenih komor. 

Bočno gledane stopnje so enako adrenalinske kot 
prvotni del Velocityja, saj tudi tu teče ura. Cilj je pona- 
vadi s streli pretakniti stikala, da se spusti bariera na 
tvoji ali ladjičini poti. Vendar so dotična spravljena za 
številnimi zidovi, skozi katere se takisto teleportiraš, 
pa za razbeljenimi tlemi, čez katere je treba skočiti, 
steklenimi pregradami, ki jih postreliš, da iz njih prile- 
tijo kristali, in hordicami letečih robotkov, ki te ne na- 
padajo, marveč se brigajo sami zase. Ti gradniki so 
povezani gladko in logično, tako da se malokrat za- 
takneš, vmes pa ti razbija srce, ko skušaš kar najbolj 
brzopeto obkrožiti prizorišče in sesti nazaj v ladjo. 
Škoda le, da so plat nespretno razširili z metanjem te- 
leporterskih min. Za slednje se je treba ustaviti, name- 
riti, jih vreči in se nato prenesti na njihovo lokacijo, kar 
moti sicer šprinterski tempo. Tudi zato, ker gre pri tem 
po zlu drugače zgledna gladkost stilsko lične in strojno 
nezahtevne zunanjosti. 


Velocitetno nabavi! 


Druga zamere vredna kaprica je to, da se začno nivo- 
ji sčasoma nekako stapljati drug z drugim. Čeprav 
ima nadaljevanje več različnih okolij, se skozi ducate 
stopenj orenk nagledaš in naigraš istih prijemov ter 
fint. Vendar me nikdar ni imelo, da bi nehal, bodisi od 
naveličanosti bodisi frustracij. Velocity 2X je še en do- 
kaz, da se na indie sceni tre biserčkov. 


z dvojnohitrostnim drezanjem kuplunge 
očisti vesolje robotskih žverc. 


domiselna, privlačna strelsko-dir- 

kalna zasnova v odlično sestavl- 

jeni nivoji v primerna za nedeljs- 
ko ali mojstrovalno igranje v na daljši rok 
nekoliko premalo razgibana x neelegantne 
teleporterske granate 

Shadowrun: 


Hong Kong je izometrična frpjka z dosti prostega pohajkovanja po umetelno 
M izrisanih okoljih. V boju se sproži potezno ukazovanje, še najbliže XCOMu. 


Res moram pohvaliti razgibanost postranskih misij, v katerih ropaš muzej, iščeš 
serijskega morilca in najdeš inteligentni polbožanski avtomat z rezanci. Res. 


Iz množice dialogov kipi odličen humor, ki posrečeno poživi sicer tmur- 
no, resnobno okolje. Nič ni zastonj in slejkoprej se nekaj grdo zalomi. 


S prenovo matrice, kamor vstopajo deckerji, Shadowrunova inačica hekerjev, so 
se potrudili. Če se izogneš patruljam iskalnih programov, se obramba ne sproži. 


ongkonška četrt Kowloon Walled City je skrajno gnojen plac. Geto 

vegastih blokov, zraščenih skupaj kot telesa siamskih dvojčkov. La- 

birint ozkih uličic, v katere sonce nikoli ne posije, le medla svetloba 

brlečih neonskih luči. Tako se krijejo drek in odpadki, vrženi skozi 
okna. Pa kriki žrtev lokalnih tolp. Jok otrok, ki so jih morali starši prodati tr- 
govcem z organi, da so lahko nahranili preostala usta. Ali kupili BTLe - la- 
godna doživetja, ki jih računalnik vsadi v možgane. Realnost je pač tako na- 
bita z brezupom, da ga lahko režeš z nanofilamentnim rezilom. Govori se, da 
multinacionalke iz te četrti srkajo pozitiven či ... Ja, v svetu Shadowruna, 
zmesi kiberpanka in magije, je marsikaj mogoče in tretji del tega uspešnega 
niza frpjk razgibano izročilo odpelje v skrivnostno azijsko okolje. 


Luči ob vodi 


"Veš, Hong Kong je mesto dveh obrazov. Na eni strani sijočih pročelij z gigant- 
skimi oglasnimi panoji in sterilnih hodnikov laboratorijev. Na drugi v rjav les in 
tradicionalne vzorce odetih predmestij. Prvemu vladajo korporacije, drugemu 
triade. Zato je treba presneto paziti, kam stopaš in komu zaupaš, sicer se znaj- 
deš v plastični vreči na dnu zaliva. Jaz sem se nekomu že zameril, kajti kakor 
hitro sem stopil na pomole mesta, da bi poiskal očima, so mi komandosi po- 
strelili pol kolegov in me pognali v beg. Po televiziji kroži moja fotka z napi- 
som, da sem terorist. Grda reč. Treba bo izbrisati identiteto, izrezati vsadke in 
se nasploh odstraniti iz medmrežja. To lahko stori le mafija. 

Ostala mi je najožja skupina zaveznikov. Stari kolega Duncan, ki mu situacija 
načenja živce, vase zaprta hekerka IsObel in šamanka Gobbet, ki se pogovarja 
s podganami. Nanje se moram zanašati, ker vsega ne zmorem sam. Znam 
streljati z avtomati in govoričiti, zato sem grupo že večkrat rešil iz kočljive si- 
tuacije. Kot ko sem policiste prepričal, da sem zaradi blue screena v možganih 
prizadet in so me spustili skozi, haha! Ampak v matrici se ne znajdem, pa ma- 
gija mi je tudi tuja. Vsega se ne da naučiti. 

Zdaj moram za lokalne triade opravljati naloge, če želim, da mi pomagajo pri- 
ti situaciji do dna. Saj veš; ropati skladišča orožja, ugrabljati otroke premožnih 
in podobno. Denar je umazan, ampak prigode so hude, priznam. O njih potem 
razpravljamo. IsObel je bolj gobčna, kot se zdi na prvi pogled. Vendar za to ni 
dosti časa, saj moram pohiteti. Nekaj zlega se prebuja v Walled Cityju. Vsi 
imamo grozljive more ... s hodniki iz zob ... moj bog, koliko zob ..." "PPRSS" 


NE ZAMUDITE! 


Statična elektrika na zaslonu se izostri v plastičen nasmeh televizijskega vodi- 
telja. "Korporacija Harebrained Holdings predstavlja NAJNOVEJŠI patentirani 
bojni sistem frpjke Shadowrun: Hong Kong! Do štirje izbrani liki v druščini! Po- 
tezni način s kritjem pred kroglami! Množica morilskih orožij za IZJEMNO iz- 
kušnjo! Pištole, brzostrelke, metalci granat, katane, ognjene krogle in prikazni! 
Z doplačilom točk v izkustveno drevo tudi monofilamentni bič, ki nasprotnika 
v eni potezi prepolovi na sedem delov! Čez dva ducata raznolikih misij s so- 
vražniki, ki jih niste še nikoli videli! Komandosi, transdimenzionalna polbo- 
žanstva, robotski zombiji ali samo roboti! Ki mečejo granate! Deset, če želite! 
In največja, izjemna novost: popolnoma prenovljeno hekersko okolje v matri- 
ci! Vohljajoči obrambni programi, ki potujejo v vzorcih in se jim morate vešče 
izmikati! Številčne ključavnice, ki jih je 
treba streti s pomnjenjem vzorčnih kom- 
binacij! Nepredstavljiv izziv za vso druži- 
no! Več poti skozi situacije! Vse zapakira- 
no v patentirano okolje Unity z ročno izri- 
sano podobo! Na omrežnem servisu kor- čudovit svet in 
poracije Valve Software za samo 20 vzdušje v pripo- 
Ne ŠE a petnaj m ved v globina 
... teroristi iz Kowloona so še ved- PA 

no na begu ..." "PSSHH" ne kenlei 


si vsadi toaster v 
stopalo in meče lampijončke 
namesto ognjenih krogel. 


domišljeni izzivi 
boj v hrošči x boj bi lahko bolj 


razgibali d 


Še en fiks 


Hong Kong povleče kot najhujši BTL. Odlična štorija, nepozabni liki, noro 
vzdušje. Je pa zaradi globine branja teksta res ogromno in več kot enkrat sem 
se spomnil na Planescape: Torment. Na misijah briljira nova matrica. Boj še 
vedno kanček zaostaja za ostalo igro, a so pristopi bolje uravnoteženi in razno- 
likejši kot prej. Ne moreš več skozi vse z brzostrelko, ker sovragi nosijo oklep 
(včasih dobesedno V frisu) in nucaš magijo ter meče. Res edina zamera je ne- 
navadno veliko hroščev, čeprav jih odstranjujejo serijsko kot Shadowrunove 
korporacije svoje nasprotnike. Obvezna izkušnja. 

Metal Gear Solid V: 


tim svetom. Skrivalniških in. akcijskih'možnosti je ogromno in vse so v užitek. 


4 
- 
- 


z čuna ZU raso 


Snake se zna pritisniti ob zidove, izza njih kukati, streljati in grabiti soldate. 
Tile capini nosijo nočne naočnike, tako da mora postopati še bolj previdno. 


ae we $ a. - Mini sažiie 
Tepež pozna nebroj prijemov in udarcev. Ako pa se soldatom prikradeš za hrbet, 
Njih lahko,razorožiš in izprašaš. Z.rezilom na goltancu ponudijo'Kofistne podatke. 


Hi: 


ravoverne skrivalne igre so ogrožene. Že res, da se dandanes tihota- 
piš in huliš v številnih akcijskih špilih. A tistih, kjer je to obvezno, je 
malo in mednje gotovo ne štejejo Assassini, Batmani in Far Cryji. Še 
Sam Fisher ni več, kar je bil, tudi Gabe Logan iz serije Syphon Filter 
je že sumljivo dolgo na dopustu. Zvrst je pač nišna, saj je za širše občinstvo 
prepočasna in preveč kompleksna. Poleg tega razvoj kakovostnega tihola- 
zenja ni enostaven. Dolgoživi niz Metal Gear pa je poleg Hitmana eden red- 
kih, ki ostaja zvest koreninam. Zato je sicer manj dostopen, a njegov oče 
Hideo Kojima se glede tega nikdar ni preveč sekiral. Tudi zgodba se je te- 
kom let tako zapletla, da ji zmorejo slediti le največji feni. 
Toda teh je dosti in orjaški Phantom Pain je kljub vsemu veljal za enega naj- 
bolj pričakovanih špilov letošnjika. Tudi zato, ker nas junak Snake v petind- 
vajsetih letih nikdar ni zares razočaral. Čeprav zavoljo japonskosti in preti- 
ravanja s filmsko platjo Metal Gear ni sedel vsakomur, nečesa ni moč zani- 
kati: Kojima je vizionar in umetnik. Z vsakim glavnim vnosom v seriji je pre- 
senetil in prestavil mejnike. Fantomska bol je tako najbolj dodelan, globok 
in širok Metal Gear doslej, z vrhunsko in večplastno igralno platjo, ki je do- 
slej v nizu vedno za spoznanje šepala. Tako obsežen je, da je pred letom in 
pol dobil samostojen grižljajčkast preddel, Ground Zeroes (J249, 73). Boj- 
da zato, ker je Hideo želel videti odzive na prerojenega Kačona in peskov- 
niški pristop ter omiliti čakanje. Dasi je bolj verjetno, da je Konami hotel na- 
polniti denarnice, ki jih je dolgotrajen in drag razvoj preveč stanjšal. Kakor- 
koli, igra je bila spodobna in je rabila kot dober napovednik aktualnega 
osrednjega izdelka, ki navduši v malodane vseh pogledih. 


Če si lajkal štirico, ki je s sekvencami zapretiravala do te mere, da si si lah- 
ko proti koncu odprl pivo in se zleknil na kavč, se boš v prvi uri petice 
počutil domačno. Tedaj si namreč deležen interaktivnega filma s Snakom v 
glavni vlogi. Scenarij pravi, da je Kačon v Ground Zeroes iz guantanamske- 
ga zapora na Kubi reševal stara znanca, vmes pa so nepridipravi pod pret- 
vezo inšpekcije vdrli v bazo njegove organizacije na ploščadi sredi morja. 
Ob povratku je vse skupaj vrglo v zrak in usoda junaka je bila neznana. 
Zdaj se piše leto 1984 in po devetih letih se Snake prebudi iz kome. Eks- 
plozija mu je razrvala telo in duha, slika pa se komajda dovolj razjasni, da si 
ogleda obline brhke bolniške sestre, že se prične urnebes. Očitno so zlikov- 
ci prišli ponj in v takšnem stanju mu prede trda. Srečoma ni sam in uspe se 
prebiti iz bolnišnice ter se srečati s prijateljem. Napotita se v Afganistan, 
žarišče sovjetskega vojaškega vmešavanja. Tam bo Snake iz ruševin zgra- 
dil novo, še močnejšo plačansko skupino ter ugotovil, kdo je kriv za kata- 
strofo. Toda kdo je zakrinkanec, ki mu je pomagal zbežati? Kdo je Skull Fa- 
ce, mož brez obraza? In plamenita prikazen - je bila le privid? 


Vse to in še mnogo več se bo junak spraševal še lep čas. Zgodbenih niti je 
mnogo klopk in predno se začnejo razpletati, fabula deluje raztreseno. A 
kljub japonskemu čudaštvu, ki tako deli skupnost, vleče. Phantom Pain je 
bolj fantastičen kot znanstven in se odvija v drugačni različici resničnega 
sveta. So pa teme hudo resnične, človeške in aktualne. V središču sta 
maščevanje in jeza, čemur se pridružita izdajstvo in tehnološka vojna. Ob- 
vezne so seveda grozote, kot sta etnično čiščenje in otroški soldati. Veliko 
in domiselno vlogo igrajo tudi jeziki, a karkoli več na to temo bi bil velik 
kvarnik. Nanostrojčkov pa ni, ker se vse skupaj dogaja v preteklosti. 
Dobra novica za frišne igralce je, da je Phantom Pain umeščen na prvo po- 
lovico časovnice, se pravi krepko pred štirico. Glavni lik ni Kačon iz nje, 
temveč njegov prednik, Big Boss. K zmedi pripomore, da oba kličejo 'Sna- 
ke'. Toda Phantom Pain je mnogo bolj prijazen neznalcu kot minuli deli. 
Prišlek bo sicer nekoliko teže sledil vsem karakterjem in štoriji. Praskal se 
bo po glavi ob kupu obramboslovnih in izmišljenih kratic, imen ter dogod- 
kov. A zmeda vseeno ne bo neznosna in omeniti velja, da so na internetu 
pravi filmi, ki so jih vkup dali oboževalci ter sestojijo iz vmesnih sekvenc. Če 
nimaš možnosti preigrati zgodbovnih predhodnic MGS3 in Peace Walker, a 
se nujno hočeš lotiti vroče novosti, se splača pokukati na YouTube. 


september 2015 


V tem pogledu Fantomska bol dopolni manjkajoč košček og- 
romne, zapletene epopeje in tesneje poveže zgodbi obeh Kačo- 
nov. Slično kot tretja epizoda Star Wars, v kateri Ani prestopi na 
temno stran. Doslej namreč ni bilo povsem jasno, kaj je Big 
Bossa pahnilo v črnino. 


"Afganistan je velik kraj," obelodani Kačonov pajdaš, ko se prvi- 
krat razgledujeta nad gorato pustinjo. Prav ima in za nameček se 
igranje kasneje preseli še v afriško džunglo. Obe območji sta po- 
sejani s postojankami, stražarskimi stolpi, kanjoni, letališči, to- 
varnami, opuščenimi vasmi in mesteci, pristanišči, trdnjavami, 
templji, plantažami ... Zapomnljivih krajev je še in še in vsi so 
med seboj brezšivno povezani. Jedro tvorijo pripovedne misije, 
ki začasno omejijo območja. Petdeset jih je in trajajo različno 
dolgo. Speedrunnerski norec, ki zna vse na pamet, bo skozi na- 
logo odbrzel v par minutah, medtem ko bo običajnež zanjo znal 
porabiti več ur. Dinamičen svet pač nudi toliko početja. Od- 
skočna deska za misije je helikopter, od koder greš po moril- 
skih, reševalskih, saboterskih in drugih tiholazniških opravkih. 
Do tarče vedno vodi več poti. Najprvo je modro prečesati okoli- 
co z daljnogledom, pri čemer se sovragi jasno označijo in so od- 
tlej vidni skozi zidove. Ni tarče? Slediš pajdašu ali pa v sence ne- 
slišno zvlečeš stražarje, ki z nožem na grlu spregovorijo o doku- 
mentih, ki te bodo pripeljali do cilja. Vendar prvotni načrt dosti- 
krat propade in se moraš znajti na licu mesta. Takrat Phantom 
Pain zablesti. Naposled najdeš ciljno osebo, pa se ravno odpelje 
z džipom in še dani se! Urno zajašeš kljuse, ga prehitiš in se od- 
ločaš, kam boš postavil prepreko. Nakar uvidiš, da to ne bo po- 
trebno, saj cesto ravno prečka čreda ovac. Postaviš se v zaklon, 
pripraviš uspavalno pokalico ali pribočnici naročiš, naj nameri v 
sovoznika. Sprožita skupaj in predno se ubegla soldata zavesta, 
že smrčita v džipu, ki pripet na velik balon frči v nebo. Z vozilom 
vred bosta romala v bazo, kjer ju bodo izvedenci slejkoprej pre- 
pričali, naj se vam pridružita. Tudi terenec bo prišel prav! 


Trenutki panike so v užitek. Ne razumi napak: perfektne naloge, 
kjer se ti uspe neopaženo priplaziti, razgledati in opraviti ter izgi- 
niti kot kafra, so kul kot vedno. Laže je ostati neviden kot poprej, 
saj Snake izvrstno pleza, se plazi, grabi izza vogalov in ima sploh 
čuda sposobnosti. Ko ga zagledajo, se dogajanje za par sekund 
upočasni, kar da priložnost za strel ali dva. A ko gre vse narobe 
in zatulijo alarmi, je škoda naložiti samodejno shranjeni položaj. 
V vsakem trenutku je na voljo zares impresivna količina mož- 
nosti in vzdušje je na vrhuncu, ko sredi zmede izkoristiš položaj. 
Najbližje jurišnike urno pokosiš, stečeš skozi izpraznjeno bajto in 
se poženeš skozi okno, se skriješ v smetnjak. Možnosti je toliko, 
da gotovo ne boš izkoristil vseh. 

Lep primer je kultna škatla, na katero je moč nalepiti različne 
plakate, ki iz varnostnikov izvabijo vrsto odzivov. Ko se nepridi- 
prav slini nad bejbo, skočiš ven in mu v obraz pošlješ uspavalno 
puščico. Ali pa se s kartonom sprehodiš do klančine, po kateri 
se lahko dričaš. Najbolj gladko bo šlo, če si razmišljal vnaprej in 
uničil radijsko postajo, da ne morejo poklicati na pomoč. Oziro- 
ma strateško postavil eksplozive, ki izvrstno odvrnejo pozornost 
in omogočijo, da te helikopter pobere bliže. Opreme je ogrom- 
no, naj bodo to nadgradljiva orožja ali orodja. Najbolj so na pre- 
izkusu v par napetih šefovskih spopadih, kjer pobliže spoznaš 
skupinico strašljivih zombakljastih superčlovečkov. 


Na kvestu nisi sam, temveč ti pomagajo koristni pribočniki. S 
seboj lahko vzameš konja, psa, ostrostrelko ali robotsko hoduljo 
in vsak je uporaben na svoj način. Konj je daleč najboljši, ko se 
mudi, saj ga ne moti neraven teren in še spolzke fige more spu- 
stiti na cesto. Pes izvoha bližnje sovrage, z laježem odvrača po- 
zornost in onesposablja. Robot je lahko uren, tih ali oborožen do 
ki zna predhodno prečesati območje ter poiskati strelivo, nuditi 
kritje in odstreljevati čelade. Moč ji je ukazovati celo na daleč. 


šolovaj 2015 


Fantomska bolečina pozna dinamično vreme in menjavanje dneva ter noči. Skrivati 


vesa 

se je seveda mnogo laže ponoči. Srečoma lahko čas skoraj kadarkoli prevrtiš naprej. 


— EM rT brdhjenje lastni ni 

Če si rambovske sorte, imaš na voljo dosti robe 
za povzročanje radostne destrukcije. Bljuvalniki 
raket, brzostrelke, šibrovke, tanki - ni, da ni. 
Magari pokličeš helikopter, ki iz zraka zbombar- 
dira skupino elitnežev, mimo katere se ti ne da 
šunjati. A s tem pade ocena ob koncu naloge, 
pojavi se še več sovragov, pa še ob nekaj denar- 
ja in uporabnih rekrutov si. Skratka, pristopov je 
res obilo in škoda se je držati le enega, saj si s 
tem prikrajšan za dosti vsebine. Srečoma tudi 
špil sili v menjavo taktik. Če se preveč zanašaš 
na jurišanje, bodo sovragi pričeli nositi oklepe, 
akopak jih šicaš v glavo, si bodo omislili čelade. 
Če kljub temu vztrajaš pri neposrednem pristo- 
pu, lahko iz baze na naloge pošiljaš svojo voj- 
sko. Ne le, da znajo ti rekrutirati nove soldate in 
zbirati surovine ter denarce. Morejo tudi uničiti 
kakšno pošiljko čelad, snajperic, min ali kamer. 
Po rastočem oporišču se svobodno sprehajaš, 
treniraš s soborci in jim dvigaš moralo, obiščeš 
živalski vrt, v katerem zbiraš ujete živali ... 
Pametno se je vsake toliko vrniti sem in se stu- 
širati, obenem pa bazo vodiš skozi menije. Su- 
rovine trošiš za nadgrajevanje ploščadi, pre- 
meščaš osebje in razvijaš novo opremo. Daljno- 
gled je denimo ključnega pomena in ko ga nad- 
gradiš, na terenu laže spoznaš, koga se splača 
ugrabiti. Nadgrajeni balon omogoči pobiranje 
tovora. Ali pa si omisliš neuničljiv dušilnik. In 
nadgradiš mehansko roko, da se hitreje plaziš, 
oziroma jo spremeniš v ročno voden izstrelek. 
Domiselne nadgradnje so svetlobna leta pred 
'DMG UP' in našteval bi jih lahko še cele od- 
stavke. Pomanjkljivo oblečeni Guiet le čimprej 
privošči zlato oblekico, da bodo vsi vedeli, da je 
tvoja trofeja. 


edina večigralska kompofičnta Fantomske 
bolečine. Naknadno pride Metal Gear Online, , 
ki bo temeljil na bolj! klasičnem spopadanju m | 
drugimi igralci. -To-bo tretji MGO, saj st 
slično večigralstvo posedovala A 3.in 4 
Znano je, da se ne bo odvijal v odprtem sve- 
tu, temveč na manjših, še vedno prostranih 
območjih, kjer se bo med seboj pomerilo do 
šestnajst igralcev. Vseboval bo vozila in kup 
opreme, ki je v samotarskem igranju ni. Tak 
bo denimo kanon, ki bo streljal balone — če 
bo zadel tarčo, bo zletela v zrak, razen če ga 
bodo soigralci počili. Vračajo se različne 
službe in način team sneak, kjer bo v os- 


predju tiholazenje. Pa selfieje bo moč delati, 


bržda kot nadomestek teabagganja. Za kon- 
zole naj bi prišel na oktobra, na PC januarja. 


In nato nekje na polovici igre postaviš naslednjo 
bazo. Ta si deli soldate in surovine s prvo in ra- 
bi spletnemu udejstvovanju. Prva takšna je zas- 
tonj, druge kupuješ s tapravimi evri. Če si dobil 
pike po obrazu, vedi, da mikroplačila nikakor 
niso obvezna. Prav tako baze širiš, a ne smeš 
pozabiti na obrambo. Kadarkoli, tudi ko imaš 
PC ali konzolo ugasnjeno, jo lahko napade drug 
igralec. Če si prisoten, se pridružiš pri obrambi, 
drugače je nadležnež na dobri poti, da ti ukrade 
opremo, posadko in bogastvo. Če se ni dovolj 
učinkovito tihotapil, boš odkril njegovo ime in 
mu lahko vrnil. Ponoči, ko bo tat spal! 

Ako se ti ne da pretirano ubadati s to platjo, si- 
cer lahko vržeš vanjo nekaj goldinarjev (tistih v 
igri, ne evrskih!) in upaš na čimmanjše izgube. 
Lahko pa po napadu pregledaš, kje peša ob- 
ramba, in jo izboljšaš. Malce zoprno je, da se 
zadeve ne da izključiti, zato se že pojavljajo sku- 
pinice, ki se jim lahko pridružiš in se ščitijo med 
seboj. Ko te napadejo, lahko namreč namesto 
tebe uleti prijatelj in prepreči krajo. Kolikor je 
tečno, da se pristopa ne da izključiti, je povezo- 
vanje užaloščenih oropancev izven igre v skupi- 
nice huronsko zabaven metaigričarski pojav. 

Pred misijo izbereš orodje, orožje in pomagača. Robot rabi kot vozilo in skener 
ter zna delovati tiho. Kakor ostalo ga je moč opremljati in konkretno nadgrajevati. 


— 


Dostiljadikovanja je bilo slišati na račun razgaljenosti Ouiet. Izkaže se, da je takšna z 
vu razlogomdasi tipsko odbitim. Opasna punčara je bila moj omiljeni spremljevalec. 


— 8 s 
To ne bi bil MGS, če ne bi bilo odpuljenega humorja na neprimernih mestih in škat- 
le. Oblepiš jo lahko z različnimi plakati, ki soldate zamotijo na svojevrstne načine. 

Balon je ključnega pomena, zato ga gre-čimprej nadgraditi. Uporabljaš ga na vsakem 
koraku, saj z njim ugrabljaš posadko za bazo in kradeš vozila, strojnice ter.kontejnerje: 

V tehnološki špici 


Metal Gear Solid je od nekdaj znan po napredni tehnični plati, ki 
je iz konzol znala izcimiti poslednjo kapljico moči. Štirica je de- 
nimo prva do roba zapolnila petdeset gigabajten blu-ray. Phan- 
tom Pain je Konami koštal zajetnih osemdeset milijonov dolar- 
jev, kar se pozna. Izdelek je zloščen in hrošči so kljub odprtemu 
svetu redki. Na peceju in novih konzolah izgleda odlično ter 
gladko teče tudi na starejših mašinah, dočim na PS3 in XB360 
ne boš blazno prikrajšan. Malokrat se obregnemo ob zvok, a si 
skupaj z govorom zasluži izpostave. Snake je sicer še bolj redko- 
beseden kot poprej, za kar zna biti kriv dragi Kiefer Sutherland, 
ki mu nanovo posoja glas. Kar malo čudno ga je poslušati v vlo- 
gi, ki jo je s hripavim glasom tako zaznamoval David Hayter. Je 
pa kul zbiranje kaset, raztrosenih po svetu. Med njimi najdeš ko- 
pico hitov iz osemdesetih in kup hudih izvirnih komadov. Ker 
lahko na helikopter namestiš zvočnik, je vključen Wagner. Z 
njim daš sovragom vedeti, da je apokalipsa prišla zdaj. 

Težave sicer so. Umetna pamet se večinoma odlično prilagaja 
na mnoštvo situacij, a kdaj pa kdaj vseeno kiksne. Malce zoprno 
je tudi nabiranje surovin, ob katerem imaš tlačanski občutek. 
Prav tako so nadaljevalne točke včasih zoprno vsaksebi. A po 
drugi strani bi hitro shranjevanje vsepovsod izkušnji škodovalo, 
saj so nepredvidljive situacije svetla plat igranja. Nezmožnost iz- 
klopa spletne komponente bo marsikomu šla na živce in za na- 
meček strežniki dober teden po splovitvi še vedno niso urejeni, 
kar botruje počasnosti v menijih in neprilikam med napadanjem 
in branjenjem baz. Klasična večigralska plat denimo sploh še ni 
vključena - o njej preberi v okvirčku. A vse to so drobni minuski, 
ki jih zasenči vsebinska naphanost in raznolikost. 


Svet brez kač 


Brez dvoma je to drugačen Metal Gear Solid, kot smo jih vajeni. 
Kojima pravi, da je dolgovezne vmesne sekvence povozil čas in 
ob uživantskem igranju mu lahko le prikimavaš. Če je bila iz- 
kušnja poprej nasekana in prehodi moteči, je zdaj fantastično 
povezana. Ni brezšiven le svet, saj igranje hodi z roko v roki s 
filmskostjo in ne delujeta več kot ločeni entiteti. Fabula sama 
kljub čustveni nabitosti morda ni na nivoju nepozabne trojke, a 
hec je v tem, da zdaj zapomnljive trenutke ustvarjaš sam. Ravno 
zato je Phantom Pain kanček dostopnejši novincem od predhod- 
nika. Če bodo le dovolj predani, da ga spoznajo, kot se zagre, 
saj zna časovni vložek seči v trimestno število ur, prijaznost pa 
vseeno ni na višku. 

Je Phantom Pain najboljša sodobna tiholaznica? Trdim, da ja. 
Torej to pomeni, da je najboljši MGS ravno poslednji? Odvisno 
od tega, kakšne zgodbe si boš v njem spletel. In čeprav se Koji- 
ma od niza poslavlja, nima smisla točiti solz, saj gotovo ni rekel 
zadnje. Nemara je imel Big Boss prav, ko je ob slovesu dejal: 
"Svetu bi bilo bolje brez kač. To je dobro ... Kajne?" 

Odvisnost od telefona in Društvo Logout 
računalnika vam jemlje otroke. Center pomoči pri 

infodlogout.si 

ŠNELKURS MOBE 


Ker Strife cilja tudi na novince, velja spet povze- 
ti, čemu pisani junacje na zaslonu mečejo og- 
njene krogle vsevprek. Arene se običajno igrajo 
na enem samem bojišču, ki izvira še iz original- 
nega moda Defense of the Ancients za Warcraft 
3. Ozemlje štirikotne oblike ima v levem spod- 
njem in desnem zgornjem vogalu utrdbi, ki sta 
bazi dveh ekip in hkrati njun glavni cilj. Ko eno 
moštvo drugemu zruši njegovo trdnjavo, je igre 
konec. Ekipo sestavlja pet junakov, zbranih s 
spiska več ducatov, vsakega pa iz ptičje perspe- 
ktive s klikanjem nadzoruje po en igralec. Na 
potep proti sovražnikovi postojanki gredo po 
treh potkah: dveh ob robovih karte in eni narav- 
nost počez. Takšna stezica se imenuje 'lane'. 
Prodor ustavlja več vrst obrambnih stolpov, ta- 
kisto pa se iz obeh utrdb po potkah v enako- 
mernih časovnih razmikih odpravljajo gruče ra- 
čunalniško vodenih soldatov — 'creepov'. Mošt- 
vo mora torej namlatiti vse, od sovražne pe- 
terke prek korakajočega kanonfutra do obram- 
bnih stolpičev. 

Da je položaj bolj kompliciran, se junaki skozi 
posamezno partijo razvijajo. S pobijanjem cree- 
pov, šampionov in rušenjem stavb zbirajo iz- 
kušenjske točke ter cekine. S prvimi pridobivajo 
stopnje in odklepajo vse močnejše veščine, 
dočim z denarcem nabavljajo opremo, kot so 
meči in podložene gate, da se prilagodijo na si- 
tuacijo. Spočetka je torej junak šibak in ga lahko 
že računalniški soldat kresne tako, da bo od- 
krevsljal. Zato v prvi fazi igralci, razdeljeni po 
posameznih stezicah, serijsko pobijajo soldato- 
vje, da se okrepijo in odklenejo vse, ponavadi 
štiri veščine. Še posebno važna je zadnja, tako 
imenovan 'ultimate', ker je tako močna, da lah- 
ko v hipu obrne bojno srečo. Po okrog dvajsetih 
minutah so vojščaki dovolj močni, da se začno 
zapletati v skupinske boje, kjer Mobe zasijejo. 
Do zmage namreč vodi le brezhibna moštvena 
komunikacija in odlično poznavanje vseh juna- 
kov ter kosov opreme. 

Ni nenavadno, da žanr MOBA označujemo za 
zmes šaha in nogometa ali košarke. Gre za velik 
umski izziv, namečkoma pa potrebuješ hitre 
prste pri nadzoru. Za zbiranje cekinov moraš 
recimo creepa osebno zabosti v vamp z ubijal- 
skim udarcem, čemur pravimo 'last hit', sicer 
novcev ne dobiš. Nasprotni igralec pa ti lahko 
prihodke odtegne tudi tako, da bitje ugonobi 
sam, čemur se reče 'deny'. 

devetdesetih letih je moral nadebudni igra- 

lec najprej zaobvladati gibanje v trirazsež- 

nem prostoru, da na LAN-zabavah ni izpadel 

bumbar in v Ouaku ni čelno hodil v stene kot 
en hepan..Danes v splošno igričarsko znanje spada 
mojstrovanje nalinijskih aren oziroma, po domače, 
Dote in njenih klonov. Mulčad se spričo zastonjskosti 
z njimi sreča hitro in nemalokrat jih špila vsa klapa. 
Nakarjih je za pusta pol našemljenih v Blitzcranke, 
dekliška polovica pa v Ančke. (Tiste iz LoLa, ne na- 
pihljive.) Žanr iger MOBA diha z neprestano rastjo re- 
pertoarja junakov in poznavanje vseh njihovih lastno- 
sti zna biti pošten zalogaj. Tudi frišni pritepenec Strife 
pričakuje, da se boš učil kapric njegovih za zdaj 34 
fantazijskih bojevnikov. Ker da gre za Mobo druge 
generacije, ki je neverjetno kul in pomembna vsaj to- 
liko kot sprej proti komarjem, pravijo avtorji. 

Še ena lahkotna Dota ... 


Studio S2 so izkušnje z njihovo prejšnjo in eno prvih 
Mob, Heroes of Newerthom, dodobra streznile. Naj- 
prej v smislu, da je brezveze tekmovati z Valvovo Do- 
to 2, ki ji je bil HoN na las podoben. In drugič, da mo- 
ra biti špil preprostejši in bolj odpustljiv od Newertha 
tudi zato, da se ga prišleki laže naučijo, igralci pa so 
med partijo manj tečni. Ena od lastnosti starošolskih 
aren je namreč grozljivo kaznovanje sleherne napa- 
ke, saj na primer ob smrti izgubiš ogromno novcev, 
ki jih dobi nasprotna stran. Če si imel slab dan, si lah- 
ko s tem lastnoročno zamehuril vso svojo ekipo, ki se 
seveda ni odzvala s torticami in tulipani. HoN je 'slo- 
vel' po notorično strupeni skupnosti. Zastonjščino 
Strife so zato zasnovali na Dotinih temeljih, a s kopi- 
co sprememb v smeri večje odpustljivosti. 

Prvič, denyjev ni, last hit pa da novce vsem navzočim 
herojem, ne le onemu, ki je zamahnil. Zato ne kradeš 
cekinov soborcem in lahko pomagaš tistemu, ki mor- 
da ni tako vešč. Obenem ob smrti ničesar ne izgubiš. 
S spiska predmetov so odstranili warde, ki so razkri- 
vali dele karte, ker se naključno sestavljene ekipe ni- 
kdar niso mogle zmeniti, kdo bo zanje žrtvoval denar 
in prostor v inventarju. Podobno velja za kurirje, ki ti 
prinašajo opremo v boj, ko nisi pri trgovcu - v Strifu 
imaš stalnega in nesmrtnega. Izbereš ga s spiska 
enajstih živalic, ki ti obenem pridodajo samosvojo 
sposobnost, od zdravljenja do povečane škode. Slič- 
no kot pri LoLovih summoner spellih. 

Statistike so močno poenostavljene in če si deset se- 
kund izven boja, se hitreje regeneriraš, kar naj bi zma- 
njšalo potrebo po vračanju v bazo. Resnici na ljubo;te: 
ga nisem opazil. Se pa igralci vsekakor bolj ukvarjajo 
z mlatenjem kot brezplodno hojo in lahko pogosto 
družno naskakujejo dva postranska cilja na bojišču, 
minišefa Baldirja in Cindaro. Ko prvega fentaš trikrat, 
se iz portalov proti nasprotni utrdbi usujejo meddi- 
menzijske nakaze. Ko našeškaš Cindaro, dobiš pos- 
lušnost njenega jetija Krytosa, ki odlomasti po stezici. 


:«. a kaj lahko ena preveč 
S2 je ves seznam šampionov ustvaril z ničle, z 


te 
pričakajo še nevideni farboviti liki. Nekateri spri 
markantni, na primer zamaskirani lokostrelec Rook, 
žarke streljajoči alien Vex ali coprniški maček Moxie. 
Barvita grafična podoba jim je pisana na kožuhe. 
Vzdušno je Strife ravno na meji med zateženo Mobo 
inglahkotnejšim špilom, saj soigralci res niso tako 
tečni kot drugod in si lahko bolj sproščen. Igra je te- 
koča in akcija ne pojenja, posamični matchi pa traja- 


jo za odtenek dlje kot Dotini, med 35 in 45 minutami. 
Neuke vpelje obširno uvajanje in igranje s solidnimi 
boti. Povezava s strežniki je stabilna, F2P-ekonomija 
pa ni oderuška. Vsi junaki so odklenjeni in kupuješ le 
kožice ter surovine za krepitev opreme, s katerimi si 
lahko skuješ lastno uročeno macolo. Sistem je več 
kot dovolj globok, da se absolutno moraš zakopati v 
sezname urokov in oklepov ter vodiče na spletu. Po- 
nuja ogromno možnosti, da izurjen maher obrne vso 
ekipo začetnikov, preden bodo pogruntali, kaj se je 
zgodilo. To ni naslov za nedeljskega zabušanta, po- 
preproščenost gor ali dol. A kar se enostavnosti tiče, 
je šel dlje le Heroes of the Storm. 


IGROVJE 


In prav slednji je glavna težava za S2. Skoraj vse, kar 
si želijo napraviti s Strifom, namreč Blizzardov naslov 
izvede bolje, saj je z novostmi pogumnejši. HotSove 
partije so krajše, sistem pa še bližji popolnim začetni- 
kom, zato je primernejša 'moja prva Moba'. Mački in 
vesoljci se hočeš nočeš ne morejo meriti s slovitimi 
liki iz Blizzardovih univerzumov. Strife je še vedno z 
obema nogama v Dotinem taboru, namesto da bi pri- 
nesel radikalne novosti, kot so na primer samosvoja 
bojišča v Heroes. A na drugem koncu ima tri goros- 
tasne tekmece, Doto 2, League of Legends in Smite. 
V takem okolju si bo stežka oblikoval samostojno 
identiteto in nišo. Igralci temu pritrjujejo. Četudi na 
večer najdeš nekaj zagrizenih privržencev, je številka 
vseeno tako majhna, da matehmaker sope in ne uspe 
zanesljivo oblikovati uravnoteženih ekip. To pa je za 
F2P-naslov vselej zlovešč znak. 

Strife sam na sebi ni slaba izkušnja in je primeren ta- 
ko za novince kot tiste, ki so izgoreli od LoLa in druš- 
čine. Toda na današnji trg prinese premalo novega in 
si težko predstavljam, da ga ne bi naposled doletela 
podobna usoda kot EAjev ukinjeni Dawngate in ne- 
davno umrli Infinite Crisis. Zato pohiti, če ga želiš 
preizkusiti. Najdeš ga na Steamu. 


je spet nooh, a ga to ne boli preveč. 


v redu lahkotnejša Dota . luštni liki, ki so zas- 
tonj — premalo razlik glede na tekmece . malo 
igralcev na liniji S2 Games 


KAM SO PONIKNILI 
HEROES OF NEWERTH? 


Hišo S2 veterani dobro poznajo. Pred 
desetletjem so napravili dva naslova 
serije Savage, hibrida realnočasovne 
strategije in prvoosebne akcijade. Na- 
kar so opazili priložnost v priljubljeno- 
sti moda DotA. Ta je bila razvpitosti 
navkljub zaradi starega omrežnega 
ogrodja Warcrafta 3 presneto okorna. 
Če si na primer med igro padel z linije, 
se nisi mogel več vrniti. S2 so zato 
zasnovali Mobo, postavljeno v Sava- 
gev svet Newerth, in jo poimenovali 
Heroes of Newerth. Iz Dote so pravza- 
prav neposredno pobrali vse junake in 
opremo, le preimenovali so jih, da ne 

bi kdo težil z lastništvom. Tako so po- 
znani sistem prenesli v sodobnejšo 
nalinijsko okolje z lestvicami najbolj- 
ših, posnetki, glasovno komunikacijo 
in iskalnikom soigralcev. 

Toda ko je HoN dvatisočdesetega iz- 
šel, ga je na trgu že čakal League of 
Legends. Slednji je bil bolj preprost 
in prijaznejši novincem, saj je med 
drugim odstranil denyje in poenosta- 
vil kupovanje opreme. A še večji de- 
javnik je bil, da je bil LoL free to play, 
medtem ko si za HoN pljunil takratnih 
30 evrov. Trikrat lahko ugibaš, kateri 
špil je hitreje rasel. 

S2 se je konkurenci najprej zoperstavil 
tako, da je tudi svoj naslov leta 2011 
napravil F2P, a z rahlo neposrečenim 
modelom, saj so morali zastonjkarji 


denimo plačevati za igranje različnih 
modusov. Nato pa je predlani sledil 
nov udarec, izid Dote 2. Ta je imel kaj- 
pakda junake s (skoraj) enakimi last- 
nostmi kot HoN, le z uradnimi Dotini- 
mi imeni in gigantskim Valvovim za- 
ledjem, ki je urno pričelo metati milijo- 
ne v turnirje. Sponzorji in igralci so 


Newerth množično zapuščali in S2 je 
letos spomladi špil naposled odprodal 
singapurski Gareni, da se je lahko os- 
redotočil na Strife. Heroes of Newerth 
torej še vedno živi in ga nažiga majhna 
klika starih mačkov, ki izvirajo iz origi- 
nalne Dote. A bržčas bolj zaradi no- 
stalgije kot igrinega potenciala. 


IGROVJE 

The Swindle. 


e boš verjel, ampak beseda 'švindel' je dejansko 
v Slovarju slovenskega knjižnega jezika, kjer 
piše, da v nižepogovorni rabi pomeni prevaro, 
goljufijo ali slepilo. To je vsekakor dober izraz za 
tole zanimivo skrivalniško arkado, ki se godi v alternati- 
vni steampunkovski preteklosti. Tam si skušaš zgraditi 
lopovsko kariero, račune pa ti prekriža Scotland Yard, ki 
iznajde ultimativno vohunsko napravo. Čez sto dni jo bo- 
do vključili in tedaj bodo londonski policisti vedeli vse, 
kaj se dogaja po velemestu, s čimer bo tatinstva konec. 
Tvoja rokovnjaška naloga je torej, da z ropanjem domo- 
vanj po prestolnici še pred iztekom časa zaslužiš dovolj 
cekinov, da boš preprečil to nezaslišanost Velikega brata. 


Kontrabantarji amaterji 


Indiejanski Swindle, ki je v glavnem delo enega samega 
človeka, angleškega večnamenskeža in samozaložnika 
Dana Marshalla, je šel skozi več korenitih sprememb 
zasnove, dokler ni pristal na eni najboljših - Spelunkyje- 
vi. To je v krogih lovcev na časovne rekorde in pri ljubi- 
teljih zahtevnih ploščad jako cenjena pisklasta neodvis- 
nica z naključno ustvarjanimi nivoji, ki prinašajo vedno 
sveže pogoje. 

Taisti sistem uporabi Swindle, ki ga tvori najmanj sto 
kratkih, naključno izdelanih stavb. Po njih v pogledu od 
strani haraš s svojim zmikavtom, se ogibaš stražarjem, 
pobiraš po tleh ležeče novce in vdiraš v računalnike, iz 
katerih dobiš levji delež zaslužka. Nato jo pocvirnaš in ta- 
koj greš v naslednji randomizirani nivo ali pa v svoj cepe- 
lin, ki visi nad mestom in deluje kot malo oporišče. Tam 
si v zameno za nakradene solde okrepiš barabinčka, ki 
med drugim pridobi sposobnost nastavljanja bomb, vdi- 
ranja vrat, dvojnega skoka in ustavljanja med drsenjem 
po stenah. Prav tako sčasoma premika kamero gor in 
dol, nastavlja hroščke, ki kradejo solde, in se teleportira. 
Denar pa kupi tudi napredovanje v premožnejše in bolje 
zaščitene soseske. 

A več kot nabavi, manj grošev ima na razpolago za vdor 
v Scotland Yard oziroma začasno odložitev poštenjakars- 
ke apokalipse z nakupom dodatnih dni. In, jasno, več dni 
kot mine brez poštenega zaslužka, v večjih škripcih je 
naš tat ... 


Ob splošni, da ne rečem spelunkyjasti zajebanosti igra- 
nja takih dni ni malo. Pridanič namreč nima črte z ener- 
gijo, saj ga življenja stane najmanjša poškodba. Ta lahko 
pride od padca z velike višine, železne pesti ali mitra- 
lješke krogle v glavi, eksplozije bombe, špic v tleh ali ka- 
ke druge nevarnosti s poštenega seznama, ki se daljša z 
vstopanjem na nova področja. Takisto si ne lasti nobe- 
nega nadmočnega orožja, saj je omejen na kratko palico 
za udrihanje po beticah, bombe in posredne zadevščine, 
kot je elektromagnetni udar. Po crkotu dobiš nov, na- 
ključno zgeneriran lik z odbitim imenom, na katerega se 
ob zavogelnih smrtih ne gre navezati. 

Pa še to je, da ob prvem stiku z zaščito v stavbi neusmi- 
ljeno zadoni alarm. Tedaj začno iz preostalih računalni- 
kov pospešeno uhajati sredstva, v kratkem pa prispe po- 
licist z budzovanom in žestokim plovilom, ki se ne brani 
razdejati celotne stavbe, da bi te dobilo v pest. Ob živč- 
nem, trzajočem nadzoru, ki zapoveduje, da se po stenah 
ne moreš vzpenjati gladko, temveč moraš skakati kot 
kobilica, instantne smrti niso nobena redkost. 

> TOOL: BOMBS [4] 


The Swindle je od strani gledana ploščadna zmikavtščina, ki ne odpušča napak. 


Njena osrednja prepoznavna lastnost so manjše; naklju 


Sneti na vandranjih v London ni še nik- 
dar pomislil, da bi se šel roparja graš- 
čin. Po Swindlu sodeč je bil pameten. 


napeto, vzdušno tatinstvo v 

vedno drugačnem okolju 

taktično trošenje - zna za- 
frustrirati in zatežiti 


Hekanje računalnikov je brzinsko in se odvije skozi miniigrico, kjer držiš gumb in za- 
pored pritiskaš ukazane smeri. Če si nindža, to storiš, preden se snop kamere vrne. 


Sploh ker znajo biti naključno narejeni nivoji iz- 
redno, no, naključni. Včasih imaš računalnik z 
mastnim zaslužkom tik pred nosom, drugič se 
skriva v najbolj oddaljeni in zastraženi sobi. Vča- 
sih imaš dostop do celega nivoja, drugič, zlasti 
spočetka, ko si brez bomb, so celi kosi zagrajeni. 
Včasih si sovražniki sledijo lepo, drugič so zgnete- 
ni na kup ali postavljeni na ploščad, ki je velika 
toliko kot oni, na njej pa se divje obračajo in ti ne 
dajo priložnosti, da bi se jim prikradel za hrbet. 
Celo s strehe te zna začeti hekati kak drug zmi- 
kavt, čeprav je to skriptana, samotarska situacija, 
saj večigralske komponente ni. 


Preklemani Škoti! 


Ja, Swindle zna biti nepošten in zatežen ter defini- 
tivno ni za nepotrpežljive in manj spretne. Vendar 
njegova svoboda daje proste roke tudi tebi. Skozi 
frustrirajoče situacije, ki se zdijo nerešljive, se je 
moč skoraj vedno prebiti z iznajdljivostjo ter pre- 
mislekom. So sovražniki preveč skupaj ali v sobo 
ne vodi prehod? Uporabi bombo na ključnem kra- 


ju, saj je moč stene podreti in si tako sam narediti 


o ustvarjene stopnje. 


v 


vrata. Je na nivoju preveliko število kamer? Pomujaj 
se do kontrolne sobe in jih izklopi. 

Za nameček so robotski nasprotniki, od skrivenčenih 
policistov prek zobatih hrustov do eratično spreleta- 
vajočih se sond, dokaj predvidljivi. Njihova področja 
zaznavanja so jasno vidna, tako da lahko ustrezno 
planiraš. Če res ne gre, pa pač umreš in razmisliš o 
nadgradnji. Naslednji nivo bo tako ali tako najverjet- 
neje dodobra drugačen. In če se sto dni izteče, Scot- 
land Yard pa ostane neosvojen? Nič, začneš od za- 
četka, resda brez nabranih izkušenj in opreme, a 
spretnejši, opreznejši in samozavestnejši. Ter bolj po- 
zoren na krasno vzdušje, estetsko vegasto grafiko, 
podobno Don't Starve, in iskrivo zvočno podlago. 
Vsekakor me je občasno imelo, da bi Swindle nekam 
zabrisal. A nisem mogel, podobno kot ne na Spelun- 
ky. Sicer zna igra biti tečna in nefer, vendar sem mo- 
ral priznati, da sem bil za marsikateri pogin kriv sam, 
ker sem rinil z glavo skozi zid. In ker sem preveč 
švindlal, kajti ironično ta tatinski simulatorčič, ki je za 
nekje 15 evrov na razpolago tako za PC kot za konzo- 
le, najbolj nagrajuje ravno poštenost. 

la moči z avstralskim studiem Krams Design ter 

nam dostavila prikupno avanturo, ki vleče nav- 
dih iz Grimmovih, Andersenovih in Ezopovih pravljic. 
Deklica Anna živi z dedkom na osamljeni kmetiji ob 
robu gozda. Ko deda hudo zboli, se punčara obupano 
poda v temačno hosto, kjer jo ugrabi zlobna čarovnica 
Winfriede. Na njej izvaja poizkuse in prebudi njene te- 
lekinetične sposobnosti. Deklič s svojo novo močjo in 
prijateljem, v medvedka začaranim fantkom, uspešno 
pobegne s stolpa in se odpravi iskat zdravilo za obole- 
lega dedka. A vešča ji nenehno diha za ovratnik in ji 
pod noge zmeče skladovnico polen. 
Mala brihta probleme na poti večinoma rešuje s kla- 
sičnim pobiranjem in kombiniranjem predmetov, ki ne 
presežejo lahko obvladljive količine. Večina združe- 
vanj je logična, kot je popravljanje pokvarjenega dik- 
tafona s stenskim zvočnikom, toda nekatere zahtevajo 


Il emška valilnica pustolovščin Daedalic je združi- 


ključ izdelati 'sir' iz plesni in rumene barve, zmajčku 
pa malico, po kateri bo začel bruhati ogenj. Namigi so 
gosto posejani in Anna nas z opisi sveta in stvari okoli 
sebe vodi k pravim rešitvam. Pretežno linearno postav- 
ljene uganke jezičnica med drugim razplete z dobro 
premišljenim govorjenjem, ko otroke kuhajočo čarov- 
nico prelisiči, da ji pove urok, ki ga potrebuje. Ana po 
šifriranem notnem zapisu igra na orgle in s tem odpre 
vrata v cerkvi ter z baloni preganja goloba do njegove 
domače line. Take zanke kravžljajo naše vzorčne in 
prostorske sive celice. 

Osvežitev na tem področju je uporaba telekineze. Ta 
Ani omogoča rokovanje z oddaljenimi predmeti in 
uporabo večje sile, kot je je fizično zmožna. Po po- 
skusnem upogibanju žlice se Anna z njo loti uničeva- 
nja hišnega inventarja, vendar je uporaba 'telekemi- 
neusa', kot mu večkrat pravi mala junakinja, omejena. 
Anči nove moči denimo ne mara uporabljati na živih 
bitjih, jim pa z njo rada pomaga in z 'duhcem', ki ga 
upravlja z daljave, izžene roparje iz hiške v lasti bre- 


menskih godcev. Na splošno deluje kot naivna, a sim- 
patična dobrodelka, željna pomagati vsakomur, ki ga 
sreča. To so večinoma z znanimi povestmi navdahnje- 
ni ljudje in živali, ki pa niso brez odtenkov sivine. Pri 
tem ni nedolžna niti Anna in njenim dejanjem nastavi 
zrcalo celo sam Hudič. 

Temačno vzdušje, podprto z ozadno muziko, preseka- 
jo šaljivi in odlično glasovno podprti dialogi ter pestra 
in lično izrisana okolja. Od mesteca Wunderhorn, kjer 
takoj pridobimo tiralico, prek zbirokratiziranega pekla 
do steklene gore, kamor odletimo z zmajem. Večkrat. 
Živalsko pomoč dobimo tudi v obliki sadjejedega lisja- 
ka Reynarda, medtem ko je naš medvedji sopotnik 
Ben uporaben samo, ko je treba koga zamotiti. 

S korakanjem skozi poglavja odkrivamo povezave 
med glavnimi akterji, za krajši čas v flešbeku upravlja- 
mo tudi z mlado svojeglavo Winfriede. Celota se ses- 
tavi v odsekanem in grenkem zaključku, kjer večine 
simpatij ne pobere glavna junakinja. Srž zgodbe je v 
odločitvah posameznikov ter borbi proti usodi. Manko 
srečnega konca pa je dobra iztočnica za morebitno 
nadaljevanje ter nas pušča z obilo snovi za razmiš- 
ljanje. 

Netežavnosti in besedilni obsežnosti delajo družbo 
druge manjše slabosti, kot je neusklajenost obrazne 
mimike z govorom. Vendar to ni pretirano moteče, 
sploh za za neizkušene igralce, ki jim je namenjeno 
uvajanje. Nakup vsaj ducat ur tekoče in zabavne iz- 
kušnje, naphane s posrečenimi puzlami, je ob trenutni 
ceni slabih 20 evrov tako dobra kupčija. Anna's Guest 
pa je z odlično postavljeno štorijo ter vzdušno meša- 
nico otroškega in odraslega zanimiva predstavnica 
žanra, o kateri bomo ob kaminu s solzo v očesu pripo- 
vedovali vnukinjam in vnukom. 


zgrabi medvedka in po- 
begne pred čarovnico. 


Krams Design / Daedalic 


Dedek na vse kriplje zganja protekcijo nad tamalo. Kaj pore- 
če, ko bo izvedel za Anino kariero inšpektorice vislic v peklu? 


šolovaj 2015 


POSLOVITE SE 
OD KARTUŠ 


TISKALNIKI EPSON 
S SISTEMOM 
POSOD S ČRNILOM 


Ne glede na to, ali delate od 
doma ali v pisarni, bo 
Epsonov tiskalnik s 
sistemom posod s črnilom 
(ITS) znižal vaše stroške 
tiskanja in poslovanja. Serija 
visokozmogljivih brizgalnih 
tiskalnikov v enem samem 
neverjetnem paketu 
združuje cenovno 
ugodnost, priročnost, 
kakovost in zanesljivost. 


ce: 


Več informacij: www.epson.si/ITS. 


Distribucija: Avtera d.o.o., www.avtera si | Meč informacij na: wew.epson si/iTS 


EPSON 


EXCEED YOUR VISION 


4] 


ze ara 


Subjekt je tipska avantura s skrivnostno ZF-fabulo in 
poudarkom na puzlah. 3D-pogon omogoča obračanje 
kamere, s čimer špegamo v skrite kotičke. 


SUBJEGT 13 


ed skromnejše kampanje na Kickstarterju je 
sodila tista od Francoza Paula Cuisseta, ki se 


ga spomnimo po Future Wars in Flashback. 
Rezultat je na miselnih orehih in kombiniranju pred- 
metov temelječa pustolovščina o profesorju fizike, ki 
mu življenje ni prizanašalo. Po umoru žene skuša sto- 
riti samomor, a to mu spodleti in znajde se v komori 
na odročnem otočku, polnem futuristične mašinerije. 
Zdaj se mora prebiti na površje in razkriti skrivnost 
otoka. Čigavi so laboratoriji in ute na plaži? Čemu ni 
nikjer žive duše? Je obris preminule žene le privid? 
Ne preostane mu drugega, kot da sledi napotkom, ki 
ga vodijo k starodavnemu templju ... 
Ker sogovornikov ni dosti, je poudarek na tretjeoseb- 
nem stikanju po 3D-prostorih. Hkrati je dostopnih le 
par, nakar se premočrtno pomaknemo k naslednjim. 
Tako odkrijemo zvočne posnetke, s katerimi se po- 
učimo o dogodkih na otoku. Predvsem pa rešujemo 
uganke in v inventarju kombiniramo predmete. Kom- 
pas si denimo napravimo kar sami. Najprej moramo 
ugotoviti, kako namagnetiti iglo in odrezati plovec, 
nakar si pomagamo z vedrom. Vsak predmet po mili 
volji obračamo, na njem iščemo špranje ali gumbe in 
na pravem mestu uporabimo neko drugo orodje. Žal 
je pri tem kar nekaj težav z okornim vmesnikom. 


Oreh z ogledali in žarkom je že stokrat viden. Z ostali- 
mi je podobno in za nameček se ponovijo celo znotraj 
igre. A vsake toliko kakšen prijetno preseneti. 


Skozi prve miselne zagonetke odbrzimo, a kmalu na- 
letimo na precej bolj zafrknjene. Blazno inovativne ni- 
so in pristopi se nekajkrat ponovijo, ob nekaterih pa 
znamo preždeti pol ure in več. Zdaj pretikamo sestav- 
ljanko ali igramo Minolovca, nato razvozlavamo sim- 
bole in majevske cifre pretvarjamo v običajne, pri če- 
mer ne gre brez fizičnih zapiskov. Toda zares domi- 
selnih puzel je le za vzorec. Zaradi tretjeosebne triraz- 
sežnosti je igranje sicer malce drugačno od večine 
avantur in vsake toliko prijetno preseneti kak dobro 
zamišljen oreh. Obenem pa ni ne večrešljivosti, ne 
več poti, tako da predragi Subject 13 po svojih petih 
urah pusti mlačen vtis. Kavbojc 

Microids e 20 EUR 

THE LAST PENELOPE 


amo med neodvisnimi, garažno enomožnimi ig- 

rami se lahko znajde od zgoraj gledana dirkačina 

v slogu Micro Machines, ki se odene v ZF-va- 
rianto starogrške zgodbe. Zamisel usekanega 35-let- 
nega Francoza Aureliena Regarda, ki špile klamfa 
sam, veli, da se piše 3044 in da je Itaka iz Homerjeve 
Odiseje postojanka v vesolju. Odiseja že deset let ni 
in ko otok napade alienski Pozejdon, ga gre njegova 
žena Penelopa iskat. To bo storila v nizu dirk s svojo 
raketno kočijo. Ja, dobre drogice žvalijo Francozi. 


Šetovski obračuni kombinirajo streljanje in vožnjo. Pri 
temle spaku se je treba vešče premikati med stezami, 
ko na njih ni laserskih ovir, in prožiti rakete. 


Od zgodbe sicer ni kaj dosti, a vsebuje simpatične re- 
ference na grško mitologijo (astronavtka Ariadna 
splete nit za harpuno) in rabi kot spodobno vezivno 
tkivo med dirkami, ki so srce špila. Vozilce pospešuje 
samodejno, na nas pa je, da v tekmi z drugimi do ci- 
lja pridemo s čimmanj zaviranja in zaletavanja. Dlje 
kot nam uspe priti, ne da bi kam treščili, bolj vrato- 
lomna je hitrost in več možnosti imamo za zmago. 
Vmes vozimo čez pospeševalna polja, streljamo in 
uporabljamo druge sposobnosti. Na primer kavelj, s 
katerim odstranjujemo ovire ter vlačimo sovrage k 
sebi, in teleport za prečkanje globeli. Kleč je v tem, da 
je energija za streljanje, pospeševanje, obstajanje in 
vse našteto enotna. Bolj kot uporabljamo veščine, kar 
običajno pomeni, da slabo vozimo, manj imamo živ- 
ljenjske moči in posledično bolj tvegamo crkot. 

skih dirk z raznoraznimi pogoji prek zanimivih šefov, 
pri katerih je treba dobro uporabljati posebne sposob- 
nosti, do nelinearne strukture s poljubnim izbiranjem 
nizov dirk ter frpjskega nadgrajevanja vozila. Pa z lič- 
no, pisano grafiko z dosti animejske estetike, solidno 
štanc-glasbeno podlago ter kaotičnim, nekoliko ek- 
sperimentalnim večigralstvom za dva do štiri ude- 
ležence na istem računalniku. Vendarle je škoda, da 
ta plat ni polnomastna in razprostrta čez kampanjo, 


Nekaj časa po štartu raba orožij ni dovoljena, nakar se 
marsikatera dirka spremeni v kaos pospeševanja, 
rešetanja in komaj nadzorovanega drsenja v ovinke. 


saj je take igre nadmočno igrati v družbi, Penelope pa 
je usmerjen v samotarstvo. In da sta igranje ter napre- 
dovanje tako težka. Trzajoč nadzor, visoka hitrost, 
primaknjena kamera, katere potegnitev vznak je tre- 
ba kupiti, obvezne zmage za napredovanje in dokaj 
hitre smrti iz Last Penelope naredijo igro, ki je kljub 
vsej risankavosti namenjena edinole predanim spret- 
nežem. Bodo pa le-ti od nje dosti odnesli. Sneti 
Plug In Digital e 13 EUR 


PERILS OF MAN 


vicarska najstnica Ana Eberling prihaja iz dina- 

stije ekscentričnih znanstvenikov. Pred leti je 

njen oče, ki se je bavil z neverjetnostmi, izginil, 
zdaj pa začne punca v bajti odkrivati sledove svojih 
prednikov. Spozna, da se fotr ni izgubil v prostoru, 
marveč v času. Skupaj z mehaničnim tičem se odpra- 
vi po njegovih stopinjah med dogodke pred stotimi le- 
ti. Tam skuša preprečiti katastrofe, kot sta požar v 
gledališču in brodolom, pri čemer so ji v pomoč ču- 
dežni naočniki Risk Atlas, ki osvetlijo nevarne objekte 
na prizorišču. 
Scenarij se ne sliši napačen, celo zanimiv je, kajti 
časoplovba se je vselej izkazala kot posrečen žanrski 
prijem. A žal gre v tem primeru za neprivlačno in dol- 
gočasno pustolovščino, ki sem jo s prisilo špilal po 
kratkih odlomkih mesec dni in pri tem celo spal. Ani- 
no početje je neizrazito in nezanimivo, skopa prizoriš- 
ča pretirano umetna in uganke razen nekaj izjem nič 
posebnega. Predmeti so pogosto steampunkovsko 
čudaški, rešitve pa nedomiselne in enoznačne. Ni no- 
benih logičnih zagonetk, ki bi v scenarij še kako sodi- 
le. Pri tem je rdeča nit linearna, potovanje skozi čas 
pa k igralni mehaniki ne doda ničesar, saj ne gre za 
svobodno prehajanje in časovne vplive v slogu legen- 
darnega Tentacla. Obdobja so zaporedna in jih jem- 
lješ bolj kot prostorske lokacije. Za nameček je konec 
odločno prehiter. 


Takle prizor z lucasovskim nepravokotnim slogom še 
obeta, toda gre za eno slabših avantur zadnjega časa. 
Doživetja od Ane na prejšnji strani so mnogo boljše. 


Dobršen del zaslug za nesimpatičnost ima takisto iz- 
vedba. Uživanju zavdajajo počasno deklinino premi- 
kanje, ki ga ni mogoče preskočiti, neroden vmesnik 
in 3D-grafika. Zaradi slednje je podoba nepodrobna, 
medla in odbijajoča, pri čemer globinskost in vrtenje 
kamere slabo vplivata na igralnost. Uporaba takega 
načina sicer omogoča prvoosebni pogled skozi ome- 
njena očala, a ta košček je nerazdelan in sam sebi na- 
men. Resnično povem vam, da že lep čas nisem špi- 
lal tako odbijajoče dogodivščine. Ob bogati knjižnici 
boljših je Perils of Men na dnu seznama priporočlji- 
vosti. Avtorji bi storili bolje, če bi idejo zapakirali v 
starinsko podobo AGSja, zastonjskega programa za 
izdelavo avantur. LordFebo 

IF Games e 9 EUR 

AUDIOSURF 2 


ojma nimam, če je nadaljevanje kultnega hitiča 
P::: komercialno uspešno ali ne. Si pa 

želim, da bi bilo, kajti tako enostavnih, dobro 
načrtovanih ter vznemirljivih iger manjka. Srž ostaja 
enaka kot v prvencu, se pravi od zadaj gledano šiba- 
nje z vozilcem po traku, ki se vije po praznini. Na 
njem so simboli, ki so razporejeni glede na glasbeno 
podlago, podobno kot v Guitar Heru ali Freguency. 
Nekatere je treba pobirati, drugim se ogibati. Ko je 
pesmi in s tem traku konec, si deležen rezultata. 


Audiosurfova zunanjost je na statični sliki videti neko- 
liko oglata in enostavna. Vendar ob kalejdoskopskem 
šibanju barv in najljubši muziki to komajda opaziš. 


Tudi v nadaljevanju nivoji nastajajo naključno na te- 
melju glasbe. Frekvenčne špice botrujejo vzniku barv- 
nega bloka, ki ga poberemo ali se mu ognemo. Ni pa 
glasbena knjižnica določena vnaprej kot v Rock Ban- 
du in druščini, temveč je mogoče vzeti katerokoli pe- 
sem. Naj sem poklikal Laibach, Beethovna, Rihanno 
ali soundtrack od Dark Knighta, koda je ustvarila za- 
nimivo igralno prizorišče. Seveda je muzika z izrazitim 
ritmom primernejša od cviljenja orkestralnih gosli. 
Vendar se Audiosurf 2 dobro spoprime s katerokoli 
zvočno krajino, še bolje od enice. 

Do razlik glede nanjo pride v nadgradnji osnove. Špil 
je namreč veliko bolj kot prej povezan s skupnostjo, 
kar se odrazi na več plasteh. Najbolj očitna je zaloga 
načinov udejstvovanja, ki ne pozna le osnovnega šte- 
panja točk glede na barvna zaporedja, marveč poseže 
v Steamovo delavnico Workshop, kamor ljudje odla- 
gajo lastne zamisli. Zaloga je tako že dodobra narasla 
in čeprav vse ideje niso posrečene, je zabavno krožiti 
med njimi in najti recimo nekaj, kar je jako podobno 
Bit Trip Runnerju. Takisto je moč zmodati predstavit- 
vene kožice in ustvarjati svoje. 

Najbolj posrečena je povezava s knjižnico Soundcloud, 
od koder je moč pobrati poljubno muziko, na primer 
kaj od slovenske chiptune zasedbe Roaches Remain. 
Poklikaš in igraš. Prav tako igra daje v ospredje ko- 

Če pobrskaš po Workshopu, Steamovem odložišču 
domačih pogruntavščin, o katerem smo pisali minuli 
mesec, najdeš dosti alternativnih modusov in kožic. 

made neodvisnih ustvarjalcev, ki tvorijo dobro podla- 
go za merjenje točkovnih moči na lestvicah. Tu takoj 
samodejno najdeš soigralce za tekmovalno večig- 
ralstvo. Seveda lahko uporabiš tudi lastno glasbo, ki 
je najbolj primerna v lokalnem multiplayerju za dva. 
Napredka pri samem igranju resda ni ogromno. Toda 
strošek nakupa upraviči večja eleganca tvorjenja ni- 
vojev in podpora spletni skupnosti, od glasbe do več- 
igralstva. Naj bo za petminutne sprostitvene seanse 
ali večurni lov na rekorde, Audiosurf 2 seka! Sneti 
Dylan Filterer e 14 EUR 


FEIST 


olgih sedem let je menda minilo od spočetja 
D platformščine Feist. Garažni projekt švicarskega 

dvojca je namreč šele pred kratkim zrasel iz ne- 
deljskega hobija v pravo službo. Tako smo dobili vz- 
dušno reč, ki na prvi pogled sliči na Limbo. A tisti je 
poudarjal puzle, Feist pa je bolj akcijski in se opira na 
fiziko ter rabo okolij. S tem pa so težave. 
Od desne proti levi to pot poskakuje okrogli cofek, ki 
se v gozdu uspe rešiti iz pasti. Njegov kamerad jo je 
odnesel slabše, saj so ga zajeli kosmati monstrumi, ki 
spomnijo na gorostase iz povesti V kraljestvu divjih 
bitij. Cilj protagonista je jasen - mora se prebiti skozi 
gozd in močvirja, preplezati skalnata pobočja, se spu- 
stiti v opuščen rudnik ter rešiti prijatelja. A premo- 
črtna okolja so polna plenilcev, za katere je junaček 
le kocinast obrok. Hudo nemočno se bo počutil tudi 
zavoljo temačne muzike in vzdušne podobe, ki kaže 
le obrise, kot je to počel Limbo. 


Podoba in muzika skrbita za moreče vzdušje, ki najbolj 
pride do izraza med boji z glavarji. Urnejši in močnejši 
so od cotka, tako da se iznajdljivost obrestuje. 


Zalege je ogromno in njena smrtonosnost se tekom 
igranja le stopnjuje. Špičaste gosenice niso prehud za- 
logaj, a kmalu se jim pridružijo letečneži, bljuvajoče 
gliste, pajki, ki vselej uletavajo v skupinah, in čebele, 
ki žogico ostrostrelsko obmetavajo z želi. Še dobro, da 
zna mali s tal pobirati robo. Tako tepe s palicami ali 
meče češarke in skalovje. Ko sklati čebelo, jo lahko 
pobere in domiselno uporabi kot kanon. A večino ča- 
sa beži, saj orodij ni veliko. Največkrat se panično ote- 
pa beštij, medtem ko skuša ugotoviti, kako priti na- 
prej. Zdaj mora splezati s pomočjo lepljivih semen, s 
katerimi ustvari ploščadi, nato zanihati viseč hlod. 
Premostitve ovir so načeloma posrečene, moti le, da 
mestoma ni jasno, kaj je treba storiti oziroma je pot 
zaprta, nakar se čez nekaj časa čudežno odpre. 

Problem je ta, da prepogosto crkneš zavoljo lebdeče 
fizike in neumornih sovragov. Cufek sam od sebe 
omahne na špičevje ali se kam zatakne, izbljuvki ga 
ostrostrelsko prepičijo iz neznanokje ali ga spešta 
past. Za nameček znajo biti nadaljevalne točke daleč 
vsaksebi. Vsaj življenj je neskončno. Nadležno je tudi, 
da ni življenjske črte, ki bi jasno dala vedeti, da smrt 


Štiri tematsko različna področja imajo drugačne so- 
vrage. Najbolj nadležni so tisti, ki znajo streljati. Cof 
jih sklati s češarkom, nakar jih uporabi kot pokalico. 


čaka za vogalom. Tako se je treba zanašati na obču- 
tek - dve ali tri klofute cofek prenese, pasti in špice 
pa ga ugonobijo nemudoma. 

Feist ima sicer par kul idejic, kot je fora s čebelami, 
ter vzdušno podobo, muziko in svet. Dogaja tudi peš- 
čica šefov, ki so trdovratni in zahtevajo nekaj premi- 
sleka. Enega je treba zvabiti v past, drugemu teniško 
odbijati žareče krogle. Tudi nadzoru se sčasoma za si- 
lo privadiš. A kaj, ko je takrat triurne odpravice že ko- 
nec. Za sabo pusti grenak priokus, saj je zavoljo kila- 
vega nadzora vse preveč odvisno od sreče. Za na- 
meček se pojavi kak hrošč oziroma se špil ravno po 
koncu posebno težavnega odseka sesuje. 15 evrov je 
tako za par uric trpljenja odločno preveč. Kavbojce 
Finji e 15 EUR 


MAGNETIC: GAGE GLOSED 


akoj ko poženeš Magnetic, ti postane jasno, da 
T so se avtorji zgledovali po Valvovem Portalu. Ka- 

kor v omenjeni uspešnici prevzameš nadzor nad 
junakinjo, ki je ujeta v skrivnostni ustanovi in edina 
pot iz nje vodi skozi niz arkadno-miselnih preizkusov 
v prvi perspektivi. V turobnem vzdušju tako raziskuješ 
laboratorijske sobe, v katerih rešuješ uganke z mag- 
netno puško. Ta objekte bodisi privlači, bodisi odriva. 
V igri ni nikakaršnega boja, marveč zgolj mozganje 
ob premikanju kock na stikala za odpiranje duri in 
prestavljanju polic, da si ustvariš stezo čez ovire, kot 
so špice, plin ali ogenj. Oziroma uporabljati nama- 
gnetena polja, da se potegneš čez ovire. 
Igranje je spočetka obetavno, vendar se na daljši rok 
ne poravna s Portalovim. Večina miselnih orehov je 
namreč precej osnovnih in lahkih, rešitve pa se ponav- 
ljajo. Ko pridejo na vrsto nekoliko naprednejše puzle, 
se igra odrezano in naglo konča, pri čemer kar devet 
pretežno slabih zaključkov in nekaj vmesnih vejitev 
poti ne pripomore k privlačnosti. Škoda, ravno tistih 
nekaj ugank na koncu pokaže, kaj bi Magnetic lahko 
postal, če bi vanj vložili več truda. Beško 
Gambitious e 15 EUR 


S Portalom je podobno kot z Zeldami. Oponašalcev je 
malo, ker je zelo težko uloviti njihovo magijo in pono- 
viti kompleksnost. In glej, Magneticu ni uspelo. 

Priljubljena zastonjkarska kvartopirščina Hearthstone je dobila drugo veliko 
razširitev, The Grand Tournament. Oprodo 
iskrih vrancih, zmaji, RNG in zdaj že dodobra očiten power creep. 


dkar je Blizzard marca lani po mese- 
cih beta testa uradno izdal Hearthsto- 
ne in je ta z osebnih računalnikov sko- 
čil na tablice in telefone, dnevi za 
marsikoga niso več enaki. "Grem eno 
na hitrico!" se pridušaš tako med pisarniškim de- 
lom kot med prevažanjem z javnim prevozom ter 
obiski belega piedestala. V hujših primerih deck 
sestavljaš celo med obedi in karnalnimi aktivnost- 
mi. Še tega se manjka, da v ekstazi zarjoveš 
" Alexstraszaaaaaa!" Pa razlagaj, da si mislil eno 
drugo Sašo ... 
Skratka, odvisnost od Hearthstona ('Hearth', kar 
pomeni ognjišče, ne 'Heart' kot srce!) zna biti huda 
zadeva. Nedvomno jo čuti lep delež od več deset 
milijonov igralcev, ki so si bodisi ustvarili račun, bo- 
disi se redno udejstvujejo. Zlasti kakih sto tisoč tis- 
tih, ki so na rangirani spletni lestvici dosegli status 
legende, kamor so v dvobojih z naključnimi igralci 
priplezali od najnižjega, 25. nivoja. Prav ti resneži so 
bili prvi v vrsti, ko je Blizzard omogočil vnaprejšnji 
nakup petdesetih zavojčkov kart za razširitev Grand 
Tournament. So ob odpiranju pakeljcev dobili mi- 
getajoč prst v rit ali nekaj, kar je špil dvignilo na na- 
slednjo raven? 


IDoj gospodi 


Suhoparno rečeno je Turnir viteško-humorno obar- 
vana razširitev, katere naziv in tematika sta povzeta 
po raidu v dodatku Wrath of the Lich King za World 
of Wacraft. Za razliko od 'avantur' Naxxramasa in 
Blackrock Mountaina je brezplačna, enako kot Go- 
blins vs Gnomes. Ker ne plačaš ničesar, nisi deležen 
novih enoigralskih fičrov, kot so ječe s šefovskimi 
nasprotniki, temveč srednjeveško turnirskega ozad- 
ja, zadnjih stranic za karte in najvažnejšega - 132 
novih kart. Te pridejo v ločenih zavojčkih, torej zdaj 
kupuješ ali dobivaš pakeljce za osnovno igro, Gno- 
me in TGT, kot je Tournament znan med brati. Vsi 
stanejo enako, sto zlatnikov ali okrog evra in pol. 

Za razliko od Gnomov, ki so prinesli meche, je TGT 
bolj ambiciozen. Ne gre le za to, da si z njim deležen 
boljših nagrad za udaren položaj na spletni lestvici 
in da so uleteli vitezi. Med njimi Murloc Knight, ki iz 
praznega niča čara istoimenske žverce. Prišla je de- 
nimo mehanika 'joust', ki iz obeh deckov po zgledu 
viteškega boja povleče naključni karti in ju primer- 
ja, nakar se nekaj zgodi, na primer karto potegne ti- 
sti, ki je ugledal dražje bitje. In avtorji so udejanjili 
svežo mehaniko 'inspire', ki se tiče herojskih moči. 


Partije, ki vsebujejo veliko kart iz Turnirja, so precej drugačne kot običajne. Pred-. 

Če uporabiš pravi denar, so razširitveni pakeljci ustrez- 
no cenejši. A četudi rukneš 50 evrov za toliko 'boos- 
terjev', iz njih pričakuj le prgišče legendarnosti. 


Junakov žal ni novih in jih tudi nimajo v načrtu, 
vendar so njihove veščine odtihmal intimneje pove- 
zane z 'navdihnjenimi"' bitji. Pri nekaterih vsako sp- 
roženje herojske moči prikliče novo kreaturo, druga 
so taka, da si pri tem nabirajo napadalno ali obram- 
bno moč, in tako naprej. 


Davibana navdihnjenost 


Inspire se sliši kot čisto simpatičen prijem in v mno- 
gih primerih tudi je. Vendar pomaga v Hearthstone 
zanesti nekaj, česar so z razširitvami deležne prak- 
tično vse sorodne igre: power creepa oziroma vse 
večje silovitosti gradnikov. Temu sem prisostvoval 
v Magic: The Gatheringu, kjer je bilo moč že kon- 
cem devetdesetih zmagati v prvi potezi (se spomniš 
Tolarijske akademije?), in Heroes of Warcraft na to 
ni ostal imun. 

Nekatere TGTjeve karte, ki jih craftajo in igrajo vsi, 
so namreč nesramno močne. Med splošnimi je prah 
takoj letel za Justicar Truehearta, ki ob prihodu na 
ploščo za stalno bistveno okrepi herojevo moč. Po- 
tom njega si je tamal problem z warriorjem nabrati 
na ducate oklepa, saj namesto dveh čaraš po štiri 
na, coprnica pa dela po dva demidža. A to ni edina 
karta, ki vznemiri HSjevo uravnoteženost. Kako ti 
zveni paladinov valpet 6/6 za šest mane, ki ob pri- 
klicu pozove po eno od vsake vrste secreta v kupč- 
ku? Ali shamanova nesramnost, ki da 1/41 sleher- 
nemu bitju v roki in v decku? 


Aliroameričan, prosim tel 


Res je, da je z Grand Tournamentom Hearthstone 
dobil prepotrebno svežino, kajti decki za plezanje 
po rangirani lestvici so bili nekoliko postani. Face 
hunterjem in control warriorjem se odslej zopersta- 
vlja več kupčkov, na primer dragon priest in dread- 
steed warlock, medtem ko je bil zapostavljeni sha- 
man deležen orenk podpore. Ampak TGTjeve mo- 
gočnice zagrenijo marsikatero partijo, sploh tistim, 
ki nimajo zlata, prahu ali pravega denarja, da bi 
prišli do orenk kart. Kajti po stari navadi je večina 
od tistih 132 novih podobic čistega šodra. K temu je 
treba primisliti karte z nepredvidljivimi posledicami, 
na primer tiste, ki ob smrti kličejo minione, ali čarov- 
ničin urok Unstable Portal iz GvG, ki je sposoben za 
nizko ceno v zgodnji fazi igre izpljuniti Ysero. 
Hearthstone je po zdajšnji obliki Grand Tournamen- 
ta sicer še vedno zabavna in pisana kvartopirijada, 
ki ne zlorabi brezplačnega poslovnega modela. To- 
da zaradi power creepa in naključij oziroma RNGja 
(Random Number Generator - po domače sreča), 
ki so vdelana v njegov temelj, je postal nekoliko 
manj primeren za resno, kaj šele e-športno udejst- 
vovanje. Bo Blizzard reagiral? 

Prejmi vsakega 

15. v mesecu 

še toplega Jokerja 
v domač nabiralnik 
in prihrani 
20 odstotkov! 


RAB FIVITENDA NE, DA SI SE VEDNO Se 


Nov n nik 
dobi eno od teh 
pisanih daril po 
lastni izbiri! 


gl J 
ESSENTIALS 


simulacija poklicnega 
Batmana za PS3 morilca za PS3 


Arkham City 


STEPHENn 
HAW KING 


s 
zgodovinska strategija 
z vključenim barbarskim 


dodatkom Rome Total 
War Gold Edition 


prvi del pustolovščin 


Lego Harry Potter 
Years 1-4 


knjiga 
Krajša zgodovina časa 


informacije najdeš na www.joker.si. 


Med novimi tomesečnimi naročniki bomo izžrebali 
dobitnika ašašinskega romana Skrivna križarska vojna. 


Za nagrado prejme komplet Nivea, 


Leto je naokoli in čas je za nastop nove, šeste 


generacije Intelovih procesorjev core. Aggressor 
pojasni, zakaj je arhitektura skylake ena prelom- 


nejših, čeprav to na zunaj ni očitno. 


ot nemalo hardverskih veteranov tudi sam 

izviram iz časov, ko je študentarija nav- 

dušeno navijala procesorje celeron 300A. 

Malo zaradi prestiža, a tudi zato, ker smo 
pohitritve v resnici občutili pri hitrosti izvajanja 
programov. Sčasoma so CPUjem veter najprej od- 
vzele grafične kartice, nazadnje pa še premik v 
mobilnost, kjer se bolj ceni varčnost kot hitrost. 
Kot trdninski navdušenec sem se na delavnici v 
Londonu, kamor nas je Intel povabil na vpogled v 
drobovje najnovejše procesorske arhitekture skyla- 
ke, sprva počutil kot tujec. Čeprav so nam predava- 
li inženirji iz najožje ekipe, ki je snovala novi izdelek, 
niso izgubljali besed o frekvencah, predpomnilnikih 
in voltažah. Zato pa toliko več o množici tehnologij, 
ki novi srčiki dajejo kopico funkcij. Z drugimi bese- 
dami: Intel ne prodaja več strojev, marveč rešitve in 
izkušnje. Ta občutek je seveda prisoten že več zad- 
njih let, a še nikdar toliko kot ob skylaku. 


Najširši arzenal 


Računalništvo je obširno področje, ki sega od za- 
pestnih ur do supermašin za simuliranje orkanov. 
Projektirati procesorje za slehernega od segmentov 
bi bilo sila drago, zato si podjetja prizadevajo zasno- 
vati skupno rešitev za čimvečji spisek nalog. Izbere- 
jo si neko srednjo točko, nakar načrtovani čip z re- 
zanjem silicija prilagodijo manjšim izdelkom, z dvi- 


ganjem frekvenc pa večjim. Pri Intelu so v preteklo- 
sti štartali pri namiznem PCju, nakar so procesor 
skrčili za laptope in ga zredili za strežnike. Do pred- 
lanske družine haswell, kjer so štartali na mobilnem 
delu. Od tedaj dalje je izhodišče pri prenosnikih, 
medtem ko so namizni PCji v drugem planu. Odlo- 
čitev je logična, saj delež notesnikov že vrsto let ras- 
te na račun velikih škatel. Kako zaostreno je stanje, 
smo lahko videli lani, ko haswellov naslednik broad- 
well sploh ni dobil klasičnih desktop izvedenk! 
Skylake, ki je prispel za broadwellom, nam prave 
namizniške procesorje torej prinaša po dveh letih 
suše. Gre za stasite žverce, od katerih sta dve od- 
klenjeni, i7-6700K in i5-6600K, namenjeni prav za- 
nesenjaškim navijačem. S prvo sem se poigral tudi 
sam. A vendarle je glavna odlika skylaka ali šeste 
generacije core, ki jo podjetje iz Santa Clare izpo- 
stavlja, drugje. Ta arhitektura premore največji raz- 
pon namembnosti in velikosti doslej. V repertoarju, 
ki so ga splovili na prvi september, na spodnjem 
koncu najdeš inačice s 4,5 vati električne porabe za 
PC-paličice in tablice, kjer je poprej ždel manjši 
procesor atom. Sledi množica prenosniških in nam- 
izniških izvedenk, vključivši prvič xeone za note- 
booke (!), dočim bodo na vrh pozneje prišli še strež- 
niški monstrumi in osemjedrni 'extremni' navijači. 
Zelo impresiven dosežek inženirjev, ki pa se bo v 
glavnem poznal na prihranku v Intelovi denarnici, 
dočim običajnemu uporabniku ne bo viden. 

Prva korist, ki naj bi jo opazil slehernik, je znova 
manjša poraba, ki naj bi bila trikrat nižja od tiste 
mobilnih CPUjev izpred petih let. Intel od prvih co- 
rov procesorje načrtuje po načelu 'tik-tak', kjer eno 
leto zamenja arhitekturo in naslednje pomanjša 
proizvodni proces. Ker je broadwell lani pomenil 
zmanjšanje z 22 nanometrov na 14, je skylake po- 
temtakem nova arhitektura na isti, 14-nanometrski 
proizvodni liniji. Izboljšave glede na predhodnika so 
torej prišle v spremembah v drobovju. Na primer 
tehnologiji Speed Shift, ki procesorju omogoči spo- 
razumevanje z operacijskim sistemom, da mu ta 
pove, kateri program je zagnan in kako je moč naj- 
bolje varčevati z elektriko. Pod OS mislim Windows 
10, ker podpore za druge ta hip še ni. Za 8.1 je 
bržčas ne bo, OS X je še v zraku. 


Švicarski nož se odpre 


O vseh strojnih podrobnostih nima smisla pisati. 
Namesto tega se je treba ozreti po funkcijah, ki so 
jih snovalci vgradili. V prvi vrsti je to transkodiranje 
videa s pomočjo izrisovalnika grafike, ki je vdelan v 
procesor. Sleherni čip ima vgrajeno vsaj najmanjšo 
grafično rešitev GT2 s štiriindvajsetimi senčilnimi 
enotami. Poleg risanja trikotnikov znajo pomagati 
pri maličenju videa. To pot med drugim odkodirati 
4K-video po standardu HEVC ali ga kodirati s teh- 
nologijo Guick Sync. Slednja po novem pozna na- 
čin 'fixed-function' za pakiranje v ločljivosti do 4K s 
kodekom H.264 za vse od videokonferenc do brez- 
žičnega pošiljanja slike na televizor čez WiDi. Sno- 
valec grafičnega dela v skylaku, dr. Wen-Fu Kao 
(ne se smejat), mi je zatrdil, da so se posebej po- 
svetili kvaliteti pri nizkih bitnih tokovih, kakršni se 
običajno uporabljajo pri streamanju iger! 
Medijskemu udejstvovanju je nasploh posvečenih 
veliko pretikal. Skylake nativno podpira 4K-moni- 
torje (z irisom pro celo tri!) in celo s plašnimi mobil- 
niškimi inačicami na njih poganja nekompresiran 
video. To je naravnost neverjetno, saj si doslej za to 
potreboval grafične kartice najmočnejšega ranga. 
Vgrajeno ima strojno podporo Intelovi tehnologiji 
RealSense za tolmačenje kretenj, ki si jo gigant že 
od predlani prizadeva potisniti v ospredje. ln podpo- 
ro vpisovanju s prepoznavo obraza v Oknih 10. Intel 
je tokrat z Microsoftom tesno sodeloval - v matično 
čipovje vdelano vezje za zvok zna namreč strojno 
pospeševati Cortanino prepoznavo govora. 

Če se premaknemo še do kamer, najmanjše ta- 
blične in ultrabookovske inačice procesorja vsebu- 

jejo strojno podporo zajemanju slike. Nanje lahko 
priheftaš do štiri kamerice, na primer go pro, v en 
360-stopinjski posnetek ali dva ločena streama, kar 
pride prav na tablicah z dvema snemalnikoma na 
sprednji in zadnji strani. Namenske funkcije za- 
ključuje nov repertoar zaščitnih tehnologij. Software 
Guard Extensions je denimo nabor inštrukcij, s ka- 
terimi zna operacijski sistem program zagnati v za- 
prti kletki, kjer mu virusi ne morejo do živega. 


Kljuse, ali pač? 

Ampak hej, porečeš, boš kaj povedal o hitrosti in 
megahercih?? Bom, za namizniškega žrebca core 
i7-6700K. Pokazal je, da je Skylake pri istih frek- 
vencah precej malo - za nekaj odstotkov - hitrejši 
od haswella. A ker utripa z okroglimi štirimi giga- 
herci, kar je pol GHz več od i7-4770K, na koncu iz- 
pade za okoli petnajst procentov hitrejši v progra- 
mih, ki so bistveno odvisni od CPUja. V igrah, kjer 
vladajo grafični proci, seveda manj. To je malo in 
kdor je čakal naspidiranega dirkača, bo imel dolg 
nos. Isto velja za vdelano grafiko, kajti namizniški 
cori šeste generacije poznajo le najšibkejšo verzijo, 
ki lahko poganja recimo Hearthstone. A kaj takega 
je v časih premika k mobilnemu logično. Že več let 
velja, da se ti splača osrednjo srčiko menjavati kveč- 
jemu na pet let in tu so novinčevi doprinosi bolj 
opazni, saj prve core prehiti za skoraj dvakrat. 
Namiznega skylaka je treba razumeti kot nastop 
nove platforme. Z njim se zamenja podnožje in no- 
vince lahko posadiš zgolj v LGA 1151! Ob boku ho- 
dijo nova čipovja, od katerih je ta trenutek doseglji- 
vo H170. Nadalje smo dobili podporo pomnilniku 
DDR4, ki smo ga prvič ugledali lani z ekstremnimi 
osemjedrniki haswell-E. V bistvu skylake prepozna 
tako njega kot predhodnika DDR3, toda slednjega 
le v nizkovoltažni inačici DDR3L, zato bodi pazljiv. 
Večina matičnih plošč prebavi le eno sorto, dočim v 
tistih redkih, ki prenesejo obe, v vtičih ne moreš 
hkrati imeti trojke in štirice. Krmilnik za DDR4 je 
dvokanalen, kar pomeni, da se najbolj odlikuje, ko 
je v režah sodo število paličic. Načeloma se ti ne 
splača več kampirati pri DDR3, saj so cene štirice v 
zadnjem letu strmo padle. 

In nenazadnje, izdelki serije K so namenjeni navijal- 
cem. Zato imajo odklenjeno tako frekvenco kot 
njen množilnik in ekstremni overclockerji z dušikom 


Letošnje leto označuje prihod miniračunalnikov v 

obliki ključkov. Vtakneš jih v zaslonov HDMI-vhod 

in to je to. Model stick 300 od Lenova, ki poganja 
Windows 10, bomo predstavili prihodnjič. 

že postavljajo rekorde. 6700K sicer ni rojen navijač, 
a ga je moč zlahka prignati do 4,5 GHz na zraku. 
Čeprav ne vem, čemu bi to večina ljudi počela, ker 
je elektriko bolje nameniti grafični kartici, če že. V 
bistvu smo lahko srečni, da serijo K sploh imamo, 
in hecno je, da so prva prišla na police. Julius Man- 
delblat, 'oče skylaka', je odkrito povedal, da je to 
posledica navodila iz marketinškega oddelka. Oči- 


tno ima Intel navijače še vedno toliko v čislih, da se 
jih je usmilil z namenskim produktom. 
ci, kot je na primer navijalski 
core i7-6700K, ki je bil na 
no U, prenosniške H in A, namizniške pa so brez, 
z izjemo inačice K. Hecni so posebneži HK, ki 
sleherni čip z dodatnim video ramom, ki jih je kar 
dosti. Dražji irisi pro pridejo šele koncem leta. 


KAKO SPOZNAM SKYLAKE? 
T Arhitektura skylake stoji za 
KA Nč izdelki core šeste generacije, 
; a ki jih spoznaš po šesttisoči- 

i. 
PAŠE preizkušanju. 'K' pomeni od- 
klenjeno navijalsko inačico. 
Najvarčnejše, tablične verzije nosijo lastni naziv 
core M3, M5 ali M7. Ultrabookovske imajo pripo- 
označujejo navijače za laptope. Če je pomemben 
tudi grafični del čipa, ima ta odslej naziv HD 500. 
Pomembno je vedeti, da serija iris ni več omejena 
le na najmočnejše inačice, saj to ime sedaj kaže na 


Skupek zanimivosti 


A ravno ta podatek še bolj izpostavi, da je lov za 
megaherci postal ozka niša. Surova moč je danes 
skorajda nepomembna v primeri s celostno izkuš- 
njo, ki jo izdelek ponuja. To pomeni, da si hčerka na 
Skypu ne skuri nog, če laptop uporablja na kavču. 
Ali da ti HD-video ne preskakuje, če si ga hočeš og- 
ledati na tablici. Intelovi procesorji niso več oblike 
'en deček za vse', ampak kolonije delavcev, specia- 
lizirane za množico nalog. To nam je novinarjem dal 
vedeti tudi velikan sam, ko sedaj prvič sploh ni po- 
vedal števila tranzistorjev v čipu, ker da je za konč- 
nega uporabnika to nesmiseln podatek. Pravzaprav 
je res. In zato prvič v vsej dobi testiranj ne prilaga- 
mo grafa z rezultati, ker je enostavno brezveze. Raz- 
ličnega programja je toliko, da bi s tabelami lahko 
zapolnili več strani, AMDji pa niso več smiseln na- 
kup. Sklep pa je spričo enakih cen isti kot že nekaj 
let zapored: če imaš napravo ali procesor, star štiri 
ali več let, se ti skylake oziroma core šeste genera- 
cije splača, drugače verjetno ne. 

'Verjetno' zato, ker bo slehernik, ki ga bo imel, v za- 
znavni prednosti pred ostalimi. Le da ne spričo hi- 
trosti, marveč funkcij, ki postajajo vse pomemb- 
nejša podrobnost čipov, na katero velja biti pozo- 
ren. Hitrejši Guick Sync za streamanje na Twitch, 
podpora kameram in prepoznavi obrazov - vse te 
lastnosti lahko v določenih okoliščinah pridejo 
močno do izraza. Zlasti, če v te namene uporabljaš 
mobilno napravo, kjer je prostor omejen in so takš- 
ne dobrote dragocene. Znova se bo treba naučiti 
brati kratice na izdelkih, če boš kot maher nucal to- 
vrstno mašinco. Ostali, ki bodo v bližnji prihodnosti 
kupovali prenosnik, tablico ali PC ključek, pa naj si 
samo zapomnijo, kako so skylaki označeni. Mo- 
goče se kot starokopitni hardveraš res počutim ma- 
lo dinozavrsko, a to ne pomeni, da novi procesorji 
niso od vseh doslej najbolj z žavbami namazani. 

Računalniki PCX - 
za vsakega 
uporabnika... 


za vsako 
potrebo... 


na voljo 
po vse 
Slovenij 

inside inside 
CORE i3 CORE i5 CORE i7 


inside 


Računalnike PCX poganja Intel' 
Core družina procesorjev. 
Intel, Intel Logo, Intel Insicde, Intel Core in Core Inside so 


zaščitene blagovne znamke podjetja Intel Corporation v 
ZDA in / ali drugih državah. 


Vsi ga uporabljamo za isti namen, le 
izvedenke, blagovne znamke in barve 
imamo drugačne. Berač ima pol cenej- 
šega od bogatina, vendar je učinek 
enak. Kaj je to? Lahko toaletni papir, 


lahko mobitel. 


stavi dve rolci ploščici. 


HUAWEI P8 


Kot v marsikateri IT-branži se tudi v mobilniški kar- 
te hitro mešajo. Prvi mobiteli so bili ameriški, nato 
so povedli Finci, Švedi in Japonci. Dandanes imajo 
največji delež Korejci, Evropa je čisto popušila, 
dočim Japonsko izven meja predstavlja praktično 
le še Sony in še ta ima eno nogo v grobu. Ameriško 
zastavo vihtita Apple in Microsoft, dočim tajvanski 
HTC in kanadski Blackberry ne vesta dobro, kaj bi 
sama s sabo. Z odločnimi koraki pa svet osvaja Ki- 
tajska. Lenovo je kupil Motorolo in na zahod se širi 
čuda še včeraj nepoznanih blagovnih znamk. Med 
prvimi desetimi proizvajalci je menda kar polovica 
kitajskih: Xiaomi, ZTE, Coolpad, TCL in na tretjem 
mestu Huawei. Slednji je zadnje čase okrepil prisot- 
nost v Sloveniji, po novem s paradnikom P8. 


Huaweijevo okolje sestoji zgolj iz zaslonov namizja, 
kjer so nucniki in widgeti eden čez drugega. No- 
tifikacijski meni deluje iphonovsko, moti pa, da na 
njem ni krajšnic za osnovne zadeve kot drugod. 


meni, da je 
pisanje o novih aparatih čedalje bolj 
podobno pametovanju o ritnih brisal- 
cih — torej nesmiselno. Vseeno pred- 


'ebo za precednika 


Huawei P8, ki pride z belim, črnim, zlatim in srebnim pročeljem, na otip ni napačen 
aparat, ki bi lahko z nižjo ceno in določenimi spoliranostmi bolj ogrozil tekmece. 


Galaxy edge plus v takenakih barvah je po drugi plati višek tehnološke ponudbe in 
za prste obliznit. No, ne preveč, saj se je Samsung letos odpovedal vodoodpornosti. 


Dotični model je z obeh strani ravna ploščica precej 
nevtralnega videza. Zavoljo oblike in aluminijastega 
roba ter zadka spominja na pretekle različice ipho- 
na, dasi je nezgrešljivo večji, saj ima 5,2-palčni zas- 
lon. Temu barve dajejo tekoči kristali, ne organske 
diodice, vendar je kakovost, zlasti črna, presenetlji- 
vo dobra, opazno boljša kot od samohvaljenega So- 
nyjevega. Pri tem je displej širok 'le' 1080 stolpičev. 
Tudi po ostalih železninskih alinejah P8 ni rekorder. 
Njegov osemjedrni procesor, razdeljen na dvakrat 
po štiri sredice, je kitajske izdelave in precej počas- 
nejši od drugih rešitev. A v praksi ni čutiti nikakršne 
podhranjenosti, niti slabše razločnosti napram tek- 
mecem. Hearthstone deluje! Nasploh je vsa ta go- 
nja za herci, piksli in bajti v androidnem taboru ridi- 
kulozna. Iphone s pol manj vseh enot delo opravi 
najmanj enako naglo, če ne hitreje. 

Telefon ima par samosvojskosti, recimo nabor le- 
pih, menjajočih se ozadij, možnost dlje časa odprte 
zaslonke za zanimivo igro luči na posnetkih in par 
krajšnic na zaklenjenem zaslonu (na sli- 
ki zgoraj). Drugače pa gre za precej ge- 
neričen in ne prav všečno oblikovan sis- 
tem. Par opravil terja po nepotrebnem 
klik več (recimo bližnjice do wifija, blue- 
tootha in svetlosti niso na voljo takoj ob 
potegu roletnega menija), na TV ni moč 
niti zrcaliti zaslona, niti pošiljati slik iz ga- 
lerije ... Najbolj nenavadno in moteče pa 
je, da namizje ni ločeno od celotnega 
skupka aplikacij. Vse ikonice so namreč 
na desktopu oziroma na več njih. Pred- 
nameščena je cela vrsta nucnikov z vseh 
vetrov in pol ducata brezveznih demo- 
iger, toda kakšne dodane vrednosti v 
smislu gratis oblakovnih gigabajtov kita- 
jec ne ponuja. Razočaranje je, da napra- 
vica ne beleži niti korakov, saj priložena 
fizkulturna aplikacija terja zapestnico. 

Huawei se hvali, da njihov terminalček pri visokih 
hitrostih lovi bolje od konkurence (katere?). To mor- 
da pride do izraza na TGVju in shinkansenu, na slo- 
venskih železnicah pa ne. Prav tako nisem opazil hit- 
rejšega povezovanja na tujem, na kar naj bi cikal 
fičr 'roaming4'. Od pozitivnih alinej velja omeniti 
FM-radio in utor za SD-kartico, a po drugi plati fon 
nima brezžičnega polnjenja, infrardeče lučke za kr- 
miljenje drugih naprav in tahitrega wifja 802.11ac. 
Pod črto model P8 kljub svoji zastavonošnosti pade 
v srednji razred, na kar nakazuje cena 480 evrov. 
Osebno se mi zdi glede na ponujeno še ta postavka 
visoka. Sicer z njim deluješ čisto zadovoljivo, ven- 
dar nič več kot to. V paketnih ponudbah operaterjev 
za dva evra več na mesec dobiš mnogo mnogo bolj 
navdušujočo galaksijo S6. A tako ali drugače je 
Huawei tukaj, da ostane. Kot tretja največja fabrika 
na svetu je čisto mogoče to novi Samsung. Google 
mu dovolj zaupa, da bo naslednji nexus nosil njegov 
emblem. 


Čeprav fotografski del ni specialen in, OMG, nima niti 4K-videa, 
v resnici P8 dela lepe fotke. K temu nekaj prinese tudi bliskavi- 

ca z diodama različnih temperatur. Na sliki pa je resnični izdelek 
načina light painting, ki dlje časa lovi fotone. Stojalo obvezno. 

Huawei P8 
145 x 72 x 6,4 mm 
144g 
5,2", LCD, 1080 
hisilicon krin 930 
4 x 2 GHz, 4x1,5 
3 GB 
16 GB 
13/8 MP 
2680 mAh 
FM-radio, SD-kartica 


Galaxy S6 edge 
154 x 76 x 7 mm 
153g 
5,7", AMOLED, 1440 
exynos 7 octa 7420 
4x2,1 GHz, 4x1,5 
4 GB 
32 GB 
16/5 MP 
3000 mAh 
merilnik utripa, 
stabilizator, IR-lučka 
900 EUR 


Mere 
Teža 
Zaslon 
Čipovje 


Pomnilnik 
Shramba 
Fotosenzorja 
Baterija 
Posebnosti 


480 EUR 


SAMSUNG 
GALAXY se 
EDCE PLUS 


Štiri leta zapored sem hvalil hrabro ekransko ve- 
ličino Samsungovega galaxyja note in bil obenem 
vedno znova skeptičen do resnične uporabnosti pri- 
loženega pisala. Za tiste z risarsko žilico je stilus 
čisto fajn za poigrati se, prav tako za zamotitev ot- 
rok. Toda zapisovanje, čečkanje in vmesniško mo- 
toviljenje z njim ni šlo v promet. Velika večina last- 
nikov ga kratkomalo ni nikoli izvlekla. Očitno je to 
spoznal tudi Samsung, zato je po novem prvenstve- 
no tržišče za note 5 pismenkasta Azija, dočim ga v 
Evropi sploh ne prodajajo. Seveda pa to ne pomeni, 
da ljudje tod naokoli ne maramo za velike displeje. 
Navsezadnje so Korejčevemu zgledu kljub uvodne- 
mu posmelu sledili vsi proizvajalci vključno z ošab- 
nim Applom. Zato je na policah od tega meseca na- 
prej povečan S6 edge s pripono plus. 

Ekran je s 5,1 zrasel na 5,7 prstov, delovnega pom- 
nilnika je po novem 4 gigabajte in baterija je malce 
večja. Vse ostalo, od kamere prek ločljivosti do tipa 
procesorja, pa ostaja dopičično enako modelu S6 
edge, ki so ga predstavili aprila. To pomeni najbolj- 
ši možen zaslon, katerega tehnologiji AMOLED po- 
jem hvalnico že od prve galaksije dalje, tipke na 


Cena 


«a 


Kamero ima edge« najboljšo. Štarta se v hipu, za- 
jema upočasnjeno, pohitreno, v 4K, v HDR in 
RAW, umirja posnetek in po novem v živo deli z 
linkom do YouTuba. Goraj pa eden od učinkov. 

g Napveč prehojenih korakov 
Skupna razdalja 


Največ porab. kalorij 


zaslona prek različnih tem do fitnes aplikacije, ki beleži premike nog, spanec, popito vodo in delovanje pum- 
pe. Sistemskih zmožnosti je precej več, kot jih nuca navaden človeček, toda velika večina jih je uporabnih. 


ohišju, ki ne krnijo vidnega polja, in hoten dizajn, 
zlasti v nečrnih barvah. Nadalje navduši odzivnost, 
naj gre za sistemske operacije, dvostisk osrednjega 
gumba za priklic fotografiranja ali odklep s pomočjo 
prstnega odtisa. Samsung se je sicer odpovedal lov- 
ljenju analognih radijskih valov in shrambni razširitvi 
- oboje opravičuje z nepotrebnostjo -, toda zato kot 
najbrž edini poseduje vse druge pritikline. Napravica 
simulira daljinec, sodeluje s televizorji na več 
načinov, meri srčni utrip, stres in kisik v krvi, šteje 
koračnost, mehansko stabilizira snemanje, omo- 
goča polnjenje na polnilnem podstavku, je v prime- 
ru izgube izklopljiva na daljavo in podpira miniatur- 
no tipkovnico, s katero je videti kot blackberry. 
Pred leti sem samsungom poočital švoh sistemski 
dizajn in prenasičenost z neuporabnostmi. Oba očit- 
ka ne držita več. Okolje, torej ikonice in hišne apli- 
kacije, so lične, prednaložen pa je zgolj osnovni 
softver, dočim je treba preostanek Samsungovih 
aplikacij potegniti z njihove tržnice. Med njimi velja 
izpostaviti uporaben Kids Mode z mnogimi zabav- 
nostmi za deco, Game Recorder za komentirano 
snemanje špilanja in deljenje na YouTubu ter Side- 
Sync, ki telefon v celoti preslika na PC ali drugo tab- 
lico, tako da ga lahko enostavno puščaš v torbi. Da- 
si sta celoten softver in vmesnik načeloma zlošče- 
na, nasploh v primerjavi s huaweijem, pa nekaj reči 
pogrešam. Neznanokam je izginila uporabna zgo- 
dovina komunikacije, ki se je poprej izpisala med 
klicem. Nadalje se mi ne dopade beden okrogli por- 
tretek sogovornika, ki je bil nekdaj polzaslonski. 
Prav tako ostaja stara nedodelanost: rokovanje s 
kontakti v navezi z družbenimi mrežami v slogu 
Windows Phone. To bi moral pravzaprav rešiti že 
Google v osnovi. 


noseče — prek SideSynca. 
poroki Zato se nasmehni 


Samsung tako kot Apple omogoča nadzor telefona 
na PCju. Na tak način lahko opravljaš klice - če 
imaš seveda mikrofon. Morata pa biti obe napravi 
na istem wi-fiju. Če pozabiš fon v službi, ne gre. 


s 


Čez rob uvihani organični ekran, ki je najbolj očitni 
privlak modelov edge, ni zgolj všečna dizajnerska 
finta, marveč ga Samsung prodaja kot koristen 
vmesniški element. Ta rob lahko žari v prednastav- 
ljeni barvi klicočega oziroma zgrešenega klica, tam 
so nanizane bližnjice in ob ugasnjenem zaslonu se 
tam v eni vrstici izpišejo notifikacije ali vesti. Toda 
vse našteto je po mojem mnenju brezveze. Ni niti 
uporabno, niti ne deluje dobro, saj često drgneš in 
drgneš tisti zapognjeni del in se ne zgodi nič. Poleg 
tega pristop ni povezan z uvihanostjo, ki meri le par 
milimetrov. Če imaš mobilnik pred sabo, bo tam iz- 
pisani SMS videl tudi tisti na drugi strani mize. Ajd, 
če bi bila stranica visoka pol centimetra ... Dotični 
'edge' se mi je dopadel edinole ponoči, kjer je na 
trakcu ves čas diskretno izpisana ura. Ampak ta bi 
bila lahko tudi na ravnini. 

Applove zaokroženosti in miline S6 nima, kajti nekaj 
je korejskega, nekaj Googlovega, za dobro mero pa 
še Microsoftov Office in OneDrive kot uradna oblač- 
na omara. Silne specifikacije so tam le zato, ker je 
Android tako slabo optimiziran. To se najlepše po- 
kaže pri pomnilniku, ki ga je resda preseratorske šti- 
ri gigabajte, nakar odkriješ, da ga je skoraj pol giga 
'rezerviranega' in dodatnega dva giga uporabljenega 
v trenutku prižiga. Iphone za enako svilnatost in vse- 
mogočnost potrebuje en sam gigabajt. A po drugi 
strani ima Googlov sistem svoje prednosti pred pre- 
tirano ozkim in samovšečnim iOSom, katerega 
omejitve so včasih docela nerazumljive. In v tem ta- 
boru je, kar se mene tiče, galaxy edge S6 plus naj- 
boljši klent-za Hearthstone terminal, pika. Za tiste, 
kajpakda, ki jim je tovrstna priprava računalnik, ne 
zgolj fon. In ki nosijo s seboj torbico, v kateri imajo 
skoraj jurja odveč. 


Brezžični indukcijski polnilnik po standardu Oi sta- 
ne okoli 60 evrov. Baterijo napolni skoraj enako 
hitro, vendar bo tehnologija postala širše uporab- 
na, ko bo vdelana v mize, šanke in druge podlage. 


nl 


Človekova sposobnost finega rokovanja s snov- 
jo se seli od mikroskopsko majhnih celic proti 
njihovim sestavnim delom - molekulam in ato- 


mom. 


se ozre po področju nanoteh- 


nologije, ki obeta odpravo bolezni in dvigala v 
vesolje. Pa morda podivjane horde nanobotov, 
ki bodo ves planet prebavili v sivo žolco. 


azvoj modernih zdravil stane evrske milijo- 

ne in nesporno gre za cvet visoke tehnolo- 

gije. A hkrati se te spojine v telesu dosti- 

krat obnašajo kot sloni v trgovini s porcela- 
nom in 'pozdravijo' še kaj tistega, česar ne bi smele. 
Njihova sestava pač sloni na našem nepopolnem razu- 
mevanju kompleksnih kemijsko-bioloških procesov, v 
katere skušamo vriniti nove reagente. Kaj pa, če bi ime- 
li sredstvo, ki bi z brezpogojno natančnostjo našlo in iz- 
ničilo samo in le bolne celice, pri čemer ne bi prevrnilo 
nobene vaze? Na primer vojsko nekaj molekul velikih 
nanorobotov, ki bi na ukaz iz telesa odstranili vse nepri- 
like in nas varovali bolje kot vsaka bela krvnička? Ne le 
pred virusi, marveč še pred gubicami in nogami na iks? 
Ali pa bi znali razgraditi in odstraniti nesnago, ki jo zli- 
vamo v oceane, dušeči smog iz mest ter pesticide iz ro- 
dovitne prsti? Ter obnoviti ozonsko plast? 


Nanotehnologijo je znanstvena fantastika razbobnala s 
pojavo miniaturnih, nekaj milijonink milimetra velikih ro- 
botkov ali nanobotov, ki te v Deus Exu napravijo nevid- 
nega in v Star Treku v avtomatu 'iz niča' sestavijo kremni 
sladoled. Toda pojem po definiciji zaobjema človekovo 
sposobnost natančne manipulacije z delci snovi, ki vsaj 
po eni od treh razsežnosti merijo med enim in stotimi na- 
nometri, kar je oznaka za milijardinko metra. Po domače, 
rokovanje z molekulami. V resnici čisto pravih nanobotov 
človek še ni uspel sestaviti, a to ne pomeni, da področje 
ni živahno in v strmem vzponu. V bistvu vsebuje vrsto že 
dolgo obstoječih ved, kot so biotehnologija, optika in fizi- 
ka trdne snovi. Zato poimenovanje ni strogo. V potrošni 
robi je moč že dolgo najti produkte teh industrij, na pri- 
mer v zobnih pastah ter mikroprocesorjih. In kot bomo vi- 
deli, zna veda bistveno preobraziti podobo sveta, naj bo- 
mo robotke dejansko ustvarili ali ne. 

ZOLHA 
1.000.000 
nanometrov 
1 milimeter 
LAS 
100.000 
nanometrov 


1.000 
nanometrov 


1 mikrometer 


0,29 
nanometra 
2,9 angstroma 


ATON 
0,1 

nanometra 

1 angstrom 


september 2015 


pe 


Potencial popravljanja človeškega telesa od znotraj 

je v ZFju že znan. V filmu Fantastic Voyage iz leta 

1966 skušajo kolega pozdraviti mikroskopsko po- 

manjšani dohtarji. Podobno v novejšem Innerspa- 
ce drobceni Dennis Ouaid beži pred teroristi. 


Ostrenje inštrumentov 


Doseg človeške civilizacije je bil skozi vso zgodovi- 
no bistveno odvisen od njene sposobnosti spremi- 
njanja okolice. Pračlovek je nekoč z nerodnim kam- 
nitim orodjem drobil kamenje in cepil les. Ko je v 
bakreni dobi posegel po ostrejših kovinskih pripo- 
močkih, se mu je odprl nov svet. Z natančnejšo ob- 
delavo lesa je napravil barke, s katerimi je odšel od- 
krivat dotlej nedosegljive dežele. V 16. in 17. stolet- 
ju so pedantno izbrušene leče omogočile poglede z 
daljnogledi daleč proti vesolju in obratno, z mikro- 
skopom v snovi, ki se pretakajo po telesu. Slednje je 
utrlo pot razvoju zdravil in praks, s katerimi smo se 
naposled odkrižali mnogih bolezni, ki so pred stoletji 
desetkale populacijo. Napredni stroji z mikroskops- 
ko majhnimi sestavnimi deli so botrovali bliskovi- 
temu krčenju sodobne elektronike, s katero smo v 
mobilni telefon zapakirali računsko moč, večjo od ti- 
ste vseh matematikov na svetu skupaj. Skratka, na- 
tančneje kot smo sposobni manipulirati z materijo, 
bolj daljnosežne možnosti se nam odpirajo. 


Značilna podoba elektronskega mikroskopa kaže 
velik kovinski steber, ki na vrhu izstreli curek elek- 
tronov navzdol in ga z množico elektromagnetnih 
leč usmeri, da padejo na opazovani objekt v pod- 
nožju. Monokromatsko sliko zajamejo kamere. 


šolovaj 2015 


Na razdaljah tisočink in milijonink milimetra - mik- 
rometrov in nanometrov - se odvijajo osnovni pro- 
cesi v vseh živih bitjih. Tu množice molekularnih 
strojčkov vršijo presnovo in z obrambo pred mikro- 
bi ločujejo bolne ljudi od zdravih. V kristalnih struk- 
turah razporeditev atomov odloča o tem, kako se 
bo material obnašal. Vzemimo ogljik, ki ima v nara- 
vi več poznanih oblik. Z eno rokujemo vsi v grafitnih 
svinčnikih, kjer je snov mehka. Toda če se atomi 
Cja v kristal posadijo drugače, dobimo diamant, 
eno najtrših in najdragocenejših snovi na planetu. 
Jeklo more biti ob pravilni izdelavi odporno in trdno 
- lahko pa je spričo mikroskopskih rež krhko. To so 
izkusili ljudje na Titaniku, ko je ledena gora v nje- 
gov trup napravila zevajočo luknjo. 


Že mikroelektromehanski elementi ali MEMSI, o 
katerih si lahko več prebereš v članku v številki 
185, so navdušujoči kosi tehnologije, saj zobnik 
meri desetino milimetra. Toda nanobot bi bil teo- 
retično velik le za ostro konico njegovega zobca. 


Prestavljanje gradnikov univerzuma na molekularni 
ravni ima poleg odločilnega vpliva na zgradbo še 
eno ključno prednost. S tem je moč izrabiti samos- 
voje kvantno-mehanske pojave, ki pridejo do izraza 
na razdaljah pod okrog sto nanometri. Kvantna fizi- 
ka, ki opisuje univerzum zelo majhnega, je preob- 
sežna in prezapletena, da bi se ji bolj posvečali. 
Bralec naj ve naslednje: pri teh razsežnostih posta- 
nejo fizikalne količine diskretne oziroma kvantizira- 
ne. To pomeni, da ima lahko atom zgolj točno do- 
ločeno zalogo energije, ki jo prejema in oddaja v 
kvantih, s čimer označujemo osnovno nedeljivo 
enoto teh količin. Med kvanti je bržda najbolj po- 
znan svetlobni - foton. Zaradi tega ima na primer 
nekaj nanometrov velik delec zlata drugačne svetl- 
obne lastnosti kot velika kepa. Slednja je zlatoru- 
mena, dočim je nanometrski kristal rdečkast! 


Nanostrukture se pokažejo 


Na ravni ducatov ali stotih mikronov (drugo ime za 
mikrometer), kamor po velikosti spadajo enocelični 
organizmi, se že kar solidno znajdemo. Z mikroigla- 
mi v celice nadzorovano vnašamo tujke in sesta- 
vljamo mikroelektromehanske strojčke, kot so po- 
speškomeri v wiijevem daljincu ter mobilnem tele- 
fonu. A nanometrska raven je še tisočkrat manjša 
od tega in je čisto nov svet. Za ponazoritev: če je 
micena bakterija nogometni stadion, so molekule 
genskega zapisa v njej velikosti žoge, komar pa je 
proti obojemu skupaj širok kot celotna Evropa. V 
tako globoka nedrja snovi je velik problem že kuka- 
ti, kaj šele, da bi tja noter žokali s palico. 

Za opazovanje nanometrskih struktur je bilo treba 
iznajti nove naprave, saj navadni mikroskop tod od- 
pove. Z vidno svetlobo je namreč nemogoče razbra- 
ti delce, ki so si bliže od valovne dolžine svetlobe. 
Zato se ločljivost najbolj naprednih klasičnih mikro- 
skopov ustavi pri 200 nanometrih. Za pogled glob- 
lje uporabljamo elektronske in tunelske mikrosko- 
pe. Pri prvih predmet 'osvetlimo' s snopom elektro- 
nov, ki imajo po de Broglievi enačbi, če jih razume- 
mo kot valovanje, valovno dolžino nekaj nanomet- 
rov. Najbolj natančni, tako imenovani transmisijski 
elektronski mikroskopi imajo ločljivost kar 0,15 na- 
nometra! Še sposobnejši je vrstični tunelski mikro- 
skop, o katerem si več preberi v okvirju. Njegova 
razločnost prečno znaša desetino nanometra ali en 
angstrom, kolikor so veliki atomi, ki predstavljajo 
spodnjo mejo za nanotehnologijo. Ko so ga leta 
1981 iznašli, je znanstvenikom prvič ponudil 'pog- 
led' na posamezne atome. 


gi 
lj 

Američan Buckminster Fuller ni bil neposredno 
vmešan v odkritje fulerenov, četudi nosijo ime po 
njem. Bil je slaven arhitekt in izumitelj, obseden s 
krogelnimi konstrukcijami. Zato so se znanstveniki 

ob odkritju ogljikovih kroglic spomnili nanj. 


Istega leta je Rus Aleksej Ekimov odkril kvantne pi- 
ke in pričel se je plaz najdb ključnih nanostruktur. 
Med najpomembnejše spada leta 1986 odkritje fu- 
lerenov, tretje oblike kristalnega razporeda ogljika 
poleg grafita in diamanta. Gre za okrog nanometer 
velike 'žoge' iz ogljikovih atomov. Odkritje nano- 
cevk pripisujemo NECovemu raziskovalcu Sumiu 
lijimi, ki jih je opazil leta 1991, dasi so jih pofotkali 
že štirideset let prej v Sovjetski zvezi. Famozni gra- 
fen, ki zadnja leta polni novičarske stolpce, pa so 
začopatili šele pred dvanajstimi leti. O teh zanimivih 
in zelo pomembnih oblikah snovi si več preberi v 
okvirčkih znotraj članka. 


Levo buckminsterfuleren C60, desno ogljikova na- 
nocevka, dve od kristalnih podoblik ali s tujko alo- 
tropov ogljika. Še vedno odkrivajo nove in skupaj 
jih je že osem. Razlog leži v visoki valenci ogljika, 
to je številu kemijskih vezi, ki jih lahko tvori atom. 


Spodaj je dovolj prostora 


Toda če je raziskovanje majhnega spontano dajalo 
odkritja z vse natančnejšimi opazovalnimi naprava- 
mi, ideja in popularizacija nanorobota izvirata od 
drugod. V poznih sedemdesetih letih prejšnjega sto- 
letja se je ameriški inženir Kim Eric Drexler ukvarjal 
z delovanjem celičnih tovarn in našel prepis dotlej 
malo znanega govora slovitega fizika Richarda Fey- 
nmana z naslovom 'There's plenty of room at the 
bottom', Na dnu ne manjka prostora. V njem je 
Feynman zatrdil, da zakonitosti kvantne fizike člo- 
veštvu ne prepovedujejo zmožnosti sestavljanja 
snovi atom za atomom. Drexlerju je trditev pognala 
domišljijo in zastavil je idejo univerzalnega ali mole- 
kularnega sestavljalnika (molecular assembler). 


s - 

Dobrodušni nobelovec Richard Feynman se je 
odlikoval v raziskavah kvantne fizike. Popularnost 
je dosegel s priljudnimi razlagami vsakovrstnih fi- 
zikalnih pojavov tako študentom kot laikom. Serija 

učbenikov Lectures on Physics je legendarna. 


Šlo bi za robotka velikosti nekaj nanometrov, sesta- 
vljenega iz skupka molekul. Po navodilu, ki bi mu 
ga servirali z verigo zapisa, podobnega tistemu v 
našem genskem materialu DNK, bi znal sestaviti 
določeno stvar. Na primer molekule zdravil ali pa 
bi, kakor zgradimo hišo iz opek, vkup zmetal kristal 
nadvse trdne spojine, ki bi bila jedro kilometre viso- 
kih nebotičnikov. Po enakem principu bi znal raz- 
grajevati in prevažati, na primer iz telesa odstraniti 
strupe, iz oceanov razlito nafto ali iz tal svinec. V 
idealnem primeru bi jih krdelo vrgli v koš za odpad- 
ke, katere bi razstavili in iz njih napravili telečjo ju- 
ho. Pa še desert za dobro mero. 


wy a 
Engines 
of Creation 


the coming 
era of 
nanotechnology 


K. ERIC DREXLER% 


Drexler se kljub dejstvu, da se nam univerzalni iz- 

delovalnik izmika, osnovnim idejam iz Engines of 

Creation še ni odrekel. Celo nadgradil jih je s tremi 

nadaljnjimi knjigami. Prvotno si lahko prebereš za- 
stonj na njegovi stranki E-drexler.com. 


Takole so si v osemdesetih predstavljali namizno 
molekularno tovarno. Na levi strani so najmanjši 
sestavljalci, ki bi produkte prepuščali vse večjim, 


dokler ne bi na desni dobili ven makroskopskega 
izdelka. V realnosti nam leva stran dela probleme. 


Možakar je bil mnenja, da takšna slika ni za lase 
privlečena, saj da podobne molekularne tovarne 
vendar že od nastanka življenja neumorno delujejo 
v slehernem živem bitju. Na podlagi genskega zapi- 
sa naredijo proteine in naposled vsega človeka! To 
je po njegovo pomenilo, da je narava najboljša upo- 
rabnica nanotehnologije in jo moramo ujeti. Če bi 
uspeli te recepte razširiti na gradnjo poljubnih struk- 
tur, bi bil to prelomen trenutek. Te principe je Drex- 
ler popisal v svoji knjigi Engines of Creation iz 
1986. Tam jih je prvič poimenoval nanotehnologija. 
Čeprav prvi naziv 'nano-technology' (s pomišlja- 
jem) zasledimo že dvanajst let prej pri Japoncu No- 
riu Taniguchiju, je besedo populariziral šele Drexler 
in idejo nanobotov spravil v popularno sfero. Naj 
bodo to sestavljalci v strategiji Total Annihilation, ki 
jih 'posprejaš', da nastane tank, ali robotki v obleki 
v Crysisu - vsi izvirajo iz te bukle. 


Zora replikatorjev 


Toda mar človek ne izdeluje vsakovrstnih spojin že 
s kemijskimi reakcijami? Zakaj bi torej potreboval 
nanobote? Nanotovarnica bi teoretično lahko poma- 
gala in z mehansko silo spajdašila atoma, ki ju sicer 
ne bi zmogli vkup spraviti na noben klasičen način. 
Posledično bi sledila doba doslej nevidenih materia- 
lov, ki bi bili močnejši, odpornejši, lažji in še kaj. 

Engines of Creation je poln tovrstnih visokoletečih 
napovedi, med katerimi je najbolj odbita in zlovešča 
tista o univerzalnem replikatorju. Glavna naloga 
takšnega pomnoževalnika je razgradnja okolice in 


Ko se atomi spojijo v večjo zadevo, se komplikaci- 
je šele zares prično. Gubanju kompleksnih molekul 
vladajo zelo zapletena pravila in njihovemu odkri- 
vanju je namenjen računski projekt FoldingeHo- 
me! Te zapovedi omejijo zbir mogočih konstrukcij. 


60 


udje ova? 
MIKROSKOP 

Tunelski mikroskopi so zelo zanimive naprave, 
ker delujejo povsem drugače kot poznani optični. 
izkoriščajo namreč pojav kvantnega tuneliranja, 
ki je ena tistih kapric kvantne fizike, ob kateri lai- 
ki gledajo križem. Gibanje elektronov in sorodno 
majhnih gradnikov materije v kvantni mehaniki 
opisujemo drugače kot v Newtonovi fiziki: z va- 
lovnimi funkcijami. Običajno ne vemo natančno, 
kje delci so, marveč nam izračuni povedo verjet- 
nost, da so tu ali tam. In glej zlomka; če pošlje- 
mo curek elektronov proti zidu, izračun pokaže, 
da se jih nekaj znajde za njim! 

Možnost, da bi se nekega dne spontano pojavili 
na drugi strani Karavank, je tako majhna, da bi jo 
tule težko izpisal. Na nanoravni pa se to v resnici 
pogosto dogaja in ni bizarna izmišljotina. Tako 
pogosto, da pojav zanesljivo uporabljamo v tu- 
nelskem mikroskopu. Sestavlja ga ozka ost iz zli- 
tine platine in iridija, ki jo postavimo nad opazo- 
vani predmet. Ko se mu konica približa, elektroni 
zatunelirajo skozi vmesni prostor, kar zaznamo 
kot električni sunek. Na ta način lahko ne le karti- 
ramo površino opazovanca, marveč suvamo ato- 
me in jih prerazporejamo! Na ta način so leta 
1989 pri IBMu izpisali logo s petintridesetimi 
ksenonovimi atomi. Vajo so večkrat ponovili in 
nedavno iz atomov napravili filmček žogobrcarja. 


y 4. 
Z pedfi 

Tudi IBMovi znanstveniki se morajo zabavati. Pred 
tremi leti so iz molekul ogljikovega monoksida s 
potrdilom Guinnessove knjige rekordov napravili 
'najmanjši stop-motion film na svetu, v katerem 

se fantič spoprijatelji in žoga z atomom. 


september 2015 


TRDEN KAKOR... 
OGLJIK 


Nanocevke znamo sicer sestaviti iz več snovi, tu- 
di silicija. A ko beseda nanese nanje, imamo 
običajno v mislih ogljikove. Gre za podvrsto fule- 
renov, kjer so ogljikovi atomi razporejeni v dolg 
valj premera nekaj nanometrov in dolžine tja do 
več sto mikrometrov. Strokovnjaki radi razmiš- 
ljajo o teh strukturah, ker imajo vrsto intrigantnih 
lastnosti. Prvič, vzdolžno so nekaj stokrat trdnej- 
še od jekla in obenem šestkrat lažje. Zamisli si 
mostove, ki bi jih nekoč lahko zgradili iz njih! 
Vojske si nadalje z njimi blazno želijo napraviti 
zaščitne jopiče in oklepe. Odvisno od tega, kako 
jih zvijemo, imajo hecne elektroprevodne zmož- 
nosti in se lahko obnašajo kot polprevodnik, da 
bi jih ponucali v elektroniki. In nenazadnje, vz- 
dolžno odlično prevajajo toploto, dočim so preč- 
no njen izolator. V majhnih količinah jih pridelu- 
jejo že marsikje in dodajajo raznoraznim materia- 
lom, da jih okrepijo. Oziroma jih nanesejo na 
elektrode baterij, da jim povečajo kapaciteto. 
Drogov pa iz njih žal še ne znamo delati. 

Če bi nanožičko odvili, bi dobili za natanko mole- 
kulo debelo plast ogljika — grafen (spodaj). Če- 
prav so njegov obstoj predvidevali že dolgo, so 
ga prvič zares opazili šele leta 2003. Takoj so do- 
kumentirali njegove nore lastnosti. Grafen je dve- 
stokrat trdnejši od jekla, odlično prevaja elektriko 
in toploto ter je praktično prozoren. Da so ga na- 
menili izdelavi prosojnih in upogljivih zaslonov, je 
samo po sebi umevno. Rasti ga znajo dobesedno 
iz ščurkov, piškotov in pasjega govna, Korejci pa 
že od leta 2010 delajo kvadratni meter velike pole 
kristala. A ker ga v izdelkih še ni, imajo očitno 
probleme s poceni množično proizvodnjo. 

Prvi izdelek, ki ga vsebuje, je letošnji Graphenite, 
snov za 3D-tiskanje z majhnim vključkom grafe- 
na, da je trdnejša. V naslednjih mesecih lahko 
pričakujemo žarnice videza tistih starih na žaril- 
no nitko, le z grafenom kot svetilom. Od tu dalj 
napovedujejo vse mogoče, od prosojnih in supe- 
ručinkovitih sončnih celic, ki jih bomo navlekli 
čez šipe, do nanoanten, peresno lahkih zaščitnih 
jopičev ter baterij z nekajkrat večjo zmogljivostjo 
od današnjih. Čudežni material tega desetletja! 


iMmialmimi 

Četudi je predpostavka sive gošče srhljiva in predstavlja ultimativnega brezčutnega nasprotnika, ki bi mu 
težko prišli do živega celo Maščevalci, je bila doslej prisotna v glavnem v knjigah, kot sta Moonseed in 
Crichtonov roman Prey, v filmih pa ni veliko nastopala. Štalo dela v nedavnem Deppovem Transcendencu. 


proizvodnja lastnih kopij. Nato bi po najbolj črnem 
scenariju to počel, dokler bi imel na voljo kaj mate- 
rije za razgradnjo, in ustavile bi ga šele meje plane- 
ta. Drexler je strašljivo sliko narisal z namenom 
opozorila, kaj bi lahko napravila molekularna proiz- 
vodnja, če bi ušla nadzoru. Pobezljano nanonesna- 
go je oklical za sivo goščo (grey goo) in navrgel, da 
bi proti njej učinkovala zgolj dobro merjena jedrska 
bomba ... če bi jo naciljali dovolj hitro. Gošča naj bi 
potovala s hitrostjo od nekaj centimetrov do nekaj 
metrov na sekundo in pri tem požirala vse pred se- 
boj, zato časa ne bi bilo veliko. 

Vse od izida knjige se vrstijo polemike, koliko so 
napovedi v njej uresničljive. Osemdeseta so bila sp- 
ričo vseh odkritij leta rastočega optimizma glede 
nanotehnologije in prvega assemblerja so napove- 
dovali za konec devetdesetih. Nato za 2010., sedaj 
pa strokovnjaki cinično pravijo, da "bo vselej prišel 
čez deset let." V slabih treh desetletjih od tedaj smo 
izdelavi umetne molekularne tovarne sicer zazna- 
vno bliže, saj so v laboratorijih že sestavili posame- 
zne ležaje in vzvode, velike nekaj nanometrov. 
Predlanskega januarja pa so na univerzi v Manche- 
stru skonstruirali prvo grobo tovarnico, ki zna z 
ročico sestavljati polimere. Vendar ta nima lastnega 
pogona, marveč jo žene gibanje okoliške tekočine. 
Univerzalnega izdelovalnika v realnosti še ni in ni 
malo tistih, ki menijo, da sploh ni mogoč. 

Polemika je vrelišče dosegla v žolčni debati Drexler- 
ja in Richarda Smalleyja, ki sta jo med letoma 2001 
in 2003 vlekla po več strokovnih cajtengih. Smalley 
ni bil pritepenec, saj je soodkritelj fulerena, za kar je 
dobil Nobelovo nagrado! Možakar je Drexlerjeve na- 
nobote oklical za neumnost, ki jo fizikalni zakoni 
prepovedujejo. Spričo sil med molekulami naj ne bi 
bilo mogoče poljubno grabiti in odlagati gradnikov, 


Takole8 je videti assembler iz Manchestra, s she- 
mo spodaj in natančno zgradbo zgoraj. Po drogu 
potuje obroček z roko, ki spaja molekule v polimer. 
Energijo za premikanje obroček dobi iz gibanja del- 
cev, ki se zaletavajo vanj, in nima pogona. 

saj bi se vse zlepilo. Žal diskusija zainteresirani jav- 
nosti ni postregla s pametnimi zaključki, saj se je 
sprevrgla v zmerjanje, v katerem je Drexler Smal- 
leyja obtožil načrtnega napačnega citiranja, Smal- 
ley pa njega totalnega nerazumevanja fizikalnih za- 
konov. Lep prikaz strokovnosti. 


ZDRAVSTVENO 


TVEGANJE 


Če ob pojmu nanotehnoloških nevarnostih naj- 
prej pomisliš na teroriste, ki bodo sredi mest 
sprožili bombo iz sive gošče, si preveč igral 
Deus Ex. Strokovnjaki in zakonodajalci se name- 
sto tega ukvarjajo z bolj otipljivimi težavami. Te 
predstavljajo delci nanometrskega velikostnega 
razreda, ki jih bomo srečevali vse več. Človeško 
telo je nanje razmeroma ranljivo, saj lahko 70 na- 
nometrov veliki koščki prodrejo v pljučne mešič- 
ke, 50-nanometrski pa prestopijo membrane ce- 
lic. Izdih kadilca sicer vsebuje desetino milijarde 
takšnih delcev, vendar to ne pomeni, da se z nji- 
mi takoj akutno zastrupiš, sicer bi že vsi klavrno 
poginili. Se pa radi odlagajo v telesu in povzroča- 
jo raka, pljučne bolezni in še kaj. Zato so delavci 
pri proizvodnji drugod v članku opisanega nano- 
prahu zaščiteni v zaprtih oblačilih in prostorih z 
nadtlakom. 

Potrošnik mora biti predvsem pazljiv pri rabi raz- 
vpitih raztopin srebrovega prahu, ki ga običajno 
prodajajo pod imenom Nano Silver. Ne gre ga 
mešati z Silver Nanom, ki je Samsungova blago- 
vna znamka spojin s srebrom v oblačilih, filtrih 
sesalcev in klima naprav. Dokler je prah vezan na 
te produkte, velja za varnega. Raztopine, ki naj bi 
ob oralnem vnosu zdravile vse od putike do vi- 
roz, pa so prevara. Od njih lahko kvečjemu stak- 
neš argirozo, zastrupitev s srebrom, ki nepovrat- 
no pobeli kožo kot Onim iz Igre prestolov. Če te 
srebro ali nanodelci nasploh skrbijo, ti je lahko v 
tolažbo dejstvo, da mora biti po nareku Evropske 
komisije od predlani vsak nanodelec na potroš- 
nih preparatih jasno označen. 


Premik k realnemu 


Ta dvoboj označuje trenutek, ko se je pehanje za 
fantastičnimi molekularnimi roboti umaknilo iz me- 
dijskega ospredja, večje pozornosti pa so bile de- 
ležne dosegljive uporabnosti. Ki jih ni več malo, kaj- 
ti s prelomom tisočletja se je razmahnila prva faza 
rabe nanotehnologije. Z izjemo tranzistorjev v pro- 
cesorjih jo zastopajo delci in strukture v nanometr- 
skem velikostnem razredu, ki jih v splošnem ime- 
nujemo kar nanodelci. Primešajo jih v že obstoječe 
naprave in s tem povečajo njihov učinek. Takšni 
majhni drobci so navzoči v mnogih dejavnostih, od 
filtriranja do skladiščenja in tekstilne industrije. Prav 
potihem so se že močno razširili! 


Ni bolj navdušujočega prikaza uporabne nanoteh- 
nologije, kot so hidrofobne prevleke, saj smo vaje- 
ni, da voda vse omoči. Na univerzi v Rochestru so 
z laserjem iz površine kovine napravili metamate- 
rial, od katerega se kapljice odbijajo kot žogice. 


Koščki snovi v tem velikostnem razredu so uporab- 
nejši od večjih zato, ker imajo ob enaki masi znatno 
večjo površino. Pomisli: če kocko s tremi rezi skozi 
tri ravnine razdeliš na osem kockic, skupaj še vedno 
tehtajo enako, a ob dvakrat večji površini. To inže- 
nirji izkoriščajo povsod, kjer je od tega odvisna učin- 
kovitost kemijskih reakcij, saj pride v stik s snovjo 
več reagenta. Na primer v avtomobilskih kataliza- 
torjih, ki bolje filtrirajo izpuhe, ker nanodrobci prede- 
lajo več snovi, ali zračnih filtrih v potniških letalih, ki 
vežejo več nesnage. Na tej osnovi nastajajo najmo- 
dernejši filtri za prečiščevanje in razsoljevanje te- 
kočin, ki nemara pitno vodo pripeljejo do tja, kjer jo 
prebivalci merijo v jogurtovih lončkih dnevno. Sveti 
gral je seveda filter, ki bi razstavil ogljikov dioksid in 
odpravil težave z globalnim segrevanjem. 


h 


Potapljaška maska triton scuba naj bi vsebovala 
umetne škrge in opravila z bombami s kisikom! A 
izdelka ni še nihče zares preveril, zato je malo ver- 


jetno, da deluje. Pokaže pa, kaj bo dosegljivo. 


KVANTNE PIKE 


Hecno imenovane kvantne pike (guantom dots) 
so odličen prikaz rabe nanoobjektov ne le zaradi 
njihove majhnosti, marveč kvantnih učinkov, ki 
jih izkazujejo. Gre za par nanometrov velike, torej 
nekaj ducatov atomov vsebujoče kose polpre- 
vodniškega kristala, ki se energijsko obnašajo 
kot posamezni atomi. Zato jim ponekod pravijo 


'umetni atomi'. To pomeni, da znajo sprejemati 
in oddajati svetlobo v točno določenih kvantizira- 
nih količinah. S tem razločkom, da posameznim 
atomom še ne znamo dobro ukazovati, nekaj 
večjim kvantnim pikam pa dosti bolje! 

Kvantne pike sevajo diskretne odtenke barv, zara- 
di česar so iz njih že napravili prototipne primer- 
ke televizorjev in računalniških zaslonov. V koč- 
ljiv položaj so spravile organske diode (OLED), 
saj imajo ledice s kvantnimi pikami (OLED) vse 
njihove prednosti in so svetlejše. Ker pri obseva- 
nju z ultravijolično svetlobo zasvetijo, jih v medi- 
cini uporabljajo za barvilo pri preiskavah z ma- 
gnetno resonanco, nanje pa so tudi že pripojili 
zdravila za zdravljenje raka. In nenazadnje, ker 
sprejemajo diskretne kose energije, bodo nekoč 
hranile informacije ter rabile kot pomnilnik. 


Ne gre le za kemijske reakcije. Nanodrobci vplivajo 
na odbojnost svetlobe, zato jih najdeš v premazih za 
sončna očala in avtomobilske šipe ter v kremah za 
sončenje. Brez heca - običajno gre za titanov diok- 
sid in cinkov oksid. Nanotehnologija je torej že v 
vsakdanji rabi, in to ne vselej tam, kjer bi pričakova- 
li. Na primer v zobnih pastah, kjer koščki srebra de- 
lujejo antibakterijsko, omenjeni titanov dioksid pa 
beli zobe. Ali v oblekah, ki jih dandanes špricajo s 
čuda umotvori, da se manj mažejo in mečkajo. Tudi 
tu srečamo protibakterijsko srebro in titanov diok- 
sid, da te sonce ne ožge skozi majico, pa silicijev 
dioksid, ki odbija svinjarijo. Gotovo si na spletu že 
videl navdušujoče videe hidrofobnih premazov, od 
katerih blato beži, da je veselje. Ameriška mornarica 
pa že od leta 2000 uporablja maziva s keramičnimi 
nanoelementi, ki manj iztrošijo gibljive dele strojev, 
s čimer naj bi od tedaj privarčevali milijone. 


Pri baterijah si obetamo velike stvari. Povečevanje 

površine elektrod (na sliki) lahko ponudi večjo za- 

logo elektrike. V začetku meseca sta MIT in Sam- 
sung naznanila baterije, ki se ne starajo. 

PORE BIO 


METAMATERIALI 


impresivni zven tegale naziva je več kot vreden 
navdušujoče narave reči, ki se za njim skrivajo. 
Metamateriali so snovi, ki se zaradi umetno us- 
tvarjene razporeditve gradnikov v strukturi (slika 
zgoraj) obnašajo drugače, kot bi sklepali iz njiho- 
ve kemijske sestave, in drugače, kot je to možno 
spontano v naravi. Zgrajeni so torej iz običajnih 
spojin, od kovin do plastike. Prav tako to niso 
nujno nanokristali, marveč je veliko makroskop- 
skih in nekatere lahko sestaviš celo doma. Med 
utrganimi lastnostmi, ki jih kažejo, je na primer 
usmerjanje zvoka, s čimer napravijo zvočnike 
(akustične leče), ki zmorejo oglušujoč hrup po- 
slati stotine metrov daleč v množice protestnikov 
ali teroriste. 


Še zanimivejši so metamateriali s čudnimi, celo 
negativnimi lomnimi količniki svetlobe, kakršne- 
ga za silo ponazori slika s slamicama. Zanje po- 
trebuješ gradnike podobnih dimenzij, kot so va- 
lovne dolžine vidne svetlobe, torej pod mikrome- 
saj obetajo efekt nevidnosti. Teoretično bi lahko 
plast tovrstne snovi svetlobo odpeljala okoli pre- 
dmeta, ki bi bil oblečen vanjo. No, kljub več trdit- 
vam, da je to ali ono podjetje že iznašlo Potterjev 
plašč, so takšne učinke doslej potrjeno opazova- 
li le v laboratorijih v majhnem obsegu. Punčara 
drži plašč kanadskega podjetja Hyperstealth Bio- 
technology, ki je videti impresiven, a ga še niso 
neodvisno preizkusili. Taki primeri so verjetni, a 
so se doslej obnesli le pri gledanju iz ene smeri. 

Kakor skala, kost 


Naslednja stopnja so nanokompoziti, ki okrepijo 
predmete, s katerimi vsakodnevno rokujemo. Tovr- 
stne polimere najdemo v odpornejših avtomobilskih 
odbijačih, peresno lahkih ogrodjih koles iz ogljiko- 
vih vlaken in teniških loparjih ter odpornejših žogi- 
cah za golf. Drugo funkcijo imajo polimeri s silici- 
jem, ki preprečujejo, da bi skozi steno pločevinke 
za pivo uhajal ogljikov dioksid (mehurčki) ali v pa- 
kirano hrano prodiral zrak. Raziskave so usmerjene 
v snovi, ki reagirajo s produkti bakterij, tako da bi 
se embalaža kričeče obarvala, če bi se hrana spridi- 
la s salmonelo. Ti primeri dajejo slutiti potencial 
predmetov, ki bodo v celoti napravljeni iz nano- 
kompozita, ne da jim tega dodajo. 


Gledaš geckov podplat, eno najimenitnejših narav- 
nih nanostruktur, ki gibčnemu plazilcu omogoča, 

da se premika po stenah, ne da bi se zalepil nanje. 
Če uspemo posneti delovanje njegove fine po- 
vršine, bo agent Hunt res plezal po nebotičnikih. 


A do tu se bodo snovalci še trudili, kajti takšnih na- 
nostruktur še ne znamo zanesljivo razrasti do ma- 
kroskopskih proporcev in na primer iz nanokristala 
izdelati celotne avtomobilske karoserije. Za proiz- 
vodnjo sta v rabi dva splošna pristopa: od zgoraj 
navzdol in od spodaj navzgor. Pri prvem z makro- 
skopskimi tehnikami, kot je fotolitografija v proiz- 
vodnji mikroprocesorjev, zgradimo postopno vse 
manjša orodja in naposled nanoelemente. Pri dru- 
gem ponucamo obstoječe nanostroje, na primer ce- 


Vitke stavbe iz Tomor 
take bi z desetkrat močnejšimi gradbenimi supersnovmi od današnjih stopile z risb v resničnost. Ali pa Ar- 
cologies, tisti meganebotičniki iz SimCityjev, ki so mesta v malem. Ter zlovešči monoliti iz Dredda. 


šolovaj 2015 


proizvajamo stebriček za stebričkom, saj jih je na 

kvadratnem centimetru več milijard. Metode za iz- 

delavo so ta hip še hudo primitivne, od jedkanja v 
kislinah do nanašanja z uparjanjem. 


lice živali in rastlin, ter jih prepričamo, naj napravijo 
tisto, kar hočemo. Nato z gensko spremenjenimi 
ovcami proizvajamo zdravila za zdravljenje cistične 
fibroze pri ljudeh, za rast nanostruktur na elektrodi 
litij-ionske baterije pa uporabljamo viruse. Res. 
Ovire dobro ponazarjajo težave s proizvodnjo oglji- 
kovih nanocevk. Obetajočo snov znamo po množici 
različnih poti pridobivati v majhnih velikostih. Zgolj 
za primer: eden od procesov nastanka ogljikovih 
nanocevk vsebuje streljanje z laserjem v grafit, na- 
kar se uparjeni ogljik odloži na stenah v obliki dese- 
tinke milimetra dolgih cevk. A iz manj kot milimetra 
dolgih cevk ne moreš napraviti ogrodja za nebo- 
tičnik. Ustvarjanje večjih in hkrati pravilnih cevk 
brez napak je glavni izziv področja, ki se ga med 
drugimi lotevajo tudi na našem inštitutu Jožefa Ste- 
fana. Do tedaj jih bomo kakor dandanašnji dodajali 
na primer v gumo, da bo prožnejša in odpornejša na 
temperaturne neprilike. 


Proti nebu in še dlje 


Izgradnja nanokompozitov velikih dimenzij bo odpr- 
la vrata stvarnosti, vidne v ZF-povestih in filmih. Ko 
bodo Dubajci v roke dobili gradbeni material, ne- 
kajkrat lažji in nekaj stokrat trdnejši od jekla ali be- 
tona, smo lahko sigurni, da bo Burj Khalifa hitro po- 
stal liliputanec. Glede na to, da nanotehnologija že 
desetletja manjša elektroniko, se lahko podobnega 
procesa nadejamo v vseh smereh. 

KVANTNIM RAČUNAL- 
NIKOM NAPROTI 


Nam ljuba elektronika je tisti del življenja, kjer so 
sadovi nanotehnologije za posameznika najbolj 
otipljivi. Pretikala v računalniških procesorjih so 
že desetletje pod razsežnostjo stotih nanome- 
trov, s čimer opisujemo proizvodni proces izde- 
lave čipov. Najnovejša Intelova družina srčik sky- 
lake je napravljena v 14-nanometrskem procesu. 
Zgradijo jih s fotolitografijo, zapletenim in dol- 
gim postopkom, s katerim s plasti silicija z obse- 
vanjem in potapljanjem v kisline izdolbejo vdol- 
bine in jih zapolnijo z vratci ter bakrenimi pove- 
zavami. Doslej jim je uspelo z manjšanjem teh 
gradnikov vsaki dve leti podvojiti njihovo število 
v čipu, kar opisuje Moorov zakon. A ravno letos 
so se nad njim zopet zbrali črni oblaki, kajti de- 
setnanometrski naslednik skylaka, cannonlake, 
bo zamudil za polno leto. Na tako majhnih razda- 
ljah kvantni pojavi inženirjem pošteno hodijo v 
zelje. Elektroni radi bežijo iz vodnikov, kar pome- 
ni parazitske tokove in dosti nesmiselno po- 
trošene energije. 

Kljub temu ni nevarnosti, da bi se napredek po- 
vsem ustavil, kajti julija je IBM pokazal 7-nano- 
metrski čip, prvega pod desetimi nanometri 
(zgornja fotka). V laboratorijih se poigravajo z 
več iznajdbami, ki naj bi premostile obstoječe 
ovire. Ena takšnih so nanožičke — vodniki preme- 
ra okrog nanometra, kar je ože, kot zmorejo do- 
seči z litografijo. Zato jih izdelujejo drugače in bi 
jih morali na čip dodati naknadno. Drugo po- 
dročje je silicijeva nanofotonika ali prenašanje in- 
formacij po vezjih s svetlobo namesto z elektroni. 
To bi rešilo nekatere tegobe z neposlušnimi elek- 
troni in pospešilo hitrost prenosov. Toda hkrati bi 
se bilo treba ubadati s pretvarjanjem signalov iz 
ene oblike v drugo z vmesniki, kot je Intelov spo- 
daj. Zadnja in najbolj daljnosežna je ideja nove 
oblike računalništva, namreč kvantnega. Tam in- 
formacije ne bi bile spravljene v bitih, ki poznajo 
vrednosti 0 in 1, marveč kubitih, ki imajo poleg 
njih še kvantno superpozicijo obojega in torej 
lahko hranijo več informacij. Hitrost obdelave po- 
datkov bi spričo eksotičnih kvantnih pojavov, kot 
je prepletenost delcev, poskočila in današnje 
šifrirne algoritme bi trli v minutah! A delujočega 
kvantnega računala še nismo uspeli sestaviti. 


Vesoljska dvigala, ki bi v primeri z raketnimi poleti tovor v orbito ponesla dosti ceneje, so najbolj nora ideja 
potovanja v vesolje. Danes so nemogoča, čeprav je pred kratkim kanadsko podjetje Thoth Technology zas- 
novalo dvajset kilometrov visoko konstrukcijo ThothXTower. Ni še jasno, iz česa jo kanijo napraviti. 


Vzemimo obleke. Današnji vesoljski skafandri so 
nerodne reči z decimeter debelim slojem. Skafandri 
prihodnosti bodo vse zaščitne funkcije poznali v 
centimeter ali še manj debeli plasti in astronavta 
odevali kot druga koža. Hkrati ga bodo napravili ne- 
vidnega Nezemljanom. Kompleksni metamateriali v 
oblačilih bodo odbijali vso umazanijo in kot v Back 
to the Future na ukaz okopali še nas. Ali pa pogled 
med zračna plovila: predstavljaj si letalsko krilo, ki 
lahko s predrugačenjem fine površine povsem spre- 
meni zračni vzgon in posledično smer leta brez ka- 
kršnihkoli vidnih mehanskih krmil? 

Z nastopom molekularne proizvodnje, če je ta zares 
mogoča, bi nato prešli v dobo zmožnosti, ki se da- 
nes zdijo magične. Strojček, ki na mizi ustvari kosi- 
lo ali pravzaprav, karkoli si želiš. Vojska nanobotov, 
ki bi poljubno maličila zemeljsko okolje in človeško 
telo ne le ohranjala za vekomaj zdravo in mlado, 
marveč bi ga spremenila v Wolverina s kostmi iz 
adaman ... eee, diamanta, kakor rad teoretizira fu- 
turolog Ray Kurzweil. Takrat bo nadčlovek po nje- 
govo pripravljen za pot proti drugim zvezdam in os- 
vajanje vse galaksije. Z nanoboti jo bo spremenil v 
ličen vrtiček, ki se bo napajal iz zauzdanih sonc. 
Takšni možje radi napovedo konec dela za človeka 
in nastop večnega blagostanja, a vsi vemo, kako se 
tovrstne vizije izrodijo. Če se človeštvo ne bo stara- 
lo, kam bomo dali vse nove ljudi? Bo odpravljanje 


A. h k 
Zvezdne steze se odlikujejo s pogledi v prihodnost. 
Čeprav so ti skafandri videti nezadostni za frčanje 
po mrzli praznini, so zelo blizu tistemu, kar bodo 
omogočili napredni nanomateriali. 


bolezni res dosegljivo vsem ali pa si ga bodo kot v 
filmu Elysium prisvojile elite? In nenazadnje, kaj, če 
nanoboti pobezljajo? Nanotehnologija odpira og- 
romno družbenih dilem. 

Drexler ponudi srhljivo možno razlago za dejstvo, 
da še nismo srečali drugih inteligentnih civilizacij 
(Cona 51 ne šteje): slejkoprej so ga vse polomile in 
se samouničile s sivo goščo. Ko bomo nekoč poto- 
vali po vesolju, bomo tako našli planete, prekrite z 
uničevalnimi replikatorji, ki so jih za seboj pustili 
nesrečni nezemljani. Brrr. 


Z boti ali brez 


Vse to samo zato, ker drezamo vedno globlje v se- 
stavne dele nas in naše okolice. Pračlovek je znal 
pograbiti kamen in ga vreči neandertalcu v glavo. 
Tisočletja pozneje je urar s pincetami in izvijači se- 
stavil kronometer, ki je mogel ladijskemu kapitanu 
povedati čas. Še nekaj stoletij kasneje je doktor z 
mikronsko iglo umetno oplodil jajčece. In nedolgo 
zatem bomo v divjino spustili nanobote, ki bodo 
požrli vso izlito nafto ter zatem mastno rignili. A 
čeravno se ta zadnji korak ne bo zgodil v točno tej 
obliki, je jasno, da naša sposobnost manipulacije 
na molekularni ravni odpira neslutene možnosti. Od 
nas je odvisno, ali bomo odprli Pandorino skrinjico 
požrešne sive juhe ali tisto z zakladom. 


Crysisova nanoobleka ti da impozantno moč, s ka- 
tero odbijaš krogle in mečeš falote čez zidove. Na- 
notehnologija bo preobrazila vojskovanje — 

a začuda hudih vojaških iznajdb še ni na spregled. 

Z Asusovim G751 boste nepremagljivi - neverjetno moč črpa iz četrte generacije Intel) Core"" i7 procesorja ter najnovejše grafične kartice NVIDIAG 
GeForce] GTX 980M, ki je trenutno najhitrejša grafična kartica za prenosnike. Že tako impresivno hitrost je mogoče dodatno povečati s pomočjo 
tehnologije TurboMaster, ki omogoča navijanje GPU. ROG AudioWizard zagotavlja popoln užitek zvoka, ki se izboljšuje v skladu s potrebami igralca. 
Napreden sistem hlajenja z dvema ventilatorjema zagotavlja optimalno temperaturo prenosnika med igranjem iger, posebne tipke pa omogočajo hiter 
dostop do Steam-a ter enostavno deljenje nepozabnih igričarskih trenutkov. 


POSEBNA PONUDBA SAMO ZA BRALCE REVIJE JOKER 


marketingCavtera.si 
www.facebook.com/Asus.Slovenia 

h, ti nesrečni interaktivni film, baštardni 
križanec med igro in filmom! Nisi ne tič ne 
miš: marsikateri gamer te črti, ker nudiš pre- 
malo igranja, medtem ko za filmoljubce nisi 
zadosti sofisticiran. Bergman, Tarkovski in Hitehcock 
proti, hm, Texu Murpyju v Pandora Directive in Tii 
Carrere v Daedalus Encountru? Neenak boj. 
Pa vendar je zvrst našla svoje ljubitelje in se priljubila 
celo kritikom. Zlasti ko je odvrgla zrnate videoposnet- 
ke, usvojila običajno grafiko in se iz slabe šale prele- 
vila v široko dostopno nišo, v kateri uživajo tako pre- 
kaljeni špilavci kot fotri z revmatičnimi prsti in dečve, 
ki jim gre streljanje na živce. Dosti je v njem izdelkov, 
ki se ponašajo z zanimivimi, celo pretresljivimi zgod- 
bami, življenjskimi liki, nelinearnostjo in več konci. 
Od Telltalovih epizodnih serij Walking Dead in Game 
of Thrones prek Life is Strange do šopka tovrstnih 
playstationovih ekskluziv - Heavy Rain, Beyond: Two 
Souls in njima sličnega Until Dawn. 


Prežagana skrinja 


Do zore je pravoverna grozljivka - ne srhljivka, ne 
psihološki triler z duhci, ne v izi parodija, ampak 
krvav horor, kot se šika. Tako da raje pazi, če ti odre- 
zane glave, razparana trupla in krvošpric ne dogajajo. 
Začne se sicer precej nedolžno, kot klasičen naj- 
stniški slešer. V luksuzni koči v odročnih kanadskih 
gorah se sredi zime sreča osem starejših najstnikov, 
tam koncem drugega desetletja življenja, ki so minu- 
lo leto prav tam doživeli hudo travmo. To podoživimo 
v tutorialskem uvodu, kjer dvoje sester popeljemo do 
neogibnega konca sredi divjine. Ko se druščina vno- 
vič sestane, je resda videti, da jih je dogodek zazna- 
moval, a so še vedno zapleteni sami vase. Razredna 
bjoč se pritožuje nad izgubo čednega športnika, ki je 
vmes shodil z njeno 'prijateljico', dežurni geek skuša 
zbrane zabavati z neumnimi prigodami, medtem ko 
vabeči bogataški sin travmira nad izgubo žlahte. 

Dosti odločitev ima neposredne 

ned Naj v tej kočlj 
nekaj bliža, skušam odpreti i past ali pa si enostavno odreže 


Until Dawn je grozljiv interaktivni film, v katerem imajo igralne odločitve veliko 


vlogo v prihodnosti. 

A za egotripe kmalu ni več prostora, ko se mladež za- 
ve, da jih nekdo motri in da začenjajo prijateljčki izgi- 
nevati. Kdo je odgovoren? Je to figura z zimskimi 
očali, ki jo bežno ugledamo že spočetka? Nemara 
morilec s plastično masko? Ali nekaj čisto tretjega, 
kar se huli v bližnjem rudniku? So indijanske legende 
o tajinstveni spaki z gore bulšit ali pa se za njimi skri- 
va kaj več? Vse to so vprašanja, na katera Do zore 
sčasoma izpiše odgovore. Kakopak v škrlatni krvi 
udeležencev in s penkalom iz suhe kosti, katerega 
škripanje spremljajo nemočni kriki trpinčenih žrtev. 

Resda se Until Dawn zgodbeno nekoliko preveč trudi 
v eno vedro zmetati vse mogoče elemente, reference 
in vplive, od Petka trinajstega prek Žage do Prstana. 
Pri tem vplivov ne razdeja in omaje kakor Cabin in 
the Woods, temveč jih kljub poigravanju čisla. Toda 
končni rezultat je privlačna, napeta štorija, ki večkrat 
povsem zamenja tirnico in zna konkretno presenetiti. 

Kot se za najstniš 


Manjka le to, da bi mični gospodični mogel sneti brisačo. 

LEPOFRISNI NASTOPAJOČI 


Med dodatnim materialom, ki ga odkleneš z igra- 
njem tudi videoposnetki, ki dajo vpogled v 
<a til Dawna. Tu vidiš, kako so avtorji 
pri angleški skupini Supermassive Games testi- 
rali odzive ljudi na grozne prizore, iz katerih indi- 
janskih pripovedih«so dobili ideje in vse je li- 


r nekaj prepozn 
w. Pritegnjenega psi 
prašuje med posamičnimi 'epizodami', ločenimi 
s povzetkom minulega dogajanja, upodablja pri- 
jetno trčeni Peter Stormare.iz Big Lebowskega in 
Farga, med mladežjo a oma zala svetlolas- 
ka Hayden Panettiere iz nizike Nashville ter Rami 
Malek iz serije Mr Robot. 


jivko A a koči gredo ameriško igro 


klicanja duhov, ker druge sprostitve nimajo. iso prinesli tablice ali kondomov? 

Pogon Gamebryo, v katerem tiktaka tudi Killzone: Shadow Fall, pokaže, kakšen bi 
lahko bil videti Resident Evil naslednje generacije. S tradicionalnim gibanjem ... 


S totemi v varžetu 


Slično kot v Heavy Rainu in Beyondu je igranje v pra- 
vem pomenu besede krepko omejeno. Obilo časa 
preživiš med počasnim premikanjem danega lika po 
trirazsežnih lokacijah, od koče in njene obsežne kleti 
prek zamrznjene planine do rudniških globin. Pri tem 
špil dodobra spomni na Resident Evile, tako po fiks- 
nih kotih kamere kot leseni nerodnosti vodene osebe, 
ki se kot kakšna lutka zatika ob objekte in robove. Še 
dobro, da se je moč med hojo z desno gobico ozirati, 
čemur nekoliko sledi pogled, in premikati svetilko, 
baklo ali telefon v roki, da snop luči prečesava mrak- 
obno okolje. Drugače bi se kljub lepi animaciji likov 
zdelo, da smo obtičali v letu osemindevetdeset. 
Tovrstno primitiven vtis dajejo tudi drugi igralni vidiki, 
kot interaktivnemu filmu pritiče. Ne gre brez OTE-se- 
kvenc, kjer moraš zadosti hitro stisniti pravilen gumb 
na joypadu, sicer ti ne uspe denimo plezanje po steni. 
Med tavanjem dostikrat naletiš na označen predmet, s 
katerim lahko nekaj storiš. S prstom na drsni ploščici 
dual shocka simuliraš listanje po knjigi, s tiščanjem 
knofa poprimeš za kljuko ter jo s sukanjem sticka obr- 
neš, s potegom dotičnega odpreš vrata ali predal in 
podobno, zelo v maniri Heawy Raina. Občasno moraš 
pomeriti v jasno izrisano tarčo in vanjo ustreliti, pre- 
den se izteče čas. Edini naprednejši pristop je, da mo- 
raš joypad v nekaterih situacijah držati čisto pri miru, 
sicer te opazijo in se znajdeš v nevarnosti. 

Tak je interaktivni domet Until Dawna, ki nima nobe- 
nih apetitov, da bi bil pravoverna pustolovščina z 
uporabljanjem predmetov iz inventarja in izbiranjem 
dialogov med čvekanjem. S sabo lahko nosiš le eno 
stvar in še tista je vedno predvidena, tako da ni nobe- 
nega mozganja. Ugank ni, debate so privzete, napre- 
dovanje pa linearno in vpeto v ozko zakoličene poti. 
Le malce lahko poraziskuješ in upaš, da boš naletel 
na kak indic, ki razkrije košček ozadne zgodbe, ali 
domorodski totem, ki prispeva posnet namig, kaj se 
utegne zgoditi v prihodnosti. 

Grozni dež 


S tem postane Until Dawn prodoren in naprednejši od 
zakoličenega Beyonda ter cenejših Telltalovih iger. 
Totemi so namreč povezani z barvno različnimi me- 
tulji, kar se vklaplja v krovno tematiko 'butterfly ef- 
fecta'. Ta pravi, da imajo lahko navidez nepomembni 
dogodki nekoč pomembne posledice, kakor more 
utrip metuljevih kril na drugem koncu sveta sprožiti 
vihar. Delijo se na več kategorij, od takih, ki opozori- 
jo na nevarnost, do onih, ki predlagajo dobro name- 
sto slabe rešitve. Če se jih potrudiš iskati, v njih deni- 
mo vidiš, kako nastopajoči pusti veverico živeti, na- 
mesto da bi vanjo vrgel kamen. Ko v resnici prideš do 
tega mesta v igri, je odločitev, kaj boš storil, tvoja. 
Glodalca lahko fentaš ali ne, kar se bo naknadno, 
morda šele čez več ur, na rovaš (ne)vznemirjanja na- 
ravnega ravnovesja nemara odrazilo v smrti ali 
preživetju prijatelja. Mehanika je sprva skrivnostna in 
neočitna, a še kako vpliva na igranje. Moč si jo je 
ogledati v nizu metuljev v meniju, kjer so razložene 
odločitve in posledice. 

To pa še ni vse, kar Until Dawn nudi glede tvojega 
vpliva na odvijanje pripovedi in dogodkov. Nemalo- 
krat se znajdeš pred direktno dilemo, ki jo simbolizira 
dvoje nazaslonskih odločitev. Boš prijateljici razkril, 
kaj se v resnici dogaja, ali ji to zamolčal, da bi ji pri- 
hranil strah? Boš osebo, ki visi na tebi nad prepa- 
dom, izpustil, da bi si povečal možnosti preživetja, ali 
ji pomagal? Boš na lastno pest sledil jadikovanju iz 
rudniških jaškov ali sledil skupini? Boš med begom 
stekel po poti na desni ali se skril med planke na le- 
vi? In koga boš v krizi rešil smrti — sebe ali drugega? 
Ene izbire nimajo konkretnih posledic oziroma je vse- 
eno, kaj storiš. Nekatere pa so bistvene in še kako 
določijo, kaj se bo zgodilo. Si šel po varni stezi, na- 
mesto da bi ubral tvegano, a hitrejšo? Frendica je 
mrtva, ker si bil prepočasen. Si zapaničaril ob prijate- 
ljičini obgrizenosti in jo ustrelil? Poti nazaj ni. Liki za- 
radi tvojih odločitev in nespretnosti, recimo ker si 


Gravž je vedno hujši. Najprej površinske rane, nato ubite živali; na koncu odre- 
zane tintare, obraz, ki zdrsne z lobanje, in psihološke muke duševnega bolnika.g 

premaknil joypad, ko ga ne bi smel, dejansko umre- 
jo, ne tako kot v Beyondu, kjer je bilo vseeno. Kdo bo 
torej dočakal zoro in odrešitev, je v marsičem odvi- 
sno od igranja, kar vnovič spomni na Gosti dež. Ob 
prvem končanju mi je preživel le en izmed druščine, 
vsi ostali so pocrkali. Nato sem lahko začel povsem 
novo štorijo ali pa se lotil skakanja v posamične epi- 
zode, kjer sem popravljal zajebano in prisostvoval 
novim izidom. 


Metuljev učinek 


A če mi je bilo do tega? Definitivno. Res je sicer, da bi 
lahko bilo vnovično igranje narejeno bolj spretno in 
prijazno. Ni denimo moč preskočiti ali pohitriti nobe- 
ne izmed dokaj dolgih animiranih debat in filmskih 
sekvenc, tako kot ne pospešiti raziskovanja. Najdeni 
totemi in predmeti niso označeni oziroma ne izginejo, 
tako da ponavljaš eno in isto, in na splošno se nak- 
nadno igranje vleče. Škoda, težavo bi nemudoma 
rešil opcijski gumb za fast forward. 

Po drugi strani pa je variant, kaj se zgodi in kdo 
preživi, ogromno in so zanimive. Prav žrlo me je, kaj 
neki bi se pripetilo, če bi tam in tam izbral drugačno 
varianto ter bi bila določena oseba z mano bistveno 
dlje. Morda bi jo celo nadzoroval, namesto da sem 
nek del prečkal z njenim kameradom? Ali pa mi je 
ostal skrit cel del igre, ker je nekdo preminil zgodaj v 
noči? Ob tem Until Dawn ni nekajurna vinjetica, tem- 
več prvi skozihod ob nekaj temeljitega prečesavanja 
okolice traja za to zvrst konkretnih deset, dvanajst ur, 
pri čemer se le redko vleče. Drži samo, da bi lahko 
bila prva tretjina nekoliko bolj poskočna in vsebovala 
malce manj lažnih strašljivosti. 

Za nameček je, kar se predstavitve tiče, hud. Že res, 
da je sprehajanje leseno, toda kadarkoli vajeti prev- 
zame navidezni režiser, kar je pogosto, se prepustiš 
izvrstni filmskosti. Heavy Rain ter Beyond sta tekla 
na PS3 in bistveno večja moč playstationa 4 je takoj 
opazna v naravnih obrazih in krasni igri svetlobe 6 
senc, ki v navezi z udarno zvočno podlago in odlič- 
nim govorom pripomore k fantastičnemu vzdušju. 
Klatenje po zapuščenih rovih, kjer odmevajo kriki in 
skoviki, vandranje po opustelem sanatoriju in potika- 
nje po samotarski vetrovni gori je že samo po sebi 
jajcestisno. Zlasti v brutalni in izdatno grozni drugi 
polovici opazovati smrti ljudi, ki zaradi spretnega 
scenarija in dobre izvedbe niso le kartonski izrezki, pa 
je nadvse pretresljivo. Zato Until Dawnu kljub omeje- 
ni igralni plati podeljujem solidno oceno. Čeprav je 
do Hitehcocka še dolga pot, me kak interaktivni film 
že dolgo ni tako pritegnil. 


odslej na počitnikovanja v za- 
sneženih gorah jemlje bazuko. 


Supermassive / Sony 


Ko se na ekranu pojavi ta pokazatelj, je čas, da roke otrpnejo, sicer zna slediti 
nepovratna tragedija. V trenutku si lahko ob lik, ki te je spremljal skozi ves špil. 

rižariti po vesolju v okretnem bojnem plovilu, 
ki se zna spremeniti v robotsko bojno obleko, 
in z laserji, raketami ter orjaškim mečem 
spreminjati sovražne legije v neuporabne ko- 
vinske lupine - to je bil svojčas sen marsikaterega 
geekovskega mladca. Običajno ga je pobral v japon- 
skih risankah, kjer so se junaki vojskovali s pomočjo 
človeku podobnih, mehanskih kolosov, ki so bili 
sposobni leteti, streljati, udrihati in se preoblikovati. 
Ja, tako kot Transformerji, le da imajo slednji lastne 
možgane, dočim z raznimi voltroni, gundami in ma- 
zingerji upravlja človek v poveljniški kabini, kakor 
smo videli v filmu Pacific Rim. Eden tovrstnih je v 
ospredju Galak-Zja, neodvisniške strelske arkade z 
zgradbo roguelike iger, ki je stilistično brezhibna, 
igralno pa ne. A kljub napakam je še vedno hudo 
privlačna, kakor silen titan s krajšo nogo, kar ob mo- 
gočnih motorjih na hrbtu ne predstavlja kritične hibe. 


Nekje daleč od Zemlje ... 


.. tako po času kot prostoru in smislu, mladi pilot 
hecnega imena A-Tak odšepa iz hudega obračuna s 
silami žlehtnega Imperija, ki je slab samo zato, ker ne 
priznava demokracije. Srečoma naleti na eksperi- 
mentalno matično plovilo Axelios s črnolaso povelj- 
nico na krovu, od koder bo v štirih vznemirljivih epi- 
zodah sesuval cesarske sile in se bojeval še z drugi- 
ma frakcijama - pirati iz globokega vsemirja ter zo- 
batimi alieni. 

Na kakorkoli zapleteno ali globoko zgodbo ne gre 
računati, kajti Galak-Z si za vzor vzame matinejske 
risanke za otročad iz osemdesetih. Tako kot one sta- 
vi na klišeje, barvitost in hec, kar podkrepi z retro vi- 
deorekorderskimi meniji ter pogostim dobronamer- 
nim pričkanjem med A-Takom in babo. A-Tak je ti- 
pičen zaletav mladec, željan slave, ki ni preveč dov- 
zeten za poveljničine nasvete. Skupaj ustvarita priv- 
lačen duet z odličnima glasovoma, vendar se s tem 


i špehata, ampak kovins-- 
sanje so uresničene. 


Galak-Z (izgovori 'gelekzi') je vesoljska strelska arkada, v kateri pa nivoje 
raziskuješ, se spopadaš z več s 


K GSTHER CRYSTAL SHERDS 


KAJ SO ROGUELIKE IGRE? 


Ker še nismo uspeli spisati daljšega članka na to 
temo, kratko pojasnilo roguelikov za tiste, ki 
žanra ne poznajo. Gre za vrsto, kjer je smrt stal- 
na, nivoji pa se ustvarjajo naključno. Njega dni, 
ko je bila aktualna mati zvrsti Rogue (1980), je 
igranje potekalo potezno, v srednjeveško pra- 
vljični okolici in v okviru frpjske zvrsti. A že sla- 
vni Diablo, ki si je izposojal pri roguih, je prine- 
sel realnočasovno udejstvovanje. 

Danes so se rogueliki razpasli po vse mogočih 
zvrsteh. Galak-Z je vesoljska strelska arkada, 
Swindle in Spelunky sta ploščadi, Ironcast je 
spleten okrog postavljanja simbolov v vrsto, v 
Don't Starve je treba preživeti v negostoljubni 
deželi in tako naprej. Ključni lastnosti pa ostaja- 
ta stalna smrt in naključno generirane stopnje, 
ki nudijo vedno nove izzive in terjajo sprotno 
prilagajanje. Tudi zato zvrst cveti. 


ne odlikujeta le onadva. Ravno tako se nenehno og- 
lašajo sovražni piloti, od rahlo pederskih krmilcev 
sond, ki cvilijo ob izgubi ščitov, do voznikov gusar- 
skih fregat, ki se samurajsko zaklinjajo k izginotju v 
praznini. Ter sikanj tujskih nakaz, ki so videti kot st- 
rašljive globokomorske ribe in rade ugriznejo v vsakr- 
šen plen. V navezi s prvovrstno animacijo je iluzija 
sodelovanja v televizijski risanki na nivoju, škoda le, 
da so liki izrisani na 'flashevski' način in ne na roko 
ali s kako naprednejšo tehniko. 


Jovo na novo 


Je pa krovni vtis varljiv, kajti to je vse prej kot arka- 
dica za male otroke. Nasprotno, namenjena je tistim, 
ki jim je joypad prirastel v roko in se jim zdi končanje 
Ikaruge z eno roko normalna nedeljska zabava. S 
tem, da primerjava z linearnimi šuterji ni pravična, saj 
je Galak-Z bolj častihlepna. Tako, kot pritiče grupi 
17-Bit, ki jo je ustanovil nekdanji razvijalec pri japon- 
ski veji Sege, Jake Kazdal. 

Štiri imenska poglavja, ki se začno z animiranim uvo- 
dom in iztečejo s TV-odjavno špico, so oblikovana ta- 
ko, da je v vsaki natanko po pet misij. Če hočeš na- 
predovati v naslednje poglavje, moraš brez pogibeli 
zaporedoma odigrati vseh petero, z zaključnim šefom 
vred. Naloge se odvijajo na krožno zamejenih pod- 
ročjih v nagem vesolju, med asteroidi in v oporiščih. 
Med igranjem nabiraš novce in kupuješ dodatno op- 
remo za plovilo, ki ga sčasoma dodobra okrepiš. To- 
da ko umreš (ne 'če', ampak 'ko'!), se izboljšave re- 
setirajo na ničlo in moraš vnovič od začetka. Sleher- 
na misija razen finalne se naključno oblikuje sproti, 
od hecnega naslova z izmišljenim avtorjem, okolice 
in sovražnikov do ciljev, kamor sodijo uniči tisto, pri- 
nesi ono ali očisti področje. 

Shots bounce once at! walls 
and other indestructiblen s 
before dissipatinih. ". 


Edino milost ti po smrti ponudi unovčenje žetonov, ki 
jih sproti nabiraš. Tedaj takisto ostaneš brez vsega, le 
da se vrneš v aktualno nalogo. Gol in bos seveda crk- 
neš še hitreje, zato moraš dodatno premisliti, v kate- 
re spopade se splača spustiti. Galak-Z je namreč 
prav toliko rešetaška arkada z adrenalinskimi obra- 
čuni kot taktično-skrivalna igra. 


Odločitve, odločitve 


Uničevalska plat je na splošno uživantska in spaja ref- 
lekse na eni strani ter pazljivost in čakanje na pravi 
trenutek na drugi. Bangai-Ojevsko hitra ladjica ali ro- 
bot, ki ju krmiliš v pogledu od strani in med njima me- 
njavaš s pritiskom na gumb, se podrejata fizikalnim 
zakonom, kar pomeni predvsem inercijo. Zaradi tega 
lahko drsiš vzvratno in sovraga zaklepaš z raketami 
ali se z rabo začasnega pospeška zavihtiš mimo njega 
ter ga vmes z mechovim mečem podrajsaš po pres- 
redku. Toda ker se vse odvija tako hitro, rabiš mungo- 
ve reflekse in nemalo vaje, da dojameš, kdaj je idealen 
trenutek za ta ali oni pristop. Prav tako se lahko po- 
služiš okolice. Robot ima kavelj, s katerim luča eks- 
plozivna telesa, ki lebdijo v prostoru. Lovec pa denimo 
strelja v lavo, da se dvignejo ognjene krogle, ali raz- 
poči kako rastlino, iz katere v capine odletijo špice. 
Pri vsem tem je zelo pomembna oprema, ki si jo kupil 
ali srečoma našel. Če imaš na zalogi laser, ki se odbi- 
ja od sten, je kanalje pametno zvabiti v tesne prehode, 
in če si naletel na stoodstotno povečanje moči roboto- 
ve sablje, je modro to izkoristiti. A pod črto je odloči- 
tev vedno tvoja, saj imaš proste roke, kako se boš ob- 
računov lotil. Docela validna strategija je, da se sploh 
ne zapletaš vanje, če si preveč šibek. Ščiti se sicer sa- 
modejno obnavljajo, temeljna energija pa ne, in če je 
ta na nižku, tvegaš smrt, ki te zna stati vsega napred- 
ka v poglavju. 

Kljub ozadni črnini je videz krasen, z veličastnimi eksplozijami in čudoviti- 
mi risankastimi eksplozijami, ki so še lepše ravno zaradi barvnih kontrastov. 


Zdaj lovec, zdaj plen 


Ako si do obisti poškodovan, se je bolje odtihotapiti 
mimo sovražnikov, ki v določenem vzorcu patruljirajo 
po območjih. Pri tem je treba paziti na trušč, ki ga 
povzročaš, kar simbolizira prosojen krog okoli ladjice 
ali robota. Ali pa zakuhaš bitko med vojaki, pirati in / 
ali alieni, ki jih zvabiš ene k drugim, nakar jo podur- 
haš ali se greš gverilca. 

Ja, to se v Galak-Zju da, saj je umetna pamet tako kot 
fizika dinamična in sprotna. Sovražniki niso ujeti v 
vnaprej določene obrazce kot v tipičnih šutemapih, 
marveč posedujejo številne vzorce obnašanja in se 
znajo sproti prilagajati situaciji. Merijo tako, da te iz- 
strelki prestrežejo na trenutni trajektoriji, iščejo zavez- 
nike in ko jim začnejo pojemati ščiti, bežijo na samo 
ali se ogibajo, da se jim obnovijo - natanko tako kot 
ti. Celo samopoškodovati se umejo, ko recimo ustreli- 
jo v cevi, da bi te sežgali s plameni, a v istem hipu 
ugotovijo, da so preblizu in kasirajo sami. 


[sej WHELE CSRSVIMI DATA TUBE, OCTIVSTE THE WABRD BEB! 


ijo pri signalu za prežarč 
rst, jih lahko z manevri 


Čez čas sicer naštudiraš njihove lastnosti in trike, ki 
jih spet ni ogromno, a dolgo časa je iluzija življenjsko- 
sti na višku. Zaradi njihovih številnih prijemov in na- 
ključnih sestav v domala sleherni spopad vstopaš s 
cmokom v grlu ter hladno odločenostjo v prsih, saj je 
zadosti prgišče nepredvidljivosti, da gre vse po zlu. A 
sam se moraš odločiti, ali boš taktiziral ali tvegal; s 
tem nihanjem med tveganjem in nagrado Galak-Z 
močno spomni na Dark Souls ter Spelunky, žanrsko 
drugačni, a dušno slični roguelike odličnici. 


Luknjice v trupu 


Vsekakor je Galak-Z spočetka igra za najvišjo oceno, 
ki pa čez nekaj časa pokaže razpoke. Sicer manj kot 
prejšnji naslov 17-Bitnikov, Skulls of the Shogun, a 
jih vseeno. Ker je to kristalno jasno titula za hardcore 
igralce, ji ne štejem v zlo jako kompleksne nadzorne 
sheme, ki včasih terja, da hkrati uporabljaš gobico za 
usmerjanje, dva gumba za potisk in turbo ter še dva 
za ščit in strel, plus nemara desni stick za pregled 
okolice. A ravno tovrstni gamerji smo posebej zahte- 
vne stranke in terjamo predvsem nekoliko več razno- 
likosti, kot jo špil ponudi na dolgi rok. Zaloga okolice, 
sovragov in zadolžitev je namreč dokaj povprečna in 
domala vse vidiš že po dveh poglavjih, kar je ob ko- 
ličini ponavljanja ter manku zgodbe izpostavitve vred- 
no. Nivoji se sicer ustvarijo naključno, a so si prese- 
netljivo podobni. Saj ne, da vednoznovno udarjanje s 
težkimi fregatami, zoboribami in konkurenčnimi ro- 
boti, zakritimi z gromozanskimi ščiti, ni žurersko in 
razgibano. A čez nekaj časa se igranje začne le pre- 
več ponavljati, da bi se udejstvoval z enako radostjo 
kot spočetka. Tudi šefi bi lahko bili nekoliko bolj do- 
mišljijski od vsemirske kače in, ja, drugih veleme- 
chov, ki se postavijo zlasti z velikostjo in ne z domiš- 
ljijskostjo oziroma napetostjo obračunov. 

Takisto je kljub dosti popravkom naslov tehnološko 
še zmerom nepopiljen, kajti padci gladkosti in se- 
kundni zatiki so kar pogosti. Razumem, da sta fizika in 
pamet dinamični, a je vseeno zoprno. Zaključni minus 
pa pritakne dvomljiva poteza avtorjev, ki bodo peto, v 
meniju normalno navedeno epizodo dostavili šele čez 
čas, ko izide verzija za PC. Sicer brezplačno, toda špil 
si kupil sedaj in res gnilo je na njegov iztek čakati več 
tednov, nemara celo mesecev. 


Galakzija čudes 


A navzlic tej rji na mechovem telesu je igralno jedro 
zdravo, akcija svobodna in elegantna, risankasta 
estetika in vzdušje fantastična, cena pa pri 20 evrih v 
Sonyjevi spletni štacuni primerna za enega zanimi- 
vejših modernih roguelikov. Če te ima, da bi se v ve- 
solje podal na tak način, in poseduješ nadpovprečne 
prstne spretnosti, te sedemnajstbitna dimenzionalna 
trdnjava željno pričakuje! 

i ga rade oblegajo sovraž 
m zapleteš v medsebo 


ržiti oziroma predstaviti Everybody's Gone 
z to the Rapture, ki temelji na skrivnostnos- 
ti in gledalčevem lastnem spoznavanju 
pripovedi, ni hvaležno opravilo. Sam sem 
" imel srečo, da sem se doživetja lotil brez 
kakršnegakoli predznanja, kar mi je dalo najboljšo 
izkušnjo. Toda če razvijalec ali recenzent napiše 
zgolj "Ne sprašuj, za kaj se gre, le igraj," to ne bo 
množično odvezovalo mošnjičkov, kajti zadeva 
ipak stane nedrobižnih 20 denarjev. A to bi bilo de- 
jansko najbolje. Zato uvodoma rečem takole. Če 
so ti všeč drugačnosti v slogu Dear Esther, Gone 
Home in Ethan Carter, ne prečitaj ničesar do zad- 
njega odstavka. Niti ne prebiraj spletnih rivjujev, ki 
osnovnošolsko razodenejo vse dogajanje. Celo 
opisek v Playstationovi štacuni preskoči! 


Srh pri barvic polnem 
belem dnevu 


Angleška podeželska vasica Yaughton je na lep 
sončen dan kot razglednica. Okoli vzpetinice z bož- 
jim hramom stojijo slikovite hiše z urejenimi vrtovi. 
Med njimi je obvezna gostilna, stavbe pa obdajajo 
zelene livade in zlatorumena žitna polja. Na eni stra- 
ni je gozd in na drugi jezero s kampom. Skozi po- 
krajino se vije par kilometrov cest z urejenimi avto- 
busnimi postajami. Okoliš je turistično privlačen, 
predvsem pa z naravno raznolikostjo in urbano raz- 
gibanostjo docela verodostojen. A sinje nebo, nežna 
igra žarkov med listi in simpatičnost krajine zavaja- 
ta. Everybody's Gone to the Rapture ni prešerna 
vsakdanja zgodba, marveč v resnici srhljivka. 

To ne pomeni, da se spusti mrak in na plano pride 
norec z motorko. Tudi zombiji ali parklji ne skačejo 
izza dreves. Nasprotno, ves čas vladata spokojnost 
in dnevna svetloba. Nihče mi noče zavdati, niti ni 
elementov suspenza, kot so oddaljeni kriki, kadavri 
v omari in strašljivi zvoki. Srh vzbujajoče je dejstvo, 
da je vas brez žive duše. Ni zapuščena, marveč kot 
da bi sredi vsakdana prebivalci kratkomalo izginili. 
Na mizah je še toplo kosilo, orodje leži sredi polja in 


Prazna vas, ki je izrisana kot še nobena doslej, vzbuja srh s tistim, česar ni. 
Ljudi ni. Virus? Vesoljci? Vladni eksperiment? Alternativno vesolje? Kdo ve ... 


Vsepovsod na skrivnostnega obiskovalca čakajo odlomki pogovorov 
vaščanov v obliki hologramskih iger svetlobe. Ti so edini vir pripovedi. 


Li 


LAMICIT 

Tale svetlobna krogla, ki šviga sem in tja ter spušča statične zvoke, je vodič po vasi. Sicer ji ni nujno sle- 
diti in je moč koščke mozaika nabirati po svoje, toda brez kažipota bi bilo sledenje rdeči niti nemogoče. 


Koliko dela je šlo za natančno in bogato grafiko enega kvadratnega kilometra okoliša, vedo le avtorji 
sami. Je pa kar malo škoda neverjetno podrobne podobe, če za raziskovanje nisi z ničimer nagrajen. 
ona bje 


otroška kolesa samevajo kraj igrišč. Docela ne- 
dolžna situacija vseeno ni, kajti cestne blokade na 
obrobju in zapečatene duri z napisi o karanteni pri- 
čajo o nečem zloveščem. Nespregledljivi so takena- 
ko mrtvi ptiči in pogosti krvavi robčki po tleh. Le kaj 
se je pripetilo? Kdo sem jazst, ki nimam ne rok, ne 
nog? In kaj je svetlobna entiteta, ki kroži naokoli in 
mi namiguje, da ji sledim? 


Opazovalec, ne igralec 


Za razkritje te dnevne cone somraka niso potrebni 
pustolovski pristopi, recimo pobiranje in uporaba 
predmetov. Ravno tako ni branja dokumentov, brs- 
kanja po računalnikih in pogovarjanja s kakšnim 
naključno obstoječim človekom. Pozabi na zemlje- 
vid, ikonice, vroče točke in nagrade za stikanje. Za- 
radi popolne odsotnosti poznanih igralnih elemen- 
tov Rapture stežka označim za igro, saj ni primerljiv 
niti z mejnimi eksperimenti v slogu Life is Strange in 
Beyond. Tam namreč 'počnemo dejanja' in vpliva- 
mo na potek. Tu pa kljub pestrosti okolja interakci- 
je z njim ni sploh. Spoznavanje ozadja je udejanjeno 
drugače in res domiselno: skozi kratke dialoge pre- 
bivalcev, ki so se nekako vtisnili v eter in se predva- 
jajo kot bled odmev. Sprožimo jih bodisi s svojo 
bližino, bodisi z vklopom radia. 

Za napredovanje mora igralec / opazovalec slediti 
svetlobnemu kažipotu, ki ga vodi od ene točke do 
druge. Na tak način nepremočrtno spoznava štorijo 
petih oseb in drobtinice še ducata drugih. Strašljivo 
pristni glasovi vaščanov ne razlagajo pojava, mar- 
več gre za izseke vsakdanjih, življenjskih pogovorov. 


šolovaj 2015 

Eden skače čez plot, drugi ima težave s sestro in 
tretja umetni kolk. Predvsem pa jih je strah in ne ve- 
do, kaj se dogaja. Krave umirajo ... dolina je zape- 
čatena ... menda razsaja gripa ... znanstvenika v 
observatoriju nekaj vesta ... morilsko elektromag- 
netno valovanje ... 


Respect to Brighton 


Zamisel je vkup z odlično sinhronizacijo in nad- 
močno zvočno kuliso tako dobro izvedena, da so mi 
šle med blodenjem po brezdušnem kraju in poslu- 
šanjem odmevov preteklosti večkrat kocine pokon- 
ci. Marsikdo bi vse skupaj zaradi počasnega premi- 
kanja, nejasnosti in nezmožnosti početja označil za 
dolgočasno ter omejeno. Sam pa rečem le: enkrat- 
no in vrhunsko! Brajtonska skupina The Chinese 
Room ima vse moje spoštovanje. Ne samo za idejo, 
dobro grafiko in vzdušje, marveč tudi za pogum. V 
ta nenavaden in tvegan projekt, ki zanalašč nima ne 
uvoda, ne namigov, so namreč vložili kar tri leta. 
Škoda, da je Everybody's Gone to the Rapture za 
razliko od njihovega prvenca Dear Esther narejen 
zgolj za playstation 4. Bržda je Sony primaknil kak- 
šen funt za ekskluzivo. 

To gotovo ni izdelek za vsakogar. A ko mu bo cena 
malce padla, bi ga moral zavoljo edinstvenosti doži- 
veti vsak lastnik konzole, čigar kultura joypadaste 
zabave seže onkraj ustaljenih gamerskih žanrov. 
Taki izdelki, ki igričarsko umetnost potiskajo dalje, 
si zaslužijo pozornost! Bi si pa želel, da avtorji izdajo 
popravek za polževo premikanje. 

jo. Seznam tosmernih prijemov je postal im- 
presivno dolg, od 'free to playa', kjer je brez- 
plačen le feferonsko pekoči občutek nategnjenosti, 
prek DLC-vsebin, ki bi jih moral vsebovati že osno- 
vni špil, do nesramno visokih cen, kjer za svojih 
šest ali celo sedem desetakov nemalokrat ne dobi- 
mo pričakovane kvalitete. Nakar z leve uleti iznena- 
da jako darežljivi Microsoft, ki obstoječim lastni- 
kom Oken daruje Windows 10, za borih 30 evrov 
pa postavi naprodaj tale Rare Replay, kjer plačaš 
evro za igro. Ja, natanko trideset naslovov je v 
njem, pri čemer niso brez repa in glave zmetani v 
koš, temveč so jih obravnavali s starševsko skrbjo. 


V DRUGAČNEM TEATRU 


Barvita preteklost softverskega studia Rare je zna- 
na, med drugim iz našega članka Redka zgodba v 
Jokerju 250, id 11316 na stranki. Na kratko rečeno 
gre za diko otoškega igroznanstva, ki je nastala za- 
četkom osemdesetih pod marketinškim imenom 
Ultimate in poskrbela za kultne spectrumove naslo- 
ve, kot je Sabre Wulf. Ko je začelo iti osembitnim 
računalnikom slabo in je s prodorom začel NES, so 
se Ultimate preimenovali v Rare in se povezali z 
Nintendom. V tem partnerstvu so izdelali brezčasne 


V: smo, da nas izdajatelji videoiger skubi- 


ATIC ATAC (spectrum, 1983) 

Kot eden od treh poklicev si se moral prebiti iz pro- 
stranega gradu v več nadstropjih. V sobanah so se 
sproti zarejali sovragi, ki si jih streljal ali bežal, da ti 
niso požrli vse energije, ki jo je simbolizirala 
pečena kura. Vrata se periodično zapirala in odpira- 
la, dočim si za druga potreboval ključ ali pa si odkril 
kak skrit prehod. Iskal si tudi koristne predmete in 
tri dele ključa za pobeg. Še danes fina igrica! 


goz Za [9 — 
Pisan, tematsko ustrezen menijček ima vsak špil. Ki 


ti vidiš morebitne izzive in svoj najboljši rezultat, s svetom primerljiv prek spletnih lestvic. Zgleden paket! 


Ponos angleške industrije iger, hiša Rare, je v kompilacijo 
Rare Replay za xbox one iztočil jagodni izbor svojih špi- 
lov. Ti segajo od ranih spectrumovskih dni prek slavnih 
nintendovskih do tedaj, ko je firma pristala v Microsofto- 


vem naročju, kjer je še zdaj. 


s sneto kapo stopi v 


redko shrambo, v kateri za malo soldov prejmeš obilo 
staro-novih igralskih užitkov. 


legende - Killer Instinct, Donkey Kong Country, 
Goldeneye 007, Banjo-Kazooie. Tretji del njihove 
poti je napočil začetkom novega tisočletja, ko jih je 
kupil Microsoft in jih povezal z xboxom. Ta doba 
nam je dala Viva Pinato in pa niz športnih neumno- 
sti za kamero kinect, ki jih velja brž pozabiti. Po 
vsem sodeč Rare zdaj vstopa v novo dobo, ko kani- 
jo izdelovati dobre, izvirne špile, in to prelomnico so 
obeležili z Replayem. 

Čislanje lastne preteklosti je očitno od prvega zago- 
na, ko prisostvuješ krasno animiranemu uvodu, ki 


001000 


SOLAR JETMAN (NES, 1990) 

Rarovce je od nekdaj navduševalo bolj ali manj fizi- 
kalno vesoljevanje in Solar Jetman je vrhunec nji- 
hove tosmerne ponudbe. Tako kot v Jetpacu je tre- 
ba nositi vkup sestavne dele in se ogibati nevarno- 
stim, le da to počneš z vsemirsko sondo. Ta je 
močno podvržena inerciji, tako da je treba gibanje 
stalno brzdati z dodajanjem plina. Pri tem so nivoji 
kar veliki in polni tečnob, sondo pa nadgrajuješ. 


Te 


te med navihanim zborovskim petjem postavi v gle- 
dališko dvorano. Tamkaj so pred zastorom zbrane 
tri desetnije naslovov, ki segajo od leta 1983, ko je 
izšla strelska arkada Jetpac, do 2008 z Banjo-Kazo- 
oie: Nuts 6 Bolts za xbox 360. Sleherna ima gra- 
fično in glasbeno samosvoj zagonski ekran. Prav ta- 
ko si vsaka lasti nabor xboxovih dosežkov in se- 
znam lastnih štampiljk ter mejnikov, na primer 'pre- 
vozi toliko in toliko kilometrov' ali 'tolikokrat zaženi 
špil'. Več štampiljk kot nabereš, višji uporabniški 
čin imaš in več HD-videov o Raru si lahko ogledaš. 


ČOMRSMSANITMSIMRARSLALN JEM 

BATTLETOADS ARCADE (avtomat, 1994) 

Ker je tale od strani gledana, hodi-na-desno prete- 
pačina luč dneva ugledala samo na avtomatu, je 
malo znana. A ljubitelji Double Dragonov in kompa- 
nije jo bodo hitro požegnali, saj je na nivoju. Spom- 
ni na NESovo igro z bojevitimi krastačami, le da je 
igranje bolj usmerjeno v mlatenje, težavnostna je 
potegnjena lepše, gibljive sličice so večje, animaci- 

Filmčke o Raru, ki jih odklepaš z udejstvovanjem in mojstrovanjem iger, dopolnijo 


zra 

vpogledi v ozadje, konceptne risbe, neuresničene ideje in neobjavljena glasba. 


Po eni strani so ti precej reklamne in samohvalne 
sorte z bolj malo resničnega vpogleda v delo pri fir- 
mi ter posamične igre. Škoda tudi, da niso uspeli 
zaslišati ustanoviteljev, bratov Stamper. Po drugi pa 
je molyneuxovski entuziazem zaposlenih nalezljiv in 
nekaj vseeno odneseš. 


CELO GRDO JE LEPO 


Ta pozornost se podaljša v same igre, ki so ovešene 
s finimi dobrotami. Šestnajst starejših naslovov je 
dobilo 'snapshote', grižljajske izzivčke. Na primer v 
Lunar Jetmanu prepotovati petnajst metrov z lunar- 
nim vozilom in v Slalomu nenehno obdržati hitrost 
nad sto kilometrov na uro. Ilnačica tega so dodatni 
izzivi, ki si skozi različne igre delijo tematiko, recimo 
pobeg. Vse to je prava igra v igri, kjer se je moč ka- 
liti in mojstrovati pazljivo vkup dane titule včerajš- 
njika, ko so bili Ultimate oziroma Rare mojstri ne- 
posredne arkadne izkušnje. 

Klamfali so namreč igre, ki so v okviru sposobnosti 
tedanjih domačih platform poustvarjale vznemirljive 
izkušnje, kakršnih so bili deležni igralci mnogo 
dražjih in ekskluzivnejših avtomatov. Takisto imajo 
starejše igre vdelano instantno prevrtavanje igranja 
nazaj s tiščanjem levega petelina, kar je odlično za 
težke naslove, če sodiš med manj spretne. Špili iz 
osemdesetih nudijo tudi goljufije, kot je neskončno 
življenj, in ročno snemanje ter včitavanje položaja, 
kot smo vajeni v računalniških emulatorjih. Poveza- 
va z le-temi je jasna, saj praktično vse titule v Rare 
Replayu tečejo prav v nevidnih, za xbox one prila- 
gojenih oziroma spisanih emulatorskih aplikacijah. 


GRABBED BY THE GHOULIES (xbox, 2003) 

To je edina igra v kompilaciji s prvega xboxa in ti- 
sta, ki so se ji Rare nenavadno posvetili. Za razliko 
od špilov z N64 so Ghoulies močno olepšali in teče 
v 1080p pri 60 fps. Znajdeš se v graščini porednega 
coprnika, ki mu zavdaš z raziskovanjem sob, garba- 
njem hudičkov ter iskanjem ključev. Nekakšen po- 
niglav Resident Evil, ki ni smel utoniti v pozabo že 
zato, ker v njem okostnjaki DJevsko žurirajo. 


šolovaj 2015 


Te zvečine delujejo zgledno, čeprav ne nudijo vseh 
funkcij, ki jih najdemo na peceju. Nekatere igre z 
N64, kot je Blast Corps, niso niti malo olepšane, 
dvignjena je le ločljivost, in zvečine tečejo v izvir- 
nem razmerju stranic 4 : 3. Izjema je Jet Force Ge- 
mini, ki mu je moč določiti širokozaslonskost. Naj- 
lepši so špili z xboxa 360, med katerimi so tudi tisti 
z nintenda 64, ki jih je Microsoft že izdal - Perfect 
Dark, Banjo-Kazooie in Banjo- Tooie. Tu srečamo 
pravo ločljivost 1080p, ne upscalane 720p kot na 
X360, in upoštevanje dosežkov s te konzole. V taisti 
'virtualni mašini' tečejo nativne igre za xbox 360, 
kot sta obe Viva Pinati. Nekaj težav ima le zahtev- 
nejši Banjo-Kazooie: Nuts 6 Bolts, ki se odvija v šir- 
nem 3D-svetu in tam doživlja neljube padce glad- 
kosti. Upam, da to ne pomeni, da bo tako z vsako 
naprednejšo igro, ko novembra na XBO pride na- 
zajzdružljivost s tristošestdesetico. Kljub precej večji 
moči novega xboxa je hakeljcev pri tem precej. 


ZLATA UREDNO! 


Perfekten Rare Replay torej ni in škoda, da v njem 
zaradi nintendovskih licenčnih kapric manjkajo 
Goldeneye, Donkey Kong Countryji, Diddy Kong 
Racing in NESova odličnica Wizards 6 Warriors. A 
minusi niso tako hudi, da bi se mu zaradi njih šlo 
odpovedati. Večina naslovov v njem je definitivno 
vredna igranja in celo če bi paket vseboval zgolj de- 
set izbrank, bi bila cena nizka. Tako pa lahko dobe- 
sedno mesece preživiš v Rarovi izredni zapuščini, 
zadovoljuješ nostalgijo in odkrivaš neznane bi- 
serčke. PC-verzijo čimprej, Microsoft! 


BAN.JO-KAZOOIE: NUTS E: BOLTS (xbox 360, 2008) 

Pri tem nenavadnem nadaljevanju gre delno za ska- 
kalno raziskovanje farbovitih nivojev, delno pa za 
dirkačino. S ploščadenjem nabereš dele za avtomo- 
bile, nakar se z njimi udeležiš dirkaških izzivov, ki 
tvorijo levji delež izdelka. Ob tem streljaš, dosta- 
vljaš zamudnike v službo, odbijaš žogo in še marsi- 
kaj. Dejansko je vsaj pol cene celotnega paketa Ra- 
re Replay vreden že samo tale obsežni, kul naslov. 

V Viva Pifiati dobiš grudo, kjer začneš rediti pinjatke z pisane, cukraste živalice. Tre- 


KOMPLETEN SEZNAM 


Jetpac (spectrum, 1983) — od strani gledana arka- 
da, kjer streljaš alienčke in sestavljaš raketo. 
Lunar Jetman (spectrum, 1983) — inačica Jetma- 
na, le da braniš lunarno vozilo in mu gradiš pot. 
kitic Atac (spectrum, 1983) — glej opis pri sliki. 
Sabre Wulf (spectrum, 1984) — kot pustolovec ra- 
ziskuješ labirintno džunglo in sabljaš domorodce. 
Underwurlde (spectrum, 1984) — hecna ploščada, 
kjer ne skačeš toliko kot mečeš lastno telo naokoli. 
Knight Lore (spectrum, 1984) — izometrična me- 
šanica raziskovanja in ugankarskega skakanja. 
Gunfright (spectrum, 1985) — blodiš po divjeza- 
hodnem naselju in pištoliraš bandite s tiralico. 
Slalom (NES, 1986) — od zadaj gledana smučars- 
ka arkada brez posebnosti. 

R.C. Pro-Am (NES, 1987) — izometrična dirkaška 
arkadica v slogu Super Skidmarks. 

Cobra Triangle (NES, 1989) — simpatična in razgi- 
bana dirkalna bojevalščina z gliserji. 

Snake Ratile 'n' Roll (NES, 1990) — raziskuješ izo- 
metričen svet v prisrčni grafiki. 

Solar Jetman (NES, 1990) — glej opis pri sliki. 
Digger T. Rock (NES, 1990) — s kopanjem in tre- 
njem skal raziskuješ starodavne place. 

Battletoads (NES, 1991) — od strani gledana in 
brutalno težka pretepačina plus skakalnica. 

R.C. Pro-Am Il (NES, 1992) — z veliko nadgradnja- 
mi ozaljšano nadaljevanje podenja po asfaltu. 
Battletoads Arcade (avtomat, 1994) — glej sliko. 
Killer Instinct Gold (SNES, 1996) — najboljša ina- 
čica kultne pretepačine, ki pa je že fejst ostarela. 
Blast Corps (N64, 1997) — izredno igralna ru- 
šilnica objektov z gradbeno mehanizacijo. | 
Banjo-Kazooie (N64 / X360, 1998) — inteligentna 
arkadna avantura z medotom in tičem, ki se 
uvršča med naj igre sploh. 

Jet Force Gemini (N64, 1999) — tretjeosebno stre- 
ljaš, kar se izkaže za dokaj kompleksno. 

Perfect Dark (N64 / X360, 2000) — mešanica stre- 
ljanja in tiholazenja, z večigralstvom vred. 
Banjo-Tooie (N64 / X360, 2000) — solidno nada- 
ljevanje Banjo-Kazooieja. 

Conker's Bad Fur Day (N64 / X360, 2001) — prigo- 
de nesramnega veverička, ki s sekret papirjem ob- 
metava ogromen drek, ta pa poje govnasto opero. 
Grabbed by the Ghoulies (xbox, 2003) — glej sliko. 
Kameo: Elements of Power (xbox 360, 2005) — 
tretjeosebna pravljična mešanica več pristopov. 
Perfect Dark Zero (xbox 360, 2005) — razočaranje, 
a morda boš v njem našel nekaj zabave. 

Viva Pifiata (xbox 360, 2006) — vzrejaš živali v raj- 
skem vrstu, kar je nadvse privlačno. 

Jetpac Refuelled (xbox 360, 2006) — olepšana 
inačica izvirnega Jetpaca. 

Viva Pifiata: Trouble in Paradise (xbox 360, 2008) 
— čislano nadaljevanje simulacije živalskega vrta. | 
Banjo-Kazooie: Nuts 8% Bolts (xbox 360, 2008) — 
glej opis pri sliki. 


Mar so tam kralji? Kaj pa zakladi, ki vsi bi jih radi? 
Kje pa. Le samospoznanje in nikogaršnje sanje. 

v burki vse bi dal zanje. Tako prej v Journey 
za PS3 kot v ozaljšani inačici na playstationu 4. 


ekateri zanesenjaško pravoverni igralci 

trdijo, da so igre za to, da se jih igra, ne 

da se jih gleda, posluša, občuti; vse to 
da je zgolj okrasek na interaktivni srži. Sam ni- 
sem tako skrajen. Menim, da je špil lahko us- 
merjen tudi v dotično drugo plat, celo do skraj- 
nosti, dokler s tem uresniči nek svoj temeljni na- 
men. Taki primeri so detektivski interaktivni 
film Her Story, animejska GTE-razdejalnica 
Asura's Wrath, večkončna avantura Heavy Rain 
- in zenovsko pravljična ploščada Journey. Ta je 
pred dobrimi tremi leti izšla za PS3, zdaj pa so 
jo v HD-obliki prenesli na PS4. Igralno bistvo in 
vsebina sta do potankosti enaka kot na starejši 
konzoli in tudi distribucijska metoda je enaka, 
torej digitalna prodaja za 12 evrov. 


Skorajda nepojasnjeno se pojaviš kot nenava- 
den, arabsko oblečen popotnik v puščavi, od 
koder te v pogledu od zadaj čaka potovanje k 
strašansko oddaljeni gori. S tankimi nogami in 
sposobnostjo letenja si še najbolj podoben hu- 
manoidnemu ptiču. Vendar v zraku ostaneš le, 
dokler trajajo simboli na dolgem šalu, ki ga 
vlečeš za sabo. Tako se čez sipine prebiješ do 
ostankov starodavnega kamnitega mesta, od 
tam prepotuješ podzemne kaverne in visoke, 
perzijskim podobne stolpe, prečiš ledene planja- 
ve in dve, tri urice kasneje prispeš do farbovite 
planine. Odprtega sveta in raziskovanja ni, stop- 
nje so linearne in dokaj ozko zakoličene. 

Prav tako nimaš orožij, vmes pa naletiš samo na 
eno vrsto sovražnikov, nekakšne robotske kače, 
ki počasi plovejo po nebu in z lučjo preiskujejo 
tla pod sabo. Pred njimi se je treba zgolj skriti, 
kar ni pretežko, zato pozabi na bojevanje ali vz- 
nemirljivo arkadno akcijo. Takisto ni večjih te- 
žav s premagovanjem ploščadi, ki so le redko 
postavljene količkaj zafrknjeno. Malce teže je le, 
če nabiraš nekoliko odročne bleščice, ki pa pri- 
spevajo k podaljšanju šala in s tem k še večji 
lahkosti ter lahkotnosti. 

Čemu torej taka fama okrog Journeyja, ki 
se je pojavil na številnih kritiških in igral- 
skih naj seznamih ter v Jokerju 224 prejel 
90? Zakaj ga ljudje obračajo po petkrat, 
desetkrat, ga javno hvalijo in zasebno ob 
njem točijo solzice radosti ter gorja? Zato, 
ker se te zna dotakniti. Ne toliko igralca v 
tebi, ki ni ne zaseden ne izzvan, marveč 
Človeka. Journey je estetska rajža z ume- 
tniško, perfektno oblikovanimi prizorišči, 
od srhapolnih votlin do veličastnega draj- 
sanja po beduinskih sipinah, kjer se puš- 
čavski pesek lesketa v rdečini zahajajoče- 
ga sonca. (Zdaj, na PS4, je prelest ob jas- 
nejših teksturah, nadgrajenih svetlobnih 
učinkih in 60-fpsjski gladkosti še tolikanj 
očitnejša, čeprav razlika napram PS3 ni 
velika.) Je prvovrsten zvokovni izlet z na- 
grajenim soundtrackom in izrednimi, na 
pravih mestih uporabljenimi zvočnimi 
učinki, med katere sodi tudi - tišina. Ta 
tvori lep kontrapunkt vlečenju godal in rabi 
kot iztočnica za bujenje občutij v prsih, naj 
gre za veličastnost, nelagodje ali žalost. 

In je meditativna, blagodejna izkušnja, oaza 
miru ter razmisleka med podivjano adrena- 
linskostjo levjega deleža iger. Ko plavajoče 
drsiš čez pozabljena svetišča in osušene 
struge, čez mrtve livade in živa pobočja, 
sam ali v družbi naključnega internetnega 
sotrpina, s katerim se sporazumevata le 
onomatopoetsko, preprosto razmišljaš. Mor- 
da ti skušajo mozaiki na zidovih povedati 
skrito zgodbo propadle civilizacije, ki je pre- 
tiravala z izkoriščanjem naravnih bogastev 
in ni skrbela za uravnoteženost pridobit- 
ništva ter darežljivosti. Ali pa je Journey 
ena sama velika metafora za cikličnost 
življenja, za potovanje od rojstva do smrti 
čez mnoge prepreke in težave, sam ali v 
dvoje? Izvedel, ne, občutil boš sam - če si 
že lastnik inačice za PS3, celo brezplačno! 


Trakovi iz blaga, ki 


Je Journey morebiti prispodoba za vsakdanjik z vsemi križi in težavami? 

Hollywoodski filmi, licenčno narejeni po igrah, so še vedno boll-kot-ne zanikrni. Toda 
z videoigerno tematiko se ne bavijo le Bloodrayne, Doom, Tomb Raider in ostala uradna 
druščina, marveč tudi filmi, ki špile kakor aktualni Piksli vzamejo kot osnovo za idejo, 


pripoved, vizualije. 


uvidi, da se je takih v tridesetih letih kar nabralo in da si je 


določene prav fino ogledati. Bodisi slinasto prvič, bodisi nostalgično znova. 


ideoigre so počasi, a zanesljivo postale 

dan vsakdanjega življenja na razvitem 

zahodu in s tem v Sloveniji. To vemo po 

tem, da jim v naših javnih občilih vse 

manjkat rečejo igrice. Z njimi se ukvar- 
ja mlado in staro, zagrizeni geeki vsak dan in ma- 
mice ob nedeljah, lastniki računalnikov, konzol in 
telefonov. Ti so ravno toliko v rabi, ko gre foter 
srat, kot ko dotični potrebuje nekaj počitka od div- 
jajoče otročadi. Tedaj jo posede na kavč in ji v ro- 
ke potisne mobilno napravo, ki deluje bolje kot sle- 
herno pomirjevalo. Farmacevtsko ali kakšno bolj 
biološko, kot je leskova mast. (Za odraščajoče v 
teh permisivnih časih: to je sopomenka za natep s 
šibo po zadnji plati.) 


jj 


Film Super Mario Bros velja za katastrofo grških 
razsežnosti. Dennis Hopper, ki je neuspešno igral 
Kralja Koopo, je bil na snemanju pogosto zadet. 


Enim se sicer toži po starih časih, ko so bili elekt- 
ronski špili z visoko ograjo zamejen fevd, nedosto- 
pen vsakomur, ki za vstop ni bil pripravljen prodati 
duše čarovnikarskemu tipkanju ukazov in dragim 
menjavam hardvera vsako leto. A kar se ne premi- 
ka, odmre, videoigre pa so bolj poskočne in zdrave 
kot kdajkoli. Zato so redno prisotne v filmih, in to ne 
šele od maja 1993, ko je v kina prispela katastrofa 
od Super Mario Bros. Najbrž smo e-igro na platnu 
prvič uzrli v distopičnem ZFju Soylent Green leta 
1973, ko se je v enem od kadrov znašel pionirski 
avtomat Computer Space, inačica prve elektronske 
videoigre Spacewar. A treba je bilo čakati še skoraj 
desetletje, da si je kak visokoproračunski izdelek to 
zmerom bolj priljubljeno tematiko vzel za temelj. 


»a 


The Thirteenth Floor z Gretchen Mol in Craigom 
Bierkom je zanimiva alternativa Matrici. Z manj led- 
ra, kungfuja in modrih tabletk, z drugimi odlikami. 

Grozne in lepe igrice 


Tron je že pred dvaintridesetimi leti zgrabil tiča za 
vrat in se dušebrižniško, puritansko pridušal, da so 
videoigr(ic)e nevarne. Še bolj pa, da so nevarni stro- 
ji, na katerih tečejo. V računalniku, s katerim se v 
Tronu spoprime programer, živi umetna pamet, ki 
steguje lovke po realnosti. Slično štimungo je malo 
pozneje povzel film WarGames, v katerem bi razvit 
abak v izogib jedrski apokalipsi v neskončnost igral 
križce in krožce. V obskurnem omnibusu Nightma- 
res pa obsedenec s špili, ki je Emilio Estevez, nažiga 
nek špil, dokler ga ne konča, nakar iz avtomata pri- 
letijo vesoljci in ga upepelijo. Štekaš, ne? Fantazija 
je zanj tako realna, da ga stane življenja. 


Novi film Pixels (glej prejšnji Joker), ki ga producira 
komedijant Adam Sandler, je videoigerna skupnost 
raztrgala. Ampak za lahkotno zabavo je v redu. 


september 2015 


Šele ko so bili taki strahovi razkriti in s tem do do- 
ločene mere nevtralizirani, kakor Hollywood rad 
počne, je prišlo na vrsto nekaj veselja. V smislu, lej- 
te, saj igrice niso tako strašansko nevarne. Nasprot- 
no, ful so fletne in ko se igramo, se imamo tako fi- 
no, da pozabimo celo na lastno revščino in duševno 
neprilagojenost. Plus nežna najstniška ljubezen se 
zgodi! (V tem pogledu smo bili Slovenci napredni, 
saj smo v Poletju v školjki že petinosemdesetega 
povezali parčkanje in računalništvo. Tam smo vide- 
li govoreči Iskrin kompjuter na vročem plažnem pe- 
sku.) V tovrstno drugo skrajnost sta segla The Last 
Starfighter in The Wizard, kjer so bile videoigre ka- 
talizator globalnega reševanja sveta in parcialnega 
reševanja dečka s travmami. Poleg tega so bile nor- 
malen del realnosti in nad njimi so se navduševali 
tako normalni odrasli kot frajerski otroci. 


za 


Ko smo v Poletju v školjki videli Iskra Deltin raču- 
nalnik triglav, smo bili čisto frapirani. Zadeva go- 
vori! Moram jo imeti! A ostali smo pri spectrumu. 


Tej fantazijski validaciji igralstva in igralcev v druž- 
benem kontekstu je danes prav simpatično priso- 
stvovati. Najbolj v tistem prizoru iz Last Starfighter- 
ja, ko tipček v špilu postavi rekord, nakar prileti na 
kup cela počitniška vas in mu mazili podplate. Sk- 
rajno vesela je tudi njegova privlačna bejba, ki mu 
za nagrado nameni poljub, namesto da bi tečnarila, 
kako se ubada z napravo namesto z njo. Ja, lepo je 
sanjariti! 


Podaljški virtualnosti 


No, optimizem ni trajal dolgo, saj so opozarjalci na 
nevarnosti električnega spanca našli novo tarčo - 
navidezno resničnost. Oziroma vnovič staro, kajti 
prav semkaj je segel že Tron. Lawnmower Man z 
začetka devetdesetih nekako sovpada z velikopo- 
teznimi napovedmi in oznanili tehnološkega na- 
predka na tem področju. Domače čelade, kot je bil 
cybermaxx, in arkadni sistemi, recimo sega VR, so 
se nekaj let kasneje sicer izkazali za okorne. Toda 
domišljija je brstela in s tem vprašanja, kaj bi se 
zgodilo ljudem, ki bi se sceloma presadili v umetno 
realnost. S tem se je ubadala vrsta igralsko obarva- 
nih filmov, od Kosca prek Thirteenth Floora do Exi- 
stenz, Avalona ter hecnega Spy Kids 3-D. Kakopak 
ni škodil prihod tematsko slične in stilistično na- 
predne Matrice, ki je privlekla pozornost slehernika. 
Le da pri slednji ni šlo za igro, temveč za 'običajno' 
virtualno realnost, ki nadomesti vsakdanje življenje. 
(Kakšen je torej VR, ki nastane v tem VRu? Malo v 
premislek, da plaža ne bo tako dolgočasna, ker jo je 
Da je toliko filmov poseglo v navidezno resničnost, 
je logično. To je strašansko priročen in skrivnosten 
pojem, ob katerem strokovnjaki sicer bolj kot ne za- 
ničljivo prhajo. Toda dolar od strokovnjaka je enak 
dolarju od levaka iz Oklahome, za katerega je to de- 

WARGAMES (1983) 


Če bi Sovjeti v osemdesetih Ameriko zasuli z jedr- 
skimi izstrelki, bi se bilo treba hitro odzvati (na- 
sproten scenarij kajpak ni bil mogoč, ker demo- 
kracija!). To bi zmogel le vojaški superračunalnik 
WOPR, ki je po eni strani izredno napreden, po 
drugi pa tako neumen, da ne loči med simulacijo 
in resničnostjo. Ko ga požoka mladi heker -- nav- 
dušenec nad špili, začne preračunavati scenarije 
in s tem skorajda povzroči tretjo svetovno vojno. 
Prepreči jo le veliko tekanja naokoli, panike in 
opazovanja računalnikovega igranja križcev ter 
krožcev. WarGames je učinkovito igral na karte 
strahu na rovaš hladne vojne in porajajoče se teh- 
nologije, pri čemer je dandanašnji dodobra osta- 
rel. Tudi zaradi prizorov primitivnih abakov z 
osempalčnimi gibkimi disketami, ob katerih bo 
prihajalo samo (starim) fotrom. A vzdušje še zme- 
rom seka, mirovno sporočilo na kraju je presenet- 
ljivo neameriško, križci in krožci pa prisrčno rudi- 
mentarno nadomestilo za hrušč 8 trušč kasnejših 
filmov s podobno katastrofično zasnovo. 

THE LAST STARFIGHTER (1984) 


Ni dvoma, da so nekatere z videoigrami pridoblje- 
ne veščine uporabne v vsakdanjiku, naj gre za 
znanje tujega jezika ali logično razmišljanje. A nek 
delež časa, preživetega na ta način, je nedvomno 
vržen proč, namenjen goli zabavi, pobegu. Zato je 
Last Starfighter sredi osemdesetih pošteno zažgal 
počutili, da so njihove igričarske veščine naposled 
družbi koristne in da starci nimajo več kaj težiti. 
Čedni mladenič Alex Rogan, ki redno nažiga arkad- 
no vesoljščino, namreč ugotovi, da je bila ta le pre- 
izkusni poligon za iskanje največjega spretneža, ki 
se bo v imenu planeta Rylos zoperstavil vesoljskim 
napadalcem. To stori z ultimativnim plovilom gun- 
starjem, orožjem alienske organizacije Star Lea- 
gue. Film je trideset let kasneje hecen, naiven, sol- 
zavo romantičen in opremljen s slabimi učinki, ki 
niso na ravni starejše Vojne zvezd. Nič čudnega, 
saj je vsemirsko bojevanje narejeno z računalni- 
kom namesto z maketami. A fascinantno je opazo- 
vati, kako se ne zmeni za nobene pomisleke in kot 
ledolomilec pluži dalje na poti prepoznavanja 
igričarstva kot inherentno koristnega početja. S 
tem je postal tako kulten, da delajo na rimejku. 


THE WIZARD (1989) 


Nobenega dvoma ni, da je Wizard pravi tovornjak 
oglaševanja, ki sploh ni prikrito. Nintendo si ta film 
lasti podolgem in počez, saj so v njem NES, kultna 
rokavica mogote powerglove, Nintendove revije in 
tekmovanje v tedaj najbolj zaželeni igri, Super Ma- 
rio Bros 3, ki tedaj še ni izšla. Prav semkaj čez 
ameriško krajino potujejo zatravmirani deček Jim- 
my, njegov brat Corey in gajstna Haley, saj je Jim- 
my 'čarodej' v marsikakem špilu, med drugim v 
Double Dragonu. Za razliko od Starfighterja se z 
videoigrami v Wizardu pretežno ubadajo razsvet- 
ljeni otroci in najstniki, ki le občasno navdušijo ka- 
kega starca, na primer Coreyjevega in Jimmyjeve- 
ga fotra, ki se preizkusi z NESom. Toda sporočilo 
je podobno pozivitno: videoigre so področje, na 
katerem se najdejo različni otroci, sposobne so 
pomagati tistim s težavami in jih opolnomočiti. 


finicija hude znanstvene fantastike. V VRu se radi tudi 
tepejo in streljajo, podloženo pa je širjenje strahu glede 
tega, da se tam človeškemu umu ne piše nič dobrega. 
No, osebno sem bil vesel, ko se je obsedenost z virtual- 
no resničnostjo unesla in smo krenili na nove pašnike. 
Gamer je vpeljal idejo, da ljudje v igri ne nadzorujejo 
poligonskih združkov, temveč prave ljudi ... Scott Pilg- 
rim je navidezno resničnost pomešal s pravo ... dočim 
nas je Wreck-It Ralph popeljal v ločeno dimenzijo, tisto v 
notranjosti naprav, kjer liki iz iger dejansko živijo. Pod 
drobnogledom nismo bili več mi, ampak Sonic, Zangief 
in Ralph, ki so resnični, ker jih napajamo z elektriko in 
verjamemo vanje. Kakor zmaji v pravljicah. 


Glavni adut mladinske akcijade Spy Kids 3-D: Game 
Over nista ne scenarij, ne ideja, ne sporočilnost, mar- 
več globinska slika s 3D-špegli in frčanje reči v zrak. 


V leru 


Po ogledu naštetih filmov in še marsikakega, ki na moj 
seznam ni prišel, ker je bil preveč beden ali skrajno 
čudaški (takih ni manjkalo - Video Game High School, 
Assault Girls, Black Heaven, Nirvana, Press Start ...), 
mi je pod črto vseeno nekaj manjkalo. Vprašal sem se, 
koliko imamo resnejši igralci od teh filmov razen tega, 
da se počutimo fajn, ko vidimo sebi ljubo početje v pos- 
neti obliki, ali da se nostalgično raznežimo. Nas neli- 
cenčni videoigerni filmi spodbujajo k razmišljanju o ko- 
njičku in slednjega postavijo v drugačen, izzivalen kon- 
tekst, oziroma napredno prikažejo igralski vsakdan? 
Mislim, da ne. Mislim, da gre skoraj vedno za združke 
klišejev, pripetih na tipsko hollywoodske zaplete. In da 
se tovrstni izdelki preveč ukvarjajo z najširšo možno sli- 
ko (reševanje sveta, nevarnosti virtualne resničnosti ...) 
na rovaš vsakršne intime. Ironično ima v tem smislu 
največ povedati Sandlerjev Grandma's Boy, ki v realni 
vsakdan postavi trapastega preizkuševalca videoiger. 
S tem nam hoče Žid sicer povedati, da je domet video- 
igric enak dometu njihovih ustvarjalcev in odjemalcev, 
za kar si zasluži pošteno zaušnico. A slednjo naj takisto 
pokasirajo ostali filmski avtorji, ki se ne znajo premak- 
niti z mrtve točke. Čas je, da se. Po možnosti ne v sme- 
ri Kung Furyja. 


HACKING TIME... 


VEARS HACKED: 134 


Najnovejši igroličen film brez licence je Kung Fury. 
Notri so kungfu Hitler, t-rex, joškate nordijke in Hof. 
10/10 would see again (for free on YouTube). 


Nenavaden in efektiven začetek. Opica z VR- 
čelado na glavi z žico odklene kletko, pihne 
varnostnika in jo pocvirna. Znanstvenik, ki s 
šimpanzi izvaja poskuse za vojsko, ugotovi, da 
namesto njih potrebuje človeka. Za testni pri- 
merek vzame omejenega vrtnarja, ki naj bi ga z 
eksperimenti naredil bistrejšega. Glede na to, 
da je Kosec v srži grozljivka, čeprav razen ime- 
na nima ničesar opraviti s zgodbo Stephena 
Kinga, si lahko misliš, da se vse ne odvije po 
načrtih. Igre, ki jih v 3D na hidravliki igra vrt- 
nar, sicer odklenejo njegov potencial — navse- 
zadnje se znanstvenik priduša: "V navidezni 
resničnosti leži ključ do napredka človeškega 
uma." A tip postane neuravnovešen in pridobi 
celo telepatske moči, za cilj pa si izbere življe- 
nje v računalniku. Film, ki je bil začetkom de- 
vetdesetih razvpit zaradi prizorov iz računal- 
niške notranjosti, je danes spomenik paranoji 
pred tehnologijo, ki naj nas bi spremenila v 
monstrume. Oziroma ogledalo temu, kako ce- 
neno je o VRu razmišljal Hollywood. 


EXISTENZ (1999) 


V igrofilmi nastopajo tudi zvezde, od Pierca 
Brosnana v Koscu do Boba Hoskinsa v Super 
Mariu. A morebiti je prav Existenz vrhunec pr- 
vokategornega zanimanja za tovrstne izdelke, 
saj ga je režiral kultni David Cronenberg, ki ga 
v holivudsko spoliranost ni bilo nikdar strah 
vnašati človeške usranosti (Naked Lunch!). V 
glavnih vlogah pa sta se znašla Jude Law in 
Jennifer Jason Leigh. Jennifer v tej srhljivki 
upodobi odlično igričarko in avtorico 'ekzi- 
stenze' — biološkega ročnega vmesnika, ki na- 
domesti VR-čelado in ponudi nadmočno čutno 
izkušnjo. Ko nanjo izvedejo atentat, sledi tobo- 
gan vse bolj bizarnih dogodkov, v katerih se 
začneta mešati realnost in fikcija. Igra in ne- 
igra se ovijata druga v drugo, pri čemer nismo 
deležni nobenih računalniških učinkov, temveč 
mesene resničnosti s pridihom surrealizma, 
kar je Cronenbergov zaščitni znak. Zaradi nje- 
govega avtorskega pogleda, premišljenega 
tempa in svojstvenega vzdušja je Existenz po 
mojem najboljši stari videoigerni film — mne- 
nje, ki ga je moč zlahka raztegniti na sedanjost. 


18 


O GRANDMA'S BOY (2006) 


AVALON (2001) 


Štirinajst let tega se je nekaterim slišalo rahlo ne- 
verjetno, da bi mladina levji delež časa ostajala v 
virtualnih svetovih in da bi se nekateri z njimi celo 
preživljali. Zdaj je to res, Avalon si izmisli le kraj 
tega početja. To je nezakoniti vojni špil s tanki, to- 
povi in soldati, ki je zaradi dostopanja skozi VR- 
čelade tako prepričljiv, da ti zna ujeti misli in te 
spremeniti v 'nevrnivca'. Taka usoda v tem japon- 
sko-poljskem filmu proslavljenega režiserja Ma- 
moruja Oshiija (Ghost in the Shell) grozi tudi juna- 
kinji Ash, ki obvlada igranje in ima višji cilj — od- 
kriti področje v špilu nalik otoku iz legend o kralju 
Arturju. Podobno kot Existenz Avalon ne pridiga o 
nevarnostih virtualne realnosti, temveč seže dlje v 
globino in ustvari napol sanjsko tapiserijo, v kate- 
ro naplete tako strelsko akcijo kot frpjske elemen- 
te (Oshii je med nezaposlenostjo dosti igral Wizar- 
dry). Plus obstoj znotraj elektronskega sveta, ki je 
na nek način bolj realen od realnosti. Malce zme- 
den film, ki pa je po drugi strani drzen, premišlju- 
joč, samosvoj in pod črto ravno prav čudaški, da 
je postal kulten. 


Ča za "AA d 


No, to pa je osvežitev! Po vseh resnobnih, že prav 
namorjenih igralskih filmih končno svetla, zabavna 
komedija. Resda v produkciji Adama Sandlerja in 
njegove hiše Happy Madison, kar pomeni posebno 
vrsto humorja, ki pri nekaterih izzove nekontrolira- 
no tresenje, božjast in celo smrt. Pri meni in še 
marsikom pa botruje salvam smeha, ki trajajo ves 
film. Od začetka, ko zaradi na tajske kurbe navleče- 
nega cimra izselijo samskega preizkuševalca iger 
Alexa, prek poskusa njegovega bivanja pri frendu, 
kjer se pripeti masturbatorsko-ejakulatorski inci- 
dent z njegovo mamo, do nažiganja igric na kavču 
s šimpanzom, vselitve k babici ter naslednje ga- 
merske službe, ki botruje babičinemu mojstrovan- 
ju novega špila. Igričarskih referenc ne manjka, 
vzdušje je pristno in za razliko od vseh ostalih iz- 
delkov, ki ciljajo na navideznost ter opletajo z viso- 
kimi idejami, tale parodira industrijo z liki, kot sta 
bedni testiser špilov in njihov napihnjeni ustvarja- 
lec. Ljubi ga ali sovraži, ogled je obvezen! 


september 2015 


GAMER (2009) 


Po odbitem Sandlerjevem poskusu pečanja z ig- 
ralsko tematiko in umetniških projektih Oshiija in 
Cronenberga se je z Gamerjem vrnil bum-tresk 
Hollywood. Dretje Marilyna Mansona napove dis- 
topično urbano prihodnost, v kateri ljudje v vojni 
igri ne nadzorujejo poligonskih likov, temveč dru- 
ge ljudi, zahvaljujoč nanotehnološko modificira- 
nim možganom. Okej, krneki, poleg česar je ta 
vojna igra sledila Simčkom podobni skupnosti, v 
kateri so se ljudje imeli fino in se predvsem žgali 
na vse kriplje. Kdo bi hotel to menjati za rešeta- 
nje? Američani, seveda! Gamer tako mogočno ka- 
nalizira CoD/Battlefield s pridihom virtualne real- 
nosti ter osebne drame. A poudarek je na besedi 
pridih, saj 'Igričarja' tvorijo predvsem strelsko-ka- 
rafekasti prizori, ki se kar nočejo nehati in jih ne 
more narediti zanimivih niti Gerard '300' Butler. 
Headshoti, joški, lag, MMO, debeluh, ki drka na 
navidezne babe, in podobni za marketingarje 
ključni pojmi pa so uporabljeni na silo. No, čeprav 
je film slab, je zanimiv, ker pokaže, kako H'wood 
kolobari in hoče vsake toliko izmolsti nekaj ceki- 
nov iz druge ciljne grupe. Zdaj so to ljubitelji ple- 
sa, nato avtov in potem igric. 


(-- PE A 


SUMMER WARS (2009) 


Če Los Angeles videoiger ne razume najbolj, jih 
toliko bolj kapira Tokio. To pokaže odlični celo- 
večerni anime Summer Wars, ki bi se moral znajti 
na oglednem seznamu slehernega obiskovalca 
mmojev. Mednje sodi srednješolec Kenji, ki je 
moderator virtualnega sveta. Ta se znajde v nevar- 
nosti, ko ga ogrozi napredna umetna inteligenca, 
s katero se junaki borijo v kinetičnih prizorih ani- 
mirane destrukcije. Vendar uničenje ni omejeno le 
na navideznost, temveč se podaljša v resnični 
svet, ko se pod udarom znajde jedrska elektrarna. 
Zdi se klišejsko, toda Summer Wars imajo pove- 
dati marsikaj izven tega. Boj v virtualnosti denimo 


stare in nove generacije, ki se nič kaj dobro ne ra- 
zumeta. Zaključek daje upanje, ampak ali je to do- 
volj, da se bodo trume nenadoma odklopile od 
vseh tistih Second Lifov, nehale strmeti v bullet 
helle in se ozrle po soljudeh? Ne bi rekel. Ne v To- 
kiu, ne v New Yorku, ne v Ljubljani. 


šolovaj 2015 


SCOIT PILGRIM VS. 
THE WORLD (2010) 


Glavni junak te po stripu udejanjene odbitosti je 
23-letni Torontčan, ki v lajfu ne počne dosti več 
od nažiganja špilov, igranja v slabem bendu in 
iskanja pravega dekleta. To bi lahko bila vijo- 
ličnolasa Ramona, ki pa s sabo vlači prtljago v 
obliki sedmih (seveda) zlobnih bivših fantov. V 
fajtih z njimi, pa tudi kar tako, film v realnost prili- 
je dobršno mero fantazijskosti, tako da se Scott z 
njimi spopade karatejsko in mečevalsko. Pri tem 
naokoli letijo svetlobni efekti, točke in level-upi. 
Ja, sanje imajo tu moč, da spreminjajo resničnost, 
kar je za Pilgrima še sreča, saj se z dotično dru- 
gače ne zna spoprijeti. Film je precej bolj neposre- 
den, udaren in kratek od stripov, ki jih je cela seri- 
ja, a vendar uspe prenesti del sporočila. To pa je: 
svoje življenje boš v roke resnično vzel šele, ko 
boš od njega ločil neresničnost. Naj ti bo mevžasti 
Scott, ki ne dobi Ramone, v svarilo, ne v zgled. 


WRECK-IT RALPH (2012) 


V Toy Storyju so oživljale igrače, v Disneyjevi izri- 
sanki Wreck-It Ralph pa se prav to zgodi z liki iz vi- 
deoiger. Nekateri so resnični, na primer Sonic, 
drugi izmišljeni, denimo glavni hrust, ki ima prob- 
lem. Udeleženci Donkey Kongu slične igre, v kateri 
je negativec, ga namreč ne marajo, in veliki nerodi 
se para srce. Radi ga bodo imeli le, če se vrne s 
herojskim odličjem iz drugih avtomatov v igralnici. 
Ti so udejanjeni po žanrih in klasikah, kot sta prvo- 
osebna ZF-streljanka in sladkobna dirkačina tipa 
Mario Kart. V slednjem Ralph naleti na malo Vene- 
lopo, ki se hoče na vsak način udeležiti tekme, a ji 
tega ne pusti zlobni kralj. Vinksica in Ralph zagato 
razrešita na pisan, akcijski način z dosti naukov o 
prijateljstvu in sprejemanju drugačnosti. To da ve- 
deti, da v bistvu ne gre za tako igričarski film, kot 
so Piksli, ampak za precej normalno animirano 
družinsko komedijo, ki si (ameriško) gamersko 
kulturo jemlje za splošno podlago in iz nje povleče 
občasno referenco ali lik. Zato se ob Ralphu ne na- 
geekaš kot ob nekaterih drugih naštetih igrofilmih. 
Je pa čisto zabaven in sproščujoč. 


MOBILNI PAKET 
NEOMEJENI C 


PRIHRANIM S PAKETOM 
NEOMEJENI C 


Izbral sem paket Neomejeni C, ki 
vsebuje neomejeno količino minut 
pogovorov v vsa slovenska omrežja in 
sporočil SMS/MMS ter 3 GB prenosa 
podatkov. Všeč mi je, da grem lahko s 
tem paketom brezskrbno v tujino, saj 
za uporabo mobilnih storitev v državah 
območja EU doplačam po porabi, a ne 
več kot 2,90 EUR na dan. Prihranim tudi 
pri mesečni naročnini. Ker sem hkrati 
izbral storitev SiOL, je moja mesečna 
naročnina za paket Neomejeni C 
znižana iz 29,95 EUR na 23,95 EUR. 


ODLIČNI FILMI TUDI NA 
POČITNICAH S HBO GO 


Ko imam čas, rad pogledam dober film 
ali serijo, zato sem si za 10,20 EUR na 
mesec vključil opcijo, ki vključuje tudi 
spletno videoteko HBO GO. S tem imam 
prek spleta zagotovljen dostop do 
najboljših TV-vsebin tudi na Hrvaškem, 
v Srbiji, Bosni in Hercegovini, Črni gori, 
Makedoniji in Bolgariji. V tujini običajno 
poiščem dostopno točko Wi-Fi. Všeč mi 
je, da lahko odlične filme gledam tudi 

v tujini. 


TABLICA Z MOBILNIM 
INTERNETOM 


Izkoristil sem akcijo in v Telekomovem 
centru za le 15,45 EUR na mesec kupil 
odlično tablico Samsung Galaxy TAB 4 
10.1. LTE s paketom Mobilni Internet XS. 
Rad uporabljam tudi storitev TVIN, ki mi 
omogoča spremljanje TV-programov 
prek računalnika, tablice in mobitela. 
Več informacij sem našel 


THAT SUGAR FILM 


loveško telo se je klesalo skozi stotisočletni boj 

z neizprosno naravo in še danes ohranja pri- 

dobljeno hrepenenje po kaloričnih, za preživet- 
je važnih maščobah in sladkorjih. A ta nekoč redka 
hranila so danes vsepovsod. Posledice družbe obilja: 
epidemija debelosti, sladkorna bolezen, gnili zobje, 
prezgodnja smrt. Na te sodobne kuge upravičeno 
opozarjajo zdravniki in jih upodabljajo številni doku- 
mentarci. Najbolj znan med njimi je Super veliki jaz, 
kjer se je protagonist za mesec dni prašičje nažiral pri 
McDonaldu in razkazoval posledice. A to so pretirava- 
nja. Zato je toliko bolj zanimiv sveži That Sugar Film. 
Ne ukvarja se z očitno nerealnimi scenariji, temveč 
testira, kako na človeško telo vpliva vnos vsakdanje 
količine sladkorja. Pri tem spomni na dolgo znane 
očitnosti, ki jih preradi pozabimo, a na žalost v duhu 
Michaela Moora. 
Prvi obraz filma Damon Gameau je idealen poskusni 
zajček. Že več let živi skoraj stereotipno zdravo življe- 
nje, redno telovadi in konzumira le eko-bio-zdravo 
hrano brez predelanega, dodanega sladkorja. Nakar 
se odloči, da bo naredil poskus in dva meseca vsak 
dan zaužil enako količino cukra kot povprečen Av- 
stralec. To je štirideset čajnih žličk, nam sporoči. Glav- 
ni kleč je v tem, da si jih ne natrosi v usta in pogoltne, 
temveč jih zaužije izključno skozi hrano, ki jo dojema- 
mo kot zdravo. Skozi skriti sladkor v živilih, katerih 
embalaže so prekrite s sončki, travico in eko-fit napi- 
si. Vključujoč polnovredne žitne kosmiče, smutije, 
sadne sokove in nemastne jogurte. Pred začetkom 
avanture ga pregleda skupina medicinskih stručkotov 
in vse je nared za tobogan, ki gledalca za uro in pol 
prilepi na kavč. 


Čeravno je film neodvisnica in je lep dela opravil sam 
Gameau, je poln animacij in popotovanj v stilu Cos- 
mosa. Pocukrano in zanimivo pove 'grenko resnico". 


Dokumentarec je užitkonosen in hipoma pretresljiv 
ogled, pri katerem roka samodejno odloži grešni pri- 
grizek in k ustom raje ponese kozarec vode. Gameau 
skozi osebno štorijo rejenja servira kup zamisljivih 
podatkov, denimo, da naj bi bil sladkor dodan v kar 
štiri petine živil na trgovinskih policah, medtem ko ga 
je človeštvo še pred sto leti povohalo le po pražnje. 
Med žlebitvijo smutijev nam ponazori, kako smo pos- 
tali civilizacija zasvojenosti na rovaš korporacij in v 
škodo zdravju. Popelje nas do avstralskih Aboriginov, 
katerih vse zgodnejše umiranje naj bi sprožal diabetes 
radi obilja gaziranih pijač, Američanov, ki iz istega raz- 
loga izgubljajo zobe, in nenazadnje zaskrbljujočih 
posledic na njegovem lastnem telesu. Po šestdesetih 
dneh je dobil zajetno povečan pas in cifro na tehtnici, 
mozolje, zamaščena jetra ter zametke diabetesa, pra- 
vi dokumentarec. Posledice so bile tudi psihične: za- 
megljen um, hitre spremembe razpoloženja in po- 
slabšanje zmožnosti koncentracije. Vse to od le dveh 
mesecev 'zdrave hrane'! 


Film je za nazorna razkritja kasiral široko navdušenje 
in večinoma tople recenzije širom sveta. Ni pa preveč 
navdušil meni bližnje osebe, ki se je nedavno za eno 
leto še bolj radikalno odpovedala sladkorju. Začude- 
no je ugotavljala, da je bila ta izkušnja precej dru- 
gačna od tiste, ki jo prikaže Cukerni film. Diskrepan- 
ca kar kliče k preverbi in glej zlomka, dokumentarec 
se začne hitro sesuvati sam vase. Zalomi se že pri os- 
novnem podatku. Po neodvisni analizi Američani kot 
hitroprehranska nacija dnevno vase vnesejo dvain- 
dvajset žličk sladkorja. Do štiridesetih, ki nam jih mi- 
mogrede servira Gameau, je veliko! Ni čudno, da je 
nabral dodatno salo. Imena skupine stručkotov, ki naj 
bi zagotavljali znanstveni ozir, navržejo kup dvomlji- 
vih new-age referenc. Hipotezo, da naj bi nas vnos 
sladkorja najprej butnil v hiperaktivnost in kmalu za- 
tem v otopelost, pa že dolgo neuspešno dokazujejo. 


Vemo, da je v pločevinki kokakole devet žlic cukra. 
Gameau pa spomni, da ga je v sokovih le malce manj. 
Kaj bi si mislili, če bi si jih kdo toliko nastlal v čaj? 


Šibkosti je dejansko preveč za naštevanje in če vam 
bo kdo navdušeno razlagal o razsvetljenju, ki naj bi ga 
ponujal That Sugar Film, ga hitro ohladite. Kot toliko 
drugih nutricionističnih del radikalne ideje servira kot 
znanstvene dogme, brez zadostnih dokaznih podkre- 
pitev razen avtorjeve osebne izkušnje. Še posebej 
škoda je, ker s tem nekoliko spridi sicer zares pereč 
problem. A če bo koga prepričal, da namesto litra ko- 
kakole spije limonado, začne migati in preverjati na- 
lepke 'zdravih' živil, ogled ne škoduje. Pa tudi dolgo- 
časen ni. MeMungo 

Toti cukrfilem si lahko le pretočite. Tako ali drugače. 


LEGO ATTACK OF 
THE LEGION OF DOOM 


pam, da s temi superdogodivščinami ne preti- 
U ravamo, ampak očitno so šemaste pojave zdaj 

glavni trend. DC, ki se pripravlja na bogato 
filmsko obdobje, si ustvarja teren na vse mogoče 
načine: TV-serije, igrače, risanke ... Eden od partner- 
jev je tudi Lego in podjetji med drugim sodelujeta pri 
daljših risankah. Po Bizarrovi ligi je tole že druga le- 
tošnja, a kljub konkretni dolžini 72 minut ni ravno za 
pasti vznak od navdušenja. Računalniška animiranka, 
tehnično neprimerljiva z Lego filmom, je namreč bolj 
podobna materialu za nedeljsko dopoldne kot resnim 
celovečernim doživetjem. 
Zgodba se otvori z Lexovim godrnjanjem, da zavoljo 
Pravičniške ekipe kriminalci ne morejo več dostojno 
živeti. Zato zlikovec s podobno mislečima Black Man- 
to in Sinestrom ustanovi krožek Legion of Doom. Ka- 
ko se je v Metropolisu našel trojček iz čisto različnih 
svetov, vedo samo scenaristi. Manta je vendarle po- 
vodni mož, Sinestro pa se ukvarja z galaktičnimi hu- 
dobijami. Za dobro mero čudaškosti se za članstvo v 

Tole je nenavadna naslovna ekipa, ki je skupaj dana, 
kot da bi se z njimi igral otrok. Pri tem se zlobni ve- 
leum Lex sploh ne pokaže v pravi luči, torej s kripto- 
nom v roki ali v svojem prepoznavnem oklepu. 


društvu potegujejo Pingvin, Deathstroke, Grodd, Ka- 
pitan Cold in druge nemeze iz založnikovega albuma. 
Slabi in dobri fantje se nato spopadejo in samo enkrat 
lahko ugibaš, kdo zmaga. Posredi sta še dva lika, ka- 
terih omemba bi bila kvarniška, toda posebnih spletk 
v štoriji, ki je docela na prvo žogo, itak ni. Nekaj je 
klasičnega legoidnega humorja, ko se hoče denimo 
Trickster na vsak način razlikovati od Jokerja ali ko 
Flash in Green Lantern osvajata Wonder Woman. In 
obvezno je Batmanovo mrščenje. Vendar so z vseh 
koncev nametane figurice plitke, fabula pa otročja. 
Bizarro je bil krajši minutaži navzlic mnogo boljši in 
kanoničen. LordFebo 

Legijo pogube najdeš pri digitalnih ponudnikih in na 
modri plošči, ob kateri dobiš figurico Tricksterja. 


ABSOLUTELY ANYTHING 


obro, da je Douglas Adams že umrl, sicer bi ga 
ob temle kosu gnilih dingovih ledvičk pobralo 


od vsega hudega. Hollywood skuša namreč 
skozi romantično komedijo gverilsko kanalizirati nje- 
govega duha - ironično s pomočjo ostarelih Monty 
Pythonovcev in režiserja Terryja Jonesa, 'zunanjega 
sodelavca' Letečega cirkusa. No, vse, kar se druščini 
posreči, je, da s profanostjo in medlostjo umaže Dou- 
glasovo prisrčno ljudomrzno zapuščino. 
Scenarij ni nič drugega kot čez vsako mejo razpoteg- 
njen kratek skeč. Arthur Dent, khm, Nick Clarke je 
neškodljiv srednješolski učitelj, ki zaradi vmešavanja 
vesoljskih bitij postane vsemogočen. Glede na njegov 
izkaz bo Zemlja preživela ali pa ne. Četudi je ideja le 
korak proč od Vsemogočnega Bruca, bi glede na pri- 
sotnost pitonskih družabnikov ter Simona Pegga, 
čigar trilogija Three Flavours Cornetto je bila kul, 
pričakoval inteligenten humor, kritičnost in udarnost. 
Namesto tega pa si deležen poplave bedastoč in ne- 
smislov, govorečega psa in solzavo romantičnega 
obešanja po Kate Beckinsale, ki ne dobi normalnega 
tipa razen Pegga. Ja. Le kaj bi rekla Trillian? Smeti 
Pri nas se filmčku reče Kar hočeš in se izteka. Še dobro. 


Terryju Jonesu gre na stara leta na slabše in misli, da 
je govoreč pes ("Mojo the Dog is awesome!" — ?!) na 
ravni paranoidnega androida ter letečega kita. No, ni. 

HITMAN: AGENT 47 


itmanova idejna zasnova se dobro posoja film- 
hi ski priredbi, zato je to po osmih letih drugi film, 

udejanjen po gamerjem ljubi istoimenski seriji 
danskih skrivalnih akcijad. Pod žarometom je vnovič 
najsposobnejši izmed zmutiranih obritoglavih moril- 
cev, številka 47, le da ga namesto Timothyja Oly- 
phanta upodablja slično zakrčeni Rupert Friend. Pri 
tem ne gre za nadaljevanje, marveč za vnovičen za- 
gon franšize, udejanjen v drugačnem slogu. 
Režiser Alexander Bach se močno spogleduje s hong- 
konškimi policijskimi akcijadami, kar pomeni veliko 
mestnouličnega divjanja z Audijevo nalepko ter neus- 
miljenega, a stiliziranega in prečiščenega obračuna- 
vanja s strelnim orožjem, kjer pod kirurško plasirani- 
mi kroglami iz znamenitih bleščavih pištol padajo tru- 
me brez-obraznih tolovajev. Videz je sterilen, tehno- 
loški, z obilico belo-črnega kontrasta, in občutek 
kljub toplini Hitmanove temnolase spremljevalke te- 
mu ustrezen. Dodaten korak v apatijo in mrzloto, ki 
simbolizirata ašašinov notranji svet, je očividna nave- 
zava na Terminatorja, saj se morata junak in dečva 
ogibati kovinsko nadgrajenega nasprotnika, avtorji 
pa v postopku obilno kopirajo od Camerona. Kdo je 
tu heroj in kdo rokovnjač, se izkristalizira šele nak- 
nadno, dasi presenečenje ni ravno titansko. 


ni 


V špilu bi bil s takole razkrito pozo že tik pred smrtjo 
ali vsaj deležen slabe ocene. V filmu pa agent 47 na- 
štepa goro trupelc in se požvižga na vsakršen stealih. 


Kot azijsko navdihnjena akcijada, ki ne ugleda ZDA in 
gre iz Evrope v Singapur, se mi Hitman: Agent 47 ni 
zdel napačen. Sicer ne gre za noben presežek in sce- 
naristične neumnosti obilujejo, v okviru tega sloga pa 
je zadnji čas bolj navdušil Keanujev John Wick. A kot 
žanrsko standarden izdelek z obilico rešetanj, prega- 
njanj, tepežev, visoke tehnologije, eksplozij in krneki- 
jev si izdelek ne zasluži bollovskega pljuvanja. Lepo je 
tudi videti razvoj Sedeminštiridesetice kot osebe ter 
njegovega odnosa z mladenko, čeprav tole ni Bourne 
in manjkajo širše družbene konotacije. 

Dosti večjo težavo vidim v tem, da to preprosto ni Hit- 
man, saj je plešasti pokončevalec s črno kodo na za- 
tilju v tej hollywoodski viziji nenehno direkten klavec z 
visokim številom trupel. Verjamem, da bo mnoštvu z 
igro neseznanjenih gledalcev popolnoma vseeno, ka- 
ko agent obračunava z gnidami. Tisti, ki poznajo seri- 
jo iger in si želijo čaščenja njenega izročila, pa bodo 
pošteno gledali križem. Le za nekaj trenutkov smo 
namreč deležni tistega pravega Hitmana, ki je v špilih 
nagrajen za prikritost in nezaznanje, ki se taji v mno- 
žici in do tarče pride, ne da bi njeni varuhi sploh ve- 
deli zanj, nakar vnovič izgine kot kafra. Kultno mafij- 
sko žico uporabi na spektakularen namesto nindžast 
način in nasploh je povezava z igrami le še v imenu in 
znameniti rdečekravatni opravi. Sneti 

Hitman je luknjanje lobanj po kinih šele dobro začel. 

IDILA 


a smo jo dočakali. Prvo domačo krvavo groz- 
E ljivko. In to z avtohtonim pridihom. Morda bo 

kdo zgrožen ali užaljen, ker alkoholno deformi- 
rani planšarji, ki s sekirco na rami lomastijo po hos- 
tah in masakrirajo nič hudega sluteče pohodnike, na 
svojih pumparicah z naramnicami nosijo simbol pla- 
ninske rože. A nič zato. Če smo za prepoznavnost do- 
pustili, da je bila lepotica naše krvi v holywoodski 
uspešnici Volk z Wall Streeta oblepljena z dolarskimi 
bankovci, razigrani striptizeti pa oviti v slovensko za- 
stavo, ne bi smelo biti panike. Zna pa le-ta zagrabiti 
gledalca, ki sedi v temni kinodvorani in se predaja 
mračno sadistični atmosferi v stilu klasičnih slasher- 
jev. Z nekaj opaznimi razlikami. 
Verjetno niste vajeni, da je tipu, ki seje grozo, strah in 
gnus, ime Francl. Ali njegovemu slinasto cedečemu 
pomočniku Vintrl. Prav tako vas zna presenetiti, da je 
razlog za ubijanje pridelava šnopsa. Takega prav po- 
sebnega, domačega, ki zadene bolj kot vse na svetu. 
Kako bi ne, če temelji na skrivni recepturi, podobni tis- 
ti, s katero je mladi Jean-Baptiste Grenouille izdeloval 
omamne parfume. In prav gotovo se boste vprašali, 
za kaj za vraga je tipični grozljivki v duhu Odrešitve, 
Teksaškega pokola z motorko, Nevarnega odcepa ali 
Hiše voščenih lutk naslov Idila. 
Prvenec Tomaža Gorkiča je posrečen spoj izvirno slo- 
venskega in tipično žanrskega, ki prav s postavitvijo v 
domače okolje prinaša pohvalno svežino. Zanimivo 
deluje kontrast med klasičnimi scenami suspenza in 
idiličnim poveličanjem slovenskih gora, ob taktih vz- 
nesene glasbe spominjajoč na reklamni spot 'Moja 
dežela, to je njena lepota'. Prav tako je nenavadno, da 
nemočne žrtve preklinjajo v slovenščini in da okrvav- 
ljeni hrust, ki ubogi mladenki odseka glavo, preteče 
zagode: "Franclnu ni še noben ušu!" Nasploh se slo- 
venska ikonografija in scenografija fletno prepletata z 
mračnimi sobanami groze in prestrašenim tekom 
skozi gozd, sestavnimi deli tovrstnih izdelkov. 
Izven tega je uro in pol trajajoča agonija štiričlanske 
ekipe, ki se odpravi v planine na modni fotoshooting 
in tam naleti na vse prej kot gostoljubne domačine, 
čistokrven žanrski izdelek. Zgodba je enostavna, sus- 
penz stopnjevan z glasbo in naraščajočo mračno at- 
mosfero, dočim so prizori klanja oziroma fizičnih ob- 
računov neprizanesljivo realistični in ne skoparijo s 
krvjo ter posebnimi učinki. Kamera in montaža sta 
čisti, dodatne bonus točke pa prinašata odlična ma- 
ska in igra nastopajočih, od Sebastiana Cavazze kot 
modnega fotografa Bliteza in Matica Bobnarja kot za- 
detega Vida prek iznakaženih Jurija Drevenška in Lo- 
tosa Vincenca Šparovca do filmsko prekaljene Nine 
Ivanišin ter novinke Nike Rozman. Fanatik 
Slovenski pokol s sekirco bo na ogled že na festivalu 
v Portorožu, od 1. oktobra pa v kinih. 


Nina Ivanišin se iz namrgodene manekenke prelevi v 
pravo babo z jajci in brez milosti obračuna s krvoloč- 
nimi vaškimi spakami. 

, ki redno uživa v televizijskih serijah in o njih širi glas, začenja 
sezono drenjanja na divanih. Eden rije po vrečki čipsa, drugi išče 
rizlo, tretji vrta po nosu in četrti se ščijereži. A vsi se strinjajo, 
da s tako vsebino televizorjem dnevi nikakor niso šteti. 


te opazili, gledavci nizik, da kljub veselju 
do prihajajočih filmov in iger v resnici naj- 
večkrat pomislimo na prihodnje sezone 
všečnih serij? Walking Dead, Flash, Ar- 
row, Game of Thrones, Doctor Who, Got- 
ham in številne druge nove letnike priljubljenih što- 
rij pričakujemo bolj kot vse ostalo. TV-nadaljevan- 
ke seveda niso nič novega, a svojčas smo jih imeli 
za priložnostne, neobvezne grižljajčke. Razen Ara- 
bele in Blakovih sedem (ter Dinastije, se oglašajo 
stare tete) smo zvečine gledali nanizanke. Al, 
Cosby, Knight Rider, Friends, Miami Vice, Poirot - 
jih še pomnite, mladinci? Moderna produkcija pa 
privlači z dolgimi, umetelno spletenimi zgodbami. 
Z njimi je pravzaprav v mnogočem prehitela film, 
saj njegov edini adut, najgromkejši spektakel, na- 
domesti s počasnejšim razvojem, razdelanimi liki 
ter intrigantnejšo vsebino. Dostikrat pa še z estet- 
sko komponento in boljšimi nastopajočimi. 
Naše televizijske mreže sicer z vsebino ne obilujejo 
oziroma ni ažurna, toda Slovencu vseeno ni hude- 
ga. Kabelske mreže, kot so Fox, SyFy in HBO, nam 
servirajo prvovrstno robo, vedno pa so pri roki Pop- 
corn Time in drugi načini za momentalno pridobi- 
tev. Mreže kajpakda sandokanstva pretirano ne odo- 
bravajo, saj jim gre, da ljudje gledajo vsebino na 
TV-programu ali prek legalnih pretočnih servisov. 
Ipak je zaslužek od reklam njihov osrednji vir do- 
hodka. Najbolj uspešni šovi ob prvem predvajanju 
privlečejo za tri milijone dolarjev EPPja na epizodo. 
A ne glede na množično hudourniško gledanje še 
vedno beležijo visoke zaslužke, zato se ponudba 
neprestano veča. Človek bi moral ostati brez služ- 
be, pa še ne bi imel dovolj časa za pregled vsega 
kakovostnega programa. Sploh na jesen, ko se na- 
poveduje letina starih in novih kot še nikdar doslej. 
Zato pred povodnijo opozorimo na še nekaj zgod- 
nejših letošnjih, ki jih doslej še nismo imeli pri- 
ložnosti predstaviti, ter na kakšno fejst aktualno. 


DARK MATTER 


SyFy, znanstvena fantastika brez tujcev; 1 sezona 
"Izbrisala sem nam spomine, ker smo prenevarni, a 
to nisem bila jaz", pitijsko pravi dekle z nadimkom 
Pet v kanadski znanstvenofantastični seriji izpod rok 
Josepha Mallozzia in Paula Mullieja. Fanta med lju- 
bitelji žanra nista padalca. Znoj in domišljijo sta tro- 
šila pri Zvezdnih vratih ter leta 2012 spisala scenarij 
za Temno snov. Televizije niso bile za stvar, pa sta 
scenarij predelala v srednje priljubljen strip. Dovolj, 
da se je opogumila mreža SyFy ter naročila snema- 
nje trinajstih epizod, ki so se ravno dobro odvrtele. 
Dogodil se je celo manjši čudež: po petkovih ame- 
riških premierah je epizode ob nedeljah s slovenski- 
mi podnapisi predvajal kanal Sci Fi. 

Zaplet na prvo žogo ne obeta, saj je viden, prežve- 
čen in izpljunjen. Štirje moški s pretirano vsebnost- 
jo testosterona, ženska, ki hitro prevzame vajeti 
vodstva v svoje roke, ter premlada hekerka se iz za- 
stojne komore na vesoljski ladji Raza zbudijo s praz- 
nimi glavami. Med seboj se imenujejo s številkami 
od ena do šest, po vrstnem redu, kot so se zbudili. 
Glave imajo sicer prazne, a jih to ne ovira, da ne bi 
obvladali orožij, se pretepali kot mojstri borilnih 
veščin ter uporabljali tehnologije. Na krovu pa je še 


ena entiteta: ženski android, po videzu in delno tudi 
po obnašanju podoben Dati iz Zvezdnih stez. Posad- 
ka v računalniku najde suhoparne podatke o sebi. 
So plačanci, ki jih je korporacija poslala pobit ru- 
darje na planetu, okoli katerega krožijo. Izguba spo- 
mina očitno povrne moralo in etiko, zato se šesteri- 
ca zoperstavi navodilom in se odpravi iskat odgo- 
vore na vprašanja. 


Vendarle tok zgodbe ni predvidljiv. Izkaže se, da 
nihče od posadke ni to, kar sklepamo, in da so nji- 
hove usode prepletene. Serija zato prinaša dobršno 
mero nepričakovanih obratov. Je pa očitno, da so 
scenaristi mnogo več vložili v izgradnjo karakterjev 
in zapletov med njimi kot v okolje ter tehnologijo. 
Ladje letijo hitreje od svetlobe, osvojeno je klonira- 
nje in možno je hipno potovanje na velike razdalje, 
orožje pa je še vedno 'strelno'. Energijske puške v 
tem vesolju, v katerem ni ne malih zelenih ne veli- 
kih zobatih, nimajo domovinske pravice. 

Kljub nekaterim pomislekom je serija dobrodošla 
popestritev žanra in odmik od prevladujoče ideje o 
propadu sveta zaradi invazije tujcev ali neumnosti 
človeštva. Je zabavno drvenje skozi vesolje z zado- 
stno mero skrivnosti, ki zadržijo gledalca pred za- 
slonom. Splača se jo pogledati. (vh) 

IZUMBIE 


The CW, zombijaška detektivka; 1 sezona 

Nemrtvi niso znani po sposobnosti vključevanja v 
normalne medčloveške odnose in Liv Moore ni nič 
drugačna. Od magičnega opraska dalje ji dol visi za 
zdravniško kariero, sanjskega zaročenca je dala na 
allstarko in v prostem času po cele dneve bulji v 
TV-ekran. Skrivnost pozna edino nadrejeni v mrt- 
vašnici, ki je nad njo navdušen kot najbolj mozoljav 
najstnik. Med njima vlada zabaven pol prijateljski, 
pol daj-mi-svojo-kri-da-jo-testiram odnos, okoli ka- 
terega serija gradi. Kot se za zombija spodobi, so 
njena dieta možgani in sama sreča, da jih na delov- 
nem mestu ne manjka. A neživka poleg mesa dobi 
tudi spomine in osebnostne lastnosti svojega zad- 
njega obroka. To hecno začini dialoge, ki variirajo 
od slenga zakrekane lajdre do dikcije ušmekane da- 
me. Na podlagi vizij se s šefom nato vpletata v 
reševanje primerov, ki temelji na blefu brez trdnih 
dokazov, vendar je to edini način, da Liv utiša brbo- 
tanje tujih misli v svoji glavi. 


iZombie je posneta po istoimenski Vertigovi stripov- 
ski predlogi. Kleč z mozgom za jedačo in razvozla- 
vanjem usode žrtev na podlagi prebliskov je sicer 
enak, toda zgodba v ozadju je precej prikrojena. S 
svežimi popkulturnimi referencami in v dandanaš- 
njik vpeto zgodbo dosti bolj cilja na mlade. Tipična 
epizoda tako sestoji iz obroka sivih celic, poti k re- 
ševanju spominskih flešbekov, prgišča ljubezenske- 
ga hojladrija in nauka, ki ga Liv skozi tuje mož- 
ganske prizme potegne konec vsake epizode. Toda 
koncept, ki bi lahko hitro postal pretepanje mrtvega 
konja, zaradi spretnega scenarističnega peresa vle- 
če. Ker 6. oktobra štarta druga sezona, ki se bo ba- 
vila z morebitno zombijaško reverzibilnostjo, je rav- 
no dovolj časa za ogled trinajstih epizod prve. (tr) 


THE BRINK 


HBO, politično-vojna satira; 1 sezona 

Sleherno vojno satiro doleti nehvaležno primerjanje 
z biserom tovrstnega žanra, Dr. Strangelovom. 'Na 
robu' ponuja več vzporednic s kultnim Kubrickovim 
filmom, predvsem s konflikti v krizni sobi Bele hiše 
ter konstantnim iztegovanjem palcev proti sprožilni- 
kom jedrskih raket. Toda karakterizacija določenih 
likov obenem spomni na (ne)uspešne osvajalske 
tendence mashevskih dohtarjev, Hawkeya in Hun- 
nicutta. Le da je navito do trenutne popolne deta- 
buizacije odklonskih spolnih praks. 

Prva sezona serije se vrti okrog državnega udara v 
Pakistanu, ki ga hoče ameriška vlada zatreti s silo. 
Samo zunanji minister Waler Larson v podobi Tima 
Robbinsa skuša napetost urediti po bolj kot ne ne- 
konvencionalnih diplomatskih poteh. V ta namen 

SLIKOSUK 


rekrutira nepomembnega uslužbenca na ameriški 
ambasadi v Islamabadu, ki mu med obiski rihta ze- 
lene substance, Alexa Talbota (Jack Black, ki igra 
Jacka Blacka). Talbotovo iskanje generalov, ki bi 
bili voljni izpeljati državni kontraudar, in Larsonovo 
mirjenje domačih ter zavezniških politikov slikata 
svetovni mir kot niz srečnih naključij, ki ga nespo- 
sobnežem in stremuhom na položajih ne uspe do- 
končno zafurati. Tretja os pripovedi se suče na leta- 
lonosilki in v zraku, kjer najboljši pilot za dodatek k 
državni plači med sovojake dila zdravila na recept. 
S tem idilična podoba pravomoških ameriških letal- 
cev, ki jo je naslikal Tom Cruise v Top Gunu, prej- 
me masten pljunek na steklo kabine. 

Premisa serije je zabavna in aktualna, je pa res, da v 
prvi polovici sezone izstreli kar nekaj slepih nabo- 
jev. A ko se zgodba prevesi v napeti zaključek, smo 
poplačani za počasno napletanje. Za bonbonček 
dobimo celo pretep v vojni krizni sobi. Le frizure še 
zmerom nima nihče tako napomadane kot Strange- 
love. (sb) 


WAYWARD PINES 


Fox, ZF-drama; 1 sezona 

Pravilo palca pravi, da M. Night Shyamalan vsaki 
dve leti posname za odtenek slabši film od že tako 
bednega prejšnjega. Ko je bilo obelodanjeno, da se 
loteva serialne adaptacije sveže bukvene trilogije 
(Pines, Wayward, The Last Town), smo navdušenci 
zmajevali z glavo, pričakujoč še en smrdljiv ekskre- 
ment. "As long as everybody isn't dead, I'm in." pač 
ni izjava, ki bi vlivala vero. A smo se ušteli. 

Tajni agent Ethan Burke, ki ga upodablja Matt Dil- 
lon, je med preiskovanjem izginotja dveh sodelav- 
cev udeležen v prometni nesreči. Zbudi se v meste- 
cu Wayward Pines, v objemu idilične pokrajine 
ameriške zvezne države Idaho - in električne ograje, 
ki preprečuje, da bi jo kdorkoli podurhal iz mesta. 
Kmalu ugotovi, da gre za malodane bigbrotherijan- 
ski zapor, kjer neznanci skozi sistem kamer in mi- 
krofonov uveljavljajo kopico rigidnih parol. Nobe- 
nega govorjenja o življenju pred prihodom sem. 
Oglašaj se na telefon. Ne skušaj pobegniti. Javne 
usmrtitve neubogljivcev se vrstijo, zgodbe prebival- 

cev so skrajno kontradiktorne in nekje do polovice 
sezone se napetost ter analiziranje tega, komu 
sploh še lahko verjameš, povzpneta v nevidene vi- 
šave. Nakar Ethana nadzorniki ugrabijo in mu po- 
kažejo, čemu je ograja v resnici namenjena. 
Osrednja poanta zgodbe je, da je uspešnost nadzo- 
ra odvisna od tega, v kolikšni meri uspe avtokratu 
vzpostaviti panoptikonski odnos med subjekti. Meš- 
čani so denimo tako prestrašeni, da skandirajo kr- 
voločna gesla, četudi gre za njihove najbližje. ln, se- 
veda, da moč pokvari vsakogar: to se manifestira v 
mislih glavnih, ki nemalokrat bolj kot človeška živ- 
ljenja čislajo svoj ego. Posneto z dovolj okusa in sus- 
penza za eno bingewatchersko soboto. (tr) 


ASGENSIDN 


SyFy, vesoljska drama; 1 sezona 

Recimo, da Američani v šestdesetih letih lansirajo 
orjaško vsemirsko plovilo, sposobno potovanja k 
najbližjemu naselitve vrednemu svetu, izmišljeni 
Proximi. In recimo, da je dotična oddaljena sto let 
potovanja, kar pomeni, da bi se moralo na ladji za- 
menjati več generacij. Kako bi zavedanje, da bodo 
živeli in umrli na njej, vplivalo na ljudi? Kakšen bi bil 
mikrokozmos - bi imeli tudi tu bogate in revne, šefe 
in delavce, sanjače in zamerljivce, dobre in zlobne? 
To so tematike, ki jih raziskuje nekoliko krajša, 
šestdelna miniserija Ascension. 


Štorija se otvori v današnjem času z umorom zale 
mladenke, nakar skozi ta detektivski lijak zlije cis- 
terno drugih tematik. Od trenja med delavci v pod- 
palubju in premožnimi na vrhu (vendarle sistem for- 
malno ni kasten, temveč odvisen od dela in pridno- 
sti - kako ameriško) prek osebnih kapric, ki jih je za 
orenk pajkovo mrežo, do pehanja za oblastjo. Ter 
teorije zarote na domačem planetu, kamor pripoved 
redno skače. Nizika spomni na podaljšano epizodo 
X-Files in Star Treka: plovilo Ascension je Zemlja v 
malem. Ne glede na tehnologijo in zveličaven cilj 
preživetja človeške vrste, ljudje ne moremo iz svoje 
kože. Oziroma sploh ne vemo, da jo nosimo, saj se 
venomer obnašamo enako. 


Akcije, alienov in splošne znanstvene fantastike v 
seriji ne boš našel, a če so ti pogodu debate in med- 
človeška natezanja s trilersko detektivskim pridi- 
hom, se boš ob Ascensionu kljub ne najboljšim na- 
stopajočim in rahlo ceneni izvedbi imel kar prijetno. 
Čaka te presenečenje, na žalost pa TV-postaja ni 
dala zelene luči za nadaljevanja, zato zaključek ni 
kakovosten. (sn) 


MR. ROBOT 


USA Network, hacktivistični triler; 1 sezona 

Elliot Anderson je odtujeni, džanksarski, socialno 
anksiozni vrhunski heker, ki mu je najmogočnejša 
korporacija na svetu pod rušo spravila očeta. Zdaj 
išče način, kako obračunati z njo in hkrati degeneri- 
ranim slojem ameriške elite. Najde ga v obliki skriv- 
nostnega hekerja Mr. Robota, ki namerava s kliko 
fsociety spraviti ameriški monetarni sistem na kole- 
na. Njegove metode so precej brezkompromisne in 
Elliota postavljajo pred Sofijino odločitev: žrtvovati 
peščico ljudi ali pustiti krivični družbeni status guo 
pri miru. Ob tem sledimo še zgodbam Elliotove 
otroške prijateljice Angele in zagnanega mladega 
poslovneža Tyrella Wellicka. Vse to se splete okoli 
fiktivne tvrdke, ultimativnega branika enoprocen- 
tašev, s katere uničenjem bi lahko izbrisali podatko- 
vne baze o vseh svetovnih dolgovih in resetirali boj- 
da brezupno stanje. 


Krovno je dvanajstdelna serija nekoliko razpote- 
gnjena in vsebuje kar nekaj za lase privlečenih 
rešitev. A privlačnost ne leži toliko v njenem spo- 
ročilu kot v samem Elliotu, odtujenem omahljivcu, 
ki bi težko bil manj klasično junaški, in v samosvoji 
izvedbi. Ta obsega tesnobne kadre, temačen, malce 
truedetectivovski čut za dvogovore in številne no- 
tranje monologe, ki odstirajo Andersonov (je enak 
priimek kot v Matrici nameren?) zanimivi notranji 
svet. Pa verodostojno prikazovanje vdiranja v siste- 
me in manipuliranja z družbenimi omrežji z vzpo- 
rednim posmehovanjem Hollywoodu in popularni 
kulturi. Odlična serija, ki je pravi prapor internetne 
generacije in je na servisih videa na zahtevo nabra- 
la dovolj ogledov, da je bila druga sezona podpisa- 
na še pred začetkom TV-predvajanja prve. (tr / sn) 


SENSEB 


Netflix, ZF-drama; 1 sezona 

Scenaristična superbrata Wachowski - okej, po 
spremembi spola enega od njiju brat in sestra Wac- 
howski - sicer nista ukradla zgodbe za svoj najslav- 
nejši izdelek, Matrico, kot veli internetna legenda. 
Kljub temu pa njuna dela strašansko nihajo, od ka- 
kovostnih izdelkov tipa Matrix, Cloud Atlas in V for 
Vendetta do poflastega Ninja Assassina ter zanikr- 


SLIKOSUK 


nega Jupiter Ascendinga. Zelo rad bi rekel, da se 
nizika Sense8 uvršča med prve; idejno bržda celo 
se. Toda zamisel ni vse in izvedba je tista, ki nada- 
ljevanko kljub nekaterim kvalitetam tišči navzdol. 
Kakor Cloud Atlas se Sense8 uvršča med napred- 
nejši, zapletenejši ZF. V sedanjosti spremljamo os- 
merico raznolikih oseb na različnih koncih sveta, ki 
so na nepojasnjen način čustveno in izkušenjsko 
povezane. Krovna pripoved se ukvarja z njihovo 
'materjo', zaščitnikom in negativcem, toda v dva- 
najstih enournih kosih bistveno več časa prisostvu- 
jemo posamičnim usodam. Od policista v Chicagu, 
ki raziskuje umor iz preteklosti, do igralca v Mehiki, 
ki se ubada s homoseksualnostjo, in od Indijke v 
Mumbaju, ki jo čaka nesrečen zakon, do nočne ko- 
rejske kickbokserke, podnevi stlačene v patriarhat. 
Količina tematik, ki jih nizika preigrava, je v tem 
širokem okviru naravnost epska, in vizualno so za- 
dostno podprte s spodobno igro, občasno impresiv- 
nimi učinki ter nagoto, ki vključuje porivanje mane- 
kenskih lezb z umetnimi oneti. Vse za gledanost. 
Težava je v tem, da se Wachovska ne znata ustavi- 
ti. Če je bil Cloud Atlas zapleten, je Sense8 vsled 
dosti večje dolžine zamotan, prepognjen in zaštri- 
kan, da te sleherna nepozornost stane kakega grad- 
nika. Morda je celo dobro, da je dosti slednjih ba- 
nalnih in klišejskih. Indijka, ki jadikuje, da bodoče- 
ga partnerja ne ljubi, kot bi pristopicala iz najbolj 
prežvečene holivudske limonade, policist s pijan- 
skim očetom, posiljena homoerotika, da se zadovo- 
lji politično in gledalsko vplivne ciljne skupine - 
kljukice so povsod, kjer morajo stati. Ob tem je dol- 
žina sleherne epizode glede na njihovo povednost 
bistveno prevelika, saj nakladanju in prepletanju, ki 
je samo sebi namen, ni ne konca ne kraja. 


A prav razvlečenost in nepripravljenost na vsakršno 
kompromitiranje izvirne vizije seriji daje nek misti- 
čen občutek, filozofsko kvaliteto, ki ji je pridobila 
dokaj širok krog gledalcev. Zato še zdaleč ni rečeno, 
da ti Sense8 ne bo sedel, čeravno bi se dalo mar- 
sikaj v njem brez izgub povedati na krajši, bolj nor- 
malen način. Morda v že potrjeni drugi sezoni? (sn) 

FRESH OFF THE BOAT 


ABC, kineska burleska; 1 sezona 

Po memoarjih kulinaričnega zvezdnika Eddieja 
Huanga udejanjena serija se bavi z njegovo azijsko 
izkušnjo odraščanja v ameriškem talilnem loncu. 
Stroga mati, ki na manj kot A ne pali, v uspeh svo- 
je restavracije zaverovani oče in družina, katere čla- 
ni poskušajo prav vse (bojda je trajna med Kitajci 
najbolj neovrgljiv znak, da je tvoja sekira v medu), 
da bi na zunaj delovali uspešni. 

Eddie je precej tipičen najstnik, ki pa ga zaradi na- 
pačne barve kože in narobnih najkic sošolci ne 
šmirglajo. Tako večino časa preživi v sanjarjenju ob 
lirikih hiphop komadov. Hotnice, keš in bling. Če si 
plejer, razumeš. Na njegovo žalost sta mlajša brata 
biserčka in ga pred starši vseskozi kontrastirata kot 
črno ovco. Srž povesti je tako v razburkanih dru- 
žinskih odnosih pri Huangovih, med Eddijem kot 
predstavnikov tipične ameriške mladine in starše- 
ma, naivnim Louisom in pragmatično Jessico, ki 
veliko dajeta na svojo kulturno dediščino. 


Serija se dela norca iz pretežno azijskih stereotipov, 
ki koncem dneva niso tako različni od podalpskih. 
Obsedenost s tem, kakšen avto voziš, neskončno 
trgovinsko cijazenje za popusti, hvalisanje z dosežki 
svojih otrok in priseganje na striktno delovno etiko. 
No, minus zadnji. Sočasno se spopadajo s krizo 
identitete, ko skušajo slediti svojim šegam, hkrati 
pa ugotavljajo, da je burger boljši od smrdljivega to- 
fuja, da je Melrose Place zanimiva serija in da je 
pentatonika v primerjavi z zahodnjaško glasbo mo- 
reča. Lahko prebavljiv in sila užiten smejalni zalogaj 
za vso družino, ki se na male ekrane z drugo sezono 
vrača 22. septembra. (tr) 


KILLJOYS 


SyFy, ZF-zabavna akcija; 1 sezona 

Četvernemu sistemu pritlikavega planeta Gresh in 
treh lun Arkyn, Leith in Westerley s trdo roko vlada 
firma v lasti devetih spletkarskih bogatinskih družin. 
Da v izobilju živijo na planetu, narod na Westerleyju 
gara do onemoglosti. Z upanjem na lepšo prihod- 
nost - garajte sedem generacij in potomci bodo lah- 
ko šli na Leith, idilično luno za srednji sloj! Ločeva- 
nje med razredi je s tem popolno. Nelegalne imig- 
rante obravnavajo po načelu 'najprej ustreli, nato 
vprašaj'. Ostani, kamor sodiš, in Bog ti bo poplačal. 
Le da je Bog, ki se manifestira v obliki devetih dru- 
žin, dal obljubo s figo v žepu. Prosto se lahko giblje- 
jo lovci na glave skrivnostne agencije RAC. Zanje 
veljata sila enostavni pravili: 'tiralica je vse' in 'mi 
ne izbiramo strani'. 

Trojica agentov RAC pravila krši po tekočem traku, 
vendar ima njihova zapeljiva šefica v organizaciji 
strica v ozadju. Izkaže se, da ta ni nič kaj prijazen 
striček - prej tiran, ki jo je v haremu spremenil v po- 

polno ubijalko. Vendar ta zaradi le sebi znanih razlo- 
gov noče več ubijati po naročilu. Družbo ji delata 
brata: s prvim ima platonski odnos, z drugim, biv- 
šim vojakom, pa celo skoči pod rjuhe. Vsi imajo kr- 
vavo preteklost, ki jim redno začini odnose. 


Zgodbe so polne zabavnih preobratov in dialogov. 
Tozadevno Killjoys spominja na Firefly, vesoljski 
vestern, ki je bil ob prelomu tisočletja med ljubitelji 
žanra zaradi 'sveže' zgodbe zelo priljubljen. A je 
kljub temu plesal le eno sezono. Zaradi dialogov in 
igralcev - Hannah John-Kamen bo všeč moškemu 
delu občinstva, ženskam bo ljub pogled na Luka 
MacFarlana - je nizika gledljiva. Ne moti veliko, da 
se nekateri prizori posneti v prostorih, ki so nam 
preveč domači in prav nič 'vesoljski'. Garažno hišo 
ali skladiščni prostor tovarne si pač težko zamislimo 
v vsemirski križanki. Le zadnjo epizodo lahko mirno 
izpustite, kajti prva sezona se zaključi tako, da ni 
nič jasno in določeno. Če ne bo druge, bo serija ob- 
tičala v megli. (vh) 


NARLUS 


Netflix, južnoameriški The Wire; 1 sezona 

Narcos skozi pripoved protidrogeraškega agenta 
Steva Murphyja orisuje trajektorijo vzpona in padca 
južnoameriškega narkomogula Pabla Escobarja. 
Tistega bogataša in predrzneža, ki je na višku moči 
v zameno za pomilostitev ponudil, da poplača ko- 
lumbijski državni dolg. Skromni začetki, robinhu- 
dovsko talanje denarcev raji, spodletele politične 
ambicije in vojska sicariov, ki je kasneje po njego- 
vih komandah pospravljala vse, ki so mu upali ja- 
vno nasprotovati. 


Serija je dejstvom precej zvesta zmes biografije in 
fikcije, arhivskih posnetkov ubojev politikov in de- 
monstracij, Dona med socializiranjem ter stilizirane, 
pol španske pol angleške fabule o lovu na mogoč- 
nega kriminalca. Vzdušje malce spominja na pol- 
pretekli Balkan. Gringoti se še vedno raje kot z otip- 
ljivim problemom drog soočajo s komunističnimi 
duhovi, ljudstvo ne šmirgla avtoritete in polovica jav- 
ne uprave je v mafijskih žepih. 

SLIKOSUK 


Tematsko gre za spopad med pragmatičnim in pra- 
vičnim. V kolikšni meri lahko dovoliš posamezniku, 
da si državo vzame za talko, samo zato, ker je to be- 
nignejša opcija? Dopustiš, da ubije ugrabljene ve- 
ljake, ali se z njim pogodiš, da si zgradi 'privatni za- 
por', v katerem bo prestal prisojeno kazen? Stvar, 
ki jo utegneš pogrešiti, je pak osebni razvoj juna- 
kov. Namesto tega si deležen napete akcijskoreak- 
cijske borbe, kjer si obe strani brzinsko izmenjujeta 
udarce in mečeta polena pod noge. Slednje resda 
dela like rahlo enodimenzionalne, a hkrati skrbi za 
napeto spletkarsko dramo. Druga sezona bo. (tr) 


FEAR THE WALKING DEAD 


AMC, zombakeljska drama; 1 sezona 

Čemu so zombiji postali zahodnjaške spake številka 
ena? Mislim, da zato, ker se direktno vklapljajo v 
podzavestni strah pred izgubo identitete in indivi- 
dualnosti, ki sta v naših logih bistveni vrlini. (Morda 
so zombiji pri Azijcih prav zaradi tega manj prilju- 
bljeni, saj je tam ključna družba, ne posameznik.) Z 
igranjem in ogledovanjem kadaverskih izdelkov ta 
strah razrešujemo, biti pa mora preklemano velik, 
saj so cifre impresivne. Serijo The Walking Dead, ki 
temelji na istoimenskem stripu, iz leta v leta sprem- 
lja več ljudi. Na finale pete sezone je preklopilo 
15,78 milijona gledalcev, na premiero pa celo 17,3 
milijona. Podobno impresivne cifre je zabeležil odvr- 
tek Fear the Walking Dead, ki je z desetimi milijoni 
ogledov premiere postavil rekord kabelske televizije. 
Zasluženo? Kdo bi vedel na tej točki, ko sta mimo 
šele dve epizodi prve sezone. Je pa res, da bo imela 
ta zgolj šest delov in da je za naslednje leto že potr- 
jena druga normalne dolžine. Iz tega gre sklepati, da 
ne gre za muho enodnevnico ali za površen za- 
služkarski projekt, temveč za dolgoročnost, ki skuša 
v univerzum Živih mrtvecev prinesti nekaj svežega. 


Namesto v Atlanti iz osnovnih Walking Dead se 
znajdemo na drugem koncu Združenih držav. Smo v 
Los Angelesu na samem začetku izbruha virusa, ki 
oživlja mrliče, preden se ljudje zavedo, kaj se doga- 
ja. S prihajajočo apokalipso so seznanjeni le inter- 
netni geeki in, tako je nakazano, oblasti, ki nočejo 
širiti panike. Zato se novi junaki prešerno ubadajo z 
vsakodnevnimi kapricami, vse dokler čreva ne za- 
denejo ventilatorja. Ricka, Shana in druščino nado- 
mesti klasično disfunkcionalna moderna familija. 
Travis in Madison sta učiteljski par srednjih let s for- 
malno pridno hčerko in sinom džankijem, pri čemer 
ima Travis iz prešnjega zakona še enega sina, ki tu- 
di vstopi v sliko. Džanks na trupelca naleti zgodaj, a 
si ne zna razlagati, kaj je videl, saj morebiti ni bil pri 
sebi. Vendar televizijska poročila, YouTube in oseb- 
ne izkušnje z zmerom bolj kaotičnih ulic potrdijo, da 
se dogaja nekaj hudo resnega. Civilizacija se začne 
parati po šivih ... 

THE WALKING DEAD SOb 


AMCjeva televizijska serija Živi mrtveci je s sto- 
milijonskim občinstvom dodobra presegla strip, 
na podlagi katerega je nastala. Tako široko je 
lahko segla zato, ker to ni nadaljevanka o zombi- 
jih, temveč o ljudeh. Naokoli sicer tavajo spretno 
iznakaženi statisti, ki venomer grozijo s prebav- 
ljanjem junakov. A v postapokaliptičnem svetu 
so daleč najbolj nevarni ljudje, ki te prav tako 
ugonobijo in celo požrejo. Vendar je tudi to že 
postal kliše, ki skozi več sezon zaradi samo- 
umevnosti ni več toliko v ospredju. Zdaj je po- 
membnejša dinamika odnosov v skupini prežive- 
lih pod vodstvom nekdanjega policista Ricka Gri- 
mesa. Tip je šel skozi nekaj transformacij, od 
splošne dobričine prek morilca in zmešanca, ki 
vidi duhove, do 'ricktatorja', kamor smo prišli na 
kraju pete sezone. 

11. oktobra bo štartala šesta, ki bo tekla do po- 
mladi 2016, in napoveduje nekaj sprememb. Če 
je med njimi Darylova smrt, kljub hecanju njego- 
vega utelešarja Normana Reedusa na poletnem 
Comic-Conu ne vemo. Vsekakor pa 'varno ob- 
močje' Aleksandrije ne bo še en Woodbury, ra- 
zen če bi Rick postal podoben Guvernerju, za kar 
je malo možnosti. Poudarek bo na dinamiki moči 
med potencialnimi vodji — Rickom, Michonne, 
povratnikom Morganom, nemara celo Darylom 
in Carol. Deležni bomo manevriranja obstoječih 
in novih prebivalcev Aleksandrije za čimboljši 
družbeni položaj in Rickovega odločanja, kaj mu 
pomeni več, ideali ali družina. Pleme 'Volkovi', ki 
se bodo razlikovali od svoje podobe v stripu, ne 
bodo edini človeški nasprotniki v šesti sezoni. 
Prav tako napovedujejo sveže prijeme glede po- 
dajanja zgodbe ter tega, kako bodo prizori pos- 
neti in zmontirani. Ena od epizod bo menda sce- 
loma podana v flashbacku, dočim naj bi v prvem 
delu nad junake iznenada priharalo natanko 654 
zombakljev, kar je največ v seriji doslej. 


Ker je Walking Dead nizika o ljudeh, ne o zombijih, 
je tak tudi Fear. A scenaristi so se potrudili, da ne 
ponavljajo že pokazanega in izrečenega. Namesto v 
ruralnem okolju ostanemo v betonski džungli. In da- 
si je takisto v ospredju družina, sta Madison in Tra- 
vis precej različna od Ricka in Lori oziroma njunega 
trikotnika s Shanom. Gre za sodelovalni dvojec, 
med katerim ni (več) romantične ljubezni, temveč 
sta ekipa, ki hitro preklopi v preživetveni modus. 
Bolj klišejska in omledna je zaenkrat mulčad, a 
morda z namenom, da bo prehod v odraslost očit- 
nejši ali bolj travmatičen. Kdor bo seveda preživel, 
saj je Walking Dead znan po martinovski neusmilje- 
nosti do protagonistov in ne gre dvomiti, da bo 
Strah slično krut. 

V navezi s stilistično solidnostjo in profesionalnostjo 
tako režije kot montaže ter nastopajočih je Fear the 
Walking Dead s štartom povečini upravičil pričako- 
vanja. Bomo pa še videli, kako bo avtorjem uspelo 
potovanje ob znamenitejšem bratu, saj ne bo pripo- 
ročljivo ne pretirano približevanje, ne prehudo razli- 
kovanje od njega. Jim nič ne zavidam! (sn) 


Laurent Binet: 
HHHH 


oman 43-letnega profesorja fran- 
coskega jezika ima naslov, kot 


da je pisatelj nanj pozabil, in ni 
ne povsem zgodovinsko, ne domišljij- 
sko delo. Je po malem oboje in še kaj, 
za kar je avtor leta 2010 prejel knji- 
ževno nagrado Le Prix Goncourt za 
prvenec leta. Kritiki so bili nad delom 
navdušeni in s presežki ga je ocenil tu- 
di avtor Ameriškega psiha in Binetov 
vzornik Bret Easton Ellis. 


Knjiga bi se morala imenovati Opera- 
cija Antropoid, kar je bilo kodno ime 
za atentat na Heydricha. Vendar je bil 
Binet na željo založnika, ki je v tem vi- 
del preveč fantastike, primoran pois- 
kati alternativo. Akronim HHHH stoji 
za Himmlers Hirn heisst Heydrich ali 
po naše Himmlerjevi možgani se ime- 
nujejo Heydrich. Nanaša se na odnos 
med šefom SS Himmlerjem in njegovo 
desno roko Heydrichom, ki je bil go- 
nilna sila pri izgradnji sistemskega ho- 
lokavsta. Binet Heydrichu v knjigi od- 
meri veliko prostora, čeprav je bil nje- 
gov namen pokloniti se atentatorjema, 
Čehu Janu Kubišu in Slovaku Jozefu 
Gabčiku, kar izvemo v silovitem zak- 
ljučku. Ob branju imaš pač vseskozi 
občutek, da avtor Heydricha občudu- 
je, dasi se iz njega občasno norčuje. 

Podlaga za fabulo je obdobje pred in 
po praškem atentatu. Reinhard Heyd- 
rich, 'najbolj perspektiven sin Tretjega 
rajha' za ene in 'praški rabelj' za dru- 
ge, je kot češki upravitelj tako pokoril 
prebivalstvo, da si je upal naokoli vo- 
ziti v odprtem kabrioletu. Tiste dni naj 
bi napredoval v upravitelja Francije, a 
je 27. maja 1942 sredi Prage padel v 
zasedo. Poškodbam, ki jih je dobil ob 
eksploziji bombe, je teden dni kasneje 
podlegel. Nemci so ujeli večino poma- 
gačev in na podlagi sorodstvenih vezi 
zradirali še vas Lidice. Ko je eden od 
zarotnikov za milijon rajhovskih mark 
izdal tovariše, je sedemsto esesovcev 

ČRKOŽER 


18. junija '42 po obleganju ene od 
praških cerkva ubilo še napadalca. 

Binet ves čas poudarja obsežnost last- 
ne raziskave, zato je knjiga tudi učbe- 
nik o tem, kako analitično pristopiti k 
pisanju o zgodovinskih dejstvih, četudi 
si sam na koncu dovoli nekaj pripo- 
vedne svobode. Med podajanjem zgod- 
be dosti skače iz preteklosti v seda- 
njost in nazaj, kar od bralca zahteva 
zbranost. A se za stranpoti v razmiš- 
ljanjih oddolži z bogato bero pojasnil. 
Tako izvemo, koliko je bila za Heyd- 
richov uspeh zaslužna soproga Lina, 
zakaj so pogromu nad judovskimi iz- 
ložbami rekli Kristalna noč, kako 
usodna je lahko bolniška odsotnost, 
kaj ima s tem opraviti pismo ljubimca 
in o čem je odločila ena sama samca- 
ta konjska dlaka. Kakovostno branje, 
ki pa ne bo sedlo masam. BB Wolf 


Carlton Mellick Ill: 
GLOWNFELLAS 


ajzanesljivejši način, kako zazna- 
Mi movati potomca za celo življenje 

in mu v dušo vrezati neminljive 
brazgotine, je, da mu na zabavo pripe- 
lješ klovna. Ta srhljiva bitja bledikave 
polti in bunkastih nosov že sama po 
sebi delujejo strašljivo. Kaj šele, če si 
bral in / ali gledal Kingov |t in za oblič- 
jem klovna Žareta pričakuješ ošiljene 
čekane. Še na Pratchettovi Plošči je 
ceh šaljivcev, ki klovnaste frise za av- 
torske pravice hrani na poslikanih jaj- 
cih, manj priljubljen od gilde ašašinov. 
Strah pred klovni oziroma koulrofobija 
se zdi nezavedna podstat obče civili- 
zacijske paradigme. Vsaj tistega dela 
civilizacije, ki se ji koleščki vrtijo v 
pravo smer. 
A Carlton Mellick Tretji je v svojem 
najnovejšem romanu našel protistrup 
za bralski strah. Eden od vodilnih pro- 
tagonistov bizzaro proze nam v Clown- 
Fellas postreže s klovnovsko mafijo, 
ki pa je več kot le to. V fiktivnem sve- 
tu, kjer je po neuspelem atentatu na 


predsednika ZDA komedija prepove- 
dana, se mafija začne ukvarjati z nele- 
galno distribucijo šal in dilanjem sme- 
hoplina. Knjiga nam postreže z vsemi 
potrebnimi sestavinami mafijske sage. 
Tu so ostareli don z nekompetentnim 
sinom, spletkarski brat, sprti kapoti, 
usodne ženske in konkurenčne druži- 
ne, ki se borijo za prevlado v klov- 
novski prestolnici Little Bigtop. 

Vse skupaj bi lahko zvodenelo v pleh- 
ko parodijo mafijskih romanov. Toda 
Mellick preklopi v višjo brzino, ko od- 
vrže omejitve realističnega narativne- 
ga toka. Klovni niso zgolj naličeni lju- 
dje, marveč gensko spremenjeni or- 
ganizmi, ki sledijo povsem svoji logiki. 
Balon, spleten v šnelfajerco, strelja 
naboje, s pantomimo nakazana stena 
nudi čvrsto zavetje in na zadnje sedeže 
klovnovskega avta se brez težav zbaše 
dvajset oseb. 

Šest prepletajočih se zgodb, ki zaja- 
mejo kratko razdobje bolj ali manj od- 
kritih spopadov med italijansko zvene- 
čo rodbino Bozo ter francoskimi avant- 
gardisti Le Mystčre, ponudi karakterno 
dovolj izdelane like, ki se spopadajo s 
svojimi strahovi in hotenji. Obenem pa 
imajo čas, da nas spravljajo v glasen 
smeh. Če bi moral knjigo primerjati s 
čimerkoli, bi rekel, da je kot Robert 
Rankin na konjskem odmerku Heisen- 
bergovega pridelka. Poletno branje na 
dušek. StricBedanc 


Sophie Hannah: 
UMORI Z MONO- 
GRAMOM 


herlock je največji med literarni- 
mi detektivi, drugi na lestvici pa 


je belgijski preiskovalec Hercule 
Poirot od Agathe Christie. Angleška 
pisateljica mu je od leta 1920 nameni- 
la vlogo v več kot osemdesetih pove- 
stih, med katerimi najbolj slovi Umor 
na Orient Expressu. Čeprav je debe- 
lušni brkatež v knjigi poslednjič nasto- 
pil pred štirimi desetletji v romanu Za- 
vesa, njegova slava ne jenja. Prihajajo 
novi rodovi bralcev, poleg tega nas je 
poldrugo dekado navduševal s TV-zas- 
lonov. Zdaj je upokojeni detektiv dobil 
nov izziv, ki ga je z dovoljenjem upra- 
viteljev Agathine dediščine spisala An- 
gležinja Sophie Hannah. Tako imeno- 
vani trajnostni romani, kjer liki pokoj- 
nih pisateljev oživijo pod peresom no- 
vih literatov, niso seveda nič novega. 
Na tak način smo dobili Botrovo vrni- 
tev, Bondovo pustolovščino Ni časa za 
smrt in številne druge bukve. A mno- 
gokrat so izdelki v očeh ljubiteljev le 
nepotrebna pogreta župa. 
Kot prečitavec dobršnega dela Agathi- 
nega opusa sem z veseljem poprijel za 


novo kriminalko. Med nazornimi, izpri- 
jenimi sodobnimi popisi umorov Har- 
lena Cobena, Codyja MeFadyena in 
sličnih, se mi pošteno toži nad detek- 
tivkami stare šole. Takimi, ki ne teme- 
ljijo na DNK-analizah in digitalnih ho- 
kuspokusih, marveč na pronicljivem 
umu. Svež primer govori o trojnem 
umoru v imenitnem londonskem hote- 
lu, kjer Scotland Yard kot ponavadi ta- 
va v temi oziroma se zanaša le na ma- 
le sive celice slovitega preiskovalca. 
Temu sicer pomaga nov lik, lokalni 
policaj Edward Catchpool, skozi kate- 
rega oči po watsonovsko spremljamo 
dogajanje. Toda fant je nesposoben 
hlapič in tam le zato, da Poirot lahko 
nekomu razlaga svoja sklepanja. 

Belgijec ima sebi lastne francoske vz- 
klike in se bolj kot na dokaze v smislu 
Sherlockovega merjenja stopinj in 
preučevanja cigarnega pepela nasla- 
nja na psihologijo ter analizo izjav. Za- 
to je večina besedila pogovorov in mo- 
nologov, ne opisov. Ob tem primer 
jemlje kot brezosebno puzlo, kjer so 
kadavri le koščki sestavljanke, njego- 
va jasnovidnost pa je mestoma že pre- 
tirano nadnaravna. Tempo je izredno 
počasen in slog nekam neživljenjski 
oziroma gledališki. Knjiga spočetka ni- 
kakor ne pritegne, saj gre prej v smeri 
dolgčasa kot pa, da je nikakor ne bi 
mogel odložiti. Za nameček za dojem 
terja precejšnjo osredotočenost. Zlasti 
v drugem delu, ko se nakopiči več ina- 
čic razlage. 

Toda v resnici je taka večina Agathi- 
nih zgodb. Sophie je dobro zadela njen 
nezgrešljivi stil, pač v dobrem in sla- 
bem. Njena druga dela, recimo v slo- 
venščino prevedeni kriminalki Nevar- 
na bližina in Zamenjana zibelka, so 
precej drugačna. Poleg tega je spletla 
domiselno štorijo, ki bi zaradi umetno- 
sti oziroma neverjetnosti resda bolj so- 
dila v računalniško igro kot v resnično 
življenje. A zopet - taki so bili vsi večji 
Poirotovi primeri. Zato dam ženski za 
projekt palec gor. Vseeno Monogram 
ni privzeto čtivo za slehernega navdu- 
šenca nad detektivkami. LordFebo 

Navijanje s svinčnikom 


Jokerju 86 zapomnljivih, kamoli legendarnih 

iger nismo opisali, padejo pa v oko nostalgični 
hardverski članki. Predstavili smo PS one, olajša- 
no oziroma pomanjšano različico prvega playsta- 
tiona, ki je koštala "okrog trideset jurjev, odvisno 
od trgovine." Malokdo ve, da je mala konzolica do- 
bila tudi uradni LCD-monitorček, ki si ga v obliki 
pokrova za WC-školjko zadegal na napravo. A ker 
je potreboval ožičeno elektriko, naveza ni bila na- 
menjena špilanju Ridge Racerja v parku. Kvečjemu 
vavtu. V naših koncih nismo bili tako fensi in smo 
sivo šatuljo brez izjeme priklapljali na katodne te- 
levizorje. Je pa treba povedati, da prvi playstation 
ni bil niti slučajno tako razširjen in poznan kot kas- 
nejši. Nesposobni slovenski Sony je področje za- 
nemaril, Kranjci pa že tradicionalno nismo marali 
za konzole. PC čez vse! Zato je večina zviška gle- 
dala na Sonyjevo obtelevizorsko igračo in solde ra- 
je odštevala za takrat popularno budžetno grafično 
kartico geforce II MX. 
Navijanje procesorjev je bilo tistihmal priljubljen ko- 
njiček, saj je železnina omogočala precejšnje ne- 
uradne pohitritve. Enega bolj nenavadnih prijemov 


Čeprav je konzola dreamcast hitro zašla v težave, 
je imela nekaj jako poželjivih naslovov. Med njimi 
Virtua Tennis (91), ki ostaja ena najboljših teniš- 
čin. Za igranje si potreboval minimalno količino 
gumbov, toda pod arkadno enostavnostjo se je 
kljub odsotnosti simulacijskih gradnikov skrivala 
globoka in japonsko dodelana igra. Kasneje smo 
taisti špil z avtomata ugledali še na PCju. 

smo osvetlili v dotičnem Jokerju. Šlo je za AMDjevo 
družino duronov, ustreznico Intelovim celeronom. 
Njihov faktor pomnoževanja frekvence ni bil odprt, 
prav tako ga ni bilo moč vsiliti z matično ploščo. 
Ne, duroni so imeli v ta namen zakrnele mostičke 
na samem procesorju. Če si hotel model 600 sfrizi- 
rati na 900 megahercev, kar je v končni fazi delova- 
lo brez težav, si moral tiste kontakte nekako pove- 
zati. Opcija je bilo cinjenje, vendar se je dalo oviro 
(dobesedno) 'premostiti' s prevodnim grafitom - z 
navadnim svinčnikom si potegnil nekajmilimetrsko 
črto. Majhen poseg, da si dobil znantno hitrejše de- 
lovanje od skoraj dvakrat dražjega pentiuma Ill 733. 
Kljub vsemu čip ni bil prodajna uspešnica, saj so 
ljudje ipak bolj zaupali Intelu. 

Mnogo smo si tedaj dali opravka z optičnimi enota- 
mi. DVD-pogoni so postali standardne komponen- 
te, a ne za igre, ki so se dolgo branile tega medija. 
Imeli smo jih za gledanje filmov in v Jokerju smo 
kar veliko napisali na ta rovaš. Septembra 2000 
smo tako ne prvič in najbrž tudi ne poslednjič pa- 
metovali o regijskih zaščitah oziroma o njihovem 
pretentanju, kar je velikokrat zahtevalo namestitve 


Rolay 4x100m 


s 


Tisti mesec smo opisali Sydneysko olimpijado, toda 
mnogo boljši atletski miting so bile Milenijske igre 
Sergeja Bubke (80). Tako je bilo ime ukrajinski le- 
gendi skoka s palico, ki je prvi preskočil 6 metrov in 
svoj rekord 615 cm (1993) držal dobrih dvajset let. 
Špil je z 19 disciplinami spominjal na legendarni 
Daley Thompson's Supertest, a je na srečo poleg 
uničevalskega hitrodrkanja tipk omogočal periferni 
opremi bolj prijazen način priganjanja tekačev. 


Heawy Metal F.A.K.K. 2 (76) je bila tretjeosebna 
pretežno sekljačina v fantazijsko-ZF okolju. Scena- 
rij so storili po znanem ameriškem stripu, ki je bil v 
resnici licenca francoskega. Zal špil ni bil tako 


zato Julie ni kazala hlebčkov in kameljega parklja. 
Videz in akcija sta bila sicer solidna, smo pa vihali 
nos nad ponavljajočim se udrihanjem z mečem. 

novih biosov. Svetovali smo takisto o snemanju 
CDjev, kar je bilo praktično vsakodnevno početje in 
zato so bili preizkusi snemalnikov jako čislani. Ni ga 
bilo slovenskega doma, iz katerega se ne bi kadilo 
od pečenja. In občasno od zažganja, kajti če tok po- 
datkov ni bil stalen, se je laseriranje ustavilo, dobil 
si masaž 'Buffer underrun' in enota je izvrgla neupo- 
raben CD-R. Zato nam je bil posebej všeč Plextorjev 
pogon s tehnologijo burn-proof. Ta je v primeru 
presahnitve studenca ničel in enic rekordiranje za- 
ključil in ga nato vnovič začel. Princip so kasneje 
povzeli še drugi proizvajalci. 

Izžrebanci kražke: Peter Vovk iz Grosupljega (Lego Dobitniki igric za PS4: Enej Sredenšek iz Celja (Blo-  Skrivne besede, ki izhajajo iz gornjih slik, napiši v 
Hobbit) in Igor Kukovec iz Polzele (Watch Dogs).  odborne), Tadej Lavrič iz Ljubljane (Driveclub), Tanja glasovnico, ki jo poišči na naši rumeni stranki na 
Rešitev: Rick in Morty. Kardelj iz Maribora (God of War Ill). Rešitev: mišica. naslovu Joker.si, do 8. oktobra. 

poldne, ko je hodil po cesti s čisto izmučenim li- 
cem. Povedal mi je, da je po sledi raznih ponudb 
in oglasov obšel že vse mesto. Rad bi namreč zame- 
njal svojo garsonjero za drugo. Edini pogoj je bil, da 
ima garsonjera, ki jo je zaman iskal, na vhodnih vra- 
tih navadno kljuko. Odpiralno kljuko v pravem pome- 
nu besede in ne tiste preklete okrogle bunke, kakršno 
ima njegova garsonjera. Zaradi te njegove čudne zah- 
teve sem bil seveda nekoliko presenečen, pa me je 
peljal v bližnji bife in mi razložil zadevo. 

"Kakor veš," je začel svojo nenavadno zgodbo, "imam 
garsonjero v četrtem nadstropju. Hiša je moderna, 
stanovanje ima zgledno kopalnico, edina nesreča je v 
tem, da je na vhodnih tista okrogla reč, ki ti omogoča 
z zunanje strani odpreti vrata samo s ključem. Prejš- 
njo soboto bi se morala dobiti s mojo zaročenko Kris- 
tino. Pisala mi je, naj jo ob desetih čakam v kavarni. 
Zelo sem se veselil, da se bova dobila, in sem tisto jut- 
ro proti svojim navadam vstal precej zgodaj, da bi se 
lepo v miru uredil. Spustil sem v kopalnici vodo, si 
pripravil čisto perilo in stopil v banjo, ki se je počasi 
polnila s prijetno toplo vodo. Kljub šumenju vode sem 
slišal, kako raznašalec kot ponavadi tlači časopis, na 
katerega sem naročen, v razpoko med vrati in podbo- 
jem. Moja garsonjera pač nima ne nabiralnika ne luk- 
nje za pošto. Rekel sem si, da bi lahko časopis udob- 
no prečital v banji, ker bi sicer ta dan težko našel kaj 
časa za to, zaradi Kristine seveda. Stopil sem torej iz 
banje in odšel po časopis, vendar ga z notranje strani 
nisem mogel povleči k sebi. Prisluškoval sem - na 
stopnišču je bilo vse tiho. Mislil sem si, malce bom 
odprl vrata in pobral časopis. Ampak z vrati sem ča- 
sopis odsunil na hodnik, tako da ga nisem mogel do- 
seči. Nisem vedel, kaj naj storim. 

Obleči se mi ni dalo, ker sem bil ves moker in bi se 
moral najprej obrisati, potem pa bi se šele lahko oble- 
kel. Zato sem naredil tiste tri korake do časopisa in ga 
pobral. Toda to je bila je sobotna izdaja s kupom pri- 
log, ki so mi padle iz rok. Podzavestno sem z obema 
rokama segel po reklamnem smetju, ki se je kar usi- 
palo iz časopisa. Preden sem vse skupaj pobral, je 
naredilo tresk in vrata moje garsonjere so se - najbrž 
zaradi prepiha - zaloputnila. Na stopnišču sem obstal 
popolnoma gol. 

Obupano sem zgrabil kljuko oziroma tisto prekleto 
medeninasto okroglino in jo skušal obrniti, čeprav dob- 
ro vem, da to ni mogoče. Bil sem besen, a to mi ni 
pomagalo, zato sem se hotel tiho spustiti doli do hiš- 


S rečal sem prijatelja Viktorja neko soboto po- 

nika, tedaj pa sem spodaj na stopnišču zaslišal žens- 
ke glasove. S sosedi, ki so stanovali levo in desno, se 
nisem kaj posebno poznal, a sem kljub temu - zakri- 
vajoč si določene dele telesa s časopisom - pozvonil 
na prva vrata, da bi zaprosil za pomoč. Toda še pre- 
den se mi je posrečilo karkoli pojasniti, se je zaslišal 
prestrašeni krik sosede in že so bila pred menoj spet 
zaprta vrata. Zdaj mi je bilo že vseeno in pozvonil sem 
še na drugih vratih. Dogodilo se je skoraj isto. 

Bil sem na koncu moči. Nikjer se ni nič premaknilo, 
le za enimi vrati sem čul hrup, vendar se na moje pol- 
glasne prošnje ni nihče odzval. Vpiti nisem hotel, ker 
bi povzročil preplah po vsej hiši, zato sem se ves pre- 
mražen že vdrugo obupano oklenil kljuke. Naprej so 
stvari potekale kot v kakem kriminalnem filmu. Spo- 
daj sem slišal kraval, nato odločne korake in po stop- 
nicah sta jadrno prišla plečata gospoda. Preden sta 
prišla do mene, sem jima začel razlagati svoj neprijet- 
ni položaj in se pri tem kolikor se je dalo skrival za 
časopisom in ograjo stopnic. Oba gospoda, ki sta 
sprva izgledala vljudna, sta me naenkrat zgrabila, 
čezme vrgla odejo in me tako zamotanega odnesla po 
stopnicah. Za moje besede in obupane poskuse, da bi 
se osvobodil, se preprosto sploh nista zmenila. 
Spodaj sta me vrgla v avto in odpeljali smo se. Med 
vožnjo, ki je trajala kake četrt ure, nikakor nisem mo- 
gel ugotoviti, kaj naj bi bilo vzrok moji ugrabitvi. Niti 
najmanj nisem bogat, da bi lahko postal žrtev gang- 
sterjev. Pomislil sem že, da ni mogoče vse skupaj de- 
lo kakega mojega tekmeca, kar sem povezal z mislijo 
na Kristino, ki me bo vsak čas čakala v kavarni. Ni- 
komur nisem v življenju storil nič žalega, da bi se mi 
lahko maščeval na ta način. Začel sem besno kričati, 
a vse je bilo zaman. 

Potem se je avto ustavil in tista možakarja sta me 
spravila ven ter me kot vrečo krompirja zvlekla po 

stopnicah. Okrog sebe sem videl čudne obraze ljudi v 
belih haljah. Mislil sem, da sem v bolnišnici. Tedaj mi 
je eden od tistih dveh možakarjev, ki sta me zvlekla 
sem in ki je zdaj pazil name v nekem majhnem pro- 
storu, povedal, da sem v bolnišnici za duševno bolne. 
Šele tedaj mi je vse postalo jasno. Moji sosedje so bi- 
li gotovo prepričani, da sem znorel, ko so me videli 
brez obleke na stopnišču, in telefonirali so po rešilni 
avto. Verjemi mi, da sem porabil precej časa in truda, 
preden sem prepričal zdravnika, da sem žrtev ne- 
srečnega slučaja. Hotel je, da mu vse natanko raz- 
ložim, nakar se je začel tako glasno krohotati, da sem 
mislil, da se je njemu zmešalo. Šele ko se je pomiril, 
mi je preskrbel obleko, poklical avto in mi zaželel 
srečno vrnitev." 

"Toda to še ni vse, prijatelj moj," je nadaljeval Viktor, 
ko je videl, da tudi mene sili na smeh. "Ko sem okoli 
poldne naposled prišel pred svojo hišo, sem videl 
pred njo množico ljudi in gasilce, ki so bili sredi dela. 
Oblil me je leden pot, ker sem se tisti hip spomnil, da 
sem pustil v kopalnici odprto pipo. Moje stanovanje je 
bilo čisto poplavljeno. Popravilo garsonjere in zidov in 
škoda še dveh spodnjih stanovanj je stalo precej ti- 
sočakov." 

"Kaj pa Kristina?" sem vprašal. 

"Čakala me je v kavarni, ker pa me ni bilo od nikoder, 
se je napotila k meni. Tam je izvedela, da so me prav- 
kar odpeljali v norišnico. Ko sem ji pisal in se ji opra- 
vičil, mi je odgovorila, da mi ne verjame niti besede in 
da je med nama konec. Verjetno je prepričana, da 
imam občasne napade blaznosti." 

Viktor je zavzdihnil, si prižgal cigareto in rekel: "Zdaj ti 
je menda jasno, zakaj iščem garsonjerjo s pošteno 
kljuko." 

je nujno, da se izogneš stroškom doplačila zdravstvenih storitev, 
ki jih obvezno zdravstveno zavarovanje ne krije. 

